Rămâi veşnic vrăjitoare… Carolyn MacCullough s-a născut şi a crescut într-un orăşel liniştit din Connecticut, dar a visat dintotdeauna să călătorească în locuri exotice În cele din urmă, dorinţa i s-a împlinit – a fost în Scoţia, Sicilia, Islanda Publicarea primului său roman, Falling Through Darkness, în anul 2002, i-a transformat viaţa într-o poveste magică, după cum mărturiseşte însăşi autoarea A mai publicat Stealing Henry şi Drawing the Ocean, precum şi romanele Once a Witch (Când eşti vrăjitoare…) şi Always a Witch (Rămâi veşnic vrăjitoare…) În prezent, scriitoarea locuieşte la New York, unde scrie şi ţine cursuri de scriere creativă Carolyn Maccullough Rămâi veşnic vrăjitoare… Traducere din limba engleză şi note Carmen Ion LEDA GRUPUL EDITORIAL CORINT Redactor: Ecaterina Horenian Tehnoredactare computerizată: Olimpia Bolozan, Mihaela Ciufu Carolyn MacCullough ALWAYS A WITCH Copyright © 2011 by Carolyn MacCullough All rights reserved Descrierea CIP a Bibliotecii Naţionale a României MacCullough, Carolyn Rămâi veşnic vrăjitoare… /Carolyn MacCullough; trad : Carmen Ion - Bucureşti: Corint, 2014 ISBN 978-973-135-843-7 I Ion, Carmen (trad ) Pentru Frankie şi Ella MULŢUMIRI Mii de mulţumiri familiei şi prietenilor, care m-au suportat pe parcursul scrierii cărţii Recunoştinţa mea Alyssei Eisner Henkin, care m-a călăuzit cu entuziasm în acest proiect în cadrul căruia am avut norocul de a fi sprijinită nu de unul, ci de doi editori minunaţi Mulţumiri, aşadar, lui Jennifer Wingertzahn, cea care m-a ajutat să pun lucrurile în mişcare, şi lui Daniel Nayeri, care a continuat neabătut ceea ce a început ea PROLOG M-am născut în noaptea de Samhain Unii i-ar spune „Halloween” Într-o familie de vrăjitoare în care cu toţii avem Talente Unii le-ar spune „puteri magice” Toți în afară de mine Eu am fost singura aparent lipsită de orice Talent Niciun har care să mă distingă sau să-mi asigure un loc în cercul de rude adunate în jurul altarului închinat celor patru elemente Doar cuvintele profetice rostite de bunica mea către mama în primele ore ale existenţei mele: Fiica ta va fi una dintre cele mai puternice vrăjitoare pe care le-am avut vreodată în familia noastră Va fi ca un far călăuzitor pentru noi toţi După care, din motive nedesluşite încă, bunica a petrecut următorii şaptesprezece ani străduindu-se să sădească în mine, cu orice ocazie, îndoiala cu privire la această profeţie A fost nevoie de întoarcerea unui vechi duşman al familiei, de două călătorii în timp şi de o vrajă de iubire foarte periculoasă, care aproape că a costat-o viaţa pe sora mea, ca să înţeleg trei lucruri Primul, că pot opri pe oricine încearcă să-şi exercite Talentul asupra mea Al doilea, că îmi pot însuşi Talentul altcuiva dacă încearcă să-l folosească împotriva mea de trei ori Şi, în fine, că aveam în faţa mea o alegere O alegere de natură să explice acea ciudată lucrătură a minţii care a determinat-o pe bunica să mă crească în totala negare a Talentului meu O alegere la care se fac aluzii vagi în cartea familiei O alegere care va împlini profeţia făcută de bunica acum mulţi ani Sau care îmi va distruge familia pentru totdeauna O alegere atât de înfiorătoare, dacă e să mă gândesc în perspectivă, încât aş prefera să nu mă confrunt cu ea niciodată UNU — Arăt groaznic, spun, holbându-mă la oglinda din cabina de probă Rochia în care m-am chinuit să intru îmi atârnă până la glezne ca un cort diform Bun, recunosc, stă cam fix pe mine în partea de sus, după care se prăvăleşte brusc în cortul ăla diform În plus, e gri la culoare Nu argintie, nu opalescent-ceţoasă, aşa cum promitea eticheta Ci gri Gri ca cimentul Agatha, prietena mea cea mai bună, îşi uneşte sprâncenele pe deasupra ochelarilor ei de un verde strălucitor în timp ce mă examinează din toate unghiurile — Da, arăţi groaznic Perfect groaznic, mă aprobă Scot limba la ea Agatha are tendinţa să abuzeze de cuvântul perfect — Hm, presupun că asta şi-a şi dorit Rowena, murmur, luptându-mă din greu să găsesc fermoarul; spoturile de lumină de deasupra capului din cabina de probă înghesuită par dintr-odată fierbinţi şi orbitoare — Stai să te ajut, spune Agatha, desfăcând fermoarul cu degetele ei îndemânatice Scot un oftat de uşurare şi mă vâr înapoi în blugi şi în tricoul cu imprimeu floral, apoi îmi trag botinele cu franjuri pe care le-am cumpărat săptămâna trecută din magazinul meu preferat cu produse la mâna a doua Nu am putut rezista tentaţiei, chiar dacă gleznele încep să-mi zvâcnească la cinci minute după ce le încalţ — De ce nu poţi să porţi rochia ta roz? întreabă Agatha a nu ştiu câta oară în timp ce aşază detestabilul cort gri înapoi pe umeraş Cu câteva săptămâni înainte, când venise în oraş, Rowena decretase rochia drept „eterică” şi îmi lăsase trei mesaje pe mobil să mă prezint „imediat” la magazin Îmi lăsase mesaje pentru că nu-i răspunsesem la telefon: afişarea identităţii apelantului e una din invenţiile cele mai grozave de pe lume — Pentru că Rowena vrea argintiu Şi dacă Rowena îşi pune ceva în cap, nu se lasă — O adevărată Bridezilla, nu? — Dă sensuri noi acestui nume, mormăi eu şi îmi fixez din nou agrafele roz în păr; e inutil, ştiu, în circa trei minute vor cădea oricum – părul meu cârlionţat sfidează orice accesoriu făcut ca să îl strângă — Păcat de rochia roz, zice Agatha când ieşim din cabina de probă E aşa de drăguţă şi nu ai apucat s-o porţi niciodată — Mda, răspund fără să-mi schimb expresia feţei, deşi simt în sinea mea acel junghi atât de familiar O, cât de mult aş vrea să-i pot mărturisi Agathei că am purtat rochia! Am purtat-o în Călătoria în timp, în anul 1939, pe care o făcusem împreună cu Gabriel la petrecerea din grădina casei familiei mele din Washington Square Park, New York City Dar dacă îi povesteam asta, ar fi trebuit să-i explic cine sunt Ce sunt cu adevărat Şi, pe bune, nici eu nu ştiu cine sau ce sunt Mai toată viaţa mea mă considerasem o persoană obişnuită Oaia neagră a unei familii complet neobişnuite Abia când plecasem de acasă, din Hedgerow, ca să studiez în Manhattan şi să stau cu Agatha într-o cameră de cămin, ajunsesem să nu îmi mai pese atât de tare de treaba asta Pentru prima oară în viaţa mea eram înconjurată de oameni care habar n-aveau că o cantitate mică de pudră de mătrăgună amestecată cu un strop de vin îl poate face pe un bărbat să îşi dorească să te sărute După cum aceeaşi mixtură, dar în cantităţi mai mari, îl poate face pe acelaşi bărbat să vrea să te ucidă Mă simţeam bine printre oameni care credeau că sunt la fel ca ei Era ceva normal Eu mă simţeam normală Simţeam că nu sunt cu nimic diferită de ei Dar acum senzaţia aceea pierise Şi nu mă pot hotărî dacă sunt bucuroasă sau tristă din cauza asta Mă holbez câteva clipe la Agatha, întrebându-mă cum aş putea să-i spun că ai mei nu sunt nici pe departe nişte hipioţi cu vederi de stânga şi obsedaţi de ecologie şi produse organice, aşa cum îşi închipuie ea Şi că în schimb am o familie de vrăjitoare care îşi practică activ Talentele, dar reuşesc s-o facă relativ discret Mama şi bunica mea oferă vrăji de dragoste, de somn, de noroc, fericire şi de sănătate localnicilor care vin să bată la uşa din spate a casei noastre după căderea nopţii, ca să nu fie zăriţi de vecini Tata controlează starea vremii Sora mea este în stare să oblige pe oricine să îi facă pe plac vrăjindu-l cu sunetul vocii ei Sora bunicii poate împietri pe cineva doar atingându-i fruntea Prietenul meu poate găsi orice lucru sau persoană În plus, mai am un şir întreg de oameni în jurul meu, cărora am fost învăţată să le spun „unchi” şi „mătuşă” şi care au cu toţii câte un Talent sau altul Dacă m-aş apuca să-i povestesc aceste lucruri Agathei, ar crede c-am înnebunit Dacă i-aş arăta că sunt capabilă să arunc foc din mâini sau să îngheţ oamenii ca pe nişte statui, ar zice că sunt un monstru Sau, mai rău, i-ar fi frică de mine Agatha este unul dintre primii şi relativ puţinii oameni care m-au făcut să mă simt normală Atunci când venisem întâia oară în Manhattan la şcoală, pe vremea când eram convinsă că nu am niciun Talent, nu mă deranjase să omit anumite lucruri cu privire la familia mea Nu mă deranjase să estompez niţel linia care separă adevărul de minciună Dar acum, când am descoperit că am şi eu Talente, totul a devenit cu mult mai dificil — Aşadar, ce ai de gând să faci? întreabă Agatha, întrerupând gândurile care mi se învălmăşesc în cap — Poftim? clipesc spre ea, până ce flutură rochia în aer A! Nu vreau s-o cumpăr! Vânzătoarea, care a pândit în faţa cabinei de probă, trăgând cu urechea, pare că m-a auzit Ia rochia din mâinile Agathei şi o mângâie, de parcă s-ar teme ca rochia să nu se simtă jignită Mişcă din nasul ei lung şi roz, ceea ce îmi confirmă prima impresie, aceea că seamănă cu un iepure — Ei bine, zice tipa cu un aer înţepat Sora ta a spus că asta e rochia pe care o vrea Mi-a cerut în mod expres să o pun deoparte pentru tine, chiar dacă nu asta e politica noastră Oricum, nu pentru mai mult de douăzeci şi patru de ore, şi de atunci au trecut trei săptămâni, spune şi clipeşte mărunt, ca şi cum s-ar întreba brusc de ce încălcase protocolul Mă lupt din greu să nu-mi dau ochii peste cap E clar, Rowena a mai făcut o victimă Oamenii par dispuşi să se arunce în faţa autobuzelor de dragul ei Ăsta e Talentul Rowenei şi aşa mai departe Nu că ar abuza vreodată de el O, nu, nici vorbă! — Ştii, la urma urmei ea e mireasa E ziua ei cea mare, spune vânzătoarea — Nu zău? replic eu cu dulceaţă în glas De trei luni încoace nu ne lasă nicio clipă să uităm asta — Şi totuşi, zice vânzătoarea fluturând rochia pe sub nasul meu, sunt convinsă că îţi stă minunat Poate dacă te-ai da cu mai mult ruj pe buze şi… Clopoţelul de la intrarea în magazin sună încetişor Îmi ridic privirea şi-l văd pe Gabriel OK, recunosc, sunt penibilă, dar inima mi se zbate uneori în piept atunci când îl privesc Ca acum, când lumina după-amiezii îi mângâie pomeţii Ca atunci când îmi aruncă un zâmbet – zâmbetul acela al lui care mă face să mă simt în siguranţă şi în acelaşi timp nu foarte sigură pe mine Ca atunci când privirea lui îmi spune Ştiu cine eşti tu, Tamsin Greene Ştiu exact cine eşti Din fericire, există cineva care chiar ştie Îi zâmbesc la rândul meu şi reuşesc să-mi smulg privirea de pe faţa lui atât cât să clatin din cap spre vânzătoare — O să-i spun că rochia nu mi-a venit bine — Păi da, chiar crăpa pe ea, îmi sare Agatha în ajutor, arătând spre pieptul meu — Zău? zice Gabriel cu o nuanţă de interes strecurată în voce Şi asta e de rău? Agatha dă din cap în semn că „da” — S-o fi văzut cum… Îmi dreg glasul zgomotos — OK, mersi, cred că acum e cazul să… În clipa aceea uşa se deschide şi o femeie cu o expresie disperată intră trecând razant pe lângă Gabriel Leagănă din mers o poşetuţă prinsă într-un şnur cu ciucuri şi îl văd pe Gabriel cum face un pas în spate ca să nu fie pocnit în maxilar — Aveţi rochia nouă Dolce Vita pe mov? Îmi trebuie neapărat pe mov Am căutat peste tot! Pe faţa vânzătoarei se iveşte instantaneu o expresie de mâhnire — Nu, şopteşte ea şi privirea îi alunecă spre un punct situat deasupra capului femeii, ca şi cum ar vrea să evite contactul vizual, prea dureros în astfel de momente dificile Îmi pare rău Nu ţinem decât Dolce Baci — Oh! scoate femeia un mic ţipăt înăbuşit Nu am găsit-o nicăieri şi îmi trebuie neapărat… — Încearcă la Lily Lucile, pe Spring Street, intervine Gabriel Au linia Dolce Vita O să găseşti acolo rochia O au pe mov Pentru o clipă se aşterne tăcerea şi toţi ochii se întorc spre Gabriel El îşi răsuceşte mâinile cu palmele în sus şi ridică din umeri — Nu mă întrebaţi de unde ştiu, murmură După care adaugă: Te aştept afară, Tam, şi se face nevăzut Se lasă înserarea când roţile din faţă ale maşinii lui Gabriel intră în toate gropile arhicunoscute de pe aleea ce duce la casa părinţilor mei Aceasta este scăldată în lumină şi în aer pluteşte un fir subţire de fum de la focul care ştiu că a fost deja aprins în spate O şleahtă mică din mai tinerii mei verişori se fugăreşte prin pajiştea pudrată cu zăpadă, către pădurea întunecată ce se întinde dincolo de casă — Ce peisaj pastoral, zice Gabriel rânjind pieziş către mine — Mda, asta până te uiţi mai de aproape, îi întorc rânjetul şi mă aplec spre el; centura de siguranţă mă apasă pe şold şi bâjbâi s-o desfac, după care mă decid să nu mă mai obosesc În clipa aceea aerul se despică în două — Mamă, ţi-am zis că vreau bujori, nu bucheţele de flori Bucheţelele sunt ridicole iarna Cine a mai auzit de mirese cu bucheţele? Gabriel se răsuceşte spre mine — Mă înşel sau asta e vocea suavă a Rowenei? Mă foiesc pe scaun şi în momentul următor o văd pe sora mea cum apare din curte ca o vijelie şi se repede spre casă Uşa verandei se deschide şi mama păşeşte afară Aruncă o privire spre sora mea, apoi încă una spre tata, care vine pe urmele Rowenei cu un bucheţel de flori galbene atârnându-i în mână — Mamă! ţipă iarăşi Rowena Trebuie să-i explici tatei un lucru foarte important, zice arătând cu braţul în spate, ca şi cum mama nu ar fi lămurită la cine se referă Trebuie să-i spui că mă mărit peste trei zile Trei zile şi… Mamă! Rânjesc Uşa verandei rămâne închisă, dar mama s-a făcut pur şi simplu nevăzută la jumătatea vorbei Fără îndoială că a dispărut undeva prin casă cu viteza fulgerului, aşa cum face de obicei Rowena se opreşte şi văd cum părul blond-deschis i-a scăpat de data aceasta din conciul perfect Se răsuceşte pe călcâie şi se uită la tata, care ridică din umeri şi începe să se retragă încet către sera lui, dorindu-şi probabil în acel moment să aibă şi el Talentul mamei de deplasare cu viteză superluminică Rowena se răsuceşte din nou şi privirea îi cade acum pe maşina lui Gabriel — Tamsin! strigă poruncitor, venind către noi pe alee Mă fac mică în scaun şi încep să trag de un fir ieşit din tapiserie — Vrei un sfat? întrebă Gabriel, urmărind-o pe Rowena cum se apropie Nu-i spune că n-ai cumpărat rochia * Intrăm în bucătărie, cu bagajele în mâini, şi mama, care stă în faţa bufetului, tresare şi îşi ridică ochii spre noi — Tamsin, zice cu o voce vibrând de uşurare Şi Gabriel, adaugă, oferindu-ne amândurora un zâmbet înainte de a se întoarce la mormanul de argintărie ce sclipeşte pe masa de lucru din bucătărie Aţi venit Examinează două cuţite pentru unt, apoi îşi înalţă brusc capul ca un animal hăituit şi se uită peste umerii noştri: Unde e Rowena? şopteşte ea — Am împietrit-o, îi răspund şi-mi las să cadă rucsacul, după care îmi întind braţele spre tavan, ca să mă dezmorţesc Arată ca o superbă statuie de grădină Gabriel pufneşte şi-şi bagă capul în frigider Cuţitele cad din mâinile mamei înapoi peste mormanul de argintărie — Ai împietrit-o? zice şi o notă de speranţă răzbate din vocea ei După care se controlează: Cum adică ai împietrit-o? Doar nu poţi s-o împietreşti aşa, pur şi simplu, pe sora ta oricând ai tu chef Ridic din umeri: — O să-şi revină Într-o săptămână-două Avem ceva de mâncare? întreb şi îl împing pe Gabriel cu şoldul; ne înghiontim unul pe celălalt în faţa frigiderului în timp ce aerul rece se ridică în valuri spre noi Mama scoate un zgomot ca de ceainic care dă în clocot — Tamsin… — Linişteşte-te, mamă Am glumit, zic eu, făcând un pas în spate şi punând capăt războiului frigiderului Rowena îi freacă ridichea mătuşii Linnie Ceva cu feţele de masă care nu sunt nuanţa potrivită de crem şi cum că mătuşa Linnie trebuie să le vopsească din nou Dacă nu vrea să vină sfârşitul lumii — Toată mâncarea asta e pentru nuntă? întreabă Gabriel, iar eu arunc o privire peste umărul lui spre şirurile de prăjiturele îngheţate Mâna lui stă în cumpănă deasupra unei prăjituri cu o floricică de ciocolată în vârf şi îi înţeleg ezitarea Nu e înţelept să mănânci ceva din frigiderul nostru fără a cere lămuriri înainte, pentru că nu ştii niciodată ce reţetă (a se citi „vrăjitorie”) au născocit bunica şi mama pentru a prepara mâncarea Dar cum eu sunt imună la vrăji, mă gândesc că nimic rău nu mi se poate întâmpla, aşa că fur prăjiturică de sub mâna lui Gabriel şi muşc din ea — Mmm, spun, lingând îngheţata rămasă în colţurile gurii Delicioasă Chiar dacă e „probabil” otrăvită Hai să te văd dacă îndrăzneşti Gabriel îşi mijeşte ochii la mine, apoi ia restul de prăjitură dintre degetele mele şi îl înfulecă dintr-o înghiţitură — Unele sunt, zice mama, inspectând o furculiţă Şi nu mai trântiţi uşa aia, ne admonestează distrată O să se rupă din nou şi m-am săturat să-l tot văd pe Chester reparând frigiderul Ultima dată când a făcut-o, de câte ori deschideam uşa, cânta „Sunt un ceainic mic” Mă scotea din sărite Gabriel râde şi trage în acelaşi timp aer în piept Se îneacă însă cu firimiturile de prăjitură Mama se întoarce spre el alarmată — Ce prăjitură aţi mâncat? strigă ea — Pe cea cu floricica de ciocolată, răspund eu Va supravieţui? întreb, servindu-mă cu o altă prăjitura, una acoperită cu glazură de zahăr violet Asta e bună? zic şi o îndes în gură Mama îşi închide o clipă ochii — Da — Da, voi supravieţui sau da, prăjitura a doua e bună? spune Gabriel Fii mai precisă, te rog — Da la ambele întrebări, răspunde mama Îşi deschide ochii şi se uită la noi, apoi adaugă pe un ton mai degajat: Ai primit nişte cataloage prin poştă, Tamsin Şi o scrisoare din California Dintr-odată prăjitura din gura mea pare prea uscată şi mă lupt din greu s-o înghit Gabriel ridică dintr-o sprânceană — O scrisoare groasă sau subţire? întreb într-un târziu — O scrisoare ca oricare alta, răspunde mama neatentă De ce mă întrebi? — Pentru că am aplicat la Stanford pentru admitere înainte de terminarea liceului şi scrisoarea poate fi una de acceptare sau de respingere, îi explic eu, în timp ce îmi scutur de blugi mâinile lipicioase de la prăjitură Mama se întoarce spre mine cu cele trei furculiţe ţinute sus în mână: — Stanford? Ce-i asta? — Stanford e o universitate din California, o lămureşte Gabriel cu amabilitate, apoi face un pas în spate sub uitătura încruntată a mamei — Ştiu şi eu ce este Ce nu ştiu este de ce Credeam că te-ai decis să te înscrii la Universitatea din New York Şi că vrei să stai în New York Ce să cauţi tocmai în California? Oftez Majoritatea mamelor ar fi încântate dacă odraslele lor ar intra la Stanford Nu şi a mea Nimic nu i-ar face mai mare plăcere decât să rămân aici, în Hedgerow, şi să locuiesc cu ea în casa noastră pentru tot restul vieţii, aşa cum au făcut-o generaţii întregi din familia Greene înaintea mea — Am fost o dată în California, se aude o voce şi unchiul Morris se materializează brusc; mama scoate un ţipăt şi toate cele trei furculiţe îi cad din mână pe podea Au nişte podgorii minunate, îi spune unchiul Morris lui Gabriel, care se străduieşte din răsputeri să nu pufnească în râs Unchiul Morris îşi mângâie barba şi se uită pe fereastră: Am făcut un tur într-o mică podgorie şi am gustat dintr-un Cabernet excelent În anul acela strugurii se făcuseră mai dulci ca mierea şi… — Taci din gură, Morris! îl repede mama, apoi se întoarce spre mine De ce vrei să pleci din New York? Şi aşa e rău că stai în New York City cea mai mare parte a anului Încă nu m-am obişnuit cu asta, şi acum vrei să pleci atât de departe Şi tu de ce o laşi? îl ia la rost pe Gabriel — Uau! spune Gabriel, ridicându-şi braţele în semn de capitulare — Nu-mi spune el ce să fac, şi în plus… — Nu asta am vrut să spun, mă întrerupe mama Ce nevoie ai să mergi la facultate, acum că ai… acum că toată lumea a… — Acum că toată lumea nu mă mai minte că n-am Talent? spun eu pe un ton tăios Se lasă tăcerea Unchiul Morris îşi drege glasul — Să ştii că nu toată lumea te-a minţit, Tamsin Din câte ştiu eu, numai mama, tata şi bunica ta ştiau că ai Talent — Şi Rowena, îl completez eu veselă Nu uita de ea Pentru că s-ar supăra rău dacă ai omite-o — Mulţumesc, Morris, zice mama cu amărăciune în glas, trântind furculiţele înapoi pe masă Mulţumesc că mi-ai fost de mare ajutor, ca de fiecare dată Unchiul Morris clipeşte şi privirea lui mâhnită alunecă spre uşă Contururile încep să i se estompeze, dar Gabriel se apropie şi îl bate pe umăr — Hei, unchiule Morris, ce zici de o partidă de pocher? Simt că sunt în mână şi nu mi-ar prinde rău nişte mărunţiş Faţa unchiului Morris se luminează — Sigur Am o sticlă pusă la păstrare tocmai pentru o asemenea ocazie — Ce fel de ocazie? mormăi, dar nimeni nu mă bagă în seamă Gabriel mă sărută pe obraz: — Ne vedem mai târziu, îmi şopteşte la ureche, după care o ia înaintea unchiului Morris şi ies amândoi din bucătărie Mama continuă, preţ de câteva clipe, să sorteze argintăria în tăcere — Îmi pare rău, n-am vrut, zice într-un final pe un ton băţos Nu prea ştiu la ce se referă, dar dau din cap aprobator — E în regulă — Am crezut că vei fi fericită… să locuieşti aici, în Hedgerow, cu noi… după ce termini şcoala — Zău aşa, mamă! Doar nu sunt prima persoană din familia noastră care merge la colegiu Sau sunt? întreb după o pauză — Nu Sigur că nu Atâta doar că m-am gândit că vei dori să… clipeşte mărunt şi îşi apasă dosul palmei peste ochi Of! Cred că toate pregătirile astea de nuntă au dat-o peste cap Deschid cu zgomot uşa frigiderului şi mă holbez la şirurile de prăjituri — Mamă, adevărul e că deocamdată nu ştiu ce-mi doresc Jumătate din timp uit de Talentul meu şi mă comport ca orice persoană… normală, iar restul timpului bântui prin şcoală şi mă gândesc la secretul meu Trebuie doar… să mă decid — Să decizi ce? răsună o voce joasă din pragul uşii Eu şi mama ne întoarcem şi o vedem pe bunica rezemată de perete Pielea îi străluceşte aproape translucid în lumina becurilor din bucătărie, iar oasele feţei par să iasă în evidenţă mai clar ca niciodată E bolnavă de câteva luni şi până acum se pare că nimeni nu a reuşit să-i dea de capăt bolii — Mamă! se repede mama spre ea Ar trebui să stai în pat şi să te odihneşti Hai să… Bunica ridică o mână şi mama tace Ochii ei întunecaţi se fixează asupra mea şi un licăr îi străbate chipul Tristeţe? Neplăcere? Nu-mi dau seama — Să decizi ce, Tamsin? repetă ea cu o voce la fel de puternică şi limpede ca întotdeauna, în ciuda înfăţişării fragile Să decid cine sunt cu adevărat Numai că nu pot rosti vorbele acestea cu voce tare, aşa că mă zgâiesc neputincioasă la bunica Talentul ei este acela de a citi gândurile oamenilor, deşi, din câte ştiu, pe mine nu l-a exersat de ani buni, de când şi-a dat seama ce Talent am Dar cumva ştie ceea ce nu vreau să rostesc, căci închide un ochi, aşa cum numai ea ştie să o facă, şi zice încetişor: — A! DOI — Asta e rochia pe care am reţinut-o eu la magazin pentru tine? se adresează Rowena camerei în clipa când păşesc peste prag ţinând în braţe rochia roz pe care Agatha o consideră perfectă pentru nunta surorii mele Când te-am rugat să îmi arăţi rochia pe care o să o porţi la nunta mea m-am referit la rochia pe care am ales-o pentru tine şi am cerut să fie pusă deoparte la Eidon Cea pe care ţi-am zis să o cumperi Rochia asta e roz Roz! Cea aleasă de mine e argintie — Gri, mormăi eu Rowena îşi îngustează ochii şi coboară de pe podiumul pe care a stat până acum Dă cu piciorul, îndepărtând poalele voluminoase ale rochiei de mireasă, şi se îndreaptă spre mine — Ce-ai spus? Mă foiesc niţel încurcată şi flutur în aer o mânecă a rochiei — De ce nu pot să o port pe asta? Oricum, nimeni nu va avea ochi pentru mine, zic, încercând să-i gâdil vanitatea — Nu, nu poţi să o porţi, zice ea şi buza i se încreţeşte în sus când se uită la rochia boţită din braţele mele Şi oricum, de unde ai luat chestia asta? Probabil că ar fi mai înţelept să nu îi spun că de la un magazin cu produse la mâna a doua Rowena urăşte buticurile de genul acesta şi deja examinează acum rochia de parcă ar fi infestată cu purici — Şi ce s-a întâmplat cu rochia pe care te-am trimis să o iei? — N-am cumpărat-o, răspund cu voce mică, deşi probabil că Rowena a ghicit deja — Cum adică n-ai cumpărat-o? mă întreabă, întinzându-şi braţele în faţă Mătuşa Linnie scoate un cloncănit, presupun că de la acele cu gămălie pe care şi le-a prins între buze, şi schimbă o privire cu mama, care ne priveşte, albă la faţă, de undeva din spatele camerei Mă mut de pe un picior pe celălalt: — Păi… — Un singur lucru ţi-am cerut să faci pentru mine, Tamsin Un singur lucru şi nu l-ai făcut Vocea surorii mele începe să se înalţe: Asta e nunta mea Nunta mea Ziua mea specială Şi tu o faci praf De ce? Fiindcă eşti Tamsin Greene şi te crezi mai presus de orice reguli — Nu, nu mă cred deloc aşa, protestez jignită — Rowena! intervine mama, frângându-și mâinile în care ţine voalul Nu e… — Mamă, nu-i mai lua apărarea Nu acum Clipesc Când mi-a luat mama vreodată apărarea în faţa Rowenei? — Îmi… îmi stătea îngrozitor în ea, bălmăjesc, apoi dau să mă retrag, căci uitătura pe care mi-o aruncă sora mea îmi zice că nu mi-am ales bine replica defensivă Şi oricum nu era pe măsură… — Şi ce dacă? sâsâie Rowena Am fi putut s-o ajustăm Mătuşa Linnie ar fi aranjat-o Aici eu sunt mireasa — Nu mai spune, răspund, turnând gaz pe foc — Bun, atunci o să te întorci în oraş ca să o cumperi… — Foarte bine, zic exact în clipa când mama rosteşte „Nu” Cuvântul se abate ca o secure, retezând restul propoziţiei Rowenei Tăcerea este spartă doar de mătuşa Linnie, care fredonează în timp ce înfige ultimul ac în linia taliei rochiei — Bunica voastră a cerut ca nimeni să nu mai plece de aici — Cum? întrebăm Rowena şi cu mine într-un glas Mama ridică din umeri: — Vrea ca nimeni să nu mai plece de aici în următoarele câteva zile — Dar de ce? întreb Mama îşi masează tâmpla dreaptă, ca şi cum ar vrea să alunge o durere ivită brusc Ridurile dintre sprâncene i se adâncesc în ceea ce pare să fi devenit în ultima vreme o încreţitură permanentă — N-a vrut să-mi spună de ce E legat de ceva ce a văzut Nişte scântei rătăcite se împrăştie din mâinile mătuşii Linnie, care scoate o mică exclamaţie, ferindu-se de ele — Of! Pentru numele celor patru elemente, zice Rowena, îndepărtându-şi poalele rochiei foşnitoare şi examinându-le apoi cu atenţie Mătuşa Linnie îşi frânge mâinile, tulburată, însă rochia amplă de mătase ivorie pare neatinsă Sora mea îmi aruncă o privire încruntată, apoi tropăie spre uşa camerei ei şi strigă în jos pe scări: — Silda! Silda, vino încoace Se răsuceşte iar spre mine, învârtejindu-şi rochia, şi îmi şuieră: O să porţi o rochie asemenea celorlalte domnişoare de onoare O să faci cum îţi spun eu Schimb o privire cu mama — Ăăă…, Ro, spun eu dubitativ Cred că faci din ţânţar… — Ce-i? întreabă Silda, verişoara noastră, care intră gâfâind pe uşă Îşi dă părul pal cu fir subţire pe după urechi şi se holbează mai întâi la mine, apoi la mama şi la sfârşit la mătuşa Linnie, ale cărei mâini aruncă şi acum scântei: Ce s-a întâmplat? întreabă din nou, de data aceasta pe tonul pe care toată lumea pare să-l fi adoptat în ultima vreme atunci când are de-a face cu Rowena – gen „nu am de gând să fac mişcări bruşte sau să încerc să stabilesc un contact vizual” Dintr-odată mă simt recunoscătoare pentru cele trei examene finale care m-au ţinut până acum la şcoală, departe de casă — Asta s-a întâmplat, răspunde Rowena şi arată cu degetul spre mine şi rochia mea ofensatoare Asta crede Tamsin că va purta peste trei zile La nunta mea, subliniază în caz că vreuna din noi nu a înţeles la ce eveniment anume se referă Cu toate că toate celelalte domnişoare de onoare vor purta rochii argintii — Gri ca cimentul, mârâi eu, şi în clipa când Rowena se întoarce ca să se încrunte la mine, un zâmbet se strecoară pe chipul Sildei, însă atât de iute, încât nu-mi dau seama dacă a fost ceva real sau doar în închipuirea mea — Cum Tamsin e aşa de încăpăţânată şi cum mama nu îndrăzneşte să o trimită înapoi în oraş ca să cumpere rochia aleasă de mine… — Dar… — Vreau să îţi cer o favoare, continuă Rowena fără să ia în seamă protestele mamei Vreau să schimbi culoarea rochiei lui Tamsin Să o faci argintie, ca a celorlalte domnişoare de onoare O tăcere apăsătoare se aşterne peste cameră Silda are puterea de a schimba înfăţişarea de suprafaţă a oricărui obiect Poate transforma pantofii în pietre, pietricelele în diamante Nu ştiu dacă e capabilă să modifice şi o ditamai rochia, dar scot un oftat Dacă va reuşi, atunci poate că vom evita până la urmă dezastrul pe care, trebuie să recunosc, eu sunt aceea care l-a stârnit Ridic din umeri, fac un pas în faţă şi despăturesc poalele rochiei mele Şi-au păstrat nuanţa de roz — Tamsin, ţipă Rowena şi eu tresar Termină Ştiu ce faci şi vreau să termini în clipa asta — Ce? Ce fac? Nu fac nimic, bâigui eu Scuze, Silda… e prea mult pentru tine? N-ai putea să…? — Las-o în pace să schimbe culoarea rochiei, mă repede Rowena, făcând un pas înainte Obrajii ei au căpătat nuanţe cărămizii Mă holbez la ea preţ de câteva clipe, până ce realizez ce e în capul ei — Dar eu nu… — Tamsin nu încearcă să mă oprească, spune Silda pe un ton blând, iar eu mă întorc ca să mă uit la ea Oricât de incredibil ar părea, obrajii ei sunt chiar mai roşii decât ai Rowenei, numai că privirea pe care mi-o aruncă este hotărâtă: Nu am încercat să schimb culoarea rochiei lui Tamsin, pentru că nu vreau ca ea să încerce să mă oprească Câteva secunde ne zgâim toate la Silda Sunt prima care îşi revine — Desigur, comentez eu cu amărăciune Îţi închipui că voi dori să-ţi fur Talentul Adevărul e că, dacă cineva încearcă să-şi folosească Talentul asupra mea de trei ori, eu mi-l pot însuşi, numai că nu aş face asta niciodată cu membrii familiei Înghit apoi în sec Pentru că la fel de adevărat este că am făcut deja asta cu două dintre rudele mele Prima oară cu mătuşa Beatrice, în 1939, iar a doua oară în 1899, cu un strămoş de-al nostru care arunca foc Totuşi nu se cheamă că le-am furat Talentul Silda se uită acum în jos, dar tonul cu care mi se adresează este aprig: — Nu e corect, Tamsin Nu e deloc corect că poţi să faci aşa ceva — Dar n-am de gând s-o fac, replic eu N-am nevoie de prostia asta de Talent al tău, adaug cu un glas rece La ce mi-ar folosi? — Tamsin Greene, zice mama cu reproş în timp ce Silda îşi înalţă ochii şi se holbează la mine Îi înfrunt privirea Verişoara mea şi cu mine fuseserăm prietene sau măcar ne purtaserăm întotdeauna prieteneşte una cu cealaltă — Nu era cazul să faci o asemenea remarcă, zice Silda pe un ton îngheţat — I-auzi Şi eu aş putea spune acelaşi lucru în privinţa ta, i-o întorc Îmi pare rău, Rowena, zic sfredelind-o în continuare pe Silda cu privirea Se pare că până la urmă voi purta roz la nunta ta — Cum? Dar e nunta mea, ţipă Rowena, iar Silda şi cu mine tresărim După care sora mea răsuflă adânc şi încet şi i se adresează Sildei cu o voce înmuiată în miere: Vei schimba rochia acum O vei schimba în aceeaşi nuanţă ca a celorlalte rochii şi îţi va face plăcere să o faci Silda clipeşte încetişor şi se răsuceşte spre mine, cu braţul întins înainte — Rowena, exclamă mama — Aşa, o încurajează Rowena pe Silda, fără să o ia în seamă pe mama Acum vei… — Of, terminaţi odată! zic eu impacientată şi îmi împing mintea în faţă, aşa cum m-am deprins să fac Dintr-odată aerul din cameră pare îngheţat, ca şi cum am fi afară, în plină iarnă, şi Silda clipeşte din nou, apoi face un pas în spate, palidă la faţă Ochii îi alunecă spre Rowena — Ai încercat să mă sileşti, o acuză ea pe sora mea Iar apoi, întorcându-se spre mine, adaugă şoptit: Iar tu ai oprit-o — Nu te obosi să-mi mulţumeşti, mormăi, trecând pe lângă ea şi ieşind din cameră Întunericul se revarsă peste holul din Grand Central Station, un întuneric îndulcit doar de scânteierea ocazională a câte unui fulger şi de ceasul de perete cu patru laturi ce luceşte emanând un foc alb şi rece În faţa ochilor mei, ceasul începe să se unduiască şi să se umfle până la de cinci ori dimensiunea sa normală Gata! Încerc să mă trezesc din coşmar, dar nu pot Trebuie să-l urmăresc Una din laturile ceasului s-a transformat acum într-o uşă ce se deschide balansându-se Şi în tot acest timp arătătoarele continuă să se învârtă, să se învârtă înapoi, trimiţându-mă la momente, la ani din trecut La zece paşi de uşă, trei siluete par să se contopească într-un soi de dans ciudat, cu braţele şi picioarele deformate de luciul orbitor al ceasului Alistair o trage pe sora mea spre uşă şi spre bezna absolută care o aşteaptă dincolo de ea, iar Gabriel a prins-o de celălalt braţ Prinsă între cei doi, Rowena se smuceşte ca o păpuşă de cârpă — Rowena! ţip eu Alistair mă sfredeleşte cu ochii lui ca nişte ţurţuri — Nu va fi niciodată liberă Niciunul din voi nu va fi liber, şuieră el, iar vorbele îi sunt purtate mai departe de vânt şi de ploaie Mă trezesc tresărind şi mă ridic în şezut, iar mâinile îmi zvâcnesc spre faţa Rowenei, care licăreşte şi apoi păleşte în umbrele de dinaintea ivirii zorilor din camera mea Abia atunci mă las să cad înapoi pe perne, clipind mărunt Mă holbez în sus la tavan preţ de ceva vreme, pe urmă mă întorc pe o parte ca să mă uit pe geam Pajiştea şi pădurea zac învăluite în ultima răsuflare a nopţii, în acea tăcere perfectă de dinainte de răsăritul soarelui Nu va fi niciodată liberă Niciunul din voi nu va fi liber Ultima parte a enunţului e ceva nou, trag eu concluzia după o secundă De obicei, visul se termină cu imaginea Rowenei ieşind pe uşă Numai că acum vorbele lui Alistair mă trimit cu gândul la implicaţii cu mult mai grave Niciunul din voi nu va fi liber Îmi frec încheieturile degetelor de ochi, în încercarea de a-mi alunga din minte ultima imagine, cu trupul Rowenei mistuit de flăcări Este a treia oară în luna asta când am acelaşi vis Dacă va continua tot aşa, mă voi gândi serios dacă nu cumva e cazul să-i cer mamei să-mi dea şi mie din licorile acelea de adormit pe care le împarte rezidenţilor din Hedgerow care vin să-i cerşească aşa ceva la uşa din spatele casei noastre Îmi trag cearşaful până sub bărbie şi îndes mai tare perna Dacă aş avea visele astea numai când sunt acasă, m-aş putea prevala de ele drept scuză perfectă pentru a nu mai călca pe aici, numai că acela de dinaintea acestuia s-a întâmplat când eram la şcoală Îl visasem pe Alistair cum îi răsucea mâna la spate Rowenei, trăgând-o prin ceasul deschis, iar ea dispărea treptat într-un nor de fum Pentru ca în clipa următoare s-o văd pe Agatha, cu părul pus pe bigudiuri, stând aplecată peste mine şi fluturând mopul (pe care de altfel nu îl folosim niciodată) în aerul de deasupra capetelor noastre Mai târziu, după ce ne trecuse râsul, îmi explicase că o trezise din somn ţipătul meu şi crezuse că intrase cineva prin efracţie în dormitorul nostru de cămin Habar n-am dacă înșfăcase mopul cu gândul de a-l freca pe intrus cu el până îl răpunea sau dacă avusese altceva în minte Biata Agatha! Nu sunt nici pe departe o colegă de cameră uşor de suportat Oftez şi mă uit din nou pe fereastră Chiciura s-a depus şi sclipeşte pe pajişte Peste trei zile va fi solstiţiul de iarnă; şi nunta Rowenei Nu va fi niciodată liberă Niciunul din voi nu va fi liber — Mrrr, se aude din colţul camerei un mic sunet nemulţumit Mă salt iarăşi în şezut şi Hector, motanul bunicii, sare pe pat — Pisică proastă, mârâi în barbă Inima îmi bate la fel de iute ca atunci când m-am trezit din somn: N-a fost decât un vis, îmi spun cu voce tare, mângâind capul lui Hector puţin prea energic, până ce îşi repede laba spre mâna mea Din fericire, nu a scos ghearele: Doar un vis, îmi repet Hector cască o dată şi mă priveşte apoi cu ochii lui galbeni pe jumătate închişi — Mda, ştiu Nici eu nu cred ce am spus Cu cele două degete arătătoare îmi trasez mici cercuri pe frunte, apoi mă ridic din pat: Lapte, anunţ eu O cană cu lapte fierbinte mă va face să adorm la loc Sau cel puţin aşa am auzit Şi poate că Gabriel nu s-a culcat şi îl voi putea convinge să stea cu mine Zâmbesc la gândul acesta şi-mi caut papucii pufoşi în formă de iepuraş, pe care Agatha mi i-a făcut, în avans, cadou de Crăciun Ştiu, sunt ridicoli, cu nasurile lor roz turtite şi ochii bulbucaţi, însă în clipa asta chiar am nevoie de ceva ridicol Crăp uşa şi scot capul afară Întreaga casă pare cufundată în linişte şi nemişcare şi… — Mrrr Tresar din nou Din câte se pare, Hector cunoaşte semnificaţia cuvântului „lapte”, din moment ce s-a strecurat afară din pat şi se învârte acum în jurul gleznelor mele, până ce aproape că mă împiedic de el — Bine, bine Îţi dau şi ţie, cu toate că e miezul nopţii, îi şoptesc, perfect conştientă că mă adresez unui motan Cobor şi scările scot un scârţâit în locul pe care îl ştiu de mult După ce aruncă o privire în spate, Hector se năpusteşte în bucătărie înaintea mea Dau să-l urmez, apoi mă opresc şi întorc capul O lumină e aprinsă în salonaşul din partea laterală a casei şi de acolo răzbate un murmur greu de distins Ultima oară când îl văzusem pe Gabriel, părea prins într-o partidă de pocher ce ameninţa să dureze toată noaptea cu Jerom, care, cu ochii roşii şi o privire posacă, insista să-şi pună ca miză butonii cămăşii Unchiul Morris, pe de altă parte, pierduse aparent tot ce avea, aşa că se mulţumise să adoarmă aplecat peste masă E un mister pentru mine de ce unii oameni se încăpăţânează să joace cărţi cu Gabriel Nici măcar eu nu m-aş aventura la aşa ceva, cu toate că dispun de Talentul de a-l împiedica să „găsească” de fiecare dată toţi cei patru aşi Mă apropii pe furiş de salonaş Vocile care se aud nu par să le aparţină lui Gabriel sau lui Jerom — Nu, nu aşa îmi amintesc eu că s-a întâmplat, spune un glas certăreţ, pe care îl recunosc ca fiind al mătuşii Beatrice Eşti sigur că aşa a fost, Morris? Şi când am zis noi asta? E adevărat, în 1939 îmi amintesc că am văzut o fată care semăna foarte tare cu ea, dar cred că era… — Eşti sigură că era în 1939? o întrerupe unchiul Morris — Bineînţeles, se grăbeşte să răspundă mătuşa Beatrice Niciodată nu uit datele! Asta e o minciună sfruntată, drept care mă aştept să-l văd pe unchiul Morris izbucnind în râs Numai că nu o face În schimb zice: — Fireşte că nu uiţi Hai, dragă, mai serveşte un pic de sherry şi povesteşte-mi… Mă apropii şi mai mult, păşind pe vârfuri, şi mă zgâiesc prin uşa întredeschisă, cuprinzând din ochi întreaga scenă Salonul este luminat doar de o lampă subţire cu abajur roşu şi de focul care mocneşte în şemineu Uşile glisante care dau în grădina din spatele casei sunt deschise şi aerul rece năvăleşte în încăpere, făcându-mi pielea de găină Unchiul Morris, îmbrăcat în arhicunoscutul lui costum mototolit, stă aşezat foarte aproape de mătuşa Beatrice, pe canapeaua de două locuri Îl văd cum se ridică în picioare şi îşi înfăşoară cu dexteritate două degete în jurul gâtului unei sticle de sherry desfăcute Umple din nou paharul mătuşii Beatrice, dar înainte de a i-l întinde se întoarce cu spatele la ea şi scoate ceva din buzunarul hainei O sticluţă pe care o deschide iute şi o deşartă pe gât Mătuşa Beatrice pufăie nerăbdătoare Încruntată, mă concentrez asupra feţei unchiului meu Felul în care se mişcă el, cu o graţie leneşă, aproape felină, este atât de diferit de modul în care se fâţâie de obicei fără rost de colo-colo, încât nu pot decât să mă întreb dacă asta nu are cumva de-a face cu licoarea din care tocmai a băut Mă holbez la scena care se derulează în faţa ochilor mei şi vocea şuierătoare a lui Alistair îmi revine în minte Niciunul din voi nu va fi liber — Poftim, toarce unchiul Morris, aplecându-se deasupra mătuşii Dau uşa de perete şi strig: — Nu, mătuşă Beatrice Nu cumva să bei din paharul ăla Unchiul Morris şi mătuşa Beatrice îşi smucesc capetele spre mine Paharul alunecă din mâna deschisă a unchiului Morris şi cade pe podea, iar lichidul se împrăştie într-un arc strălucitor — Tamsin, rosteşte scurt mătuşa Beatrice, şi din felul în care îşi mişcă buzele îmi dau seama că nu ştie ce să mai spună N-am însă ochi pentru ea, toată atenţia mea se îndreaptă către unchiul Morris, care sare în picioare şi rânjeşte la mine, un rânjet larg, cât se poate de atipic pentru unchiul Morris — Tamsin, îmi repetă el numele ca un ecou Numele ăsta ţi se potriveşte mult mai bine decât… Îmi împing mintea înainte şi o izbesc de forţa care nu este unchiul Morris, îmbrâncind-o cu toată puterea Dintr-odată, o lumină tremurătoare, împleticită, se revarsă din pieptul unchiului Morris şi se remodelează într-un bărbat înalt cu o coamă de păr leonină Poartă haine închise la culoare, o ţinută formală dintr-o altă epocă, şi în timp ce mă holbez la el, cu gura uşor deschisă, îşi scoate pălăria în faţa mea: — E o plăcere să te revăd, murmură el Deşi mi-aş fi dorit să-ţi fi găsit un moment mai potrivit Mătuşa ta tocmai îmi povestea nişte lucruri fascinante despre voi toţi — Oh! bâiguie mătuşa Beatrice şi se lasă să cadă de pe canapea pe podea; cu degetele înnodate îşi strânge gulerul halatului verde în jurul gâtului — Stai acolo, mătuşă, o avertizez eu, după care mă zgâiesc la trupul bietului unchi Morris Ce i-ai făcut? sâsâi Bărbatul se uită în jos, la unchiul meu, şi rânjeşte din nou: — Cui? Lui? A, îşi va reveni Poate chiar i-a plăcut experienţa, şi împinge corpul cu piciorul; unchiul Morris tuşeşte uşor, dar ochii îi rămân închişi — Ei bine, ţie nu îţi va face nicio plăcere asta, ripostez şi ridic o mână cu palma în sus, apoi arunc o rafală de foc în direcţia lui Sau cel puţin asta încerc Dar nu se întâmplă nimic Din pielea mea nu iese nici măcar o scânteie: Bărbatul ridică din sprâncene — Impresionant, susură el Cu adevărat impresionant Şi acum, că mi-ai confirmat ceea ce bănuiam, am să plec Şocată, întind cealaltă mână şi încerc din nou Cu ochii minţii văd o flacără din cea mai pură izbindu-se de pieptul lui Dar iarăşi, nu se întâmplă nimic — Mătuşă Beatrice, ţip eu Împietreşte-l Mă reped înainte şi mătuşa, care a îngenuncheat acum lângă unchiul Morris, îşi saltă capul, îmi aruncă o privire întrebătoare, după care încearcă să se ridice Dar picioarele i se încurcă în poalele halatului şi se împleticeşte căzând pe o parte şi scoţând un mic scâncet Bărbatul plescăie din limbă şi clatină din cap, cu o expresie de mâhnire prefăcută întipărită pe chip: — Asta să fie legendara familie Greene? Cum oare de ne-aţi învins? se întreabă, ridicându-şi braţele în aer, ca şi cum ar căuta răspunsul acolo, undeva sus Nu-mi mai pierd vremea cu discuţii şi îmi împing mâna în faţă, spre fruntea lui, cu intenţia de a-l îngheţa Se fereşte însă cu uşurinţă, îmi dă mâna la o parte, apoi îmi prinde ambele braţe Mă trage către el şi ne holbăm unul la celălalt, iar feţele noastre sunt la doar câţiva centimetri distanţă Şi chiar în acest moment, atât de nepotrivit, nu mă pot împiedica să nu observ că are ochii cei mai neobişnuiţi pe care i-am văzut vreodată, de un gri pal, brăzdaţi de firişoare argintii bine definite, care se rostogolesc dinspre pupile către afară Nu te mai holba în ochii lui, idioato! Totuşi nu-mi pot dezlipi privirea de faţa sa, iar el pare să-şi fi dat seama, căci îşi încreţeşte buzele pline într-un zâmbet încântat — A fost o mare plăcere, murmură ca şi cum am fi singuri în încăpere Păcat că nu am apucat să ne cunoaştem mai bine Tace, apoi pare să se răzgândească: Ştii ceva, cred că am totuşi puţin timp la dispoziţie Şi oricum, cine ţi-ar putea rezista? După care, înainte să apuc să reacţionez, se apleacă şi mă sărută apăsat pe gură Mă smucesc dar, dintr-odată, toată lumea pare să se fi redus la senzaţia buzelor lui peste buzele mele Gândul vag că niciodată nu mai sărutasem un bărbat cu mustaţă mi se strecoară în minte, înainte ca un val de o limpezime rece să mi se reverse în corp Este reacţia obişnuită pe care o am atunci când cineva încearcă să-şi folosească Talentul asupra mea În clipa următoare, bărbatul mă eliberează, iar eu fac un pas împleticit în spate Îşi netezeşte colţurile mustăţii, apoi zice pe un ton lejer: „Ce zici, rămâne pe altă dată?”, de parcă ar cere returnarea costului unui bilet la un spectacol anulat din cauza condiţiilor atmosferice nefavorabile — A, încă ceva, nu fi supărată pe iubitul tău S-a opus din răsputeri, să ştii N-aş vrea să stârnesc o ceartă între îndrăgostiţi Preţ de o clipă, mă holbez la el cu mintea golită de orice gânduri Gabriel? Ce i-a făcut lui Gabriel? Furioasă, dau din nou să mă reped la el, dar se fereşte Şi apoi dispare în aer Vântul continuă să şuiere prin uşile din sticlă rămase deschise şi mi se învârtejeşte prin păr — O, Doamne! se smiorcăie mătuşa Beatrice Nu cred că era cine mi-am închipuit eu că este Mă las să alunec la podea, lângă corpul unchiului Morris — Nu zău? murmur, trecându-mi dosul palmei peste buze TREI — Aşa a zis? Că e o mare plăcere să te revadă? exclamă mama pentru cel puţin a treia oară Îşi ridică la gură ceaşca de ceai, după care o aşază înapoi pe masă, neatinsă, din câte îmi dau eu seama: Dar de ce? De ce să spună aşa ceva? Nu am deocamdată un răspuns, aşa că mă mărginesc să mă holbez la propria mea ceaşcă, în care ceaiul se răceşte cu repeziciune Prefer să fac asta decât să mă uit în jurul meu prin cameră şi să văd teama şi îngrijorarea întipărite pe feţele tuturor Mama şi tata, alarmaţi de strigătele mătuşii Beatrice, coborâseră în grabă în salonaş la două minute după ce străinul se făcuse nevăzut Buimaci de somn, îmi ascultaseră relatarea bâlbâită şi încâlcită, şi mai confuză din cauza interjecţiilor plângăreţe scoase de mătuşa Beatrice şi a gemetelor unchiului Morris, care zăcea întins pe podea După care bunica îşi făcuse şi ea intrarea încet în salonaş, sprijinindu-se cu toată greutatea de braţul Rowenei, iar eu fusesem nevoită să reiau întreaga poveste Bunica mă ascultase în tăcere până ce, cu vocea frântă, terminasem ce aveam de spus Pe urmă o trimisese pe sora mea în cămară Când Rowena se întorsese ţinând în mână o sticluţă maronie, turnase mai tot conţinutul pe gâtul unchiului Morris, încăperea se umpluse brusc de parfum de caprifoi şi de piper negru, şi de clei, iar unchiul Morris tuşise, râgâise şi se schimonosise la faţă atât de tare, încât mă bucurasem din toată inima că nu eu fusesem obligată să beau licoarea aceea Însă, indiferent ce o fi fost, şi-a făcut efectul, pentru că după ceva vreme s-a ridicat în şezut şi mi-a cerut cu o voce răguşită să îi aduc imediat o băutură adevărată Mama încercase să-l ia la întrebări în legătură cu ceea ce se întâmplase, dar el ridicase din umeri, dăduse pe gât jumătate din paharul de vin dintr-o singură înghiţitură şi repetase că nu-şi mai amintea nimic din ceea ce se petrecuse după ce adormise, mai devreme, pe canapea Mătuşa Beatrice îşi terminase între timp propriul pahar de vin şi se uita cu jind la cel pe jumătate plin al unchiului Morris, moment în care mama le spusese amândurora să meargă la culcare După aceea ne duseserăm cu toţii în bibliotecă, unde bunica se cufundase încetişor în fotoliul ei preferat, aparent pierdută în gânduri — De ce să fi vrut să o cunoască pe Tamsin? întreabă sora mea brusc din locul în care stă aşezată, lângă bunica — Mersi, zic eu, dar cu o jumătate de gură, căci sora mea pare atât de fragilă în fotoliul ei verde; în plus, are faţa tare palidă şi îşi freacă întruna încheietura mâinii stângi de poalele halatului Îmi aruncă o privire pe care aş putea să o interpretez într-unul din visele mele viitoare, pe urmă îşi îndreaptă spatele şi se adresează bunicii — Trebuie să consultăm cartea Trebuie să aruncăm o privire în viitor, ca să ştim ce să facem şi cum să desluşim – în clipa asta îşi ridică o mână în aer şi gesticulează spre fereastră, ca şi cum ar vrea să cuprindă cu braţul întreaga lume – toate astea Ca vrăjiţi, toţi ochii se îndreaptă acum către cartea închisă în biroul din bibliotecă Coperta ei neagră şi grea este gravată cu frunze împletite şi cu simboluri de arcane care mi se învârtejesc înceţoşate în minte în clipa în care îmi amintesc de ultima dată când am stat aici, în bibliotecă, împreună cu bunica Vorbele rostite de ea atunci îmi revin acum în memorie: Nu pot să văd nimic legat de viitorul nostru Nimic, ca şi cum n-ar mai exista un viitor pentru noi Paginile sunt goale aşa cum n-au mai fost niciodată până acum Mă uit la ea concentrată, dorindu-mi cu fervoare să spună ceva Îşi duce o mână la frunte şi îşi apasă şi masează ridurile cu degetele — N-are niciun rost, spune într-un târziu, iar eu îmi abat privirea în jos, în timp ce toţi ceilalţi se răsucesc ca să se uite la ea — De ce? protestează Rowena după o clipă, şi mă gândesc cât de pierdut trebuie că se simte acum fiecare membru al familiei aflat în încăpere, căci nimeni nu pune niciodată la îndoială vorbele bunicii De ce nu? continuă Rowena Doar am consultat întotdeauna viitorul ca să înţelegem… Bunica lasă mâna să-i cadă şi spune: — De data asta va trebui să priveşti în trecut, Rowena – la anul 1887 Sora mea dă să obiecteze, dar după aceea se apropie de birou: — Vrei să…? întreabă, lăsând fraza neterminată; mă holbez din nou la ceaşca mea de ceai — Nu mai am puterea, răspunde bunica într-un final, iar vocea ei este la fel de profundă şi fermă ca întotdeauna Îmi ridic ochii şi mă uit mai întâi la mama, apoi la sora mea Ambele au expresii grave întipărite pe feţe, dar nu par surprinse Mama se ridică brusc, răsturnând ceaşca pe care o ţinuse aşezată într-un echilibru precar pe marginea fotoliului Ceaiul întunecat la culoare curge şi se impregnează în covor, dar ea nu pare să bage de seamă şi se îndreaptă, legănându-şi braţele cu o energie oarecum deplasată, către tata, care stă la fereastră Amândoi părinţii mei se apleacă în faţă, ca şi cum s-ar apăra de un vânt puternic Rowena murmură un singur cuvânt, apoi deschide cartea Mă uit în jos, la mâinile mele, şi îmi încovoi precaut degetele, încerc să arunc o mică scânteie spre covorul pătat de ceai de la picioarele mele, dar la fel ca mai înainte, nimic nu se întâmplă Nici măcar pielea nu mă furnică, aşa cum se petrecea de fiecare dată înainte ca flacăra să-mi erupă din palmă Îmi ridic privirea şi întâlnesc ochii bunicii aţintiţi asupra mea şi imediat îmi încleştez din nou mâinile în poală În relatarea evenimentelor petrecute aici, în seara asta, am omis să menţionez micul detaliu că nu mai fusesem capabilă să-mi manifest Talentul de a produce foc Sunetul pe care îl fac paginile cărţii când sunt răsfoite îmi solicită însă acum toată atenţia şi mă întorc ca să mă uit la sora mea Buzele i se mişcă fără zgomot în timp ce un deget îi alunecă în jos pe pagină, pe măsură ce citeşte După care, dintr-odată, se albeşte şi mai tare la faţă — Ce e? întreabă tata făcând un pas înainte Îşi ţine pumnii încleştaţi, de o parte şi de alta a corpului Din reflex mă uit spre peticul de cer ce se zăreşte prin fereastra bibliotecii, în aşteptarea unei furtuni violente care să alunge în orice clipă norii rozalii ai răsăritului de soare — Pasajul ăsta nu era aici înainte, şopteşte sora mea Aruncă o privire scurtă spre bunica, iar aceasta dă uşor din cap, în semn de încuviinţare, aşa că Rowena începe să citească: În 1887, în ultimele zile ale lui octombrie, exact înainte de Samhain, un străin a sosit în oraşul New York, vrând să cunoască mai mult decât i-ar fi fost lui cu putinţă A fost văzut vizitând-o pe La Spider, conducătoarea familiei Knight Rowena îşi ridică ochii şi se uită în gol prin încăpere, strângându-şi degetele în pumn: Alistair, zice ea S-a întors — Trebuie să facem ceva, intervin Doar n-o să stăm cu mâinile în sân şi să-l lăsăm să-şi vadă de treburile lui murdare, nu? Alistair s-a întors în timp… înainte ca Domaniul să existe Şi le va povesti celor din familia Knight despre el Dacă familia noastră nu va mai putea crea Domaniul din cauza spuselor lui? Ce ne facem daca familia Knight… ne învinge? Familia mea a fost nevoită să creeze Domaniul în 1887, atunci când familia Knight, vrăjitorii noştri rivali, au început să ne ameninţe stilul de viaţă Am reuşit cumva să acaparăm toate puterile familiei Knight şi să le izolăm într-un unic obiect – Domaniul – lăsat în grija unui Păstrător De-a lungul generaţiilor, au fost mai mulţi Păstrători Pentru a ţine Domaniul în siguranţă, nimeni nu a cunoscut vreodată identitatea Păstrătorului Şi nici ce anume era cu adevărat Domaniul, căci îşi schimba tot timpul înfăţişarea Cu excepţia Păstrătorului, nimeni nu putea atinge Domaniul şi rămâne după aceea în viaţă Nimeni în afară de mine Atunci când crezusem că Alistair Knight era Alistair Callum, un profesor ca oricare altul la New York University, acceptasem să îl ajut să găsească o veche amintire de familie În momentul acela nu ştiam nimic despre familia Knight sau despre Domani, şi nici că posedam un Talent Nu avusesem habar de multe lucruri Însă găsisem Domaniul Mai întâi, în 1899, ca un ceas de perete, apoi în 1939 ca un ceas de buzunar, şi în fine, în prezent, drept ceasul din holul Grand Central Station După care devenisem Păstrătorul lui Pentru moment — Dar dacă maşinaţiunile nu-i reuşesc până la urmă? se întreabă mama cu voce tare Dacă a Călătorit în timp până în anul 1887, cât timp poate să reziste acolo? — Ce vrei să spui? întreb, pentru că nimeni altcineva nu pare surprins de enunţul mamei Toată lumea se uită la mine cu ochi goi, până ce Rowena adoptă tonul ei preferat, de genul „Se vede treaba că eu ştiu mai multe decât tine şi aşa va rămâne pentru totdeauna”, şi se îndură să-mi răspundă: — E vorba de o regulă a Călătoriei Un Călător nu poate rămâne mult timp în locul în care a Călătorit fără să suporte efectele negative Strâng mai tare între degete toarta ceşcuţei de ceai şi întreb: — Ce efecte negative? — Moartea, răspunde ea laconic — Oh! Mă reazem înapoi de spătarul scaunului, analizând implicaţiile Cu numai câteva luni înainte, Gabriel şi cu mine Călătoriserăm de două ori, dar niciunul din noi nu suferise vreun efect negativ Deşi, pe de altă parte, nu rămăseserăm în 1899 şi în 1939 mai mult de o jumătate de oră — Şi cât timp poate să rămână? întreb eu — Ei bine, nimănui nu i-a trecut prin cap să facă experimente cu astfel de lucruri, Tam, spune sora mea încruntându-se la mine Pare pe cale să adauge ceva, dar se abţine Îmi dau seama că încă nu e lămurită cum de am putut eu să Călătoresc înapoi în timp şi să ajung în anii 1899 şi 1939 Bunica este singura care ştie că Gabriel m-a luat cu el, şi nu viceversa — Trei zile, rosteşte brusc bunica Îmi amintesc asta din istoricul familiei noastre În general, trei zile este limita Mama se agaţă de spusele ei — Poate că nu va reuşi să facă mare lucru în trei zile, remarcă ea cu speranţă în glas Rowena şi cu mine ne holbăm la ea — Glumeşti, nu-i aşa? zic De data asta sora mea nu catadicseşte să-i răspundă În schimb îşi suflecă mâneca halatului şi îşi împinge braţul înainte Urme de cicatrice îi lucesc slab pe piele Un tunet se aude în depărtare Tata ascultă cu maxilarul încordat — E limpede, a reuşit, şoptesc Altfel cum se explică prezenţa străinului în casa noastră în seara asta? — Camilla, zice bunica pe un ton calm şi plat Şi voi toţi ceilalţi Ieşiţi din cameră Acum Toţi în afară de Tamsin Două pete roşii apar brusc pe obrajii mamei, dar se răsuceşte pe călcâie şi părăseşte încăperea în tăcere, deşi nu înainte de a-mi arunca o privire arzătoare şi suficient de elocventă Este urmată de tata şi în final de sora mea, care închide încetişor uşa în spate Focul trosneşte în salonaşul altfel cufundat acum în tăcere, iar eu mă ridic, traversez camera spre fotoliul bunicii şi îngenunchez la picioarele ei Îşi pune mâna pe părul meu, dând la o parte cârlionţii care mi-au căzut pe frunte — Trebuie să mă întorc, zic eu într-un târziu Să mă întorc în 1887 Oftează: — Da, ştiu Umbre alunecă peste şemineu, lungind labele celor două statui de câini din porţelan ce încadrează focul Îmi întind braţele în faţă, ca şi cum i-aş cere bunicii să le examineze — Mi-am pierdut Talentul În seara asta am încercat să arunc cu foc în străin, dar nu am reuşit De ce? Bunica se foieşte în fotoliu: — Mi-am pus şi eu această întrebare Presupun că puterile tale de asimilare sunt numai temporare Cu alte cuvinte, eşti capabilă să împrumuţi Talentele celorlalţi, dar numai pentru scurtă vreme — Pentru cât timp? întreb eu încetişor, răsucindu-mi mâna şi inspectându-mi vârfurile degetelor — N-am cum să ştiu Verifică dacă mai ai Talentul lui Beatrice Renunţ la examinarea degetelor şi îmi ridic ochii spre bunica — Acum? Cum să verific? Pe tine? — Păi… mai vezi pe altcineva aici, în încăpere? murmură ea — Dar dacă n-o să pot… să te dezîmpietresc? Bunica pufneşte din nas — O să-mi treacă După o săptămână Şi oricum, mă îndoiesc foarte tare că îţi poţi pierde Talentul aşa, cât ai clipi din ochi Înghit cu greu, iar ea îşi împinge fruntea spre degetele mele tremurătoare Parfumul ei dulceag fin mă învăluie în timp ce mă aplec spre ea şi îi ating cât pot de uşurel fruntea Încremeneşte, cu pleoapele întredeschise, rămase aşa la jumătate clipitului Cuprinsă brusc de panică, o ating din nou pe frunte, de data aceasta ceva mai tare, şi ea trage aer în piept şi se reazemă în fotoliu — Vezi, ai aflat răspunsul Ai încă puterea de a împietri oamenii — Da, dar pentru cât timp? — Ai căpătat-o la o săptămână sau două după ce ţi-ai descoperit Talentul de a emana foc, nu-i aşa? Încuviinţez din cap: Asta înseamnă că vei mai avea puterea asta pentru încă puţin timp, continuă ea Îmi înăbuş cu greu emoţia, dar într-un final dau glas celei mai mari temeri: — Va trebui să merg singură Bunica se lasă pe spate şi îşi închide ochii, iar eu încerc să nu iau în seamă pielea care îi atârnă în jurul maxilarelor, lăsându-i, prin contrast, pomeţii ascuţiţi să iasă şi mai tare în evidenţă — Presupun că lui Gabriel nu îi va conveni deloc, zice ea într-un târziu — Ştiu, dar cum aş putea să-l las să mă însoţească? Bunica deschide ochii şi îmi aruncă o uitătură pe sub sprâncene — Nu prea cred că poţi să-l laşi pe Gabriel să facă un lucru, Tamsin Îmi feresc privirea şi încerc să nu mă gândesc cât de furios va fi Gabriel că nu va merge cu mine dacă nu îi voi oferi măcar opţiunea Numai că nu pot Nu după câte am aflat de la Rowena în legătură cu efectele pe termen lung ale Călătoriei în timp — Efectele acelea ale Călătoriei nu mi se aplică şi mie, nu-i aşa? Adică, din moment ce nimic altceva nu pare să mă afecteze… — Mă îndoiesc că efectele Călătoriei ar fi asupra ta la fel ca în cazul celorlalţi Pentru că ţie nu ţi se întâmplă ce li se întâmplă în mod normal altora, adaugă bunica destul de criptic Ţine minte, tu hotărăşti dacă să permiţi sau nu unei persoane să îşi manifeste Talentul asupra ta Depinde numai de tine Ştiu deja asta, din moment ce l-am lăsat pe Gabriel să mă poarte înapoi în timp Acum însă dau glas celui de-al doilea gând care nu îmi dă pace — Totuşi, dacă renunţ la Gabriel, îmi va fi imposibil să mă întorc în timp Noi doi nu am făcut Călătoria asta în trecut decât de două ori, aşa că nu am acea putere Ideea de a-l păcăli pe Gabriel să-şi folosească Talentul asupra mea de trei ori în timp ce eu îi rezist în secret mi se iveşte brusc în minte şi îmi lasă un gust amar în gură Dar altă cale pare că nu există — Bineînţeles, mai e şi o altă variantă, zice bunica, iar eu tresar şi îmi ridic privirea spre ea, după care îmi amintesc că nu-şi poate folosi asupra mea Talentul de a citi gândurile oamenilor — Care? întreb Mă priveşte expectativ, ca şi cum ar trebui să vin imediat cu răspunsul Ceea ce şi fac Domaniul! PATRU Sunt la jumătatea drumului înapoi spre camera mea când o umbră îmi răsare în cale — Tamsin, zice Gabriel, după care are prevederea de a-mi acoperi gura cu mâna, înăbușindu-mi ţipătul cu palma lui Mă încrunt la el, apoi îl muşc de degetul mare, ca să-l învăţ minte — Au! se vaită el, scuturându-şi degetul — N-ar fi trebuit să mă sperii în halul ăsta, şuier; mă aştept din clipă în clipă să o văd pe mama năvălind în hol, poruncindu-ne să mergem cu toţii la culcare şi, eventual, urându-ne să avem „vise plăcute” — Scuze, ridică Gabriel din umeri Nu adormisem şi am văzut lumina aprinzându-se în bibliotecă şi pe părinţii tăi stând la un moment dat la geam, aşa că am venit să aflu ce se întâmplă Dau din cap Gabriel doarme probabil în apartamentul mamei sale De când mătuşa Lydia s-a întors din California, locuieşte în camerele de deasupra şopronului — Aşadar, ce se întâmplă? De ce nu dormi la ora asta? — Am visat urât şi pe urmă coşmarul s-a adeverit — Ce? Tamsin, ce tot spui acolo? întreabă Gabriel Tac Se îndepărtează de mine şi se reazemă de perete — Uite ce-i, e târziu şi… Gabriel îşi încrucişează braţele la piept şi îmi aruncă o privire ultrarăbdătoare — OK, cedez cu un oftat Se pare că am avut un vizitator Unul care are Talentul de a-şi însuşi corpurile altora Gabriel rămâne o clipă tăcut, digerând informaţia: — Şi cum ai aflat tu asta? — Am… Mă uit pe furiş spre camera părinţilor mei – o rază de lumină se iveşte brusc pe sub uşă: La mine în cameră, şoptesc eu — A intrat la tine în cameră? rosteşte Gabriel suficient de tare pentru a trezi din somn întreaga casă — Nu, sâsâi eu Hai să mergem iute la mine în cameră — Tamsin dragă, credeam că n-o să mă mai inviţi, zice el pe un ton acum complet diferit — Of, mai taci Îl iau de cot şi îl împing pe hol spre dormitorul meu, apoi închid uşa încetişor Trag cu urechea preţ de câteva clipe şi nu aud nimic, apoi mă întorc către Gabriel, care se holbează la picioarele mele — Ce faci…? Oh! roşesc şi îmi azvârl sub pat papucii roz în formă de iepuraş — Povesteşte-mi despre vizitator, îmi cere Gabriel — M-am trezit brusc dintr-un…, dau să încep, dregându-mi glasul — Ca de obicei? întreabă Gabriel, iar eu dau din cap în semn de încuviinţare; aşa că întinde o mână şi mă freacă pe ceafă cu degetele lui lungi — Am coborât şi i-am văzut în salonaş pe mătuşa Beatrice şi unchiul Morris Închid ochii o clipă şi adaug: Numai că nu era de fapt unchiul Morris, şi mă grăbesc să îl pun la curent cu tot ce se întâmplase, inclusiv cu ceea ce omisesem faţă de restul familiei, şi anume că îmi pierdusem Talentul de a emana foc De ce mi-a spus că iubitul meu s-a opus din răsputeri? Doar nu l-ai cunoscut, zic eu; acum stăm unul lângă altul pe patul meu Gabriel clatină din cap: — Habar n-am Dar dacă va fi să-l întâlnesc, fii sigură că o să mă opun într-adevăr din răsputeri Bate darabana cu degetele pe genunchii mei, până ce îi acopăr mâna cu mâna mea; probabil că n-ar fi trebuit totuşi să-i povestesc despre sărut Rămânem în poziţia asta, tăcuţi, câteva clipe, după care zice: Deci se pare că va trebui să ne întoarcem în timp în 1887 Dacă vrem să punem capăt tărăşeniei ăsteia înainte să înceapă Înghit în sec, apoi îmi retrag mâna încetişor — Ştii, m-am gândit şi cred că tu… — Nici să nu-ţi treacă prin cap, mă previne Gabriel, fixându-mă din ochi — Ce? Nu voiam decât să spun că ar trebui să… — Uit-o Îmi rostogolesc ochii în cap, apoi îi aţintesc asupra lui: — Nu vrei să mă laşi să ter…? — Nu Nu te vei duce de capul tău Mă auzi? — Da, dar… — Mă auzi? repetă el cu o voce liniştită şi fermă În clipa aceea uşa se dă de perete — Ce se întâmplă aici? zice mama năvălind înăuntru Flutură în aer un sfeşnic Deşi nimic nu se întâmplă de fapt, atât eu, cât şi Gabriel ne îndepărtăm brusc spre capetele opuse ale patului, cu ochii lipiţi de mama, a cărei faţă capătă exact aceeaşi tentă ca papucii mei în formă de iepuraş — Tamsin Greene, zice ea, coborându-şi încet braţul Ţi-am cerut cât se poate de clar să te duci la culcare După care se întoarce spre Gabriel: Şi tu, Gabriel Snowe, afară! Ieşi! Acum! Cuvintele ei tăioase biciuiesc aerul Gabriel îmi aruncă o privire sfredelitoare, aparent fără să o bage în seamă pe mama — Oricum, nu poţi pleca nicăieri fără mine — Ai dreptate, zic Nu e adevărat, dar pentru moment mă abţin să-i dezvălui noul meu secret Mamei pare să nu-i placă schimbul nostru de replici — Nimeni nu pleacă nicăieri, decât la culcare Imediat! Gabriel se ridică iute de pe pat şi se strecoară pe lângă mama cu un braţ ţinut deasupra capului, ca pentru a se feri de o lovitură dată cu sfeşnicul Mama răsuflă adânc şi cercetează din ochi încăperea, de parcă ar căuta pe altcineva ascuns în şifonier, apoi se întoarce spre mine — La culcare, zice aparent hotărâtă să se exprime în propoziţii cât mai scurte Îşi încrucişează braţele la piept şi mă aşteaptă să mă bag sub cuvertură — Noapte bună, mami, susur eu pe un ton împăciuitor Pufneşte, stinge lumina şi închide uşa în urma ei Clipesc mărunt din gene până ce bezna începe să se estompeze în colţurile camerei Mă furişez pe vârfurile picioarelor şi îmi lipesc urechea de uşă Nu e deloc exclus ca mama să mă pândească afară Trag mânerul în stânga, crăp uşa şi arunc o privire pe hol, în ambele direcţii Nimic, doar umbrele obişnuite Îmi repet în gând că nu mai am decât puţin timp la dispoziţie şi mă strecor afară din cameră pentru a doua oară în noaptea aceea Din fericire, familia mea are obiceiul de a nu arunca nimic Petrec următoarea jumătate de oră cotrobăind prin podul întunecat, scotocind prin cutii Într-un târziu, mă opresc şi mă holbez la obiectele alese O fustă neagră lungă, două jupe cam vechi din dantelă, o bluză neagră cambrată, cu mâneci lungi şi nasturi până sus, cu o gaură sub braţul drept şi pete gri la manşete, şi două perechi de pantofi negri, din aceia cu capse şi şireturi Au tocurile tocite, dar altfel par în bună stare Mi-i trag în picioare, îmi mişc degetele înăuntru şi încep să leg şireturile Pantofii sunt un pic cam mari, dar voi supravieţui Sau cel puţin aşa sper Pe urmă iau fusta şi o scutur Firicele de praf lucesc şi se împrăştie prin camera mea în lumina difuză a dimineţii Strănut Mă vâr mai întâi în jupă, apoi în fustă, şi dantela fină ca pânza de păianjen mi se freacă de picioare După care îmi înghesui partea de sus a corpului în cămaşă, încheind rând pe rând nasturii cu găurele şi încercând să-mi înăbuş un alt strănut În cele din urmă, mă privesc în oglindă Arăt de parcă aş fi scăpat dintr-un azil de nebuni combinat cu un magazin din secolul al XIX-lea specializat în vânzarea de obiecte de îmbrăcăminte la mâna a doua Oftez şi-mi strâng părul în ceea ce sper să dea impresia unui coc respectabil După care nu mai am niciun motiv să îmi amân plecarea Deschid sertarul de sus al comodei şi bâjbâi în căutarea unor ciorapi şi chiloţi de rezervă, până ce dau cu degetele de un lanţ subţire Stomacul mi se strânge pentru o clipă, apoi îmi revin şi îmi înfăşor degetul mare şi arătătorul în jurul obiectului, trăgându-l afară Cesuleţul meu, aşa cum îl alintam pe vremuri Faţa argintie a medalionului sclipeşte în lumină în timp ce se leagănă în aer ca un pendul La un moment dat se opreşte şi eu mă uit tulburată la capacul închis Poate din cauză că n-am dormit decât vreo trei ore nu reacţionez la scârţâitul uşor al uşii — Aha, bănuiam eu! Tresar şi scap din mâini cesuleţul Măcar are bunul-simţ să închidă uşa în spatele ei înainte de se apropia de mine Se opreşte să-mi examineze ţinuta Buza de sus i se încreţeşte în ceea ce se anunţă a fi rânjetul ei inconfundabil, însă efectul este stricat instantaneu de criza de tuse care o apucă în clipa când inhalează norul de praf — De unde ai făcut rost de toate boarfele astea? De la Armata Strănutelii? Mă uit urât la ea Ştie foarte bine ce mult îmi place să fac cumpărături la magazinele Armatei Salvării — Din pod, murmur — Doar nu te gândeşti la ce mă gândesc eu — O, tu gândeşti? răspund politicoasă, însă Rowena mă ignoră — N-o să te întorci în timp — Habar n-am despre ce vorbeşti, spun Mă aplec, cu fusta mea cea nouă/veche frecându-se de picioare, şi iau cu grijă de pe jos medalionul Îl aşez înapoi în sertar, perfect conştientă de ochii sfredelitori ai surorii mele — Ce ai discutat cu bunica după ce am plecat noi din bibliotecă? întreabă Rowena, răsucind între degete cordonul halatului de culoare crem O studiez tăcută preţ de câteva secunde Cu părul ei blond şi pielea albă, te-ai aştepta ca frumuseţea să-i pălească, îmbrăcată, aşa cum este, într-un halat de culoare crem Dar nu, radiază, ca de obicei Tenul ei a căpătat şi mai multă netezime şi strălucire, iar ochii îi ard Ridic din umeri — Nimic important — Nu mai spune! Atunci, din moment ce n-a fost nimic important, n-o să te deranjeze să-mi povesteşti şi mie, insistă Rowena Să ştii că mama o să te ia şi ea la întrebări de cum o să se scoale şi… — Mama nu vrea să ştie nimic, Ro Nu vrea să înfrunte realitatea — Şi care anume este realitatea asta despre care vorbeşti? Clatin din cap: — Nu contează E târziu Sunt obosită Şi tu eşti obosită N-ar trebui să te duci la culcare? Ştii tu, somnul de frumuseţe, ziua cea mare şi tot tacâmul… Ochii verzi ca de pisică ai surorii mele sunt acum larg deschişi şi aruncă scântei de mânie — Să nu-ţi închipui că, dacă ai descoperit că ai Talent, poţi să te porţi cu mine ca şi cu o… Mă holbez la ea: — Ca şi cu o ce? — Lasă, ripostează, o să aflu şi singură — Ce…? dau eu să spun, apoi tac, căci Rowena se învârte pe călcâie şi iese din cameră Mă iau după ea şi mă opresc în pragul uşii, urmărind-o cum coboară în fugă scările Ce faci? şuier după ea Clicul uşor al uşii bibliotecii este singurul răspuns pe care îl capăt Mă reazem încruntată de tocul uşii Mai devreme, o ajutasem pe bunica să se întoarcă la ea în cameră, apoi făcusem excursia aceea în pod; prin urmare, dacă Rowena nu se gândeşte cumva să consulte din nou cartea pentru a vedea acolo relatarea conversaţiei noastre… Mă reped afară din cameră, în jos pe scări La baza lor mă împiedic în pantofii prea mari şi aterizez într-un alt nor de praf Mă salt în picioare şi mă grăbesc spre bibliotecă, aşteptându-mă, cel puţin pe jumătate, să găsesc uşa încuiată Dar răsucesc mânerul fără probleme şi înaintez în încăpere, cu ochii aţintiţi pe cartea care stă aşezată în locul ei obişnuit, pe sugativă Numai că e închisă Privirea îmi alunecă spre sora mea, care stă în picioare cu spatele la mine, în faţa şemineului, de parcă ar contempla tăciunii care ard mocnit Îşi înalţă mâna dreaptă într-un gest graţios şi îngheţ în clipa în care un sunet ca de scheunat îmi ajunge la urechi Cuvintele curg din gura câinelui de porţelan – sunt propriile mele cuvinte: Totuşi, dacă renunţ la Gabriel, îmi va fi imposibil să mă întorc din Călătorie Noi doi nu am Călătorit în timp decât de două ori, aşa că nu am acea putere Mă zgâiesc la statuia aşezată în dreapta şemineului Maxilarele deschise îi tremură uşor, cu toate că ochii de sticlă îi sunt la fel de ficşi ca de obicei — Ce…? şuier eu şi fac un pas în faţă, însă statuia câinelui din stânga şemineului răspunde cu un mârâit mai profund: Bine înţeles, mai e şi o altă variantă Care? întreabă primul câine, apoi scoate un lătrat trist Îmi împing mintea în faţă şi cei doi câini tac brusc, cu maxilarele încleştate înapoi la locurile lor şi glasurile rămase în gâtlejuri Rowena se întoarce încet spre mine, trăgându-şi reverele halatului în jurul gâtului — Chiar aşa, care? mă întreabă încetişor Ştiam eu că nu eşti în stare să Călătoreşti de una singură, adaugă — Mda, ce să zic, felicitări că ţi-ai dat seama Ce chestie ultraimportantă! Mă priveşte gânditoare: — Da, este importantă, nu-i aşa? Adică, dacă renunţi la Gabriel, aşa precum ai zis, atunci cum te vei întoarce în timp la anul 1877? — N-am spus că… Mă opresc, căci îmi vine în minte o idee Cine altcineva din familia noastră mai poate Călători în timp? — Poftim? — Cine altcineva? Cine altcineva mai are sau a avut un astfel de Talent? Rowena ridică din umeri: — Din câte ştiu, nimeni în familia noastră de generaţii întregi — Dar în familia Knight? Există careva printre ei care să fi avut această putere? — Păi, bineînţeles bărbatul acela, străinul care a intrat în seara asta în casa noastră, dar… Nu o mai ascult: suspiciunea care creşte acum în mintea mea mă copleşeşte Dacă individul nu are, de fapt, acest talent? Sau, mai bine zis, dacă nu e ceva natural la el? Dacă…? — Tamsin, zice Rowena pe un ton tăios, trezindu-mă din reverie Face un pas în faţă şi dintr-odată chipul ei pare obosit în lumina palidă a dimineţii: Tamsin, poate că nu înţelegi, dar să ştii că nu vreau decât să te ajut Vreau să merg cu tine — Nu, răspund imediat cu gura uscată Ai uitat cumva ce ai păţit ultima dată când l-ai întâlnit pe Alistair? Sora mea strânge o clipă din buze A petrecut şapte zile înfiorătoare sub o vrajă de iubire, dacă se poate numi aşa O vrajă făcută de Alistair cu propriul ei sânge şi care i-a permis să o joace pe Rowena pe degete, după bunul lui plac Familia mea a urmărit-o neputincioasă cum devine din zi în zi mai slabă, fără a o putea împiedica să fugă înapoi la Alistair ori de câte ori a avut ocazia Abia atunci când Alistair a dispărut prin poarta deschisă a ceasului din Grand General Station vraja s-a rupt — Dacă te iau cu mine înapoi în timp şi te întâlneşti cu el şi vraja se reactivează sau aşa ceva? — Nu aşa funcţionează, răspunde Rowena exasperată — Scuze, zic eu cu amabilitate Mi-am petrecut cea mai mare parte a vieţii convinsă că sunt complet lipsită de Talent, aşa că acum fac şi eu ce pot ca să vă ajung din urmă Oricine altcineva ar avea decenţa de a reacţiona măcar cu puţină stânjeneală la vorbele mele, mai ales aceia care au jucat un rol activ în propagarea minciunii Nu şi sora mea În schimb, continuă să mă preseze: — Tocmai de aceea trebuie să mă iei cu tine Vei avea nevoie de ajutor, Tam N-o să te poţi descurca singură — Ba o să pot — Nimeni nu poate face aşa ceva de unul singur — Eu… — Bun, care e planul? mă provoacă Ce ai de gând să faci? Să baţi la uşa lui La Spider şi să dai foc casei? A, stai aşa, am uitat, Talentul ăsta l-ai pierdut deja Mă uit urât la cei doi câini de porţelan; păcat că nu i-am făcut fărâme înainte să mă dea de gol — Am un plan, o anunţ eu pe Rowena Sora mea îşi arcuieşte o sprânceană şi aşteaptă Vede că nu zic nimic şi insistă: — Ei bine? Luminează-mă Ridic din umeri: — O să mă întorc în timp şi o să-i previn pe strămoşii noştri că familia Knight intenţionează să preia controlul asupra lor prin puterea magiei sângelui Că Alistair e cel care pune planul în aplicare şi că lor le va fi imposibil să oprească familia Knight dacă nu vor acţiona mai iute decât au făcut-o, după cum am aflat noi din istoricul familiei O să le mai spun că Domaniul pe care se presupune că îl vor face nu va funcţiona pe vecie şi că vor trebui să-l refacă Să-l refacă mai bine Şi mai puternic…, adaug lăsându-mi vorbele jalnice să plutească în aer Sora mea îşi arcuieşte acum cealaltă sprânceană — Sclipitor, zice succint Simt că este sarcastică: — Bine, atunci… — E sclipitor Să îi previi pe strămoşi Şi când anume? În 1887, când Călătoria în timp era interzisă şi vei avea toate şansele să te creadă După care le vei spune că ceva ce nu au făcut încă şi la care nici măcar nu s-au gândit nu va funcţiona oricum pe viitor, aşa că va trebui să facă acel lucru mai bine Ce să zic, o idee sclipitoare… — Dar ei nu obişnuiau să citească din cartea noastră? Nu vedeau acolo viitorul şi nu înţelegeau ce avea să se întâmple? Rowena se holbează la mine — Uau! Văd că nu ştii mare lucru despre carte, nu-i aşa? Cartea asta nu o deschizi aşa, pur şi simplu, o frunzăreşti şi citeşti viitorul, de parcă ar fi o reţetă de mâncare În afară de Talent, mai ai nevoie şi de putere ca să… înghesui nişte cuvinte în pagină Pentru că vorbele… alunecă, asta în cel mai bun caz Dacă ai noroc, apuci să întrezăreşti fraze, frânturi din ceea ce s-ar putea întâmpla mai departe Nu e totul scris frumos acolo, ca într-un articol de ziar — Noroc că te avem pe tine, susur eu Presupun că te pricepi de minune la treaba asta Sora mea mă priveşte rece: — De fapt nu mă pricep Dar oricum sunt cea mai bună, cu excepţia bunicii, care este probabil persoana cea mai înzestrată pe care familia noastră a avut-o vreodată Şi nici măcar ea nu a putut împiedica să se petreacă toate aceste lucruri Aşa că vezi bine cât de dificil este să citeşti viitorul în carte Dar oricum, spune-mi cum ai de gând să îi găseşti pe strămoşii noştri din secolul al XIX-lea? Clatin din cap — Ce vrei să spui? Casa din Washington Square Park… — A fost cumpărată de familia noastră în 1895 — Oh! exclam — Nu poţi să te întorci pur şi simplu în timp şi să îi cauţi în cartea de telefon, înţelegi ce spun? În plus, pe vremea aceea nici nu existau cărţi de telefon — Zău? Mersi de informaţie Traversez camera frecându-mi braţele ca să mă apăr de aerul rece care pătrunde prin fereastra întredeschisă: Ştii ceva? zic după o vreme Cred că o să mă descurc La urma urmei, tot eu am găsit şi Domaniul — Mda, şi uite ce bine ne-a prins, mormăie Rowena Pe urmă scutură din cap: Şi nu uita, ai avut parte de un mare ajutor – de la Gabriel Dă ocol încăperii o dată, apoi din nou, cu poalele halatului fluturând în jurul gambelor La oricine care s-ar fâţâi de colo-colo printr-o cameră, halatul s-ar căsca Dar nu şi la Rowena: Bun, şi atunci spune-mi cum vrei să Călătoreşti înapoi în timp fără ajutorul lui Gabriel? N-ai cum să… Se opreşte şi dă din cap, ca şi cum ar avea confirmarea unui gând mai vechi: Domaniul Ai de gând să-l foloseşti Înghit în sec Numai bunica şi Rowena ştiu că sunt actualul Păstrător al Domaniului — Nu voi lipsi decât vreo două zile Atât cât să-i previn pe strămoşi şi să mă întorc La timp pentru nunta ta, schiţez un zâmbet, însă sora mea se mulţumeşte să se holbeze la mine — Chiar dacă vei reuşi să ajungi acolo cu ajutorul Domaniului, sper că înţelegi că nu te vei putea folosi de el şi ca să te întorci, iar asta pentru că vei Călători în timp într-o epocă în care Domaniul nu exista încă Deci, cum intenţionezi să te întorci? Bănuiesc că nu va accepta un răspuns voios, de genul O să îmi vină mie o idee Iar celălalt răspuns, Probabil că nici nu mă voi mai întoarce, e ceva la care nici nu vreau să mă gândesc — Trei zile, Ro, atât îţi cer Trei zile în care să îi găsesc, să îi previn şi să caut un mod de a mă întoarce Spune-i mamei că m-am dus în oraş ca să cumpăr totuşi rochia Că m-am simţit foarte vinovată… Sora mea pufneşte din nas, un gest ce ar putea părea lipsit de eleganţă făcut de oricine altcineva: — N-o să mă creadă Vreau să scap de presiunea ei: — Fă-o să creadă Păleşte: — Nu îmi pot folosi Talentul asupra mamei — Şi nici asupra lui Gabriel, adaug — Da, nu-l pot folosi asupra lor Tu… — Dar l-ai folosit pe Silda, zic — A fost cu totul altceva A fost vorba de o rochie Treaba asta e niţel mai serioasă, spune ea, depărtând cu un milimetru degetul mare de arătător — Te rog, Ro Am nevoie de timp ca să încerc să fac lucrurile cum ştiu eu mai bine Şi nu vreau ca alţii să sufere din cauza mea L-ai auzit pe străin; ţii minte ce a spus în seara asta: Nu fi supărată pe iubitul tău S-a opus din răsputeri Nu înţelegi ce înseamnă asta? Sora mea dă să clatine din cap, apoi face ochii mari: — A Călătorit până aici folosindu-se de Talentul lui Gabriel Ceea ce înseamnă că dacă Gabriel Călătoreşte înapoi în timp… — Vor pune mâna pe el Într-un fel sau altul Numai că asta nu trebuie neapărat să se întâmple Asta se poate schimba Rowena mă prinde de încheieturi şi mă scutură: — Trei zile Şi după aia te întorci Te întorci acasă Indiferent de ceea ce se întâmplă Trei zile, Tam, după care vei găsi o cale să te întorci Promite-mi — Promit, şoptesc Promit să mă întorc la timp pentru nunta ta Niciodată nu mi-a fost atât de greu să o mint — Gata, zice Rowena, aşezându-mi ultimul cârlionţ la locul lui şi luându-mă pe după umeri ca să mă răsucească spre oglindă Arăţi destul de respectabil Clipesc Rowena a reuşit cumva să-mi îmblânzească părul rebel, legându-l într-un nod strâns, şi mi-a ajustat costumul, reparând găurile şi petele cele mai vizibile M-a făcut şi să îmi scot cei doi butoni de argint din urechea dreaptă, precum şi cele două inimioare roz din urechea stângă — Uite, ia-le! zice, şi metalul îi sclipeşte între degete Mă uit în jos la micul morman de monede de un dolar, de cincizeci de cenţi şi la cele de cinci cenţi, din cupru, pe care mi le-a îndesat în palmă Nu mă pot abţine şi zâmbesc Unchiul Chester ne-a dăruit de-a lungul anilor câteva astfel de monede vechi, şi de fiecare dată ne băteam pe ele — Le-ai furat de la mine — Ba nu, mă contrazice Rowena Tu le-ai pierdut Toate astea sunt din colecţia mea Oricum, le-am verificat, niciuna dintre monede nu a fost emisă după 1866, aşa că vei fi în siguranţă Las monedele să alunece în buzunarul interior al jupei, care se îngreunează acum în mod agreabil — Promit să nu cheltuiesc toţi banii deodată, spun, pentru că orice altceva aş încerca să zic în clipa asta mi-ar sta în gât După care, cum nu mai e nimic de adăugat, iau cu grijă Domaniul, ţinându-l de lanţ Respir adânc şi îi desfac încuietoarea Medalionul se deschide şi îmi trec degetul peste suprafaţa de sticlă Între un tic şi un tac, arătătoarele ceasului rămân încremenite pe loc Litere mici încep să se înşiruie, formând un înscris pe spatele capacului deschis Sunt într-o limbă pe care nu voi fi niciodată în stare să o descifrez — Grăbeşte-te, Rowena, şoptesc Pentru o clipă, am impresia că sora mea s-a răzgândit, căci îşi prinde buza de jos cu dinţii Apoi se apleacă în faţă şi citeşte înscrisul cu o voce joasă, tremurătoare: — Foc în Est şi apă pentru Sud, Aer pentru Nord şi Pământ în Vest Pe toate acestea, Sângele le va lega Şi totuşi, numai Timpul poate păstra ceea ce Sângele a unit Ne holbăm una la cealaltă Sunt prima care îmi regăsesc glasul: — Nu asta era scris în carte… — Ultima oară când am citit-o, completează Rowena O pală rece de vânt mi se învârtejeşte în jurul gleznelor, trăgându-mă de haine, şi un fulger despică bucata de cer albastru ce se zăreşte prin fereastra dormitorului Dintr-odată, nori negri o iau la goană dinspre vest, pentru a întâlni lumina care creşte către est Mă uit la ceasul pe care îl ţin în mână şi observ că micul arătător ce indică secundele se rostogoleşte sălbatic înapoi, urmat mai încet de arătătorul care indică ora Întind mâna şi mătur cu ea aerul de deasupra umărului surorii mele, atentă să nu o ating — Spune-i lui Gabriel… spune-i că îl iubesc Şi că îmi pare rău, şoptesc Rowena se încruntă: — Asta rămâne să-i spui tu, Tamsin Când o să-l vezi, peste trei zile Îşi mijeşte ochii la mine: Nu vei… Dar indiferent ce ar fi vrut să spună se pierde, căci geamurile prind să se zgâlţâie puternic sub năvala bruscă a furtunii Domaniul îmi arde în palmă, dar îmi strâng degetele în jurul său, iar după aceea pământul se curbează o dată violent şi bezna îmi apasă pleoapele cu o greutate pe care n-o pot îndura Mă cufund în întuneric CINCI Deschid ochii şi mă trezesc întinsă sub un copac, cu dungi de soare care îmi traversează fusta neagră decolorată Cerul de deasupra mea e de un albastru dureros de strălucitor şi frunze roşii-aurii plutesc prin aer ca nişte fulgi de nea Mă ridic în şezut, clipesc des şi văd doi copii mici, cu chipuri solemne, un băiat şi o fată, stând în picioare la numai câţiva paşi de mine Băiatul îşi vâră degetul mare în gură şi îşi cască la mine ochii mari şi rotunzi, în timp ce fata ţine un cerc din lemn în faţa amândurora, ca un soi de scut — Bună, zic cu o voce cam spartă Tresar amândoi şi băiatul îşi vâră degetul şi mai adânc în gură şi începe să-l sugă furios Într-un final, fata vorbeşte: — Cum ai făcut asta? mă întreabă cu un glas tremurător — Ce anume? răspund şi scot un con de pin de sub genunchi Încă nu am încredere în propriile picioare, capul mi se învârte, iar în piept am o senzaţie ciudată, de gol, ca şi cum inima ar fi pe cale să-mi cadă peste degetele de la picioare Trag aer cu nesaţ în piept: Am reuşit sau cel puţin aşa bănuiesc — Ai apărut din aer — A, asta Flutur o mână, nepăsătoare, şi băiatul se ascunde în spatele surorii lui: Oricum, nu contează Mai întâi şi mai întâi, puteţi să-mi spuneţi în ce dată suntem? Gura fetei se curbează în sus, iar sprâncenele ei pale se strâng, unindu-se: — Cum de nu ştii? — Uite aşa bine… nu ştiu — Suntem în 28 octombrie, spune băiatul Dădaca o să ne dea mere coapte, de Noaptea Cerşetorilor — Noaptea Cerşetorilor… oh, Samhain, zic Mai sunt trei zile până la Samhain Probabil că Alistair abia a ajuns aici În ultimele zile ale lui octombrie, exact înainte de Samhain, un străin a sosit în oraşul New York Mai am timp să-l opresc Trebuie să mai am Băiatul face o jumătate de pas în faţă de după fusta surorii lui şi, după ce îşi scoate degetul din gură, zice: — Eşti una dintre ei? Una dintre cei care bântuie în Noaptea Cerşetorilor? Poţi să faci vreo vrajă? mă descoase cu speranţă în glas Sora lui se încruntă la el: — Nu fi caraghios, Collin Dacă ar fi una dintre ei, nu am putea să o vedem pe timpul zilei Se întoarce apoi către mine: Dădaca aşa îi zice, Samhain, adaugă ea brusc Dar mamei nu îi place… — Collin! Eugenia! Se aude bodogănind o voce feminină, şi, după o secundă, o femeie între două vârste, voinică şi cu o bonetă albă care i se clatină pe cap, se grăbeşte spre noi: Ce faceţi voi aici, copii? — A adormit, îmi şopteşte Collin Întotdeauna adoarme când merge cu noi în parc Mă uit la faţa arsă de soare a femeii şi decid să mă ridic în picioare — Ce pozne aţi mai pus voi doi la cale? pufăie ea, grăbindu-se către copii Un lichid ce pleoscăie se aude în timp ce femeia se mişcă Îşi trânteşte brusc o mână peste buzunarul fustei, iar pleoscăitul încetează — Vorbeam cu doamna A apărut de undeva, de sub copac Ca unul dintre spiriduşii aceia despre care tu… — Şşt, zice femeia şi mă priveşte încruntată, de parcă eu aş îi fost cea care pretinsesem că sunt spiriduş Netezeşte pantalonii lui Collin cu ceea ce pare a fi un exces de forţă, după care scoate din buzunarul de la fustă o bonetă albă mai mică şi mai delicată: Am găsit-o pe bancă, don’şoară, îi spune ea Eugeniei, care se strâmbă din nou, dar o lasă să îi aşeze boneta pe cap — I-am spus lui Collin că nu e dintre spiriduşii noştri, zice fetiţa pe un ton plin de îngâmfare În timp ce femeia îi leagă şiretul pe sub bărbia înălţată, Eugenia întinde mâna şi îşi ciupeşte fratele de braţ: I-am spus că din moment ce o putem vedea… — Şşt, repetă femeia şi îmi aruncă iar o privire piezişă, măsurându-mă din cap până în picioare Închid şi eu ochii o clipită, şi voi doi o ştergeţi Vorbiţi cu străinii şi câte şi mai câte O să mă băgaţi în mormânt, mormăie ea aranjând şiretul bonetei În clipa aceea, o trăsură neagră cu roşu alunecă pe lângă noi, cu vizitiul ţinând strâns hăţurile şi uitându-se drept înainte Pasagerii, trei fete cam de vârsta mea îmbrăcate în nuanţe vii de albastru şi purpuriu, chicotesc zgomotos când dau cu ochii de mine Chiar dacă ştiu că e o prostie, oftez, încercând să evit să mă uit în jos la fusta mea neagră Femeia se îndreaptă de spate, se uită după trăsură, apoi îi ia pe cei doi copii de mână şi dă să plece — Aşteptaţi, strig, după ce ei se retrag; femeia se opreşte şi schiţează un gest de răsucire spre mine Caut o familie Familia Greene Îi cunoaşteţi cumva? Ştiţi unde locuiesc? — N-am auzit de ei, răspunde femeia, ridicându-şi nasul în aer în timp ce se îndepărtează Collin îmi aruncă o privire furişă peste umăr şi îmi doresc să fi avut timpul necesar ca să o împietresc pe dădaca aceea îngrozitoare, cel puţin pentru un minut sau două, ca să-i ofer şi lui un pic de satisfacţie Oricât de stupidă ar fi fost ideea, măcar m-aş fi distrat un pic Răsuflu adânc şi mă învârt în cerc ca să cuprind din ochi tot peisajul Din câte se pare, mă aflu într-un parc, cu alei ce se curbează în stânga şi în dreapta mea Undeva, în dreapta, o fântână bolboroseşte şi ţipetele mai multor copii răsună pe deasupra pajiştii Copaci în nuanţe autumnale vii de auriu şi roşu mă înconjoară şi ici-colo, printre crengi, zăresc şiruri şi şiruri de case din cărămidă care îmi par ciudat de familiare Îmi ia o clipă să îmi dau seama unde sunt – Washington Square Park Probabil că am aterizat aici pentru că mă gândisem la casa din oraş a familiei, care se află – sau bănuiesc că se va afla – pe latura de nord a parcului Mă holbez din nou la copaci şi observ că sunt cu mult mai numeroşi decât ştiam eu Mă întorc cu faţa către nord şi caut cu privirea locul în care ar trebui să fie arcada uriaşă din piatră Cu numai câteva luni în urmă, Agatha şi cu mine ne-am fotografiat una pe cealaltă aici, în timp ce făceam un tur de prospectare organizat de NYU pentru viitorii studenţi Nicio arcadă Acum pământul pare să se încline şi să se învârtă sub picioarele mele şi pentru o clipă spaima mă înjunghie Poate că, la urma urmei, nu sunt imună la efectele Călătoriei în timp Întind o mână şi îmi apăs palma de scoarţa aspră a unui copac ca să-mi recapăt echilibrul Linişteşte-te Te aşteptai ca totul să fie complet altfel Şi doar ai mai făcut asta şi înainte Înghit în sec, încercând să nu-mi aduc aminte că în cele două călătorii în timp Gabriel fusese alături de mine şi deci avusesem garanţia întoarcerii cu bine acasă Nu trebuie să încep acum să mă gândesc la Gabriel, pentru că risc să izbucnesc în plâns Mă uit în jos la mâna cealaltă, în care ţin încleştat Domaniul Ridic micul medalion la ureche Aşa cum mă aşteptam, ceasul nu mai ticăie Calea înapoi spre casă va fi negreşit un adevărat mister Îmi agăţ medalionul la gât, îl închid bine şi, făcându-mi curaj, păşesc pe aleea cea mai apropiată, în căutarea unei ieşiri din parc ŞASE Mă simt ca unul dintre turiştii aceia pe care Agatha şi cu mine obişnuim să-i ocolim în New York City Care merg încet şi se opresc mereu în mijlocul trotuarului, aşa încât aproape că dai peste ei Care arată cu degetul încolo şi încoace, holbându-se şi scoţând tot timpul exclamaţii Sigur, măcar eu nu arăt cu degetul şi nu mă holbez şi nu exclam, însă sunt sigură că am rămas cu gura căscată de vreo câteva ori Acest New York este atât de diferit de New Yorkul meu În primul rând, pentru că se poate vedea cerul Nu există zgârie-nori şi nici mănunchiuri de clădiri ale căror vârfuri par să împungă văzduhul Toate clădirile sunt cu mult mai scunde Şi nu sunt maşini, nici oameni pe role sau care fac jogging; ci şiruri de trăsuri trase de cai ce se hurducăie pe străzile cu pietre de pavaj sparte Ceea ce înseamnă noroi Mult noroi Tivul şi poalele rochiei mele cândva negre sunt acum stropite cu pete maronii, şi nu pot zice că asta îmi îmbunătăţeşte în vreun fel aspectul — Stridii, stridii, stridii! Stridii proaspete, strigă un bărbat care împinge un căruţ ale cărui roţi trec primejdios de aproape de degetele mele de la picioare Îl urmează imediat o femeie îndesată care strigă: — Plăcinte, plăcinte! Plăcinte fierbinţi! De braţul drept ţine atârnat un coş mare Stomacul îmi chiorăie zgomotos şi păşesc în faţă, făcând timid un semn cu mâna În aceeaşi clipă, femeia se fereşte din calea unei trăsuri ce se îndrepta spre ea şi vizitiul înjură şi trage de frâie — Câte vrei? — Una, mă aventurez eu — Cu carne sau cu fructe? — Ăăă… cu fructe Pare o alegere mai sigură Dă din cap şi scoate o plăcintă din coş O împachetează într-o bucată de hârtie maro şi zice: — Cinci cenţi, drăguţă Scotocesc prin mărunţiş şi remarc cum privirea ei se abate în jos la clinchetul scos de monedele din buzunarul meu Într-un târziu, scot una de cinci cenţi din cele date de Rowena şi i-o aşez în palma pătrăţoasă, cu pielea crăpată Îmi întinde plăcinta şi căldura ei îmi umple mâna — Te rog, îi zic în clipa în care se pregăteşte să dispară din nou în mulţime Caut nişte oameni Familia Greene Ai auzit cumva de ei? Clatină din cap: — Îmi pare rău, drăguţă, spune, măsurându-mă iarăşi din ochi Eşti nou-venită? Încuviinţez — Cauţi de lucru? — Ăăă… — Unde sunt ai tăi? Ai fugit de acasă, nu-i aşa? — Cam aşa ceva, răspund într-un final, pentru că orice aş spune, tot asta va crede despre mine Dă din cap: — Nu cumva să te duci la Five Points Stai departe de adunătura aia Mai aşteaptă până să începi să-ţi cauţi de lucru Lucrurile nu stau chiar atât de rău pentru tine, sper Prea multe fete tinere sfârşesc acolo, oftează, după care dispare brusc în mulţime Rup un colţ din plăcintă şi muşc precaut din ea, apoi încep să îmi îndes bucăţi mari în gură, fără să-mi pese dacă îmi ard limba După o hoinăreală de vreo oră pe Broadway, timp în care aproape că am fost omorâtă de două ori, prima dată de o trăsură cu două locuri circulând cu viteză, şi a doua de ceea ce părea a fi un autobuz tras de şase cai, îmi adun curajul şi deschid uşa unui stabiliment pe nume Capul Leului, probabil un soi de bar Însă de cum intru, îmi vine să o iau la fugă Este o încăpere întunecoasă, de parcă soarele ar fi renunţat să mai încerce să pătrundă prin geamurile înceţoşate de jeg Fumul se înalţă spre tavanul jos şi neregulat, iar pe podea este împrăştiat rumeguş Deşi zgomotul din interior nu încetează, nu se modifică, simt cum toate privirile se întorc spre mine Majoritatea celor ce se înghesuie la bar şi mese sunt bărbaţi, însă ici-colo se văd câteva femei tolănite pe taburete ori în poalele bărbaţilor, aplecate peste braţele lor Cineva scoate un hohot de râs şi tresar, pe jumătate întoarsă către uşă Pe urmă îmi îndrept spatele şi-mi muşc partea interioară a obrazului Nu vei reuşi nimic, Tamsin, dacă nu încerci Imitând mişcările Rowenei, mă îndrept spre bar cu ceea ce sper că aduce a pas calm şi stăpânit, îmi aşez braţele pe tejgheaua de lemn lipicioasă, îmi îndepărtez uşor coatele ca nu cumva vreun client să dea peste mine şi mă holbez la barman până ce începe să se deplaseze către mine O face atât de încet, încât am timp să observ că e un bărbat foarte solid; umerii şi braţele lui arată de parcă ar fi fost cioplite din lespezi de piatră — Cu ce te servesc? mârâie el, uitându-se la un punct situat undeva deasupra umărului meu, moment în care trec de la atitudinea de imitare a Rowenei la cea pe care ar fi afişat-o Agatha Îi arunc un zâmbet sprinţar şi răspund: — Caut o familie pe nume Greene Locuiesc pe aici, prin împrejurimi Ai auzit de ei? Într-un târziu, ochii îi alunecă spre mine Îşi clatină capul masiv: — Nu Nu cred c-am auzit de ei Sigur că nu Oftez şi îmi revizuiesc opţiunile Cum aş putea să îmi găsesc familia? Să angajez un crainic care să strige prin oraş? Să dau un anunţ în ziar? Dar în ce ziar? Îmi muşc buzele în încercarea de a mă concentra Cu laba lui grăsună, barmanul ia un pahar curat de pe raftul de deasupra capului şi îl umple în spatele tejghelei, aşezându-l apoi în faţa mea cu un gest surprinzător de blând — Uite, bea asta Din partea casei, adaugă în momentul în care mă holbez în sus la el Nu apuc să-i mulţumesc Se îndepărtează, răspunzând unui client din capătul celălalt al barului Prudentă, sorb o înghiţitură mică din băutura mea Nu-i rea Îmi şterg spuma de pe buza de sus şi-n clipa următoare un bărbat scund cu un melon pe cap se aşază pe taburetul de lângă mine E îmbrăcat într-un costum gri şi manşetele din dantelă îi flutură când îi face semn barmanului Acesta îl ignoră însă cu hotărâre şi omul oftează abătut — Eşti nou-venită în oraş, aşa-i? zice, uitându-se cu jind la berea mea Oi fi având chestia asta scrisă pe frunte — Hm… cam aşa ceva Dă din cap entuziasmat: — Întotdeauna îmi dau seama când cineva e nou-venit în oraş Întotdeauna Nasul îi freamătă, de parcă ar amuşina în căutarea unor informaţii, şi dintr-odată am impresia că seamănă cu un copoi: Şi ce anume te aduce aici? Sorb din nou din pahar, cântărind în minte consecinţele conversaţiei cu un străin agăţat într-un bar Într-un alt secol: — Caut o familie Privirea i se ascute şi zăboveşte peste sânii mei Dintr-odată, berea îmi lasă un gust amar în gură Dau să îmi caut un alt loc la bar, când îl aud cum zice: — Cunosc o mulţime de oameni în oraşul ăsta Cum îi cheamă? Mă întorc şi văd cum doi bărbaţi şi o femeie într-o bluză cu decolteu adânc şi fustă se aşază zgomotoşi de cealaltă parte a lui Unul din bărbaţi îl loveşte neatent cu cotul în braţ pe interlocutorul meu cel scund, care tresare, dar nu protestează — Familia Greene, răspund într-un târziu, remarcând cum ochii omului se mişcă neîncetat; îi alunecă spre tejghea, spre paharul meu cu bere, spre mâinile mele încrucişate, apoi spre uşă Se încruntă, îşi lasă un pic capul pe umăr, apoi îl scutură: — Nu, zice el într-un final N-am auzit de ei Familia Greene… E un nume destul de comun Sunt rude cu tine? Clatin din cap aproape automat: — Nu Sunt nişte prieteni vechi de-ai mamei M-am gândit că vor putea să mă ajute să-mi găsesc de lucru Ridic din umeri şi îmi înec amarul într-o nouă înghiţitură de bere Îmi studiez paharul, gândindu-mă la opţiunile pe care le am, când îl aud cum zice pe un ton lejer: — A, deci îţi cauţi de lucru? Poate că te pot ajuta să îţi găseşti o slujbă bună, dacă nu cunoşti pe nimeni în oraş, clipeşte el iute din ochi Nu pot să mă abţin şi, fără să stau pe gânduri, replic: — O, cum să nu – te pomeneşti că poţi să-mi vinzi şi o bucată din Podul Brooklyn Of, măcar există deja podul ăsta? Bărbatul rânjeşte la mine, dezvelindu-şi dinţii pătaţi: — Văd că ai ceva nerv în tine Îmi place, spune, aplecându-se mai aproape Multe din tinerele care vin în oraş sfârşesc prost Dar eu te pot ajuta Dacă îţi cauţi de lucru, cunosc o familie care vrea să angajeze pe cineva — Să angajeze ca să facă exact ce? întreb în continuare suspicioasă şi mă foiesc, îndepărtându-mă un pic de el – bărbatul miroase a oţet — Să ajute în casă Îşi aranjează borul pălăriei şi îmi aruncă o privire de o inocenţă rănită: Da’ ce credeai despre mine? Din fericire sunt cruţată de povara de a inventa un răspuns credibil, căci barmanul se întoarce cu mişcări greoaie spre noi, tot fără să îl bage în seamă pe bărbatul scund, care îşi îndreaptă spinarea pe taburetul lui, ca un copil care solicită brusc atenţia celor vârstnici Barmanul împinge trei pahare de bere cu spumă către clienţii care tocmai au intrat, după care se uită pieziş şi prevenitor la mine Dau din cap şi el îmi răspunde cu acelaşi gest, şi dintr-odată mă gândesc că ar putea fi persoana mea preferată din secolul acela — Aş vrea şi eu o halbă, Joe, cere bărbatul scund cu o voce tremurătoare Barmanul se apleacă spre el, privindu-l în ochi fără să clipească: — Mai întâi să văd banii Bărbatul lasă să-i scape un oftat, dar începe să se scotocească prin buzunare şi într-un târziu scoate două monede jegoase de cinci cenţi de undeva din interiorul vestei Le aşază încet pe tejghea şi îşi trece uşurel degetele peste marginile lor şi peste suprafaţa de lemn crăpată Barmanul îşi lasă palma grăsună peste ele şi monedele dispar: — Asta e plata pentru ce ai consumat săptămâna trecută, zice el făcându-mi cu ochiul, după care se îndepărtează agale Bărbatul cel scund se face şi mai mic în scaun: — Oricum, nu e o slujbă de durată — Asta e foarte bine, zic distrată, încercând să mă gândesc la un plan Să-mi termin berea şi pe urmă să bat din uşă în uşă, întrebând dacă cineva auzise de familia Greene? De unde se mutaseră în Washington Square Park în 1895? Pe urmă o idee îngrozitoare îmi trece prin cap Dacă nu locuiesc în oraş? Ci undeva, la ţară? În trei zile nu voi fi în stare să acopăr cu cercetările mele o suprafaţă prea mare Treptat devin conştientă că vocea bărbatului de lângă mine îmi bâzâie şi acum la ureche: — O familie de vază Foarte avută O mulţime de fete care îşi caută de lucru ar ucide pentru o asemenea slujbă — Nu mă îndoiesc, murmur eu Dacă Gabriel ar fi aici, cu mine, mi-ar găsi familia cât ai clipi din ochi Îmi apăs degetele de tejghea în încercarea de a-mi alunga gândul acesta din minte Bărbatul se apleacă spre mine şi se bate uşurel cu mâna peste nas: — Nepoata mea, îmi şopteşte el confidenţial Ea lucrează acolo acum; ea mi-a zis că au nevoie de o fată nouă Mă holbez la el un moment, apoi întreb pe un ton leneş: — Dar ce s-a întâmplat cu vechea fată? Omul ridică din umeri: — A fugit Cu tot cu bijuteriile doamnei Învârt paharul în mână şi îmi cântăresc din nou opţiunile pe care le am Anunţul în ziar pare ideea cea mai bună Cu toate că în clipa asta nu prea am chef să îmi fac griji gândindu-mă în ce fel familia mea ar da cu ochii de anunţul în ziar şi m-ar şi contacta în numai trei zile — De ce nu dau anunţ în ziar? întreb studiind dâra de spumă lăsată de pahar pe tejghea Şi apropo de asta, care e ziarul cu cele mai multe anunţuri? Pentru că mă gândesc că aş putea şi eu să… Se trage un pic în spate, de parcă l-aş fi pocnit: — Cum să nu, ca să le bată toţi neisprăviţii la uşă… Mă uit la el pe furiş şi observ că mâneca de dantelă de la mâna dreaptă este îngălbenită şi pare roasă de vreme Acum, că îl privesc cu mai mare atenţie, hainele lui arată şi mai rău decât ale mele: — A, înţeleg, vor să îi ţină pe neisprăviţi la distanţă Şi aici intervii tu Pricep acum, zic eu şi mă îndrept de spate, pregătită de plecare Ei bine, a fost o discuţie plăcută, dar…, adaug şi ridic paharul pentru a lua o ultimă înghiţitură Bărbatul ridică din umeri: — Cum vrei M-am gândit că o fată drăguţă ca tine, abia venită în oraş şi fără rude ca să o ajute ar vrea o slujbă bună Dar n-ai decât să strâmbi din nas, dacă nu-ţi convine Deşi nu orice fată şi-ar permite să refuze să lucreze pentru familia Knight Paharul îmi alunecă din mână, se rostogoleşte pe jos şi se sparge Zgomotul este însă acoperit de zarva şi înghesuiala din faţa tejghelei Ochii bărbatului prind să licărească în penumbra încăperii: — Aha, văd că ai auzit de ei, aşa-i? Ridic din umeri cu o nepăsare studiată: — Cine n-a auzit? Obişnuiesc să citesc ziarele Dă rapid din cap; — Desigur Sunt mereu invitaţi la baluri, la dineuri – fac parte din protipendadă Aş putea pune o vorbă bună pentru tine pe lângă nepoata mea Iar ea ar putea să te recomande — Şi ţie ce îţi iese din asta? întreb cu îndrăzneală În afară de satisfacţia de a fi ajutat o biată fată fără un ban şi nou-venită în oraş? Îşi duce mâna la piept, în acelaşi gest de inocenţă rănită: — Numai ideea de a şti că ori de câte ori bătrânul Horace Merton va avea nevoie de vreo favoare sau aşa ceva, va putea apela la tine — Horace Merton? Îşi duce degetele la borul pălăriei: — În persoană Şi numele tău este…? — Agatha, răspund eu fără să stau pe gânduri, după care îmi vine să-mi dau singură un şut: Alistair o cunoaşte pe Agatha Însă e prea târziu ca să mă răzgândesc, aşa că scotocesc în cap după un nume de familie cât mai comun: — Smithsdale, adaug Îmi întinde o mână care pare cam umedă Ezit o clipă, apoi întind şi eu mâna O strânge fără forţă, aşa că pot să mi-o retrag fără probleme Nu pare să observe însă Şi zice pe un ton voios: — Şi acum, cu voia ta, poate că ar fi bine să-i facem o vizită nepoatei mele Ca să te recomande stăpânei casei În sinea mea, mă cutremur la perspectiva de a o întâlni pe La Spider Dar dacă tot nu pot să îmi găsesc pe moment rudele, măcar să îmi ating al doilea obiectiv de pe listă Să stau cu ochii pe duşmanii lor Pe duşmanul meu Poate chiar să îl împiedic cu totul pe Alistair să vină la noi acasă Dau din cap în chip de încuviinţare şi mă ridic în picioare: — Să mergem Horace sare de pe taburetul său şi bate din palme Mă răsucesc şi îmi las privirea să-mi alunece peste mulţime, până ce îl zăresc pe barman, care mă urmăreşte impasibil Îşi mijeşte ochii spre Horace şi clatină din cap Ridic uşor din umeri şi zâmbesc, încercând să îi transmit că ştiu în ce mă bag Însă barmanul nu pare prea convins Nici eu, dacă e să mă gândesc mai bine ŞAPTE — Şi ăsta este noul Delmonico, zice Horace, gesticulând larg spre o clădire cu cinci etaje placată integral cu marmură de pe Madison Avenue Mă uit în sus şi văd că ocupă toată 26th Street O clipă stau şi mă gândesc ce anume se află acum în acest loc, dar nu reuşesc să îmi aduc aminte Agatha şi cu mine nu prea obişnuim să ne învârtim prin Madison Square Park — Delmonico au acum trei restaurante, dar ăsta este cel mai mare La etajul doi e o sală de bal, toată lambrisată în roşu şi auriu Iar la unu, candelabre de argint şi o fântână înconjurată de flori Lady Knight ia mereu cina acolo Ridic o sprânceană: — Ai fost vreodată înăuntru? Îşi duce o mână la borul pălăriei, de parcă ar vrea să şi-o aşeze mai bine: — Din păcate, nu Doar am auzit de toate astea Dau din cap şi mergem mai departe Horace pare să-şi fi asumat neîntrebat rolul de ghid personal, rol pe care îl îndeplineşte cu mult zel şi care include şi prinderea cotului meu în momentele oportune, pentru a mă feri de băltoace şi din calea vehiculelor — E sezonul plimbărilor în trăsură, îmi spune când sărim în lături pentru a evita o trăsură neagră strălucitoare ce se năpusteşte pe lângă noi Gentlemenii şi doamnele se îmbracă în tot ce au mai bun şi se plimbă de colo-colo în trăsură Continuă să sporovăiască şi mă trage de mânecă pentru a ocoli o băltoacă gălbuie, apoi măreşte pasul Intrăm pe 27th Street şi el citeşte numerele de la case: Paisprezece, şaisprezece, optsprezece şi gata, am ajuns Numărul douăzeci Casa familiei Knight Vocea îi coboară dramatic şi mă întreb dacă nu cumva are să-şi scoată pălăria şi să îngenuncheze atunci şi acolo, pe strada pavată Mă străduiesc să nu-mi schimb expresia pe care ar trebui s-o afişez, cea de fată de la ţară care se uită cu ochi mari la tot ce vede în marele oraş Casa familiei Knight stă înţepenită într-un şir de case similare din piatră maronie, dar pare cumva să iasă în evidenţă Poate din cauza ornamentaţiilor elegante ale balustradei din fier forjat sau poate că de vină este privirea somnoroasă a celor doi lei din piatră care păzesc intrarea Şi dintr-odată mulţimea de ferestre cu pervaz îmi dau senzaţia că prea mulţi ochi se holbează de după ele în stradă Mă înfior şi Horace se întoarce către mine plin de solicitudine: — Te simţi bine? Acum o să mergem să ne întâlnim cu nepoata mea şi îi vom spune că eşti în căutarea unei slujbe Dau să pornesc spre uşă, mişcându-mă ca în transă: Pe aici Pe la intrarea servitorilor, îmi şuieră el Îmi revin şi îl urmez, trecând printr-o portiţă neagră din capătul celălalt al clădirii Horace cotrobăie prin buzunare şi mirosul de oţet care îl învăluie se înalţă acum şi mai puternic În cele din urmă scoate o cheie subţire din fier forjat Descuie uşa, face o mică plecăciune şi mă invită să-l urmez Îmi simt ceafa transpirată şi dintr-odată mi-i închipui pe cei doi lei uriaşi sărind din locurile în care stau ghemuiţi şi luându-se tiptil după noi Nu reuşesc să mă stăpânesc şi arunc o privire peste umăr Nu văd decât poarta şi o mică parte din stradă Mergem de-a lungul aleii şerpuitoare, cu Horace cu capul niţel vârât între umeri, până ce ajungem la o grădină mare, în spatele casei Imediat văd că arată impecabil, aproape ca şi cum ar fi împietrită Spre deosebire de grădinile şi livezile tatei, unde plantele par să înflorească într-un splendid talmeş-balmeş viu colorat, aici nici măcar o frunză nu punctează iarba tunsă scurt şi toate plantele stau drepte, în şiruri regulate, ca la armată, cu vârfurile îndreptate către cerul de neatins Un cadran solar de dimensiuni mari a fost montat pe perete, păzit de o unică statuie înfăţişând o siluetă feminină O studiez mai îndeaproape Nu e o copie clasică după o sculptură greacă sau romană, aşa cum mă aşteptam să văd în grădina din spatele casei familiei Knight Trăsăturile sunt mai aspre şi faţa este dominată de nasul gros şi bărbia pătrată O expresie de durere sau surpriză stă întipărită pe chipul femeii, iar capul şi-l ţine aplecat, de parcă s-ar căi sau ar suferi în tăcere Fac un pas în faţă către ea, şocată de ideea că, dacă Rowena s-ar afla aici, ar fi capabilă să facă statuia să-i povestească tot ce văzuse în jurul ei Şi ar avea probabil multe de zis — Grăbeşte-te, sâsâie Horace spre mine Şi-a scos pălăria şi îi tot răsuceşte borul între degete, de-mi vine să-l atenţionez la un moment dat că o va rupe Mă abţin însă de la comentarii şi îl urmez, coborând câteva trepte şi aşteptând alături de el când sună din clopoţelul de aramă atârnat în mijlocul unei uşi negre din lemn Stăm atât de aproape, încât mirosul lui de oţet începe să mă ia de nas şi observ cum mici perle de sudoare îi apar pe frunte Se întoarce spre mine brusc: — Ai mai făcut muncă de genul acesta înainte? Treburi de menajeră? mă întreabă şi ochii lui mă sfredelesc Bun moment ţi-ai găsit ca să mă iei la întrebări, îmi vine să-i răspund, numai că, într-un fel, încep să îl compătimesc un pic, mai ales când văd cât de tare îi tremură mâinile Aşa că dau din cap în semn de încuviinţare: — Sigur că da Nu cred că pot să pun aici la socoteală ştergerea ocazională a prafului de pe rafturile cu cărţi ori îndesarea unor lucruri sub patul meu sau al Agathei, dar nu am de gând să menţionez asemenea activităţi în faţa lui acum Uşa se dă de perete şi o fată înaltă, cam de vârsta mea, îmbrăcată într-o rochie neagră şi cu un şorţ alb, clipeşte bănuitoare spre noi Are părul blond strâns bine la spate Privirea îi alunecă mai întâi spre mine, apoi se fixează asupra lui Horace Iar suspiciunea i se accentuează şi mai tare Bunăvoinţa familială… ce să mai zic! — Horace, spune ea pe un ton plat — Rosie, draga mea! exclamă Horace cu un glas ce se vrea de unchi prietenos Face un pas în faţă, de parcă ar da să o pupe sau s-o îmbrăţişeze, dar ea se fereşte, aşa că Horace se mulţumeşte cu o bătaie stângace pe umăr Şi imediat fata îl îmbrânceşte uşurel deoparte: — Ce te aduce aici? Nu am trimis după tine, zice ea acum, blocând în continuare intrarea cu corpul ei Nu am niciun ban şi… — Păi, uite ce e, Rosie, mugeşte Horace plin de sine, acoperindu-i restul propoziţiei Ea este domnişoara Agatha Smithsdale, o tânără încântătoare pe care norocul pare să o fi părăsit pentru moment Îşi caută de lucru Şi e nou-venită în oraş Mi-am amintit că aveţi nevoie de o cameristă – ştii tu, acum când cea veche a fugit şi aşa mai departe Aşa că am adus-o pe domnişoara Smithsdale aici Radiază, mutându-şi privirea de la una la cealaltă, de parcă ne-ar invita să ne alăturăm şi noi veseliei şi strălucirii sale contagioase Apoi, cum fata continuă să tacă, holbându-se la noi cu ochi goi, adaugă: Slujba nu a fost ocupată, nu-i aşa? Rosie se uită gânditoare la mine, examinându-mă din cap până în picioare: — Avem nevoie de o fată în casă A mai avut o asemenea slujbă înainte? Dau din cap Se reazemă de tocul uşii şi îşi încrucişează braţele la piept: — Înţeleg că te pricepi la pieptănat şi coafat? Dau iarăşi din cap Pot să includ aici faptul că o dată i-am tăiat părul Rowenei în timp ce dormea? — Dar cu presarea la aburi te descurci? Bănuiesc că presarea la aburi este un termen din secolul al XIX-lea care defineşte călcatul hainelor, aşa că încuviinţez din nou Nimeni nu trebuie să afle că mă opun din punct de vedere filosofic călcării rufelor — Care este soluţia cea mai bună pentru a îndepărta o pată de pe o rochie de bal? mă întreabă ea brusc OK, mă prind imediat că nu e cazul să aduc în discuţie curăţarea uscată Îmi storc creierii în căutarea tehnicilor de scoatere a petelor specifice secolului al XIX-lea — Bicarbonat de sodiu şi apă cu lămâie, rostesc pe un ton cât mai autoritar A făcut minuni la vechea mea slujbă Fata mă priveşte cu răceală câteva clipe: — Şi unde anume a fost asta? — În Chicago, zic, făcându-mi socoteala că este suficient de departe — Şi ai recomandări de acolo? Lângă mine, Horace trage aer în piept Răspunsul ăsta îl am însă gata pregătit: — Din păcate, nu Doamna pentru care am lucrat era în vârstă Şi a murit… subit, adaug lăsându-mi vocea să tremure un pic Nu m-am gândit, atunci când era în putere, să-i cer o recomandare, şi după aceea fiul ei a moştenit tot şi… cum era un om rău… am venit aici Cu tot ce am pus şi eu deoparte Horace dă din cap: — Ce poveste tristă, domnişoară Smithsdale, zice el pe un ton blând, apoi se uită la Rosie Ştii, nu are nicio rudă — Niciuna, repet ca un ecou Rosie face un schimb lung de priviri cu Horace şi umerii par să i se mai relaxeze puţin Îmi zâmbeşte pentru întâia oară, dezvelindu-şi şirul de dinţi de sus, fermecător de încălecaţi: — Nu te întreb decât pentru că doamna va dori să afle singură toate acestea, îmi mărturiseşte Nu e acasă pe moment, aşa că putem urca şi îţi voi arăta tot ce trebuie să ştii — Dar unde e? întreb Nu sunt sigură dacă mă simt dezamăgită ori uşurată pentru că nu voi avea onoarea de a da astăzi cu ochii de La Spider — Ea şi cu tânăra domnişoară s-au dus la ţară, la o nuntă, pe moşia Hudson a Lordului Roslind Rosie rosteşte vorbele acestea cu mare pompă; Horace pare şi el teribil de impresionat, aşa că mă străduiesc şi eu să las aceeaşi impresie: Se vor întoarce mai târziu în cursul zilei de azi A lăsat angajarea fetei în casă pe seama administratorului Şi se va înfuria dacă va afla că nu a găsit pe nimeni Dar acum, că eşti aici…, îşi coboară vocea şi îşi suge obrajii, strâmbându-se — Cine este administratorul? întreb Rosie îşi dă ochii peste cap şi schimbă din nou priviri cu Horace: — Domnul Tynsdell Majordomul, adaugă ea Aşa că ar fi bine să te aranjăm, altfel n-o să te accepte Vei fi slujnica Jessicăi, tânăra domnişoară Şi ea nu observă niciodată nimic E cu capul în nori Rosie se dă cu un pas în spate şi îmi face loc să intru Asta e tot ce ai adus cu tine? Dau din cap — N-ai nici măcar un schimb de haine? mă descoase pe un ton politicos, dar neîncrezător, şi văd cum îndoiala pune iarăşi stăpânire pe faţa ei — Am… am fost jefuită Pe peronul gării din Chicago, zic, coborându-mi niţel privirea; atunci când minţi, este întotdeauna bine să te exprimi cât mai concis Rosie scoate un oftat uşor: — O să văd ce a lăsat aici Livie — Cine e Livie? — Fata în casă care a lucrat aici înaintea ta, spune, coborându-şi brusc vocea — Dar am crezut că a fugit Nu a luat totul cu ea când a fugit? întreb, ridicându-mi ochii exact cât să surprind un nou schimb de priviri între Horace şi Rosie — Ba da, răspunde Rosie pe un ton lejer Dar poate că a mai lăsat nişte lucruri pe ici, pe colo Hai să intrăm! Nu tu, îi spune lui Horace Îl împinge spre uşă, mormăindu-i ceva în timp ce îşi foşneşte şorţul Un mic clinchet metalic îmi ajunge la urechi şi-l văd pe Horace cum îşi vâră mâna iute în buzunar Din câte se pare, Rosie a găsit totuşi nişte bani Horace îşi înclină o dată capul în direcţia mea, apoi se răsuceşte pe călcâie Uşa se trânteşte în urma lui Încerc să-mi adaptez ochii la bezna bruscă din hol — Vino după mine, zice Rosie, luând-o înainte O urmez păşind cu grijă şi încercând să nu mă împiedic Urcăm o scară îngustă şi ajungem într-o bucătărie luminoasă şi însorită pe ai cărei pereţi stau şiruri de poliţe pline cu oale şi tigăi strălucitoare O sobă de gătit, neagră şi mare, ocupă un colţ al încăperii şi de ea se sprijină mese de lucru ce par bine frecate Un foc mic arde în vatră, în capătul celălalt O femeie slabă, cu părul încărunţit, stă aşezată la marginea unei mese lungi din lemn, ţinând cu mâinile înroşite o cană cu ceai Mă priveşte cu ochi mari, apoi se uită întrebătoare la Rosie — E noua cameristă, zice Rosie, ridicând din umeri şi împingându-mă în faţă Bucătăreaso, ea e Agatha Smithsdale Agatha, ea e bucătăreasa Bucătăreasa se saltă de la masă, târşâindu-şi picioarele, şi îmi prinde mâna în mâinile ei Mă măsoară iute din ochi, apoi îşi coboară privirea şi zice cu blândeţe: — Mă bucur să te cunosc, drăguţo Chipul ei sau poate felul în care părul i se ondulează în bucle strânse pe lângă tâmple îmi aminteşte de ceva Însă senzaţia dispare iute Deschid gura ca să-i ofer un răspuns similar, când zgomotul stins al unei uşi trântite răzbate în bucătărie, urmat de un fluierat nepăsător Bucătăreasa păleşte şi mai tare, însă reacţia lui Rosie este cea care efectiv mă fascinează Îşi netezeşte cu mişcări iuţi părul, prinzându-şi o şuviţă rebelă cu o agrafa, apoi se ciupeşte de trei ori de obraji şi-şi muşcă buzele — Mă întorc imediat, murmură, făcându-ne cu ochiul, apoi dispare din bucătărie — N-o fi însuşi domnul Tynsdell, nu-i aşa? mă aventurez eu Poate c-aş face bine să-mi curăţ niţel fusta în chiuvetă, înainte să mă vadă Bucătăreasa scutură din cap, îşi strânge buzele şi se duce târşâindu-şi picioarele către un bufet Ia o cană de pe raft şi o umple cu ceai din vasul alb de pe masa de lucru: — Uite, drăguţo, bea asta Cât mai apuci Tulburată un pic de acest din urmă comentariu al ei, accept cana şi mă holbez la lichidul fierbinte galben-auriu, înainte de a-l adulmeca pe furiş, sau cel puţin aşa îmi închipui Miroase ca orice ceai negru tare Bucătăreasa mă urmăreşte din priviri şi scoate un mic mormăit, apoi o mică licărire, ca un soi de zâmbet discret, îi traversează faţa: — Văd că nu eşti aşa de puţină la minte ca toate celelalte fete care trec pe aici — Celelalte fete? Oftează şi se aşază brusc, ca şi cum dintr-odată statul în picioare ar fi prea mult pentru ea: Câte anume? insist Ridică din umeri: — Niciuna nu stă prea mult pe aici — Am auzit că ultima din ele, Livie, a fugit, zic într-o doară şi mă aşez, la rândul meu, suflând în ceai ca să-l răcesc O tăcere de gheaţă se lasă brusc peste încăpere Ridic privirea şi văd cum femeia soarbe o dată din ceai şi mâna îi tremură un pic: — Nu e adevărat, zice cu voce răguşită, apoi trânteşte zgomotos cana de ceai A murit Degetele îi freamătă în clipa în care vrea să ia din nou cana în mâini şi o aud şoptind: Bietul mieluşel, s-a îmbolnăvit şi i-a fost din ce în ce mai rău, iar ei au tot… Nu apucă să-şi termine însă vorbele, căci uşa se dă de perete şi Rosie apare chicotind, urmată de un bărbat înalt, îmbrăcat cu o cămaşă albă mototolită şi o pereche de pantaloni negri Cu o mişcare largă îşi duce degetul la pălărie, salutând-o pe bucătăreasă, apoi aruncă pălăria în sus, lăsând-o să se rostogolească de câteva ori în aer înainte de a o prinde şi a i-o da lui Rosie Îmi aşez prea iute cana cu ceai pe masă şi lichidul fierbinte îmi sare pe degete Bărbatul nu se oboseşte să se uite însă spre mine — Bucătăreaso, zice el cu o voce tunătoare ce umple fără pic de efort spaţiul încăperii Mi-e foame Şi tu eşti exact persoana de care am nevoie pentru a rezolva trebuşoara asta — Nici nu mă mir, conaşule Liam, căci am văzut că nu aţi coborât să luaţi micul dejun în dimineaţa asta Bărbatul îi face cu ochiul: — Nu mă lua la rost, zice râzând Ştii bine că nu pot suporta să mă cerţi Cum aş fi putut să cobor să mănânc când nici măcar nu am dormit aici azi-noapte? Acum ce-ai zice de o omletă dintr-acelea grozave, aşa cum numai tu ştii să faci? Cred că ar fi de ajuns Ba nu, mai vreau şi nişte şuncă şi cafea — Foarte bine, domnule, murmură bucătăreasa, ridicându-se în picioare Vă trimit mâncarea sus în cameră Bărbatul îi aruncă o privire rănită: — Cum aşa? Vrei să-mi refuzi plăcerea companiei tale? Nici vorbă Voi mânca aici După care îşi coboară vocea şi adaugă într-o şoaptă prefăcut confidenţială: Numai nu-i spune, rogu-te, mamei Ştii cât de tare ţine ea la etichetă, oftează zgomotos, se tolăneşte pe un scaun şi o trage pe Rosie în poala lui Bucătăreasa afişează acum o mască, un zâmbet politicos, apoi dă din cap aprobator şi se îndreaptă către soba ei de gătit gigantică Te rog, te rog, nu te uita la mine Bineînţeles, e prea târziu De parcă mi-ar fi auzit gândurile, bărbatul îşi aruncă acum, cu toată forţa, privirea sa argintie electrizantă către mine şi zâmbeşte: — O, bună, draga mea, murmură el pe un ton total diferit de cel cu care tocmai i s-a adresat bucătăresei Rosie îşi îndreaptă spatele în poala lui şi ochii îi fug de la mine la el şi înapoi Înghit în sec şi zvâcnesc în jos în cea mai bună imitaţie de plecăciune de care sunt capabilă Apoi, cu inima zbătându-mi-se nebuneşte între coaste, îmi ridic ochii şi îl privesc în faţă pe bărbatul pe care ultima oară l-am văzut în salonaşul casei noastre Bărbatul care m-a sărutat şi s-a făcut nevăzut OPT Spre uşurarea mea, în ochii lui argintii nu zăresc niciun licăr de recunoaştere — Cine e? întreabă întorcându-şi capul blond spre Rosie Nu m-a recunoscut, nu m-a recunoscut Uşurarea care mă cuprinde acum cu totul îmi face ca genunchii să-mi tremure şi vârfurile degetelor să mă furnice Asta înseamnă că am ajuns aici, în New York, înaintea Călătoriei lui în timp la noi acasă Şi asta, la rândul său, nu poate însemna decât un lucru Că Alistair nu a intrat în casa lui La Spider Nu încă Toate gândurile acestea mi se învârt prin cap cu viteza luminii — E domnişoara Agatha Smithsdale, zice Rosie, iar eu revin cu picioarele pe pământ şi încerc să zâmbesc şi să dau din cap, de parcă totul ar fi perfect normal şi nu m-aş afla faţă în faţă cu unul dintre duşmanii de moarte ai familiei mele A venit aici în căutarea unei slujbe Cameristă pentru domnişoara Jessica — A, da, spune bărbatul, mângâindu-şi mustaţa aurie Ei bine, mama trebuie să se întoarcă din clipă în clipă L-a cunoscut deja pe administrator? Rosie chicoteşte Bucătăreasa trânteşte o tigaie pe plită şi sparge ouăle în ea cu ceea ce pare un exces de forţă, însă nici Rosie şi nici Liam nu-i aruncă vreo privire — Nu încă Dar domnul Tynsdell ar trebui şi el să se întoarcă în vreo oră sau aşa ceva Liam îmi face cu ochiul: — Nu-ţi face griji Nu trebuie decât să dai din cap, să zâmbeşti şi să-i spui „domnule”, ca să îi dai impresia că el e stăpânul casei Nu apuc să-i răspund, căci clopotul de la intrare sună; scoate un zgomot nefiresc de tare Rosie oftează, îşi netezeşte şorţul şi se răsuceşte, dându-se jos din poala lui Liam — Nu sunt acasă pentru nimeni, zice el pe un ton vesel, turnând frişcă dintr-un castronel de argint în cafeaua aburindă pe care bucătăreasa i-a aşezat-o în faţă După ce mănânc, mă duc la culcare şi nu am chef să am de-a face cu nimeni din şirul interminabil de vizitatori ai mamei Rosie iese din nou în grabă din bucătărie Nu ştiu dacă să stau în picioare sau să mă aşez, aşa că mă uit spre bucătăreasă, în căutarea unui indiciu, însă nu am parte decât de priveliştea spinării ei şi a liniei rigide a umerilor O văd cum aruncă o bucată de şuncă în tigaie Liam îmi uşurează însă situaţia Îşi flutură ceaşca de cafea şi-mi face semn să mă aşez — Aşa deci, domnişoară Smithsdale, dă el să înceapă În clipa aceea soarele se strecoară prin fereastra bucătăriei, revărsându-se peste gâtul şi o parte a feţei lui Liam se întinde un pic în scaun şi-şi trece degetele lungi peste gât, şi jur că, dacă ar fi motan, ar porni să toarcă Nu prea mă dau în vânt după ţinutele din secolul al XIX-lea, însă trebuie să recunosc că Liam este un bărbat destul de atrăgător Numai gândul la cine este el cu adevărat şi la ceea ce îi făcuse unchiului Morris mă face să-mi înăbuş sentimentul de admiraţie Îşi aţinteşte din nou asupra mea ochii aceia argintii ai lui şi mă întreabă: — De unde eşti? — Din Chicago, răspund încrucişându-mi mâinile frumos în poala rochiei şi lăsându-mi privirea în jos, în timp ce mirosul de şuncă prăjită începe să parfumeze aerul — A, Chicago, da Am fost acolo Un oraş plin de viaţă Şi unde anume ai locuit? Îmi muşc buza de jos, apoi îi arunc ceea ce sper a fi un surâs timid: — O, domnule, nu în vreun loc pe unde v-aţi putea plimba dumneavoastră, aş putea să pun rămăşag Nu într-un cartier foarte distins, mi-e teamă Rămăşag? Distins? Poate că am exagerat un pic Liam scoate însă un chicotit satisfăcut, dându-şi la iveală dinţii albi perfecţi Din câte se pare a avut noroc sau poate are gene bune, căci sunt aproape convinsă că ortodonţia nu a fost încă inventată în anii 1880 Bucătăreasa îi aşază în faţă o farfurie din porţelan albastru din care dă pe dinafară o omletă uriaşă şi cele câteva felii de şuncă, apoi pune pe masă un şervet gros din pânză albă, o furculiţă şi un cuţit ce strălucesc de curăţenie Liam îi aruncă o privire adoratoare, însă femeia se întoarce fără un cuvânt la soba ei Liam scutură şervetul şi şi-l aranjează în poală, după care se apucă să manevreze furculiţa şi cuţitul cu mult avânt Îmi feresc privirea, sperând în sinea mea ca chiorăiturile stomacului să-mi fie acoperite de zgomotul puternic făcut de bucătăreasă, care spală farfuriile în chiuveta de mărimea unei căzi de baie — Vei fi surprinsă să afli, zice el într-un târziu, după ce înghite câteva îmbucături, că nu mă mărginesc întotdeauna la cartiere distinse Aşadar… Sunt salvată de Rosie, care se întoarce în bucătărie O expresie indescifrabilă îi traversează faţa în clipa în care dă cu ochii de mine, stând aşezată la masă, dar după aceea îşi întoarce capul spre Liam, care o întreabă pe un ton lenevos: — Ei bine, cine era? Nu, stai aşa, lasă-mă să ghicesc Lady Hopewell, cu cele două fiice ale ei insuportabil de urâte? Sau poate Lady Rehnquist, cu cele trei fiice ale ei şi mai insuportabil de urâte, dacă aşa ceva ar fi posibil? Rosie îi face pe plac şi chicoteşte, apoi se preface că îl loveşte, jucăuşă, peste braţ — Nu Era un domn, un oarecare Alistair Callum, care dorea să o vadă pe mama dumneavoastră A zis că e ceva foarte urgent Pe sub masă, îmi strâng tare picioarele, până ce simt cum o băşică de pe talpa stângului se sparge în semn de protest Nu aşa de curând, îmi vine să urlu Liam îşi arcuieşte o sprânceană, însă după o clipă revine la omletă — Fără îndoială una din acţiunile acelea oribile de caritate care nu se termină niciodată şi unde toată lumea are nevoie să primească o mână de ajutor I-ai spus, sper, că nu e nimeni acasă? — Sigur, zice Rosie După care se încruntă: I-am spus că doamna nu e acasă şi a zis că va reveni Dar părea… foarte supărat Mi s-a părut ciudat Liam mormăie mestecând o bucată de şuncă: — Tipii ăştia de la caritate sunt mai mereu ciudaţi Nu-mi pot închipui cum de-au ales filantropia drept marea lor chemare în viaţă, ridică din umeri şi îşi îndeasă în gură ultima îmbucătură de şuncă Bucătăreasa îşi face apariţia în spatele lui şi se apucă să strângă masa — E o chemare nobilă, se adresează ea aerului de deasupra umărului lui Liam Cea a voluntarilor care fac muncă de caritate ajutându-i pe cei năpăstuiţi de soartă Un exemplu demn de urmat de noi toţi; ca să ne mai spălăm de păcate Vocea ei liniştită vibrează de emoţie Rosie şi Liam se holbează la ea tăcuţi Pe urmă, Liam îi aruncă din nou zâmbetul lui perfect: — Nu cumva să-ţi treacă prin cap să pleci de aici, bucătăreaso Avem mare nevoie de tine Noi suntem munca ta de caritate — Nu caritatea mă ţine pe mine aici, răspunde ea încetişor, apoi se retrage, de parcă s-ar teme că a spus deja prea mult Liam izbucneşte însă în râs, fără să ia în seamă ultima ei remarcă: — Cât despre mine, aş alege să ajut orfanele sărmane, aşa, ca domnişoara Smithsdale Asta ar fi munca mea de caritate preferată, murmură fixându-mă cu ochii Înghit în sec şi încerc să zâmbesc, deşi stomacul îmi chiorăie, de data asta nu de foame Alistair se va întoarce aici Va trebui să fac ceva să-l opresc Dar înainte de a porni să născocesc vreo modalitate de a face asta, uşa se deschide din nou şi un alt bărbat intră pe tăcute în bucătărie Este îmbrăcat într-un costum negru băţos şi ţine sub braţ un ziar împăturit cu mare grijă Ochii îi alunecă peste întreaga încăpere, ca în căutarea unor probe, apoi coboară spre masă şi spre Liam, care stă tolănit în faţa ei Buzele i se strâng aproape imperceptibil, după care colţurile gurii îi zvâcnesc în sus, în ceea ce îşi închipuie probabil a fi un zâmbet — Bună, Robert, tună Liam, întinzându-şi şi mai tare picioarele pe sub masă — Conaşule Liam, replică încet Robert, apoi adaugă: Rosie, bucătăreaso Glasul i se frânge la ultimele două cuvinte şi bucătăreasa se repede înainte şi îi întinde o ceaşcă de ceai, pe care el o acceptă, mulţumindu-se să dea scurt din cap Ochii îi fug înapoi spre Rosie, apoi iau în vizor mâinile ei, care se odihnesc pe speteaza scaunului lui Liam Însă expresia feţei lui Rosie rămâne impasibilă, iar mâinile nu i se mişcă Buzele bărbatului se strâng din nou Acum se răsuceşte către mine şi îşi înalţă o sprânceană gri stufoasă Mă ridic împleticit în picioare, aruncându-i o privire rugătoare lui Rosie — Domnule Tynsdell, zice ea pe un ton şters bine cumpănit Ea este domnişoara Agatha Smithsdale A venit pentru slujba cea nouă — Foarte bine, răspunde domnul Tynsdell calm Şi cum anume ai auzit de această slujbă? Dau să deschid gura, însă mă uit peste umărul domnului Tynsdell şi o văd pe Rosie făcând ochii mari Clatină din cap o singură dată, cu o mişcare iute După care se uită în direcţia ziarului ţinut sub braţ de domnul Tynsdell Pentru moment mă simt derutată, pentru că Horace a zis că nu au dat anunţ în ziar, însă după aceea îmi aduc aminte că Horace are obiceiul să mintă de îngheaţă apele — Am văzut anunţul în ziar, domnule, zic, iar el dă din cap imediat, deloc surprins în aparenţă — Desigur, Lady Knight va dori să te cunoască personal, însă… — Nu e nevoie, intervine Liam pe un ton indolent, înnodându-şi mâinile la ceafa Am discutat eu cu ea Şi calificările ei mi s-au părut suficient de satisfăcătoare Mă abţin să nu pufnesc din nas Se pare că dacă Liam se ocupă de angajarea personalului casei, tot ce îţi trebuie este o faţă drăguţă Am însă, aşa, o bănuială, că La Spider nu va fi la fel de uşor de convins Domnul Tynsdell îşi strânge iarăşi buzele Mă gândesc că face chestia asta foarte des — Cu toate acestea, conaşule Liam, cred că ar trebui să… Liam se aşază mai bine în scaun, îşi întoarce încet capul cu coamă leonină şi îl fixează pe domnul Tynsdell din priviri — Am spus că e calificată Nu e de ajuns? Dintr-odată, vocea îi devine blândă Braţul bucătăresei se opreşte în drum spre un şervet de bucătărie, iar Rosie îşi muşcă buza de jos, ca pentru a-şi ascunde zâmbetul Aerul pare să vibreze, iar eu clipesc, şi clipesc din nou Liam este cel care pare să vibreze, iar faţa domnului Tynsdell se face brusc cenuşie — Foarte bine, conaşule Liam, zice el pe un ton inexpresiv, ducându-şi o mână la guler şi pipăindu-l, de parcă ar simţi că se sufocă Pentru o frântură de secundă mă gândesc să îl opresc pe Liam Mi-ar fi uşor să îmi împing mintea înainte şi să-l pocnesc cu Talentul său peste faţă, la modul figurat, desigur Dar dacă aş face aşa ceva ar însemna să mă deconspir înainte chiar de a-mi asigura acoperirea Liam susţine privirea majordomului pentru încă o secundă, apoi se întoarce brusc şi scoate un hohot de râs, revenind la felul lui obişnuit de-a fi: — La urma urmei, omule, doar nu avem sute de solicitante la uşă Adaugă, făcându-mi cu ochiul: Nu mă înţelege greşit Şi cu aceasta îşi împinge scaunul în spate şi se saltă în picioare, întinzându-şi braţele către tavan Aş vrea să pot dormi o săptămână întreagă, ne anunţă el Şi cu o fluturare veselă din mână iese din bucătărie După plecarea lui aerul pare să ardă şi să ne apese, şi îmi pun un picior în jurul celeilalte glezne — Ia loc să-ţi bei ceaiul, îl îndeamnă bucătăreasa cu blândeţe pe domnul Tynsdell, care dă din cap, apoi se îndreaptă împleticit către masă Bucătăreasa aşază un ceainic abia luat de pe foc în faţa lui, împreună cu o farfurie cu felii de pâine şi unt: Mănâncă tot, îi zice pe un ton insistent Apoi se răsuceşte către Rosie: Tu n-ai nimic mai bun de făcut? Rosie se ridică şi îi aruncă o privire dispreţuitoare: — Ai grijă ce vorbeşti, zice încet, după care se uită la mine şi-mi face un semn hotărât cu mâna, gen vino încoace Hai să-ţi arăt locul, spune, după care adaugă apăsat, adresându-se aerului de deasupra capului domnului Tynsdell: Din moment ce înţeleg că Liam te-a angajat Domnul Tynsdell îşi aşază ceaşca înapoi pe masă: — Conaşul Liam, o corectează el tăios Dar Rosie râde şi se năpusteşte afară pe uşă O urmez după o clipă Dar nu înainte de a surprinde o ultimă privire a bucătăresei Pare speriată de mine NOUĂ — Şi asta e spălătoria Lady Knight foloseşte însă serviciile unei spălătorese, aşa că tot ce trebuie să facem noi este să presăm rochiile la abur şi să împăturim frumos hainele, zice Rosie, în timp ce îşi flutură braţele spre pereţii încăperii zugrăvite în alb Mai înainte m-a plimbat până am ameţit printr-un şir de camere, fiecare părând şi mai mare decât precedenta, toate lambrisate în lemn de nuc lăcuit, cu podele de marmură şi pline de atât de multe tablouri, încât abia dacă se mai desluşeau culorile pereţilor Tavanele pictate cu fresce înfăţişând ceruri albastre şi heruvimi jucăuşi, draperiile din catifea groasă, mesele pe care se înghesuie cărţi, ceasuri şi statuete din piatră în miniatură, toate transmit o singură idee: e limpede, banii nu reprezintă o problemă pentru familia Knight — Şi ăsta este dormitorul nostru, spune Rosie, conducându-mă pe hol Contrastul dintre încăperile de jos şi cea în care ne aflăm acum mă izbeşte peste faţă ca un val de apă rece Camera este mică şi triunghiulară, cu două paturi înguste cu cadre din fier pe care au fost aşternute câte o cuvertură cu gâlme şi o singură pernă O masă cu picioare subţiri ca nişte beţe de chibrit este aşezată între cele două paturi şi scena este completată de un lavoar cu un urcior albastru de ceramică şi un lighean de aceeaşi culoare, cu marginile late Un gând oribil îmi trece prin cap şi îngenunchez să mă uit sub unul din paturi Apoi sub celălalt Nu văd decât scândurile albe şi goale ale pardoselii acoperite de un strat subţire de praf Rămân în genunchi şi mă uit în sus la Rosie, care se încruntă la mine uimită — Nu… nu trebuie să le golim oalele de noapte, nu-i aşa? Cască ochii la mine: — Oale de noapte? Nu! Fiecare din ei are propria sală de baie În marmură Dau din cap, dar insist: — Hm… şi avem şi noi baie? Adică, sper că nu avem oale de noapte şi aşa mai departe Rosie pufneşte din nas şi întoarce capul arătând în spate, către uşă: — Pe hol la stânga, zice, apoi face un pas spre mine În ce fel de casă ai lucrat mai înainte? Ridic din umeri: — O, avea farmecul ei Unul foarte special ZECE — O să te primească acum, sâsâie Rosie, năpustindu-se înapoi pe uşa dormitorului, unde m-a lăsat imediat ce a auzit roţile trăsurii familiei apropiindu-se pe stradă Mă ridic în picioare şi mă supun unei ultime inspecţii frenetice a ei Mai devreme, când vizitiul se dusese la gară ca să le ia pe La Spider şi pe fiica ei, Rosie scosese un ac din argint şi aţă şi practic mă cususe într-una din uniformele de lucru ale lui Livie — Să mergem, spune într-un târziu, de parcă eu aş fi reţinut-o cumva, după care se repede pe uşă afară Mă iau după ea şi coborâm pe scara servitorilor, trecem prin câteva coridoare dosnice şi traversăm holul de intrare placat cu marmură albă, după care ne oprim în faţa uşii cu tocuri aurii ce duce spre biroul personal al lui Lady Knight Rosie ridică o mână, ciocăneşte şi aşteaptă — Intră, se aude o voce joasă Îmi înfig unghiile în carne şi o urmez pe Rosie înăuntru Lambriuri din lemn întunecat se înşiruie pe jumătatea de jos a pereţilor, în timp ce partea de sus este acoperită de un tapet catifelat de un roşu intens Într-un capăt al încăperii, un foc uriaş trosneşte în şemineul din marmură, iar în colţul celălalt o femeie, aşezată în spatele unui birou din lemn de mahon bogat ornamentat, consultă un registru Nu îşi ridică imediat ochii, aşa că am timp să îi studiez câteva clipe creştetul întunecat şi să remarc fusta bleumarin cu poale ample, bluza albă scrobită şi cambrată şi cerceii cu rubine care îi sclipesc în urechi Tot ce văd în încăpere şi la femeie denotă eleganţă O eleganţă rece ca de gheaţă Nici măcar căldura focului nu pare să străpungă răceala care învăluie camera La Spider, îmi zic, şi în momentul acela femeia îşi înalţă capul, de parcă m-ar fi auzit Are ochii ca două diamante luminoase incrustate în faţa sculptată din alabastru Mă sfredelesc, iar eu mă străduiesc din răsputeri să stau cât mai dreaptă şi să n-o iau la fugă ţipând Femeia aceasta radiază o cantitate imensă de Talent, atât de palpabil, încât până şi oamenii obişnuiţi trebuie că îl simt cumva Nici măcar bunica nu emană o asemenea forţă, şi ea este cea mai puternică vrăjitoare din câte cunosc Ochii ei ca nişte reflectoare alunecă apoi spre Rosie şi îşi mişcă bărbia în sus cu o jumătate de centimetru Abia atunci fata i se adresează cu tonul cel mai sfios pe care am auzit-o vreodată vorbind: — Lady Knight, ea este Agatha Smithsdale A venit pentru slujba de fată în casă pe lângă Lady Jessica La Spider îi răspunde cu un glas ferm: — Asta e tot, Rosie Spune-i bucătăresei că vreau să o văd după aceea — Da, my lady, spune Rosie şi iese acompaniată de foşnetul rochiei Înghit în sec şi îmi ridic ochii, cu toate că dintr-odată pleoapele îmi par la fel de grele ca nişte lespezi de piatră La Spider mă studiază în tăcere ceva vreme, cu buzele strânse cu un aer neîndurător: — Presupun că Rosie ţi-a spus deja tot ce trebuie să ştii despre slujba aceasta Salariul este de doisprezece dolari pe lună şi vei avea o jumătate de zi liberă în fiecare săptămână şi o zi liberă pe lună Face o pauză şi eu dau din cap în semn de aprobare O expresie de iritare îi străbate faţa şi mă întreb de câte ori a recitat acest discurs: Nu ştiu cu ce fel de case eşti tu obişnuită, însă aici ne aşteptăm să te prezinţi întotdeauna cu un aspect îngrijit şi curat şi să fii pregătită ori de câte ori fiica mea sau eu vom avea nevoie de tine — Da, my lady, reuşesc să murmur — Am vrut o cameristă franţuzoaică pentru fiica mea Şi tu eşti americancă Şi în plus, nu ai recomandări, zice brusc şi întorsătura pe care o ia acum conversaţia mă surprinde, deşi într-un fel mă aşteptam la asta Toată situaţia este neobişnuită şi inacceptabilă, în general, continuă ea — Eu… Îşi înclină capul şi decid că e mai bine să-mi ţin gura — Fiul meu Liam s-a pus chezaş pentru tine, zice încreţindu-şi buzele Habar nu am ce a găsit la tine Tot ce ştiu este că eşti aici şi că măcar arăţi respectabil E de mirare pentru mine, ştiu, însă consider că de data aceasta sarcasmul n-ar fi răspunsul cel mai potrivit — Mulţumesc, my lady, spun, muşcându-mi obrazul pe dinăuntru ca să nu las vreo inflexiune să răzbată Mă priveşte tăcută încă o clipă: — În casa aceasta îţi vei vedea de treburile tale Nu vei discuta despre ceea ce se petrece aici cu nimeni din afară Îţi vei ţine gura închisă Sunt o stăpână bună Dar la fel de bine pot fi şi neiertătoare Ai înţeles? Dau din cap şi mă întreb în sinea mea dacă şi celorlalte fete le-a servit acelaşi discurs şi cât de strâmtorate erau de nu s-au năpustit pe uşă afară de cum au avut ocazia Şi pe urmă îmi dau seama că ar fi fost cu neputinţă ca Livie să fi furat ceva de la femeia asta şi să fi scăpat cu viaţă Trei minute în prezenţa ei sunt mai mult decât de ajuns pentru a-mi confirma spusele bucătăresei şi o dovadă mai mult decât grăitoare că Horace şi Rosie m-au minţit în legătură cu predecesoarea mea Dintr-odată totul se termină La Spider revine la examinarea registrului de pe birou şi eu aproape că mă prăbuşesc de uşurare când scap de privirea ei înfricoşătoare — Poţi să pleci, îmi zice Fac o plecăciune, dar nu pare să bage de seamă E ca şi cum m-aş fi estompat, făcându-mă totuna cu tapetul — Da, my lady, spun din nou Şi am senzaţia că voi repeta propoziţia asta de nenumărate ori Închid uşa încet în urma mea şi răsuflu adânc, întrebându-mă când îşi va relua inima mea ritmul obişnuit al bătăilor Dar pe urmă un hohot de râs nestăpânit mă face să dau uitării ultimele cinci minute — O, domnule, vă pricepeţi de minune să învârtiţi o fată Vocea lui Rosie este înaltă şi uşoară şi aeriană, de parcă imită pe cineva Mă furişez pe hol pe vârfurile picioarelor, mă opresc în faţa uşii întredeschise şi arunc o privire înăuntru Domnul Tynsdell valsează cu Rosie în ceea ce pare a fi un salon plin până la refuz cu canapele şi mese Îi urmăresc şi văd cum evită în ultima clipă să dărâme o lampă şi o măsuţă, după care trec învârtindu-se pe lângă micul pian Rosie îşi ţine capul dat pe spate, părul blond îi flutură liber şi de atâta râs gura ei căscată, roșie ca focul, arată ca un cerc, în timp ce domnul Tynsdell îşi tot înalţă şi îşi coboară sprâncenele, strâmbându-şi buzele în ceea ce mie mi se pare a fi o grimasă înfricoşătoare, însă Rosie scoate un ţipăt de încântare şi amândoi se prăvălesc pe covorul auriu împletit din faţa şemineului — Gata, gata, chicoteşte ea, ferindu-şi faţa într-o parte în timp ce el o mozoleşte, adulmecând-o ca un câine Într-un târziu, se saltă amândoi în şezut, iar ea îşi trece degetele prin păr În numai câteva secunde, îşi netezeşte şuviţele rebele şi le vâră înapoi sub bonetă Rosie şi domnul Tynsdell? — Să-ţi fie învăţătură de minte, zice domnul Tynsdell, şi sprâncenele i se ridică şi coboară din nou E ca şi cum… s-ar parodia pe el însuşi Şi dintr-odată simt cum un val de răceală mă cuprinde Acesta nu este de fapt domnul Tynsdell Nu apuc însă să-mi testez teoria, căci Rosie spune: — O, domnule, tare mult îmi place când mă pedepsiţi în felul ăsta Clipeşte des din gene şi chicoteşte în clipa în care el se apleacă spre ea: Vă rog Nu aş putea să îl sărut Nici măcar de dragul dumneavoastră Domnul Tynsdell se trage în spate şi îşi împinge falca înainte, de parcă ar fi fost plesnit — Ştiam că iubirea ta nu e decât de suprafaţă, zice cu vocea lui profundă şi sonoră — Ştiţi bine că nu este aşa, murmură Rosie, apropiindu-se de el În clipa aceea clopoţelul sună strident Rosie se ridică în picioare cu greu şi-şi scutură rochia — Mama dumneavoastră, rosteşte ea cu un glas complet diferit, îi trimite o bezea majordomului şi se repede către şemineu O privesc încruntată cum dispare în spatele unei tapiserii înalte din podea până în tavan, înfăţişând, din câte văd, un grup de vânători ce urmăresc un inorog de un auriu strălucitor printr-o pădure deasă şi întunecată Urmează un zgomot uşor, ca de râcâit, apoi se aşterne tăcerea Domnul Tynsdell se ridică încet în picioare şi schiţează câţiva paşi de dans, apoi o pâclă cenuşie se înalţă din centrul pieptului său Liam păşeşte afară din corpul majordomului la fel de netulburat de parcă ar ieşi pe o uşă În clipa următoare, corpul domnului Tynsdell se prăbuşeşte la podea ca o marionetă ale cărei sfori au fost tăiate — Te simţi bine, bătrâne? întreabă Liam cu vocea lui obişnuită Ai nevoie de ajutor? Domnul Tynsdell se uită în sus la el cu ochii înceţoşaţi Clipeşte mărunt o dată, de mai multe ori, şi dă să se ridice în picioare Îmi muşc buza de jos Nu s-a purtat prea drăguţ cu mine, dar vederea expresiei lui pierdute şi a slăbiciunii sale trezeşte în mine un sentiment de oripilare Dar oribil este rânjetul afectat ce se lăţeşte pe faţa lui Liam Îmi încleştez pumnii: pentru a şaptesprezecea oară îmi doresc să nu îmi fi pierdut abilitatea de a arunca foc Pentru că, dacă nu ar fi fost aşa, în clipa asta aş fi transformat toată casa într-un adevărat iad — Îmi cer scuze, domnule Probabil… că am leşinat, zice domnul Tynsdell cu un glas vlăguit — Munceşti prea mult, spune Liam Lasă, o să pun eu o vorbă bună pe lângă stăpânii casei, adaugă, apoi izbucneşte în râs Domnul Tynsdell zâmbeşte slab, de parcă ar mai fi auzit glumiţa asta Pornesc amândoi spre uşă Mă reped pe hol şi dau buzna în prima încăpere, rugându-mă în gând să fie goală Din fericire, este Se pare că am nimerit în bibliotecă Pe trei dintre pereţi se aliniază rafturi cu cărţi Al patrulea perete este ocupat de un şemineu la fel de masiv ca toate celelalte pe care le-am văzut în casa asta, încadrat şi el de tapiserii înalte de la podea până în tavan Cu orice altă ocazie, m-aş fi oprit să studiez cărţile, fără îndoială ediţii princeps, dar acum îmi lipesc urechea de uşa închisă şi aştept până ce de cealaltă parte a ei se lasă o tăcere adâncă Abia apoi scot capul Holul e gol Crăp uşa şi mă strecor înapoi în salonul din care Liam şi domnul Tynsdell tocmai au plecat Toată atenţia îmi este acum îndreptată către tapiseria după care a dispărut Rosie Mă uit cu simpatie la inorogul auriu şi remarc expresia schimonosită de cruzime brodată pe feţele tuturor vânătorilor, apoi ridic marginea tapiseriei şi mă strecor în spatele ei, aşa cum o văzusem pe Rosie făcând Simt în nas un început de strănut, întind braţele prin beznă şi dau cu vârfurile degetelor peste ceea ce pare a fi un panou din lemn Este o uşă sau aşa ceva O împing şi cedează sub mâna mea O pală rece mă izbeşte peste faţă şi păşesc înainte Îmi croiesc drum printr-un soi de tunel din piatră îngust şi umed, acompaniată de un clipocit uşor, până ce spaţiul se lărgeşte brusc şi mă trezesc într-un fel de chilie pătrăţoasă O lumină difuză se strecoară peste dalele de piatră, venind dinspre un grilaj montat în perete, la nivelul ochilor Rămân o clipă nemişcată, apoi mă apropii în vârful picioarelor şi îmi lipesc faţa de barele negre Ceea ce văd este biroul lui La Spider Din câte se pare, mă găsesc într-un tunel ascuns în zidul aflat vizavi de şemineu Dacă mă aplec, pot să zăresc exact locul în care stătusem cu numai câteva minute înainte Şi profilul lui La Spider Stă în continuare aşezată pe scaun, de data asta scriind ceva repede pe o foaie albă de hârtie, cu un toc de sticlă Îmi muşc buzele Deşi nu îi pot vedea toată faţa, din felul în care îşi ţine capul, din mişcările sacadate ale braţului cu care scrie şi din linia rigidă a gâtului îmi dau seama că e furioasă Furioasă foc Se aude un ciocănit uşor în uşă şi La Spider îşi înalţă capul — Intră, intonează, şi din punctul meu de observaţie văd cum clanţa se mişcă şi o fată pătrunde în încăpere Face trei paşi în faţă şi se opreşte — Mamă, zice ea pe un ton inexpresiv O examinez fascinată pe Jessica Knight S-ar zice că Liam a monopolizat tot ce este mai frumos în familie, căci sora lui este micuţă de statură şi cam îndesată, iar părul castaniu abia dacă luceşte în lumina palidă a candelabrului Faţa ei este de culoarea zăpezii murdare, dar aş putea să pun pariu că asta are mai degrabă de-a face cu faptul că stă în faţa mamei sale, şi nu cu tenul ei, aşa cum arată de obicei — Stai jos, îi porunceşte La Spider Jessica nu apucă să răspundă, căci un scaun gol traversează încăperea şi aproape că o pocneşte peste fluierul piciorului Faţa Jessicăi se albeşte şi mai tare, căpătând o nuanţă încă şi mai dezagreabilă Însă ceea ce rosteşte mă ia prin surprindere: — Îmi vei permite să mă aşez de bunăvoie, mamă, sau ai de gând să mă îndeşi pe scaun ca pe o păpuşă? — Nu mă provoca, răspunde La Spider pe tonul ei controlat Jessica îşi înfoaie graţios poalele rochiei bleumarin şi se aşază, de parcă ar fi fost invitată să servească o ceaşcă de ceai Îşi ridică bărbia rotundă şi o priveşte fix în ochi pe mama ei Fără să vreau, simt admiraţie faţă de ea — Am auzit că în weekendul acesta ai încercat să rupi logodna cu Edward Newcastle La Spider îşi plimbă degetele peste tocul din sticlă — Cum de ai auzit…? O, nu contează Oricum, ştiam că vei afla Şi da, am reuşit Nu ne mai căsătorim, vocea Jessicăi este la fel de inexpresivă, însă văd cum îşi frământă tivul rochiei La Spider împinge scaunul, se ridică şi se îndreaptă către o măsuţă aşezată într-un colţ al camerei A ieşit din raza mea vizuală, însă pot să aud clinchetul uşor al cristalului şi clipocitul lichidului care se revarsă în pahare Pe urmă, cu un foşnet elegant de rochie, se întoarce şi o văd ţinând două pahare pline cu un lichid întunecat De culoarea ruginii Sau a sângelui învechit — Şi de ce, mă rog, ai încercat să rupi logodna? întreabă Lady Knight, întinzându-i unul dintre pahare fiicei sale Aparent s-a hotărât să nu ia în consideraţie afirmaţia fetei cum că reuşise să împiedice căsătoria Jessica tace, apoi întinde mâna şi ia paharul, dar nu soarbe din el În schimb, examinează conţinutul şi zâmbeşte uşor: — Dacă totuşi vrei să ştii, mamă, cred că este un bărbat respingător Sau poate că îl găsesc respingător pentru că tu doreşti cu tot dinadinsul să mă mărit cu el A doua oară când rosteşte cuvântul respingător, îşi înalţă privirea şi se uită direct în ochii lui La Spider, care stă aplecată spre ea La Spider îşi întoarce capul şi se holbează preţ de o clipă la perete Apoi, ca o săgeată mică, stiloul de pe biroul ei ţâşneşte în aer şi se opreşte cu vârful ascuţit la câţiva milimetri de ochiul drept al Jessicăi Scot un gâfâit — Dacă mă desfigurezi, mamă, cine crezi că va mai dori să mă ia de soţie? Toţi umblă după banii tăi, ştiu asta, însă mă îndoiesc că toată bogăţia ta ar putea convinge vreun bărbat să se însoare cu o femeie pe jumătate oarbă, zice Jessica, apoi îşi coboară vocea într-o şoaptă prefăcută Şi ce ar zice lumea? Gesticulează către toc, care atârnă în continuare suspendat în aer deasupra feţei ei, şi-şi trece un deget peste vârful lui ascuţit Buzele roşii ale lui Spider se lăţesc într-un rânjet: — Poate că ai dreptate Însă există şi alte modalităţi de a te desfigura, unele mai puţin vizibile Stiloul coboară, sfredelind aerul, la nivelul inimii Jessicăi, şi La Spider se îndreaptă spre scaunul ei din spatele biroului Profesorul tău de muzică, domnul Finnegan, pare cam bolnav de dragoste în ultima vreme Jessica îngheaţă în scaun: — Nu… nu ştiu despre ce vorbeşti, bâiguie ea într-un târziu — Nu? La Spider îşi aşază paharul pe birou, apoi ia o foaie de hârtie mică pătrată de culoare crem O clatină în aer, ţinând-o între degete ca pe un peşte prins în undiţă Draga mea Jessica, începe ea să citească împroşcând cuvintele Este târziu în noapte şi eu stau treaz Nu mă pot gândi decât la tine La ochii tăi, la… — Opreşte-te, strigă Jessica Are obrajii îmbujoraţi ca doi irişi roşii şi s-a ridicat pe jumătate din scaun Stiloul stă nemişcat în aer La Spider îşi înalţă ochii din scrisoare şi-şi arcuieşte o sprânceană: — Trebuie să recunosc, domnul Finnegan este destul de… înfocat — Cum de ai pus mâna pe scrisoare? Nimeni… Ar fi trebuit să o ard…, se bâlbâie Jessica şi cade înapoi în scaun — Chiar ai impresia că poţi să ascunzi ceva de mine? o întreabă La Spider cu un glas blând şi plin de compătimire Stiloul dansează acum vesel, ca în bătaie de joc În sănătatea ta şi în sănătatea domnului Finnegan; să sperăm că nu îl va părăsi prea curând, adaugă ridicând paharul şi sorbind jumătate din conţinut Îşi arcuieşte iarăşi o sprânceană: Tu nu bei? Jessica îşi examinează paharul: — Nu, mulţumesc, mamă Nu prea mă dau în vânt după… licoarea asta veche pe care se pare că tu şi cu Liam o preţuiţi foarte tare La Spider ridică din umeri, apoi soarbe din nou din pahar: — Eu, în schimb, găsesc că îmi oferă multă bucurie de a trăi, multă vitalitate Studiez faţa Jessicăi De la distanţa la care mă aflu nu reuşesc să-mi dau prea bine seama, însă am impresia că pe obraji îi curg lacrimi — Se pare că ţi-ai cam epuizat din nou resursele, mamă Ce o să faci? Doar n-o să poţi să pierzi la nesfârşit slujnice, chiar dacă nu au familie Oamenii vor începe să bârfească N-a fost Livie a patra care a dispărut brusc? — Nu ar fi trebuit să moară, zice La Spider pe un ton degajat Totul s-a întâmplat din cauza încăpăţânării tale — Încăpăţânare? întreabă Jessica scoţând un hohot scurt de râs — Ajunge, spune La Spider şi azvârle cu o mişcare iute scrisoarea în foc Flăcările mistuie hârtia în câteva secunde O urmăresc pe Jessica cum îşi închide ochii pentru o clipă, apoi îi deschide din nou Revine la expresia ei goală, impasibilă — Lui Edward Newcastle i se va da de înţeles că nu eşti decât o tânără cam prostuţă, zice La Spider, apoi se opreşte şi-şi priveşte fiica Ceea ce este cât se poate de adevărat, de altfel Va pricepe că te-ai lăsat copleşită de o criză de nervi şi că logodna n-a fost, prin urmare, anulată Iar tu nu vei mai încerca să o rupi din nou E limpede? Jessica se uită în jos la tocul ascuţit ca un pumnal ce stă în continuare suspendat deasupra inimii ei Întinde brusc mâna, îl înşfacă şi-şi trece cu o mişcare rapidă vârful ascuţit peste braţul dezgolit Sângele ţâşneşte la suprafaţa pielii şi se scurge peste marginile rănii Apoi Jessica spune pe un ton jos, lipsit de orice emoţie: — Pe toate elementele, cât mi-aş dori ca toate puterile astea ale mele să dispară Să nu fiu cu nimic diferită de oamenii obişnuiţi pe care îţi place atât de mult să-i foloseşti La Spider se holbează la fiica ei şi profilul îi este complet senin: — Vindecă-ţi rana, zice ea calm Înainte să îmi strici covorul Jessica ridică din umeri şi îşi apasă mâna dreaptă peste firicelul de sânge Apoi îşi retrage mâna şi îşi şterge palma de rochie La Spider oftează şi spune: — Mai este cazul să îţi amintesc că Edward Newcastle este o stea politică în plină ascensiune? Şi că într-o zi, cu ajutorul nostru, va deveni preşedintele acestei ţări? E cazul să îţi amintesc câtă putere vom dobândi noi atunci? Orice fată ar fi fericită să se afle în locul tău — Şi ar regreta cât de curând, murmură Jessica, după care îşi închide ochii, ca şi cum ar fi epuizată Acum pot să plec? — Da, spune La Spider, revenind la hârtiile de pe birou, în timp ce Jessica se ridică de pe scaun târşâindu-şi picioarele A, era să uit, adaugă La Spider pe un ton mai lejer Jessica se opreşte în faţa uşii, dar fără să se întoarcă — Am angajat o nouă slujnică pentru tine — Mă întreb cât timp va rezista Până ce Liam o va omorî într-unul din experimentele acelea ale lui, spune Jessica, iar eu nu mă pot decide ce anume mă oripilează mai tare: cuvintele ei ca atare ori felul nepăsător în care le rosteşte — Ei bine, dacă aşa se va întâmpla, nu vom avea decât să angajăm o alta, replică La Spider aproape absentă, alegând un nou toc şi trăgând o nouă foaie de scris dintr-o cutie aurie de pe birou După care îşi înalţă capul şi se uită îndelung la focul din şemineu Din câte se pare, zice ea, noua slujnică nu are rude, ceea ce este important În viaţa mea nu voi mai angaja vreo cameristă cu familie E aşa o bătaie de cap! — Vrei să zici că e o bătaie de cap să le ucizi şi pe urmă rudele să vină să te ia la întrebări? Da, înţeleg cât de tare te-ar deranja aşa ceva, mamă, comentează Jessica pe un ton sec La Spider îşi flutură mâna în aer de parcă ar alunga o muscă, apoi îşi întoarce privirea spre birou Jessica dă să deschidă gura ca să adauge ceva, dar se răzgândeşte, aşa că deschide uşa şi iese din cameră Îmi ţin dinţii încleştaţi ca să nu scot vreun ţipăt De acum îmi este clar de ce Horace a insistat atât de tare să mă aducă la Rosie după ce i-am povestit că nu am rude, şi de ce Liam a părut şi el aşa de interesat să mă angajeze Şi mai înţeleg şi pentru ce lui Rosie nu a părut să-i pese că el flirta cu mine în bucătărie Până ce Liam o va omorî într-unul din experimentele acelea ale lui Mă pomenesc rugându-mă în gând ca Talentul împrumutat de a împietri oamenii să nu mă părăsească tocmai acum, când voi avea cel mai tare nevoie de el UNSPREZECE Ies în fugă din hol cu mâinile întinse în faţă, de parcă aş fi oarbă, până ce mă izbesc literalmente de uşiţa cu grilaj Mă zbat să dau la o parte tapiseria din lână moale şi mă trezesc din nou în bibliotecă, aceasta fiind în continuare, din fericire, goală Pe urmă mă reazem de un raft cu cărţi şi mă holbez la şemineul în care nu arde niciun foc Dawn ori Lily, cele două fete în casă, l-au curăţat probabil azi-dimineaţă, căci nicio fărâmă de cenuşă nu se zăreşte pe marmura imaculată Nu pot sta locului şi mă îndrept spre ferestrele mari cu mai multe geamuri care ocupă o latură a încăperii Amurgul se strecoară de-a lungul pervazurilor, adunându-se pe margini şi ridicându-se pe sub copacii din Madison Square Park De-a lungul străzii, felinarele au prins viaţă Zgomotul este blocat în cea mai mare măsură de ferestre, însă în depărtare se aude totuşi slab scârţâitul roţilor trăsurilor şi un sunet de clopot pe care îl identific ca venind de la un vânzător ce trage după el un cărucior Chiar şi în amurg pot desluşi într-un colţ al căruciorului o pereche de foarfeci strălucitoare şi un cuţit Din loc în loc, omul se opreşte, îşi duce mâinile la gură şi strigă: „Ascut lame, foarfeci, cuţite!” îl urmăresc înaintând pe stradă, apoi ochii îmi alunecă înapoi Un bărbat stă în colţul străzii, vizavi de casă Este înveşmântat într-o haină neagră şi aşteaptă poziţionat imediat în afara cercului de lumină aruncat de felinar Pe strada animată el este singura siluetă nemişcată Ceva anume în alura lui mă face să mă gândesc că stă de ceva vreme acolo Mă aplec în faţă şi-mi întind gâtul, dar fără folos Nu-i pot desluşi trăsăturile feţei La început mă gândesc că este Alistair Numai că bărbatul poartă baston şi pare mai scund şi mai îndesat decât Alistair În clipa aceea omul îşi ridică ochii şi se uită drept spre mine Iar felinarul se stinge brusc Mă retrag de la fereastră şi mă las să cad într-un scaun tapisat în piele Capul mi se învârte, iar când îmi apăs mâna peste ochi, aproape că ameţesc Imagini cu La Spider şi tocul ei zburător, cu braţul sângerând al Jessicăi care o clipă mai târziu nu mai sângera, cu domnul Tynsdell şi Rosie valsând în jurul salonului şi cu Liam care iese din corpul majordomului mi se învălmăşesc pe sub pleoape şi simt cum creierul mi se umflă în interiorul craniului — Concentrează-te, Tam, mormăi în barbă, şi imaginile licăresc, apoi pălesc OK Deocamdată am descoperit că Alistair nu a pătruns încă în casa familiei Knight Asta e bine Mai departe: Liam şi cu La Spider experimentează şi le ucid pe fetele în casă şi le beau sângele N-am cum să ştiu dacă sunt capabili să controleze oamenii, aşa cum o făcuse Alistair cu sora mea Şi presupun că nu începuseră să experimenteze pe oameni înzestraţi cu Talent Cel puţin nu pe moment Fără să-mi dau seama, mă ridicasem în picioare şi începusem să mă plimb de colo-colo prin bibliotecă Acum mai mult ca oricând trebuie să-mi găsesc rudele şi să le previn Înainte ca Alistair să apuce să ne viziteze din nou Gabriel Pe de o parte, în clipa asta mi-ar fi de mare folos un ajutor de genul celui pe care Gabriel îl poate oferi Pe de altă parte, dacă La Spider şi Liam pun ghearele pe el… Există şi alte modalităţi de a te desfigura, unele mai puţin vizibile Vocea lui La Spider îmi răsună în cap Dacă e în stare să-i facă aşa ceva propriei fiice, cine ştie de ce ar fi capabilă cu alţii? Îmi înfig degetele în tâmple şi mă opresc lângă un perete acoperit de rafturi cu cărţi „Nu te pot lăsa să intervii”, rostesc cu voce tare, ca şi cum Gabriel s-ar afla în faţa mea Rowena a bătut probabil în retragere Ba nu, trebuie că a încercat totuşi să-şi folosească Talentul pentru a-l determina să rămână în secolul XX; altfel, el ar fi acum aici Există însă şi posibilitatea să se răzgândească şi să nu-şi mai exercite Talentul asupra lui Concentrează-te, Tam, concentrează-te Îmi readuc în minte cuvintele bunicii şi caut alinare în ele Tu hotărăşti dacă să permiţi sau nu unei persoane să îşi manifeste Talentul asupra ta Depinde numai de tine Închid ochii şi îmi revărs întregul Talent într-o mantră tăcută Nu mă găsi, nu mă găsi, nu mă găsi Nu cedez, nu cedez, nu cedez Traversez încăperea spre uşă, cu vorbele acestea răsunându-mi în mine — Scoală-te, Tam, mă întâmpină de dimineaţă vocea, enervant de veselă, a Agathei — Uhm, mormăi şi mă rostogolesc pe o parte ca să scap de prezenţa ei Îmi trag cuvertura peste cap Dar picioarele goale îmi îngheaţă instantaneu, iar cuvertura pare dintr-odată mai subţire decât o ştiu — Scoală-te sau o să întârzii chiar din prima zi, insistă Agatha, şi glasul i se pierde în zgomotul picăturilor ploii ce răpăie în geamuri Cuvertura este smulsă de pe mine şi o durere mă săgetează în partea de sus a braţului — Au! strig, săltându-mă în fund pe pat Ce…? Rosie stă aplecată peste patul meu, complet îmbrăcată în uniforma ei neagră, cu faţa proaspăt spălată şi părul pieptănat şi strâns într-un conci la spate Mă frec pe braţ, holbându-mă la semnele roşii rămase pe piele: — Mersi, murmur Ridică din umeri: — Doar nu vrei să întârzii chiar din prima zi de lucru, nu-i aşa? Peste cincisprezece minute Lady Jessica va cere cana cu ciocolată pe care o bea în fiecare dimineaţă, aşa că grăbeşte-te Oftez şi îmi aşez picioarele pe podea, după care le retrag brusc în căldura înşelătoare a patului Aparent, patronii bogaţi din secolul al XIX-lea nu cred în chestiuni mărunte, de genul încălzirii camerelor servitorilor Clipesc mărunt din ochi şi îmi ridic privirea spre faţa de acum deloc înţelegătoare a lui Rosie, apoi spre patul ei frumos făcut Şi în care, este limpede, nu a dormit azi-noapte Mă duc împleticit spre lavoar şi vărs câţiva stropi de apă din urciorul smălţuit în lighean Aşez urciorul la loc N-are rost să mai trag de timp Îmi vâr mâinile în apa rece ca gheaţa şi mă stropesc pe faţă o dată, de două ori Icnesc şi întind mâna spre prosopul subţire din bumbac ce pare total incapabil să usuce ceva Mă şterg pe faţă, mai degrabă ca să-mi pun sângele în circulaţie, apoi mă îndes căscând în haine Rosie mă urmăreşte impasibilă şi în cele din urmă, când mă răsucesc spre ea, dă din cap o dată — Îi duci cana de ciocolată domnişoarei Jessica şi după douăzeci de minute te întorci să o ajuţi să se îmbrace La ora zece fără un sfert are oră de muzică în salon, aşa că o bluză pe talie şi fusta ei albastră sunt tocmai potrivite Pe urmă va lua masa de prânz cu doamnele de la societatea de caritate, aşa că cel mai probabil va alege o rochie din lână gri După-amiaza se va plimba cu trăsura şi poate că va face nişte cumpărături, deci îşi va pune peste rochia gri de lână pelerina purpurie şi manşonul de blană, iar diseară are bilete la teatru… Mă asculţi sau ce faci? îşi pune Rosie o mână în şold Nu mă pot aduna Ochii îmi fug spre ferestruica dormitorului, în căutarea colţului de stradă unde stătuse bărbatul acela cu o seară înainte Crâmpeie din visele de peste noapte mi se preling prin minte — Agatha! Tresar — Da-da Lână gri, manşon de blană, fusta albastră, am înţeles Lecţia de muzică, prânzul cu doamnele de la caritate, plimbare cu trăsura, cumpărături, teatru Ce viaţă grea, îmi zic în sinea mea Rosie se încruntă la mine — O să mă descurc, îi spun Îşi dă ochii peste cap, iar eu mă hotărăsc să mă abţin să o întreb când voi avea ziua liberă Nu pare momentul potrivit pentru o asemenea întrebare Nu mi-e deloc uşor să intru în dormitorul Jessicăi ţinând în echilibru o tavă mare cu o ceaşcă, o farfurioară şi o cană umplută cu ciocolată caldă, ca să nu mai vorbesc de coşul plin cu pâine şi de farfuriile cu unt şi gem Dar reuşesc, cu toate că la un moment dat cana se clatină şi ceaşca zdrăngăne pe farfurioara ei — Bună dimineaţa, Lady Jessica, spun pe un ton inexpresiv, despre care îmi imaginez că este folosit de fetele în casă M-am hotărât că trebuie să-mi joc rolul cât pot de bine Arunc o privire în direcţia patului, aşteptându-mă să o văd clipind somnoroasă spre mine Dar patul este gol Jessica stă în picioare lângă şemineu, unde focul fusese probabil făcut mai devreme în dimineaţa asta de către Dawn ori Lily Şi este complet îmbrăcată OK, foarte bine, asta îmi uşurează munca; oricum mă întrebasem cum aveam să mă descurc cu copcile şi nasturii şi toate mărunţişurile alea Aşez tava pe o măsuţă şi spun: — Sunt noua dumneavoastră… — Da Ştiu cine eşti, Agatha Smiterdone Degetele ei frământă o foaie de hârtie — Smithsdale, o corectez eu, însă Jessica abia dacă se mărgineşte să dea din cap Se îndreaptă spre şemineu, apoi se răsuceşte brusc şi porneşte către mine Fac un pas în spate Mi-e greu să împac imaginea pe care o văd acum cu cea a fetei pe care o spionasem în biroul mamei sale Se mişcă neîncetat şi debordează de energie Se opreşte la câţiva paşi de mine şi îmi studiază cu atenţie faţa Aştept să mă furnice pielea, semn că încearcă să-şi folosească Talentul asupra mea, dar nu simt nimic În plus, din câte am înţeles, Talentul ei constă în abilitatea de a vindeca, aşa că, dacă nu cumva doreşte să îmi tămăduiască zgârietura de pe degetul mare, căpătată atunci când încercasem să deschid uşa, nu văd ce altceva ar putea face — Am nevoie de ajutorul tău, zice într-un târziu Clipesc mărunt: — Desigur, my lady Vreţi să vă schimbaţi rochia… sau coafura? adaug cu voce slabă examinându-i cocul neglijent Nu este, în mod cert, vreunul din stilurile de coafat pe care le-am învăţat de la Rosie Clatină din cap, deşi îşi duce o mână la păr, ca pentru a verifica dacă a rămas strâns în vârful capului: — Trebuie să ies din casă fără să mă vadă nimeni — Oh, zic eu de acum ceva mai interesată Arunc o privire în spate, către uşa pe care am reuşit să o închid împingând-o cu şoldul — Dar lecţia de muzică începe peste… Flutură în aer mâna în care ţine foaia de hârtie, făcându-mi semn să tac: — Am anulat-o Fără ştiinţa mamei — Ce doriţi să fac? întreb, încercând cu grijă să ignor aburii cu miros de unt ce se înalţă din coşuleţul pregătit pe masă Când coborâsem în bucătărie, domnul Tynsdell mă informase pe un ton tăios că întârziasem la micul dejun şi că trebuia să mă grăbesc să-i duc mâncarea sus domnişoarei Jessica — O să ies din casă prin uşa din spate Vreau să o iei înaintea mea ca să verifici dacă e drumul liber Şi după aceea – trage ea aer în piept şi adaugă cu glas tremurător –, după aceea voi vrea să mă însoţeşti Să vii cu mine… Nu-şi termină fraza şi clipeşte iute din ochi Îşi revine şi continuă: E clar? Nu sună propriu-zis a întrebare Dau din cap în semn de încuviinţare, iar Jessica ia o poşetuţă şi un şal şi se repede spre uşă — A, încă ceva, Agatha, zice în clipa în care ajungem la uşă Ştiu că servitorilor le place să bârfească, dar dacă îndrăzneşti să spui cuiva…, zice mijindu-şi ochii la mine Dintr-odată am o senzaţie stranie, cum că şi-a petrecut toată dimineaţa repetând aceste vorbe în faţa oglinzii Aşa că îmi iau o expresie intimidată — Sigur că nu, my lady, murmur Îşi muşcă buza, dă din cap o dată şi mă împinge să păşesc în faţa ei Ne prelingem de-a lungul holului cufundat în linişte de la etajul întâi al casei, şi zgomotul paşilor noştri este înăbuşit de carpetele groase de culoarea castanei, apoi coborâm în grabă scara lată Deocamdată totul merge ca uns Traversăm holul de la intrare decorat în auriu şi alb, care sclipeşte în lumina soarelui de dimineaţă, şi dinspre uşa din stânga răzbat slab câteva hohote de râs — Mama are invitate doamnele de la club, şopteşte Jessica Nu le poate suferi, dar… oricum, nu contează Mai repede, şuieră spre mine când vede că mă opresc În cele din urmă, ajungem la uşa din spate Jessica îmi face semn să ies eu prima, după care mă urmează îndeaproape, aşa încât îi simt răsuflarea pe ceafă — Nu e nimeni? şopteşte, iar eu dau din cap şi ne strecurăm pe uşă afară, închizând-o foarte încet în urma noastră — Unde mergem? întreb cu răsuflarea un pic tăiată Jessica traversează o alee şi se repede în stradă, evitând în ultima clipă o trăsură trasă de doi cai: — La circ, îmi răspunde gâfâind — Intraţi, intraţi, domni şi doamne, zbiară un bărbat într-o haină întunecată Stă cocoţat pe o ladă pentru sticle cu lapte şi deasupra sa e atârnat un banner în culori strălucitoare MULT ÎNDRĂGITUL CIRC AL FAMILIEI TIMMONS e scris cu litere aplecate, albastru cu auriu Mâinile bărbatului se mişcă iute, schimbând bancnote şi monede cu bilete, iar Jessica se opreşte Se întoarce şi cercetează din priviri mulţimea, după care rămâne nemişcată şi pare că se holbează la un tânăr îmbrăcat într-un costum negru Tânărul şi-a scos melonul şi-şi face vânt cu el, cu toate că o adiere rece a pornit să sufle — Domnule Finnegan, strigă Jessica tare, şi îmi amintesc numele pe care mama ei i l-a azvârlit în faţă în birou — Jessica, spune bărbatul şi se îndreaptă către noi aproape în fugă Credeam că nu mai vii — Nu aveam de gând, răspunde ea băţoasă, ferindu-şi un pic faţa Dar am primit scrisoarea ta… şi… Uite, zice, şi îşi duce brusc pumnul închis către el O expresie de uimire traversează chipul bărbatului, care întinde braţul O mică broşă sclipitoare cu camee trece din mâna ei în mâna lui — Nu… înţeleg — Ba înţelegi, zice ea, privindu-l acum drept în ochi S-a terminat, William Nu mai pot continua — Dacă e vorba de familia ta, să ştii că pot să… — Sunt logodită! cuvintele ei par dăltuite în piatră — Bine, dar ai zis că ai rupt logodna Vocea lui se sparge şi el îi studiază trăsăturile ferme Se opreşte din vorbit o clipă şi ochii îi fug către mine Mă uit în jos: Măcar lasă-mă să te duc la circ, Jessica O oră Este tot ce îţi cer Te rog, şopteşte, şi Jessica dă să deschidă gura Duhorile de rumeguş şi transpiraţie umplu aerul, însoţite de un miros de ars Mă uit într-o parte şi urmăresc cum un bărbat pe jumătate dezbrăcat, pictat cu nişte semne albastre, înghite o torţă întreagă, acompaniat de icneli din partea mulţimii Sper din toată inima că izul de ars nu vine de la el — O oră, spune Jessica într-un târziu Agatha mă va însoţi, adaugă cu o mişcare a capului — Aş putea să vă aştept aici, afară, my lady, protestez, disperată Într-o oră aş putea întreba cel puţin o sută de oameni dacă nu au auzit de o familie Greene — Nu, răspunde Jessica pe un ton rece Pentru o clipă mă gândesc că aş putea pleca, pur şi simplu Ce mi-ar putea face? Doar nu am Călătorit în timp până în anul 1887 pentru a pieptăna domniţe şi a le călca rochiile de bal Dar după aceea îmi amintesc că Alistair se va întoarce, inevitabil, la casa familiei Knight Dacă voi reuşi să îl împiedic să ajungă la temuta La Spider, va fi o mare realizare Dau din cap şi îi urmez, cu trei paşi în spate, în timp ce se îndreaptă către coada la bilete Nu pot decât să sper că îmi vor cumpăra şi mie un bilet Pătrund în părculeţ şi îi urmez îndeaproape, trecând pe lângă hoardele de oameni Din câte îmi dau seama, nu ne aflăm decât la câteva cvartale sud şi est de Hell’s Kitchen, care se întâmplă să găzduiască unul dintre talciocurile mele preferate Dar judecând după oamenii îmbrăcaţi destul de ponosit şi după şirul interminabil de depozite şi cocioabe care mărginesc parcul – OK, ştiu, parc e mult spus, un mic spaţiu verde mai degrabă –, zona nu seamănă deocamdată cu cartierul pe care îl ştiu Un grup de copii este adunat în faţa unui ţarc mic unde un elefant, cu un picior priponit de un ţăruş înfipt în pământ, stă pe labele din spate, aproape ca un om O ceaşcă de ceai roz cu alb i-a fost aşezată în echilibru pe trompă şi animalul îşi înalţă şi apoi îşi coboară trompa, de parcă ar sorbi din ceaşcă, sub privirile copiilor — Fermecător, exclamă Jessica pe un ton vesel şi fericit, apoi îşi scoate mâna din manşon şi îl trage pe domnul Finnegan de mânecă şi se opresc amândoi pentru a-l privi pe elefantul care acceptă din mâna îngrijitorului o felie de pâine pe care o vâră cu mare delicateţe în botul căscat Mulţimile bat din palme entuziasmate şi ochii mei se îndreaptă în sus, spre un mic copac ce aruncă un pic de umbră peste ţarcul prăfuit O cioară mare şi neagră stă cocoţată pe o creangă; îşi ţine capul aplecat, cu ochii galbeni sticloşi aţintiţi în jos, către scena de sub ea Nemişcarea păsării pare cel puţin bizară şi mă holbez la ea mult timp, mutându-mi privirea abia în clipa când Jessica şi domnul Finnegan înaintează, alături de un val de oameni, pe lângă cortul vopsit în dungi Mă grăbesc să îi ajung din urmă, dar mă uit peste umăr Cioara alunecă tăcută în jos, coborând de pe creangă, dă un ocol mulţimii şi se aşază pe vârful rotund al cortului dungat Îşi îndreaptă ciocul în jos şi se zgâieşte la mine M-am săturat Îmi împing mintea către ea şi trag cu forţă Scoate un croncănit speriat şi zboară, apoi pe jumătate cade şi pe jumătate dă din aripi, aterizând în lateral faţă de cort Într-o frântură de secundă forma de pasăre se înceţoşează şi se alungeşte În clipa următoare mă trezesc că mă uit la o fată de vârsta mea, cu părul lung şi roşu căzându-i pe umeri Se uită în sus spre mine, iar eu fac trei paşi în faţă Dar chiar atunci un copilaş se iveşte brusc lângă mine şi arată cu degetul spre fata căzută la pământ — Mama, mama, bolboroseşte el Doamna aia Era o pasăre Şi pe urmă… O femeie îmbrăcată într-o rochie albastră peticită şi cu un bebeluş ţinut pe braţ întinde mâna şi îl pocneşte pe băiat peste ureche Cuvintele lui se transformă brusc într-un ţipăt — Să nu mai fugi de lângă mine, zice femeia, aruncându-mi o privire hăituită Vă cer iertare, domnişoară, murmură şi îl trage după ea pe băieţelul care continuă să urle — Dar era o pasăre, repetă el scâncit Mă întorc cu spatele la ei şi văd că fata s-a ridicat între timp în picioare şi îşi scutură acum de praf rochia simplă cenuşie Părul îi cade peste faţă Chipul, uşor spuzit de pistrui, îi este îmbujorat, fie de căldură, fie de emoţie — Cine eşti? o iau imediat la întrebări Îşi înclină capul spre mine şi mă studiază cu ochii ei verzi-aurii: — Aş putea să-ţi pun aceeaşi întrebare, zice într-un târziu — Te-am văzut cum te-ai transformat din pasăre în om Ridică din umeri: — Eşti sigură că asta ai văzut? Aparenţele pot fi înşelătoare Dincolo de vorbele rostite pe un ton nepăsător sesizez însă o umbră de curiozitate, ori de teamă, iar ochii ei nu mă părăsesc nicio clipă Ezit, pe punctul de a o întreba dacă are vreo legătură cu bărbatul pe care l-am văzut aşteptând în colţul străzii După care porumbelul îmi iese din gură: — Eşti cumva din familia Greene? Nu răspunde şi faţa ei nu îşi schimbă expresia, însă îşi apleacă un pic pe spate partea de sus a corpului — Am dreptate, nu-i aşa? zic, făcând încă un pas în faţă Te rog, trebuie să vă văd pe toţi Toată familia Este urgent Sunteţi în pericol Fata îşi mijeşte ochii la mine: — Vii aici cu Jessica Knight şi vrei să mă previi în privinţa unui aşa-zis pericol Ceilalţi nu au încredere în tine Un străin va sosi dintr-un timp îndepărtat, aducând sfârşitul nostru, aşa cum îl cunoaştem noi — E Alistair, nu eu! aproape că ţip la ea — Alistair? întreabă fata — Ai văzut toate astea în carte, nu-i aşa? Încerc să-mi amintesc exact cuvintele citite de bunica şi de Rowena: Nu zice acolo, în carte, că un străin va sosi în oraş spre sfârşitul anului? Şi că ştie mai mult decât ar trebui să ştie? Un străin El Un bărbat Îl cheamă Alistair Knight Fata clatină din cap: — Nu, nu zice decât că e vorba de o persoană străină care intră în casa familiei Knight Şi care va aduce cu ea moarte şi distrugere — Nu e adevărat, şoptesc eu După care îmi amintesc cum sora mea mă prevenise cât de greu este să citeşti cartea, să faci să apară pe hârtie chiar şi numai câteva cuvinte Din câte se pare, rudele mele din trecut nu zăriseră în carte decât că o persoană străină avea să vină în oraş Te rog, insist acum Trebuie neapărat să-ţi întâlnesc familia Unde locuiţi? Spune-mi măcar atât — Agatha, strigă Jessica, iar mie îmi vine să ţip: bun moment şi-a ales şi ea! Nu mă întorc imediat, aşa că Jessica mă strigă din nou: „Agatha!” De data aceasta cu o voce ascuţită şi hotărâtă, un ecou al glasului mamei sale Mă răsucesc şi o văd stând, alături de domnul Finnegan, la intrarea în cort Domnul Finnegan pare nedumerit, în timp ce ochii Jessicăi ard Îşi înalţă capul în ceea ce pare a fi un salut, însă gestul nu-mi este adresat Mă uit din nou la fata-cioară, care s-a retras acum câţiva paşi, luându-şi o expresie indescifrabilă Îşi înclină capul scurt în direcţia Jessicăi, după care îşi mută ochii spre mine: — Te caut eu mai încolo Nu apuc să răspund, căci se face nevăzută în mulţime Mă răsucesc şi mă duc spre Jessica Şuieră nerăbdătoare la mine: — Ce ţi-a spus? îşi ţine ochii mijiţi şi dintr-odată îmi dau seama de asemănarea izbitoare cu mama ei Mă străduiesc din răsputeri să par confuză: — Cine? Domnişoara aceea? Am călcat-o pe picior şi m-am oprit ca să-i cer scuze, bălmăjesc iute un răspuns, sperând că nu a văzut-o pe fată transformându-se din pasăre în om O cunoaşteţi? întreb eu Îmi pare rău, my lady, n-am vrut să fac nimic rău… — Nu contează, îmi retează ea vorba şi îşi îndreaptă iar atenţia asupra domnului Finnegan Restul orei trece ca prin ceaţă Abia dacă văd trapeziştii, caii săltăreţi şi dresorii de lei Respectuoasă, mă ţin la trei paşi în spatele Jessicăi şi al domnului Finnegan Te caut eu mai încolo Nu pot decât să sper că se va ţine de cuvânt — Şi acum încotro? întreabă domnul Finnegan, gesticulând cu braţul liber în direcţia întinderii mari acoperite de corturi verzi încă nevizitate Jessica scutură însă din cap şi-şi muşcă buza — Trebuie să plec, spune într-un final Probabil că se întreabă deja unde am dispărut şi… — Dar n-a trecut o oră, insistă domnul Finnegan, însă Jessica îşi smulge braţul de sub cotul lui Stă cu umerii încovoiaţi în faţa lui — Ce importanţă are? mormăie ea O oră, o săptămână, un an – nu contează Îşi îndreaptă spatele şi face trei paşi către mine: Hai, Agatha, trebuie să ne întoarcem acasă Încuviinţez din cap, încercând să nu mă uit în direcţia domnului Finnegan, care pare distrus — Jessica, murmură încetişor prinzând-o de mână Jessica, te rog… — S-a terminat, William, spune ea pe un ton plat Pentru totdeauna Te rog, nu încerca să mai iei legătura cu mine — Atunci ia asta, murmură şi îi îndeasă iute broşa înapoi în palmă Ca să nu mă uiţi niciodată Jessica dă o dată din cap, apoi se îndepărtează ţinându-şi spatele drept ca un ac de cusut Îi arunc o jumătate de zâmbet stânjenit lui William Crede-mă, e mai bine să stai cât mai departe de oamenii ăştia, aproape că rostesc Mă decid totuşi să mai joc o vreme rolul de cameristă şi o urmez pe Jessica Tace tot drumul cât străbatem străzile aglomerate, cu faţa goală de orice expresie, şi îmi dau seama că încearcă să îşi reia masca obişnuită Trecerea de la fata veselă şi zâmbitoare de cu numai o jumătate de oră în urmă este uimitoare Îmi aminteşte de felul în care şi eu îmi luam o asemenea mască ori de câte ori mă întorceam în casa părintească de la Hedgerow Asta se întâmpla înainte să aflu că am Talent, pe vremea când crezusem că locul meu nu era în familie Ideea că aş avea ceva în comun cu Jessica Knight este atât de stranie încât aproape că sunt recunoscătoare căruţei trase de un cal care ne blochează calea, căci îmi abate pentru moment gândul de la asemănarea asta supărătoare Într-un final, ieşim de pe Madison şi ajungem pe 27th Street cea relativ liniştită, cu şirul ei de case imaculate din piatră maronie Nori de furtună se adună pe cer şi vântul a început să se înteţească, fluturându-ne poalele rochiilor Ne apropiem cu precauţie de intrarea din spate, dar nimeni nu pare să se afle prin preajmă la ora asta Mă uit în sus şi zăresc două păsări cocoţate pe ferestrele din faţă ale casei vecine Îmi întind mintea spre ele şi trag, însă nu se întâmplă nimic Sunt nişte păsări ca oricare altele — Casa noastră este… foarte diferită de cele în care ai lucrat până acum sau cel puţin aşa îmi închipui, spune Jessica atunci când ajungem la poarta neagră — Nicio casă nu e precum celelalte, răspund pe un ton neutru Arunc o privire peste umăr, însă strada este pustie, cu excepţia câtorva trecători şi a unei femei care împinge un cărucior pentru copii Nicio cioară în copaci Mă uit apoi la Jessica; nu a făcut încă nicio mişcare ca să intre Ochii i se umplu de lacrimi şi degetele i se încleştează în jurul broşei cu camee Nu ştiu ce aş putea să spun, dar, înainte să apuc să zic ceva, o văd cum clipeşte o dată, de două ori, reluându-şi aparenţa de calm — Poftim, zice vârându-mi broşa în palmă Mă holbez la faţa de femeie gravată şi la şuviţele de păr care i se unduiesc în jurul gâtului Fără să mă gândesc, apăs pe ac şi capacul se deschide, dând la iveală un cesuleţ Un ticăit slab, aproape inaudibil, îmi mângâie urechile — E drăguţă, nu-i aşa? murmură Jessica, ţinându-şi ochii aplecaţi A dat probabil pe broşa asta salariul lui pe o lună — Sunteţi sigură că…? — Păstreaz-o, şopteşte ea Şi ţine minte sfatul meu, adaugă pe un ton blând Pleacă din casa asta Cât poţi de repede Şi cu asta se strecoară pe poartă, nelăsându-mi altă opţiune decât să o urmez Reuşesc cumva să trec peste ziua aceasta fără a comite greşeli majore Adevărat, Jessica mi-a smuls o jupă din mâini atunci când m-am încurcat în dantele, dar în afară de episodul acesta a rămas tăcută tot timpul cât am ajutat-o să se pregătească pentru întâlnirile de după-amiază Într-un fel, am ajuns să mă gândesc la ea ca la o păpuşă de mărime umană pe care trebuie să o îmbrac în diverse ţinute, deşi când eram mică nu prea m-am dat în vânt după păpuşi Acum, după o cină chinuitoare luată devreme în compania lui Rosie, a bucătăresei şi a domnului Tynsdell, care s-a uitat urât la mine ori de câte ori îmi duceam furculiţa la gură, stau în cămăruţa mea de la etaj întrebându-mă ce voi face în restul serii şi al nopţii Jessica mi-a spus să nu o aştept să se întoarcă — Nu voi avea nevoie de serviciile tale, a adăugat, probabil pentru că o privisem mirată Mi-am ţinut gura şi am dat din cap; nici măcar nu ştiusem că o fată în casă trebuia să stea trează ca să-şi aştepte stăpâna să se întoarcă Întunericul învăluie fereastra dormitorului mic, iar vântul se izbeşte de geamuri Răcoarea pătrunde în cameră Înfrigurată, mă apropii şi mă uit pe geam Roţile trăsurilor se învârt pe strada pietruită şi huruitul lor slab îmi ajunge la urechi În ciuda serii reci de noiembrie, oamenii se mişcă de colo-colo, oprindu-se, în grupuri de câte doi sau trei, să stea de vorbă — Te gândeşti să te arunci? zice Rosie în spatele meu, iar eu tresar şi mă lovesc cu capul de geam Mă încrunt la ea, dar izbucneşte în râs Are obrajii rozalii şi părul cam ciufulit — Unde te-ai dus după cină? o întreb, iar ea îmi răspunde făcându-mi cu ochiul — Doar nu vrei să-mi afli toate secretele, Agatha! zice pe un ton voios Se duce spre oglinda spartă de deasupra lavoarului, se uită în ea şi îşi strânge părul în coadă Deschide un sertar, scoate un borcănaş şi îşi dă cu pudră pe frunte şi pe nas Mirosul dulceag de pudră de talc pluteşte în aer şi dintr-odată mă pomenesc înghiţind cu greu, imaginându-mă în dormitorul meu de la cămin, alături de adevărata Agatha, gătindu-ne pentru o ieşire seara în oraş — Culcă-te, nu mă aştepta, zice Rosie, închizând cu zgomot capacul borcănaşului Îmi face iar cu ochiul şi se strecoară afară din cameră Aştept puţin, apoi îmi scot pantofii din picioare Mă furişez ca o pisică în urma ei Din fericire, se pare că Lady Knight nu iroseşte gazul de lampă pe slugi, aşa că o mulţime de umbre dense se înşiruie de-a lungul pereţilor Mă contopesc cu ele şi cobor tiptil scara din spate a servitorilor, lăsând-o pe Rosie să înainteze în faţa mea Ajung la baza scărilor şi mă aştept s-o văd continuând să coboare cele trei şiruri de trepte în spirală către bucătărie, însă la jumătatea lor se face nevăzută Sau mai degrabă eu nu îi mai aud paşii Îmi lipesc urechea de perete şi îmi încordez auzul Am remarcat că uşa bucătăriei scârţâie un pic, aşa că aştept acel sunet familiar Nimic Apoi un mic păcănit se aude de undeva, de jos Cobor restul scării în spirală cât de repede pot, dar nu dau decât tot de unghere întunecate şi de o lampă ce aruncă o lumină slabă peste carpeta roşie subţire Din impuls, întind mâna şi scot lampa din soclul din fier Uleiul sfârâie şi sâsâie din cauza mişcării, apoi se linişteşte şi flacăra prinde să ardă OK, nu este în bucătărie Mai rămâne o singură variantă: înapoi pe scări Pornesc să urc treptele, refăcând în sens invers drumul parcurs şi legănând lampa în stânga şi în dreapta Fac mişcarea aceasta de trei ori înainte de a da cu ochii de ceea ce caut Imediat sub a treia cotitură a scării se află o uşiţă Chiar şi cu ajutorul lămpii cu ulei, abia dacă desluşesc cele trei margini care se îmbină perfect cu peretele Şi acum mă confrunt cu o altă problemă Uşa nu are clanţă Îmi trec mâna liberă peste tocurile care se înfundă în perete, dar nu găsesc nimic Apăs lemnul în locul în care ar trebui să se afle clanţa, dar tot nimic Mă trag un pic în spate şi mă reazem de perete, cu gândul la acel păcănit slab Lampa sfârâie din nou în mâna mea şi o privesc întrebătoare Mă întorc şi examinez peretele din spatele meu Un alt soclu din fier, de data aceasta gol Întind mâna şi aşez lampa în el şi sunt răsplătită cu acelaşi păcănit uşor Mă întorc cu faţa spre celălalt perete Uşa a alunecat în spate, transformându-se într-o gaură căscată ce duce către un alt tunel Trec pragul, întind ambele braţe în faţă şi-mi trec degetele peste ambii pereţi Cu mâna dreaptă nu dau decât de pânze de păianjeni şi de ceva lipicios şi scârbos care o zbugheşte Îmi înăbuş ţipătul şi în clipa aceea mâna stângă îmi alunecă peste un mic buton Uşa se închide brusc în spatele meu, lăsându-mă complet în întuneric Minunat! Păşesc, înaintând încet, pe bâjbâite, regretând de acum că nu mi-am luat pantofii Umezeala pietrelor dure îmi pătrunde prin ciorapi şi se strecoară către degetele de la picioare După o clipă, coridorul coboară şi eu mă împiedic, apoi îmi recapăt echilibrul ţinându-mă de perete Continui să cobor treptele în spirală pe care se pare că le-am găsit, tot mai jos, în bezna absolută După o vreme, o rază slabă începe să licărească în faţă şi apoi văd la nivelul gleznelor un grilaj pătrat, cam de 70 de centimetri înălţime şi 30 de centimetri lăţime, scăldat în lumină Mă aşez pe vine şi mă holbez în jos la ceea ce pare o cameră de lucru, cu cărţi şi mese şi un birou lipit de perete Nu am mai văzut această încăpere Judecând după distanţa pe care am parcurs-o, bănuiesc că se află undeva la etaj Un foc zdravăn arde în şemineul masiv aflat chiar în dreptul grilajului, însă trosnetul lemnelor este singurul zgomot care se aude În afară de un ticăit uşor venit dinspre un ceas agăţat deasupra şemineului Ceasul pe care Alistair mă rugase să i-l găsesc atunci când crezusem că nu era decât un simplu profesor la NYU Ceasul pe care Gabriel şi cu mine îl furaserăm atunci când Călătoriserăm înapoi în timp în anul 1899 DOISPREZECE Îmi muşc buza şi mă reazem de perete, fără să-mi mai pese de fiinţele târâtoare Îmi cântăresc opţiunile în minte Dacă aş distruge acum ceasul, nu mi-ar fi de niciun folos Familia mea – din secolul acesta – se pare că are nevoie de el pentru vraja pe care o va arunca în cele din urmă asupra familiei Knight În schimb, poate că am şanse mai mari să-l fur şi să îl duc familiei Greene din secolul al XIX-lea Asta dacă reuşesc să-i găsesc Nu aici s-a făcut Rosie nevăzută, doar dacă mai există o altă uşă, peste care încă nu am dat În plus, coridorul se continuă şi am impresia că se ramifică în pasaje care acoperă practic tot subsolul casei Mă foiesc şi dau să mă ridic în picioare, însă în clipa următoare domnul Tynsdell intră în încăpere urmat de un bărbat înalt, înveşmântat într-un pardesiu întunecat la culoare Picături de ploaie lucesc pe ochelarii lui şi pe marginea melonului pe care îl ţine cu ambele mâini Alistair Dintr-odată mă bucur că stau pe vine în coridorul ăsta strâmt, căci cred că, dacă m-aş ridica în picioare, genunchii mi-ar ceda — Dacă sunteţi bun să aşteptaţi aici, domnule, o să mă duc să văd dacă este acasă conaşul Liam Nu e o oră obişnuită pentru vizite, spune domnul Tynsdell pe un ton iritat şi încărcat de reproşuri — Înţeleg prea bine, zice Alistair, lătrând vorbele cu un glas aspru Dar e ceva urgent Închid ochii şi în minte îmi răsună exact aceleaşi cuvinte, rostite de mine mai devreme în faţa fetei-cioară — Du-te şi, rogu-te, vezi pe cine găseşti acasă Lady Knight, domnul Liam – oricine, zice Alistair, gesticulând agitat cu pălăria lui Arată de parcă ar fi gata să se repeadă şi să îl plesnească peste faţă cu ea pe domnul Tynsdell, iar majordomul pare că-şi dă şi el seama Face un pas în spate şi scrutează o clipă chipul lui Alistair — Dar v-am explicat deja, domnule: Lady Knight nu este acasă E la teatru — La ce teatru? întreabă Alistair ca turbat şi o expresie de speranţă i se lăţeşte pe faţă — N-am de unde să ştiu, domnule, răspunde domnul Tynsdell cu o voce rece, reţinută După care se răsuceşte cu grijă pe călcâie şi iese din încăpere Alistair lasă să-i scape un oftat şi începe să se plimbe de colo-colo, ieşind şi intrând înapoi în raza mea vizuală Gândeşte-te, gândeşte-te, gândeşte-te, Tamsin Dar în afară de a smulge grilajul din ţâţâni şi a-l pocni cu el în cap pe Alistair, nicio altă idee nu-mi trece prin cap Pe urmă însă un plan începe să mi se contureze în minte Dacă aş putea să ajung în cameră, să-l împietresc pe Alistair şi apoi să îl trag cumva după mine prin pasaj, aş împiedica întâlnirea lui cu unul dintre membrii familiei Knight Mă ridic şi încep să-mi trec mâinile peste perete, cu gesturi tot mai disperate, în căutarea unei căi de acces în cameră Dar uşa se deschide şi domnul Tynsdell se întoarce Mica mea rază de speranţă se năruie la vederea lui Liam, care îl urmează — Domnule Knight, dânsul este… domnul Callum Domnule Callum, dânsul este domnul Knight Majordomul face o pauză, apoi întreabă: Să vă servesc cu nişte vin de Bordeaux, domnule? Liam îşi înalţă sprâncenele spre Alistair şi zice pe un ton energic: — Ce părere ai? Arăţi de parcă nu ţi-ar strica un păhărel Îl studiez pe Alistair şi îi dau dreptate lui Liam Alistair arată într-adevăr ca un bărbat căruia i-ar prinde bine un păhărel Sau altceva Pielea lui a căpătat o tentă cenuşie şi până şi din punctul meu de observaţie cu perspectivă limitată pot să îi desluşesc pungile în formă de semilună de sub ochi Arată ca… Rowena când a fost bolnavă; când el îi seca trupul de sânge şi îl bea Fie că resimte deja efectele Călătoriei în timp, asupra cărora Rowena m-a prevenit, fie că este dependent de ceva de care n-a mai avut parte de ceva vreme; ori ambele Alistair şovăie, îşi umezeşte buzele cu vârful limbii şi clatină apoi din cap Liam ridică din umeri, un gest de genul treaba ta, după care îi face semn cu mâna domnului Tynsdell să iasă Uşa se închide în urma acestuia şi cei doi bărbaţi se privesc unul pe celălalt — Liam, zice Alistair cu o voce spartă Face un pas în faţă şi întinde rugător un braţ, într-un gest aproape copilăresc Liam se trage însă înapoi: — Nu ţi-am acordat permisiunea să-mi spui pe numele mic Glasul său este în continuare politicos, dar o notă de avertisment se face totuşi simţită Alistair se opreşte din mişcare şi mâna îi rămâne undeva sus, în aer — Nu, nu, desigur că nu Iertaţi-mă Nu vă cunosc obiceiurile Permiteţi-mi să o iau de la capăt Aş vrea, în primul rând, să vă mărturisesc cum mă cheamă Să vă spun numele meu adevărat Aştept de multă vreme prilejul de a-l folosi După care adaugă dintr-o suflare, de parcă nu s-ar putea stăpâni: Aştept de multă vreme să vă cunosc, atât pe dumneavoastră, cât şi pe Lady Knight — Mda, răspunde Liam cu un glas plictisit Domnul Tynsdell mi-a spus că aţi mai trecut pe aici Uite ce-i, dacă e vorba de acţiunile acelea de caritate, mama mea dă deja sume… — Nu e vorba de nicio acţiune de caritate, îl întrerupe Alistair pe un ton tăios Nu mă aflu aici pentru chestiuni de caritate Nu sunt asemenea celorlalţi oameni, zice şi îşi aruncă un braţ în spate, de parcă ar arăta spre un şir de cerşetori flămânzi Eu sunt de-ai voştri — Cum adică? întreabă Liam încet S-a retras între timp spre şemineu şi a ales un vătrai din suportul plin cu unelte metalice Răscoleşte cu vârful lui în buturuga care arde, sfârâie şi împrăştie în jur mii de scântei — Numele meu este Alistair Knight, se adresează Alistair cu blândeţe spatelui lui Liam Sunt rudă cu voi şi am venit ca să vă previn Am făcut o Călătorie lungă în timp Înţelegeţi ce vă spun? La aceste vorbe, Liam se întoarce, balansând vătraiul între vârfurile degetelor: — Ai Călătorit, aşa ai spus? — Da Sprâncenele lui Liam se înalţă într-o expresie de uimire profundă: — Nimeni din familia noastră nu este capabil de aşa ceva Vrei să spui că acesta este Talentul tău? întreabă pe un ton pe care nu-l pot compara decât cu unul de lăcomie Alistair rămâne tăcut câteva clipe — Nu, recunoaşte el Am Călătorit cu ajutorul unui dispozitiv pe nume Domani Un dispozitiv pe care trebuie ca voi să îl distrugeţi încă înainte de a fi inventat Îmi apăs degetele reci peste gură şi ochii îmi fug către micul ceas de perete care continuă să măsoare minutele, secundele pe care familia mea le mai are de trăit Dar Alistair pare prea pornit să vorbească pentru a-i sesiza prezenţa — Domnule dragă, baţi câmpii, zice Liam pe un ton de acum glumeţ, de genul celui cu care un adult se adresează unui copil Speranţa înfloreşte iar în mine Poate că Liam va crede că Alistair e nebun şi nu-l va lua în seamă — Nu bat deloc câmpii, răspunde Alistair, şi ceva din felul în care rosteşte aceste vorbe îl irită pe Liam, căci observ cum îşi umflă brusc nările Am Călătorit înapoi în timp dintr-un viitor unde noi nu mai existăm Toate Talentele ne-au fost furate Am devenit nişte oameni obişnuiţi — Şi cum anume s-a putut întâmpla asta? întreabă Liam şi face un pas în faţă — Familia Greene, spune Alistair Ei… Dar indiferent ce ar fi vrut să spună despre familia mea este retezat de hohotul copios de râs al lui Liam: — Familia Greene? Prăpădiţii aceia de crescători de porci? Mă încrunt Crescători de porci? Mama fusese destul de vagă în legătură cu îndeletnicirile familiei mele în secolul trecut în New York City, însă nu-mi vine să cred că totuşi creşteau porci la oraş Evident, Alistair pare şi el nedumerit — Nu trebuie subestimaţi Chiar în clipa asta complotează ca să… — Cera Greene cu şleahta ei amărâtă de surori şi fraţi? Oamenii ăştia nu fac două parale Nu înseamnă nimic în societate — Dar vor însemna, nu înţelegeţi? Au aflat ce puneţi voi la cale şi vor… — Şi, mă rog frumos, ce anume punem noi la cale? întreabă Liam încă zâmbitor Alistair ezită şi îşi desface braţele Face un pas în faţă şi spune: — Faceţi experimente asupra oamenilor, pe care intenţionaţi să le extindeţi şi asupra celor înzestraţi cu Talente Ca să aflaţi cum vă puteţi prelungi viaţa şi căpăta alte Talente şi cum să-i ţineţi sub control pe cei care posedă Talente — Şi Talentul tău care este? îl întreabă brusc Liam Alistair se încruntă, iar eu mă aplec în faţă Piciorul îmi alunecă pe podeaua din piatră aspră, scoţând un hârşâit aproape insesizabil Alistair îşi întoarce capul şi îşi aţinteşte ochii în direcţia mea — Da, şopteşte el răguşit În clipa aceea simt o furnicătură pe piele, urmată de acea limpezime mintală de care am parte ori de câte ori cineva încearcă să îşi exercite Talentul asupra mea Închid ochii uşurată Talentul meu a blocat ceea ce a vrut să-mi facă, indiferent ce o fi fost Alistair se încruntă şi mai tare şi îmi dau seama că e nedumerit — Mi-am descoperit Talentul când am sosit aici din Călătoria mea Asta pentru că am ajuns într-o epocă… de dinainte ca familia Greene să ne acapareze puterile Liam icneşte: — Bine, şi care este Talentul tău? Alistair îşi umezeşte buzele uscate: — Pot să văd prin ziduri, pot pătrunde cu ochii prin orice obstacole — Fascinant, murmură Liam, aşezând vătraiul lângă şemineu Cred că mi-ar plăcea şi mie să încerc asta o dată Dintr-odată pâlpâie şi se dizolvă într-o ceaţă cenuşie care se strânge într-o sferă ce începe să pulseze Sfera pluteşte o secundă prin aer, apoi se năpusteşte asupra pieptului lui Alistair, care scoate un sunet gâtuit şi-şi duce mâna la inimă Închide ochii, apoi îi deschide şi face câţiva paşi prin încăpere, cu braţele întinse în faţă ca un copilaş care învaţă să meargă Pe urmă Alistair/Liam îşi răsuceşte capul brusc şi se concentrează asupra pereţilor Fără să stau pe gânduri, îmi împing mintea în faţă şi îl blochez Mai fă o dată asta, mă rog eu pe tăcute Încă o dată, şi îţi voi fura Talentul Dar după o clipă, Alistair/Liam ridică din umeri, iar corpul lui Alistair se clatină, se cutremură şi apoi se năruie la podea O mână i se chirceşte deasupra covorului, după care rămâne nemişcată O ceaţă cenuşie se prelinge din corpul lui Alistair şi ia forma lui Liam, care păşeşte cu grijă peste corpul întins pe podea Se scutură puţin, ca un câine care încearcă să se usuce de picăturile de ploaie pătrunse în blană, şi se holbează în jos — Ce… ce mi-ai făcut? bolboroseşte Alistair de pe covor — Un mic experiment Şi află că nu am reuşit să văd prin ziduri, amice Presupun că te înşeli în această privinţă, zice Liam şi se întoarce către şemineu, ia din nou vătraiul şi examinează focul, nehotărât parcă dacă să mai scormonească în el sau nu — Ea e aici, zice Alistair şi, oricât de incredibil ar părea, faţa îi păleşte şi mai tare Se ridică împleticit în picioare: E pe aici, pe undeva, prin casă, îi spune el lui Liam pe un ton imperios Tamsin Greene — Cine? întreabă Liam Buzele lui Alistair continuă să se mişte: — Ea… ştiu sigur că e aici — Bun, acum chiar că ai luat-o razna, amice Liam studiază vătraiul, trecându-şi un deget peste mânerul din fier forjat Totuşi, adaugă atât de încet încât trebuie să-mi încordez auzul Totuşi… s-ar putea să-mi fii de folos Ai putea să-mi oferi mijloacele necesare ca să izbândesc în ceea ce mi-am propus Vezi tu, mama se cam împotriveşte experimentelor pe care le fac asupra propriei familii, dar în cazul tău poate că va fi dispusă să facă o excepţie Având în vedere că eşti… o rudă mai îndepărtată, ca să zic aşa — Da, oftează Alistair şi îl fixează pe Liam din priviri Asta şi sunt O rudă mai îndepărtată Asta mi-a fost hărăzit să fiu Şi pot să te ajut — Mă bucur să aud asta, murmură Liam Şi dintr-odată, cu o mişcare aproape prea iute pentru a fi sesizată, ridică vătraiul şi îl izbeşte cu el pe Alistair în cap TREISPREZECE Abia am timp să-mi strâng gura pungă ca să-mi înăbuş ţipătul Aş vrea să nu mă uit, dar parcă pleoapele mi-au fost lipite cu clei ca să rămână deschise Liam face un pas în spate, apoi vâră din nou vătraiul în foc, ca şi cum scormonitul jarului ar fi singurul lucru care îl preocupă După ce focul curăţă vătraiul, îl aşază înapoi în suportul său Abia atunci se întoarce şi, luând o cupă goală de cristal, se îndreaptă către trupul nemişcat al lui Alistair şi o apropie de urechea lui Îngrozită, urmăresc cum cupa se umple de sânge Când e aproape plină, Liam o aşază pe birou şi-şi şterge mâinile cu o batistă pe care o scoate din buzunar Oftează, se uită o clipă la bucata de pânză murdară şi o aruncă în foc, unde e mistuită după o secundă Traversează apoi încăperea şi apasă un mic buton negru de lângă uşă Un minut mai târziu, se aude un ciocănit şi Rosie îşi face intrarea Nu este însă singură Ţine de mână un copilaş Judecând după cămaşă şi pantaloni, este un băieţel, cu toate că petele de murdărie de pe faţa lui şi şapca de pe cap mă derutează — L-am adus pe ăsta cu mine, aşa cum ai cerut L-am găsit în locul obişnuit Five Points Era… — Te-a văzut careva? o întrerupe Liam Rosie scutură din cap: — Da’ ce, e prima oară când fac asta? rânjeşte ea Expresia mulţumită i se şterge însă de pe chip în momentul în care Liam face un pas în spate, dând la iveală corpul lui Alistair Ce s-a întâmplat? icneşte Rosie Studiază apoi mai îndeaproape trupul: E bărbatul care a sunat la uşă mai devreme în astă seară Liam încuviinţează din cap: — Un mic accident S-a lovit la cap — Oh, exclamă Rosie E limpede că nu îl crede Şi e la fel de limpede că nu-şi va exprima suspiciunea cu voce tare În schimb, o aud cum zice pe un ton energic: Să-l chem pe Horace, nu? Ca să te scape de el? Liam clatină din cap: — Voi avea într-adevăr nevoie de Horace Celălalt pe care mi l-ai adus n-a rezistat mult Vreau să mă scape de el E în camera de care ştii Să sperăm însă că acesta – zice arătând cu capul către copil – e mai rezistent Se întoarce către Alistair Iar acesta… s-ar putea dovedi folositor Ba chiar… extraordinar Îşi îndreaptă spatele şi o bate uşurel cu mâna pe obraz pe Rosie: Bună treabă, fato, zice, şi degetele îi zăbovesc pe curba bărbiei ei Rosie îi zâmbeşte, apoi spune pe un ton nepăsător: — Horace va cere tariful lui obişnuit — E un mercenar, răspunde Liam amuzat Traversează încăperea şi deschide un sertar lateral al biroului Umple palma întinsă a lui Rosie cu ceva ce sună a monede Ochii rotunzi ca nişte farfurioare de ceai ai băieţelului fug de la Liam la Rosie, însă altfel copilul pare să nu-şi dea seama ce se întâmplă — Atunci să-l luăm de aici? întreabă Rosie Liam măsoară corpul din ochi preţ de o clipă, apoi aprobă cu un gest din cap Se apleacă, îl prinde pe Alistair de umeri şi îl trage pe podea Rosie i-o ia înainte, mişcându-se în paşi de dans spre peretele opus mie, de unde dă jos un portret în mărime naturală al unei femei încruntate, îmbrăcate într-o blană albă În spatele tabloului se află o uşiţă pe care o împinge Face un pas în lături şi îl urmăreşte pe Liam cum trage corpul lui Alistair peste prag, în spaţiul întunecat După aceea închide uşa — Mă duc să mă spăl, zice Liam oftând din nou Studiază locul în care căzuse Alistair: Covorul va trebui înlocuit, murmură absent Şi cheamă-l pe Horace Ne întâlnim tot aici la opt şi un sfert Aveam o întâlnire, dar va trebui s-o anulez — Atunci mai ai nevoie de el? întreabă Rosie arătând cu degetul mare spre copil, care pare în continuare să nu priceapă ce se petrece Adică, din moment ce ai deja… — A, nu, nici vorbă, răspunde Liam pe un ton afectuos Nu strică niciodată să ai unul de rezervă În plus, acesta este diferit Susţine c-ar avea Talent, adaugă, şi-şi duce un deget la buza de jos, anticipând parcă gustul Rosie icneşte surprinsă: — Bine, dar atunci… atunci… Liam ridică din umeri: — Desigur, cel mai probabil minte Sunt totuşi câteva lucruri pe care aş dori să le încerc Rosie îşi înalţă faţa spre el, întinde mâna şi îl prinde de mânecă: — De data asta… o să mă laşi… o să mă laşi să încerc şi eu? întreabă trăgându-l tare de braţ Mi-ai promis Şi dacă are puteri magice, aşa cum pretinde, poate că voi putea şi eu să… Ochii îi fug spre cupa de cristal plină cu sângele lui Alistair Liam se uită în jos spre ea şi ceva anume în privirea lui mă face să mă înfior şi mai tare: — Ce fetiţă nerăbdătoare şi însetată de sânge mai eşti şi tu! spune, dar pe un ton detaşat, aproape cinic Când voi considera că eşti pregătită Se întoarce şi porneşte spre uşă şi o expresie lacomă traversează faţa lui Rosie, care îşi reia însă apoi rapid obişnuitul zâmbet voios: — Şi cu băiatul ce să fac? Să-l las aici? Liam îşi flutură nepăsător mâna: — Da-da Mă întorc imediat Şi cu aceasta iese — L-ai auzit pe stăpân, zice Rosie cu un glas dintr-odată plin de dulceaţă O să se ocupe de tine în câteva clipe Ochii băiatului urcă spre faţa ei: — Şi pe urmă o să-mi dai prăjitura? Aşa cum mi-ai promis? întreabă el cu o voce nesigură, dar plină de speranţă — Da, exact aşa cum ţi-am promis Numai că va trebui să faci ce-ţi va spune stăpânul Aşa cum ai promis tu Îl scutură uşor, făcându-l să dea din cap: Acum o să aştepţi aici cuminte şi nu vei pune mâna pe nimic Pentru că stăpânul îşi va da seama şi se va înfuria pe tine Şi nu ţi-ar plăcea să-l vezi furios Privirea copilului se abate în jos, părând că se lipeşte de pata de sânge a lui Alistair care a înnegrit covorul Satisfăcută, Rosie se strecoară afară pe uşă Imediat ce uşa se închide, mă ridic împleticit în picioare şi, cu braţele întinse în faţă, înaintez orbecăind prin coridor, cotind la dreapta După numai câţiva paşi, coridorul se bifurcă şi un drum duce la dreapta, iar celălalt coboară în stânga O iau la dreapta şi am impresia că mă învârt în cerc, asta până ce pasajul se lărgeşte din nou, dând într-un alcov Deşi ştiu clar la ce să mă aştept, aproape că mă împiedic de trupul lui Alistair Timp de o clipă interminabilă îngheţ Nu mă pot stăpâni Presimt cum nişte degete reci mă vor prinde de glezne Pe urmă îngenunchez lângă corpul lui Alistair, studiindu-i faţa în lumina slabă ce se strecoară prin grilajul aflat la nivelul ochilor Are trăsăturile destinse, aproape ca şi cum ar purta o mască de cauciuc Mă întreb pentru o secundă dacă aşa arată un om mort, apoi mă forţez să-mi pun o mână peste pieptul său Sub degete simt bătăi slabe şi neregulate, care aduc mai degrabă cu zbaterea din aripi a unei păsări prinse în laţ Ca arsă, îmi retrag iute mâna Ca pentru a-mi confirma bănuiala, gura lui Alistair zvâcneşte brusc Un horcăit umed pare să-i iasă din piept: — Tamsin Greene, şopteşte el şi buzele i se lăţesc într-un zâmbet pătat de sânge Ochii îi rămân însă închişi Îmi înghit ţipătul în gât şi aştept în întunericul coridorului să mai spună ceva Dar după un minut respiraţia lui Alistair îşi încetineşte ritmul, apoi se opreşte şi totul în jur rămâne nemişcat După o clipă îmi dau seama că-mi ţin răsuflarea Mori, mori, mă rog în gând După aceea o idee îngrozitoare îmi trece prin minte: dacă nu e mort, va trebui să-l ucid cu mâna mea, chiar acum Îmi adun poalele rochiei în mână Dacă voi ţine materialul apăsat pe nasul şi pe gura lui suficient de mult timp, atunci aş putea pune capăt acestei poveşti Familia mea ar fi în siguranţă Mă holbez la firicelul de sânge ce se prelinge din ceafa lui şi strâng spasmodic în mână bucata de ţesătură Nu pot s-o fac Ideea de a omorî pe cineva, chiar şi pe Alistair, mă îngreţoşează Cu puţin noroc, va muri singur înainte ca Rosie să se întoarcă împreună cu Horace Nu sunt în stare nici măcar să-i ating gâtul, ca să văd dacă mai are puls Păşesc peste trupul lui, ţinându-mi poalele rochiei strânse deasupra genunchilor, deschid uşa şi intru în biroul lui Liam — Vino cu mine, spun iute, dar băieţelul se mulţumeşte să se holbeze la mine Haide odată! Nu poţi să rămâi aici Eşti în mare pericol Înţelegi ce îţi spun? — Dar mi-a promis, se smiorcăie el într-un târziu Mi-a promis carne şi pâine, şi cât de multe prăjituri pot să mănânc Rosteşte cuvântul prăjituri cu jind — A minţit, răspund eu pe un ton brutal N-o să-ţi dea prăjituri În schimb, o să-ţi facă rău Mult rău O să te facă să sângerezi Băiatul face un pas în spate şi aruncă o privire către uşă Îşi freacă mâinile murdare şi le duce la gură Mă uit la cămaşa ruptă şi peticită pe care o poartă, la pantofii crăpaţi şi mai mici cu un număr, dacă e să mă iau după degetele mari care par gata să-i străpungă: Vino cu mine şi o să-ţi dau o prăjitură, continui Dar mai înainte promite-mi că dacă îi vei mai vedea vreodată pe doamna aceea sau pe domnul acela pe acolo pe unde locuieşti tu, o să fugi în direcţia opusă cât de iute te vor ţine picioarele Cad o clipă pe gânduri, apoi adaug: Şi le vei spune să se ferească de ei şi celorlalţi copii şi părinţi — N-am părinţi, spune băiatul într-un târziu Niciunul din noi nu avem Degetele lui frământă tivul cămăşii — Mda, sigur că nu aveţi, bâigui Bine, atunci spune-le celorlalţi copii pe care îi cunoşti să nu meargă niciodată cu femeia sau bărbatul pe care i-ai văzut aici în cameră Indiferent ce le promit Aştept până îl văd că dă din cap în chip de încuviinţare, apoi întreb: I-ai mai văzut înainte? Dă iarăşi din cap: — Ea a venit acum ceva vreme şi a luat-o pe Sally Şi pe urmă a venit şi el — Cine? Bărbatul care a fost aici, în cameră? Clatină din cap — Nu, altu’ Unu’ mai scund şi… — Şi cu faţă de nevăstuică sau de şobolan? îi suflu şi sunt răsplătită cu o jumătate de rânjet care îi dezveleşte cei doi dinţi lipsă de jos — Da L-a luat pe Jimmy, zice copilul şi-şi şterge nasul cu marginea zdrenţuită a cămăşii Apoi adaugă: Şi pe Tommy Se pare că Horace e cel care recrutează cei mai mulţi copii pentru familia Knight — Fereşte-te şi de el, ne-am înţeles? — Şi o să-mi dai prăjitură? întreabă copilul uitându-se cu colţurile ochilor în sus la mine Mă gândesc că o să reuşesc eu să şterpelesc ceva dulce de la bucătărie Dau din cap şi în clipa aceea un sunet slab se aude de afară, de pe hol — Pe aici, murmur şi îl împing pe băieţel înaintea mea Ne repezim înapoi pe coridor — E mort? întreabă şoptit copilul atunci când dăm ocol trupului lui Alistair — Aşa sper, răspund eu, apoi adaug Crede-mă, aşa ar fi cel mai bine Îl prind de mână şi-l trag după mine, rugându-mă în gând să nu fi făcut cea mai mare greşeală a vieţii mele În clipa în care ieşim pe uşă ca să ne întoarcem pe scara servitorilor mă simt de parcă cineva m-ar strânge de gât cu degete de fier Aproape că mă aştept să dau peste Rosie şi Liam, pregătiţi să mă pocnească în cap Dar nu, scara e goală, cu excepţia umbrelor aruncate de lampa cu ulei Îmi duc un deget la buze, făcându-i semn copilului să tacă, şi mă opresc câteva clipe ca să trag cu urechea Nu aud decât sfârâitul slab al fitilului arzând, aşa că pornim să coborâm amândoi treptele cât de repede putem De data asta şi bucătăria este goală; îmi vine să mă uit să văd dacă bucătăreasa nu sforăie cumva pe masă Nu m-am gândit nicio clipă unde ar putea ea să doarmă; pare o prezenţă permanentă aici Prăjitura… Unde naiba o fi ţinând dulciurile? De parcă mi-ar fi ghicit gândurile, copilul iese din spatele meu şi adulmecă în aer cu năsucul lui — Uite, acolo, zice arătând spre o cutie mare de lemn pentru pâine Mă reped, o deschid şi dau peste nişte resturi de turte, o jumătate de pâine şi alte chestii ce par biscuiţi dulci Desfac un şervet de pânză, scutur în el tot conţinutul cutiei şi reuşesc cu chiu, cu vai să leg colţurile pânzei Întind legătura pântecoasă spre copil Mâinile lui se strâng în jurul pânzei de parcă s-ar teme să nu i-o smulgă careva După care degetele încep să-i umble la noduri — Nu aici, şuier eu Vino cu mine Descui cu mare grijă uşa care dă spre grădina din spate, dar aceasta scoate un scârţâit înfiorător ce pare să spargă liniştea relativă a nopţii Îl împing pe băiat în faţă şi în curând ajungem la poarta laterală pe care am intrat cu Horace cu numai o zi înainte; deşi mie mi se pare că au trecut mai bine de zece ani Mă las pe vine până ce ajung cu capul la nivelul ochilor băiatului şi dau să întind mâna ca să-l ciufulesc După care mă răzgândesc — Acum fugi de aici şi nu te uita înapoi, zic Şi să nu te mai întorci niciodată în casa asta cu doamna aceea sau cu oricine altcineva, da? Înghit cu greu şi adaug: Şi nu uita – mi-ai promis că le spui şi celorlalţi copii Stă cu ochii fixaţi pe legătura preţioasă şi dă din cap Îl împing afară pe poartă Se strecoară în stradă şi dispare ca un fir de apă într-o crăpătură din trotuar Abia atunci mă întorc şi mă furişez înapoi în casă, atentă să nu fiu zărită de la ferestre Dar când ajung la uşa dinspre bucătărie, mă opresc şi trag cu nesaţ aer în piept E aer proaspăt, chiar dacă impregnat de umbrele morţii O băncuţă din piatră stă rezemată pe toată lungimea peretelui şi mă prăbuşesc pe ea Îmi vâr picioarele numai cu ciorapi sub mine şi-mi înfăşor genunchii cu braţele, încercând să inhalez cât mai mult din aerul îngheţat Tremur şi nu cred că de vină este numai frigul Ar fi trebuit să-l ucid atunci când am avut ocazia Oare am luat o decizie greşită? Întrebarea mi se învârtejeşte prin mintea obosită, urmată de gândul că Liam avusese dreptate cel puţin pe jumătate: familia Greene din secolul al XIX-lea habar n-are ce pune la cale familia Knight, lucruri mai rele decât îmi închipuisem Şi tot ce reuşisem eu să fac fusese să nu îl omor pe Alistair atunci când se ivise prilejul Dacă aş fi făcut-o, poate că istoria ar fi fost alta şi familia Greene ar fi făcut Domaniul, iar eu i-aş fi putut ajuta să-l facă mai bine, ca să reziste în timp Uşa bucătăriei se crapă şi o siluetă luminată din spate se strecoară afară din casă Mă pitesc şi mai adânc în colţul meu întunecat Din fericire, luna s-a ascuns în spatele norilor Idioato, idioată ce eşti! Este probabil Liam, care îl caută pe băiat Şi Rosie s-ar putea întoarce şi ea în orice clipă şi va bănui că am avut ceva de-a face cu fuga copilului Silueta înaintează şi văd că e bucătăreasa, care traversează încet, cu paşi greoi, peticul de iarbă La început mă gândesc că merge prin somn, dar apoi norii se împrăştie ca o bucată de dantelă ruptă şi luna îi luminează faţa hotărâtă şi posacă O urmăresc fascinată cum se îndreaptă către statuia femeii pe care am remarcat-o de prima dată când Horace m-a adus aici Bucătăreasa fornăie pe nas, un sunet ce pare zgomotos în grădina altfel cufundată în tăcere Ridică apoi poala şorţului şi începe să şteargă cu el faţa şi mâinile statuii Mă încrunt nedumerită Pare că-şi ia îndatoririle prea în serios Să fi cerut La Spider ca statuile să fie frecate tare, aşa încât să strălucească în lumina lunii? — Nu te-am uitat, Mary, spune ea mângâind buclele din piatră ale statuii Cum aş putea? O să găsesc eu o cale, ţi-o jur Cu orice preţ O să găsesc o cale să îi oblig să te elibereze Mă aplec în faţă oripilată, în speranţa să aud mai mult, dar poarta se deschide, iar Rosie şi Horace intră în grădină — Dacă moare în noaptea asta, asigură-te că nimeni nu-i va găsi leşul Azvârle-l în East River Horace dă din cap Apoi ia mâna lui Rosie şi începe s-o sărute — Ah, Rosie, Rosie! Când te vei întoarce la mine? Noi doi ne-am înţeles atât de bine Nu-i aşa? Nu-i aşa? Dintr-odată îmi dau seama că Horace nu e unchiul ei Rosie pufneşte din nas — Sigur, ne-am înţeles bine Atât timp cât am avut bani Acum nu mai trebuie să-mi fac griji că o să mă trezesc din somn îngheţată ori că voi mai face vreodată foamea Şi el… ei bine, el… Horace geme: — Doar nu-ţi închipui cumva că te va lua de nevastă Pe tine, Rosie? O prostituată din Five Points? adaugă şi geamătul i se transformă într-un soi de râs horcăit — Ai grijă ce vorbeşti, spune Rosie îndepărtându-se El mi-a promis mai mult decât atât O să vezi Şi să nu cumva să… Se opreşte la vederea bucătăresei, care s-a îndreptat de spate şi-şi ţine pumnii încleştaţi în jurul şorţului Se holbează una la cealaltă o clipă Rosie e cea care vorbeşte prima, pe un ton zeflemitor: — Tot mai plângi de mila statuii ăleia? zice, ducându-şi degetul arătător la frunte Intră în casă, babo, şi du-te la culcare Pentru binele tău Mă silesc să rămân pe băncuţă, repetându-mi în gând că n-ar fi deloc bine să mă reped şi s-o transform şi eu pe Rosie în statuie Faţa bucătăresei se contorsionează, de parcă s-ar pregăti s-o scuipe pe Rosie Fata tace acum Stă cu o mână în şold, cu cotul îndreptat înainte într-un unghi ascuţit Horace se foieşte şi-şi mută ochii de la una la cealaltă Într-un târziu, bucătăreasa lasă să-i cadă umerii şi trece pe lângă Rosie, înaintând către uşa din spate a casei fără să arunce o privire în urmă Rosie şi Horace se iau după ea râzând Uşa bucătăriei se trânteşte şi toţi trei dispar înăuntru Mă holbez la statuie, la chipul femeii îngheţat cu privirea aruncată în jos, de parcă n-ar fi anticipat nicicând ceea ce avea să i se întâmple Îmi dau apoi capul pe spate şi mă uit la stelele ce spuzesc cerul nopţii Dintr-odată simt că nu mai pot Dorul de Gabriel mă copleşeşte şi-mi strâng pleoapele cu putere ca să-l alung Dar gândul la el este atât de puternic, încât atunci când deschid ochii aproape că mă aştept să-l văd stând dinaintea mea Razele lunii şi umbrele sunt însă singurele care se fugăresc prin grădina imaculată a lui La Spider, amintindu-mi că sunt în continuare singură PAISPREZECE — Scoală-te, Agatha! se răsteşte Rosie Se pare că ţipă de ceva vreme la mine Îmi ridic privirea înceţoşată de somn spre ea Stă aplecată peste mine şi bate din picior, impecabil îmbrăcată, ca întotdeauna, cu fiecare fir de păr strâns frumos la spate Însă un spasm îi încreţeşte colţurile gurii şi mă văd nevoită să-mi ascund rânjetul de satisfacţie Liam nu te-a primit la el în pat azi-noapte Pentru că băiatul a fugit şi el s-a înfuriat pe tine Ha! Noaptea trecută, Rosie se întorsese în dormitorul nostru călcând apăsat şi cu o lumânare în mână Mă strigase şuierat pe nume de două ori, dar, deşi eram trează, mormăisem ceva nedesluşit cu cea mai somnoroasă voce posibil şi mă întorsesem pe cealaltă parte, cu faţa la perete, trăgând cu urechea la pufniturile ei nervoase de dinainte de a se culca, într-un sfârşit Iar acum îi spun cu glasul cel mai voios cu putinţă „Bună dimineaţa, Rosie”, şi îmi întind braţele spre tavan — Nu e deloc bună Azi-noapte ai auzit sau ai văzut ceva? mă întreabă scrutându-mi faţa, de parcă ar vrea să-mi smulgă cine ştie ce mărturisire Îmi las braţele să cadă şi mă holbez la ea: — Să văd ceva? cad eu, chipurile, pe gânduri Nu, am adormit repede, eram tare obosită Am avut un vis foarte ciudat, cu o lebădă şi un trandafir, şi un cal frumos Cred că purtam pălărie Sau poate că-mi doream să fi purtat Ba nu, de fapt îmi cumpăram o pălărie – da, asta e! O pălărie cu trandafiri roz Pălăvrăgesc în continuare, adăugând tot felul de detalii poveştii mele, până ce Rosie se îndepărtează mormăind: — Ai face bine să te scoli dacă vrei să prinzi micul dejun Sar repede din pat Bucătăreasa se agită de colo-colo, lătrând ordine către Dawn, care manevrează un făcăleţ Abia dacă-mi aruncă un salut mormăit, arătând spre tava cu micul dejun pregătit pentru Jessica Ceasul din bucătărie indică faptul că mai am cincisprezece minute la dispoziţie, aşa că în clipa în care îmi întoarce spatele întind mâna şi iau din cutia de tablă de pe masa de lucru o chiflă aburindă, proaspăt scoasă din cuptor, pe care o îndes în gură Mă înec însă când uşa e dată de perete şi La Spider intră ca o vijelie Din fericire, nu mă învredniceşte cu vreo privire Îşi aţinteşte ochii spre bucătăreasă Şi judecând după linia subţire în care şi-a strâns buzele, e furioasă O tăcere grea, ca un văl de ceaţă, se aşterne peste încăpere şi eu mă forţez să înghit dumicatul de pâine rămas în gât — Am cerut stridii şi supă de broască-ţestoasă Nu scoici Şi domnul Tynsdell m-a informat că nu vom avea fructe confiate De ce? întreabă La Spider, mângâind şirul de perle atârnat la gât şi fixându-şi ochii pe cuţitele de pe fundul de lemn Dintr-odată înţeleg cum se simte un şoarece aflat în aceeaşi încăpere cu o pisică Mă retrag şi mai tare într-un colţ Uşa din spatele lui La Spider se deschide cu zgomot şi văd chipul nebănuitor al lui Rosie, care dă să intre Fără să întoarcă nicio clipă capul, La Spider îşi încovoaie degetul mic şi uşa se trânteşte, ascunzând vederii expresia uluită a lui Rosie Faţa bucătăresei e cenuşie precum chitul Îşi frământă şorţul în mâini, se uită la stăpână şi zice: — Îmi pare rău, my lady, dar nu mai aveau din cele care ştiu că vă plac Le-am trimis pe fete de două ori la piaţă…, adaugă arătând spre Dawn, care dă să deschidă gura, apoi o închide imediat — Ce efort nobil din partea ta, remarcă La Spider pe un ton sec Ochii i se răsucesc brusc spre fereastră, de parcă ar fi văzut ceva interesant afară În clipa următoare, bucătăreasa scoate un scâncet îngrozit şi întregul corp i se izbeşte de masa de lucru Încă o dată şi încă o dată, în mod repetat Într-un colţ al bucătăriei, Dawn îşi acoperă ochii cu palmele, în timp ce Lily se prăbuşeşte pe podea, prinzându-şi genunchii cu braţele Lacrimi încep să i se prelingă pe obraji Bucătăreasa geme, apoi pare să se silească să nu mai facă niciun zgomot, ca pentru a-i face pe plac lui La Spider Opreşte-te La fel de uşor precum mi-ar fi fost să rostesc aceste vorbe, îmi împing mintea în faţă şi smulg puterile lui La Spider Ea îşi întoarce încet capul şi-i simt privirea care cercetează încăperea, examinând colţurile Mă uit în jos şi frământ în mână jumătatea de chiflă rămasă, iar firimiturile mi se lipesc de fustă Bucătăreasa scoate acum mici icnete, încercând să tragă aer în piept — Tu ce cauţi aici? mă întreabă La Spider cu o voce suficient de ascuţită pentru a tăia cu ea blocuri de gheaţă — Am venit să iau micul dejun pentru Lady Jessica, my lady, îi răspund în aşteptarea furnicăturilor pe piele care să mă anunţe că intenţionează să mă arunce de cealaltă parte a camerei Îmi încordez muşchii, pregătită să mă prefac că mă prăvălesc la podea Însă La Spider îşi îndreaptă din nou atenţia asupra bucătăresei: — Aştept felurile comandate Pe toate Bucătăreasa deschide ochii şi dă din cap cu mişcări smucite Gura i se rotunjeşte, ca pentru a rosti Da, my lady, însă La Spider se adresează acum aerului de deasupra capului ei — Toată lumea înapoi la treabă Şi cu aceasta iese din încăpere şi tocurile pantofilor săi scot un clinchet slab pe dalele de piatră — Adu-i nişte apă, îi spun lui Dawn în timp ce mă reped spre bucătăreasă Apoi, când văd că nu se mişcă, îi ordon: Acum! De data asta fuge să umple un pahar cu apă Poţi să te mişti? o întreb pe bucătăreasă Ţi-ai rupt ceva? Clatină din cap, dar faţa îi rămâne cenuşie şi îmi permite să o iau de braţ şi s-o conduc spre masă Se mişcă greoi, dar pare că nu şi-a fracturat niciun os — Iisuse, Sfântă Fecioară şi Iosif! murmură iar şi iar Dawn, aşezând paharul cu apă pe masă Iisuse, Sfântă Fecioară şi Iosif! — N-or să vină ei aici, în casa asta, şopteşte bucătăreasa luând paharul şi sorbind zdravăn din el M-am tot rugat Dar nu vor veni niciodată în casa asta plină de păcate Apa se varsă din paharul ţinut cu degete tremurânde şi i se prelinge pe bărbie Îi întind o cârpă şi nu observ că e plină de faină decât atunci când e prea târziu Bucătăreasa clatină însă din cap şi-şi tamponează buzele, lăsând o urmă de făină în colţul gurii Se uită în sus la Dawn: Pleacă să cauţi fructe confiate Încearcă în toate pieţele Şi du-te la Delmonico şi cumpără toate stridiile pe care le au Indiferent de preţ — O să coste o avere, icneşte Dawn, dar iese în fugă când bucătăreasa îşi flutură mâna spre ea Bucătăreasa oftează şi-şi lasă braţul jos: — Aş vrea să-i otrăvesc pe toţi — Pe cine? întreb, aşezându-mă de cealaltă parte a mesei — Familia Knight În seara asta vin cu toţii la cină Şi ea îmi cere să prepar cele mai complicate mâncăruri Zece feluri, nici mai mult, nici mai puţin De parcă ar fi doamna Astor în persoană Şi nu vrea să angajeze ajutoare din afară Când prostuţa aia de fată o să vină cu stridiile şi jumătate din ele vor fi stricate, nu voi mai avea timp să caut altele, şi atunci o să vedem noi ce o să se întâmple Se şterge la ochi cu cârpa şi mă stăpânesc să nu suflu faina care i s-a aşternut pe sprâncenele groase grizonate Îmi aruncă un mic zâmbet: Eşti o fată bună, Agatha Nu te lua după celelalte fete Nu te vârî noaptea în patul conaşului Liam Înghit în sec: — Am impresia că Rosie e cea care se ocupă de treaba asta Îşi strânge un pic buzele: — E geloasă pe orice fată care se uită de două ori la el De ce crezi că niciuna nu rezistă prea mult aici? Le-am spus lui Dawn şi Lily de nenumărate ori să-şi ţină ochii plecaţi şi gurile închise Din fericire, mă ascultă Şi au grijă una de cealaltă Dar tu – tu ar trebui să pleci de aici cât mai poţi — Asta şi intenţionez să fac, murmur Treizeci şi opt, treizeci şi nouă, fir-ar să fie, chestia asta o să-mi ia o veşnicie, patruzeci şi unu, patruzeci şi doi Trec peria cu mâner din fildeş prin părul Jessicăi numărând mişcările, conform instrucţiunilor primite de la Rosie Cincizeci dimineaţa, o sută seara, înainte de culcare Cu toate că se pare că niciun periat, oricât de scrupulos, nu va schimba coama grea şi lipsită de strălucire a Jessicăi — Ajunge, spune ea într-un târziu Recunoscătoare, pun înapoi pe măsuţă peria şi iau un pumn de agrafe În clipa următoare, La Spider îşi face apariţia, pentru a doua oară în acea dimineaţă Mâna începe să-mi tremure O agrafa cade pe podea În oglindă, se zăreşte chipul încordat al Jessicăi şi zâmbetul ei rece când o întâmpină pe femeia mai vârstnică — Mamă! Ce surpriză plăcută! Cărui fapt datorăm această onoare? La Spider se opreşte în prag şi examinează rochia aleasă de fiica ei: — Culoarea asta nu-ţi vine deloc bine, spune într-un final Îi dau dreptate în sinea mea Nici mie nu-mi plăcuse rochia verde-gălbuie purtată de Jessica în acea dimineaţă, dar n-aveam de gând să mă contrazic cu membrii familiei Knight pentru gusturile lor în materie de modă — Da, mă face să arăt ca o fantomă, nu-i aşa? acceptă radioasă observaţia Jessica, de parcă mama ei i-ar fi făcut cine ştie ce compliment drăguţ Mâinile lui La Spider se convulsionează şi mie îmi vine să-i strig Jessicăi Ai grijă, deja a mestecat şi a scuipat afară o femeie pe ziua de azi Apoi îmi înăbuş sentimentul de loialitate faţă de fată, simţindu-mă neloială faţă de propria familie — Hm, poate că în rochia asta noul profesor de muzică nu se va amoreza de tine la fel de iute ca acela de dinaintea lui Jessica îşi strânge mâinile în poală şi respiră adânc — Ce vrei să spui, mamă? întreabă pe un ton chipurile inexpresiv, dar care, până şi eu îmi dau seama, o dă de gol La Spider sesizează şi ea prefăcătoria, din moment ce îi aruncă un zâmbet din uşă — În dimineaţa asta am angajat un nou profesor de muzică pentru tine Se pare că pe cel vechi l-ai concediat Doar nu ţi-ai închipuit vreo clipă că mă voi lăsa înşelată de micul tău tertip, nu-i aşa? — Micul meu tertip? Repetă Jessica grijulie vorbele Ochii ei se întâlnesc o fracţiune de secundă în oglindă cu ai mei Cu o mişcare aproape imperceptibilă, clatin din cap Mă săturasem de lecţiile de muzică, adaugă Oricum, nu am pic de talent — A, cu asta sunt întru totul de acord Totuşi, o femeie de lume trebuie să cânte la cel puţin trei instrumente… — Cât mai fermecător cu putinţă, termină Jessica fraza Da, da, ştiu toate astea Nu-ţi face griji, mamă Mă îndoiesc că Edward Newcastle va refuza să mă ia de soţie dacă nu mă voi arăta capabilă să-l fascinez cu interpretările mele la pianoforte Banii tăi şi titlul familiei noastre îl vor convinge De fapt, tu ar trebui să te căsătoreşti cu el Oh, am uitat – eşti prea bătrână pentru aşa ceva, nu? Ar fi total nepotrivit Fac o jumătate de pas în spate; aştept ca Jessica sau mobila să zboare prin încăpere Mă încordez, cu gândul de a nu o opri de data aceasta pe La Spider, căci de două ori în aceeaşi zi ar fi prea mare coincidenţa În plus, nici nu-mi pasă dacă Jessica păţeşte ceva La urma urmei, e din familia Knight Nu ca bucătăreasa Şi totuşi mă trezesc că mă holbez în jos la cărarea albă ca o coajă de ou din părul ei, dorindu-mi cu ardoare ca La Spider să iasă cât mai repede din cameră Dar ea oftează — Nu ştiu cu ce am greşit de m-am căpătuit cu o aşa fiică Profesorul cel nou te aşteaptă în salon După aceea vom lua amândouă prânzul la clubul feminin de călărie După-amiaza cred că vei avea un musafir, aşa că ai face bine să-ţi anulezi orice alt angajament Îl vei asculta cu atenţie pe Edward Newcastle şi vei accepta cu bucurie ca nunta să aibă loc mai devreme decât am prevăzut noi iniţial În weekendul acesta voi da o petrecere în care voi anunţa logodna E clar? — Da, mamă Sigur, voi accepta cu bucurie, o imită Jessica, dar fără să-şi ridice ochii Mama ei se opreşte cu mâna albă încărcată de bijuterii pe clanţa uşii: — Iar dacă nu te porţi aşa cum se cuvine sau mă superi în orice fel în după-amiaza asta, dacă rezultatul va fi altul decât cel aşteptat de mine, află că dragul tău domn Finnegan va plăti pentru asta Va plăti scump Jessica îşi coboară capul în ceea ce mama ei ia probabil drept o încuviinţare La Spider aruncă ultima săgeată la ieşire: — Şi schimbă-ţi rochia Acum Şi arde-o pe cea pe care o porţi CINCISPREZECE — Fă bine şi adu-mi atunci un alt puşti din canal! Mă bazez pe această mică piesă de divertisment diseară Îngheţ în mijlocul holului de la intrare Vocea lui La Spider răsună în toată casa şi caut din ochi o ascunzătoare, întrebându-mă în acelaşi timp dacă e cazul Pare să nu-i pese de ceea ce ştiu servitorii Sau mai degrabă nici nu pare să-şi dea seama că slugile au şi ele creier şi sunt capabile să înţeleagă ce se petrece în jurul lor Aşa că mă furişez mai aproape de uşa care dă în biroul ei şi după o secundă îmi lipesc urechea de tocul din lemn — Horace exact asta face în clipa asta – caută Cât despre Rosie, ea… Vocea lui Liam se îneacă: Mamă, icneşte el într-un târziu, să ştii că ţin la traheea mea — Horace! Pf! Nu vreau să-l văd pe lingăul ăla mişunând pe aici Şi pui prea multă bază în fata aceea Să nu crezi că nu ştiu ce faceţi voi doi — Fata îmi este de folos, mamă Atâta tot — Toţi ne sunt de folos Până la un punct Dar să te înhăitezi cu un asemenea om! O scursură! Violenţa cu care rosteşte ultimul cuvânt mă face să mă retrag cu un pas — Altceva mai doreşti? întreabă Liam pe un ton la fel de rece ca al mamei — Nu pentru moment Dacă e cazul, poţi să te foloseşti de camerista Jessicăi, dar după asta nu vei mai avea treabă cu ea Dacă vom mai pierde altă servitoare, lumea va începe să bârfească, răspunde La Spider Aud paşi apropiindu-se de uşă şi mă îndepărtez în grabă, traversând holul de marmură Uşa se dă de perete şi Liam iese călcând apăsat Are sprâncenele împreunate şi gura pe jumătate căscată într-un rânjet Arată ca un leu trezit din somn într-un moment inoportun Mă ascund lipindu-mă de o oglindă mare cu marginile aurite, însă mă vede şi se opreşte brusc: — Agatha, toarce el amabil şi, precum fumul în vânt, toate semnele de furie de pe faţa sa dispar Se apropie de mine: Ei, cum ţi se pare fermecătoarea noastră casă? E ca un câmp minat Îi arunc iute un zâmbet sfios, aşa cum se cuvine, ba chiar schiţez o plecăciune: — E totul foarte bine, domnule Zâmbetul i se lăţeşte: — Minunat! Şi cum se poartă sora mea cu tine? Sper că nu este prea severă — Oh, nu, domnule Lady Jessica este foarte drăguţă Cu adevărat încântătoare Sprâncenele i se înalţă brusc Pare mirat Se apleacă spre mine Mirosul dulceag şi puternic al aftershave-ului său îmi gâdilă nările Îmi mişc braţele şi încerc să fac un pas în faţă, dar m-a prins la înghesuială — Mie poţi să îmi spui dacă te pune prea tare la treabă Dacă îţi dă prea multe sarcini Să faci una, alta…, adaugă cu o fluturare a mâinii E rândul meu să ridic din sprâncene: — Nu, domnule, nu este cazul Totul e în regulă, precum v-am zis — Bun, bun, spune şi dă să se întoarcă, dar încă nu-mi permit să răsuflu uşurată Ştii ce, se apropie el de mine, atunci aş vrea să te rog să mă ajuţi cu ceva Vocea îi coboară într-o şoaptă: Bineînţeles, dacă sora mea se poate lipsi de tine Jur că aproape a salivat rostind cuvântul lipsi — Sunt sigură că domnul Tynsdell vă poate ajuta cu tot ce aveţi nevoie Eu, una, nu mă prea pricep la cravate, costume ori meloane — Oh, nu, nu, nu, exclamă Liam zâmbitor Muşchii de pe umeri i se încordează pe sub cămaşa albă subţire în clipa în care se apleacă spre mine Cu mişcări line îmi trasează cu degetul linia obrazului Biata Livie! Bietele fete! La fel le-a tratat şi pe ele Şi pot să îmi închipui cât de flatate s-au simţit şi cum s-au dat peste cap ca să-i facă pe plac Ţi-ai greşit adresa, îmi vine să-l reped Chiar când dau să-mi împing palma în fruntea lui şi să verific dacă Talentul mătuşii Beatrice m-a părăsit sau nu, adaugă: — Am nevoie de tine E vorba doar de o treabă măruntă; mă linguşeşte şi dintr-odată simt în toţi nervii corpului o furnicătură Marginile siluetei lui Liam încep să tremure şi să se unduiască Îmi înfig bine picioarele în podea şi mă uit în sus la el cu o privire suficient de sticloasă: — Domnule, şoptesc cu o voce tremurătoare, dar numai atât cât trebuie, sunt cam… ameţită De fapt, ceea ce simt este exact contrariul Poate c-ar trebui să mă înscriu la cursurile de teatru când mă voi duce la colegiu Liam se retrage brusc, cu o expresie nedumerită întipărită pe chip Îmi cobor pleoapele, îmi las buzele să tremure şi mă sprijin de el: — O, domnule, a fost ceva atât de ciudat… Haide, ticălos pervers ce eşti Încă o dată şi vom vedea cum o să te simţi când cineva îţi ia în stăpânire corpul — Oh, exclam şi-mi duc mâna la piept Domnule, eu… — Agatha! îmi întrerupe actul teatral o voce tăioasă Liam face un pas în spate şi acum mă împleticesc cu adevărat Obrajii lui Rosie sunt roşii ca focul, de parcă tocmai ar fi fost plesnită Îşi frământă mâinile Îşi controlează însă tonul când adaugă: — Ai întârziat cu ceaiul pentru Lady Jessica, în salonul de muzică Arunc o privire piezişă în direcţia lui Liam, a cărui faţă a revenit la normal El îşi înclină capul spre mine, de parcă tocmai ne-am fi întâlnit întâmplător în hol Mă strecor pe lângă Rosie şi, în timp ce mă îndrept către bucătărie, privirea ei încărcată de ură mă săgetează În clipa în care ies din raza lor vizuală nu mă pot însă abţine şi zâmbesc De acum, tot ce trebuie să fac este să îl determin pe Liam să-şi mai folosească încă o dată Talentul asupra mea Sunetele zglobii ale unei melodii interpretate la pian se revarsă din salon, aşa că nu mă mai obosesc să ciocănesc la uşă Nu că aş fi avut o astfel de opţiune, din moment ce ambele braţe îmi sunt ocupate cu tava cu ceai Jessica e aşezată la pian şi mâinile îi aleargă pe clape, în timp ce noul ei profesor întoarce paginile partiturii Abia dacă le arunc o privire cât traversez încăperea şi aşez tava pe o măsuţă În colţul meu, ferită de ochii lor, torn ceaiul în ceştile de porţelan Se vede treaba că Liam a supt sângele lui Livie luându-i corpul în posesie – probabil că sărmana de ea nici nu îşi amintea nimic de fiecare dată Îi sugea sângele şi o lăsa după aceea să-şi vadă de treburi, fără ca ea să îşi dea seama de ce se simţea din ce în ce mai slăbită Muzica urcă într-un crescendo, apoi se stinge — Vom servi ceaiul aici, Agatha, spune Jessica Dau din cap şi aranjez bucăţile de zahăr pe o farfurioară cu ajutorul unor cleşti de argint Iau ceştile şi pornesc să traversez camera către Jessica şi noul ei profesor, care îşi ridică şi el într-un târziu faţa şi mă fixează Ceaiul fierbinte îmi arde degetele în clipa în care scap o ceaşcă pe covor E Gabriel — Agatha! răsună vocea Jessicăi, ascuţită şi plină de reproş, un ecou al glasului mamei sale — Îmi cer mii de scuze, my lady, bolborosesc şi iau ceaşca de jos Frunzele de ceai negre mi-au rămas lipite de degete: Vă aduc imediat o altă ceaşcă Şi vă promit că n-o să se mai întâmple — Sper şi eu, zice Jessica Îmi muşc tare buzele şi năvălesc afară pe uşă Ar fi trebuit să te aştepţi la asta Ţi-ai dorit să vină şi uite, a venit, l-ai pus în pericol, totul e numai din vina ta Liam se va prinde imediat, va pune laba pe Gabriel şi va afla cum să Călătorească în timp Proasto! Proasto! Proasto! Mă reped în bucătărie fără să dau atenţie privirii surprinse a bucătăresei, smulg o ceaşcă de pe raft şi mă grăbesc să mă întorc În salonul de muzică, Gabriel întoarce paginile partiturii: — Cred că ai nevoie de mai multă forţă în mâna stângă Am observat asta la ultima piesă cântată Vreau să nu reiei piesa integral până ce nu vei stăpâni pasajul acesta şi acesta, spune indicând paginile Nu reuşesc să mă stăpânesc: inima îmi tresaltă la auzul vocii lui, prima realmente prietenoasă pe care o aud de două zile încoace Ochii Jessicăi se mişcă iute şi ea dă din cap cu un aer vag interesat Îmi aruncă o privire piezişă, dar nu face niciun comentariu în timp ce mă reped la tavă şi încep să torn din nou ceai în ceaşcă Am totuşi timp să observ că Gabriel pare să fie perfect în ton cu moda anilor 1880 Pantaloni negri proaspăt călcaţi şi o vestă asortată peste cămaşa de un alb strălucitor Are părul legat la spate Hainele nu sunt peticite sau prăfuite şi nici nu degajă mirosul acela puturos de naftalină, ceea ce înseamnă că nu le-a procurat din podul casei noastre — Doriţi zahăr la ceai, domnule? întreb, în timp ce îi ofer prima ceaşcă Jessicăi Ochii noştri se întâlnesc din nou — Mersi, dar astăzi nu mă simt într-o stare de spirit prea dulceagă, Agatha OK Nu-mi miroase deloc a bine Jessica îi aruncă o privire mirată pe deasupra marginilor ceştii, însă eu dau din cap şi revin la tava mea, cu toate că îmi simt spinarea arzând Trag de timp umplând ceaşca şi ascultându-l pe Gabriel cum îi dă indicaţii Jessicăi Într-un târziu, după ce îi întind ceaşca, pe care el o acceptă fără să-şi ridice ochii spre mine, o întreb pe Jessica dacă mai are nevoie de ceva Clatină din cap, concediindu-mă — Voi sta atunci pe aproape Foarte aproape, în caz că mai aveţi nevoie de mine, rostesc tare, iar ea se uită la mine cu o expresie iritată, după care se întoarce la partiturile sale Mă îndrept spre uşă şi mă silesc din răsputeri să nu privesc peste umăr, ca nu cumva să mă trezesc că fac cine ştie ce stupizenie impardonabilă, ca de pildă să mă arunc în braţele lui Gabriel ȘAISPREZECE Mă strecor în camera alăturată după ce mă asigur mai întâi, bătând la uşă, că e goală Pare tot un fel de salon pentru primirea invitaţilor Cine şi-ar fi putut închipui că e nevoie de atâtea încăperi de acest fel într-o casă? Dau ocol de trei ori unei canapele roz de două locuri şi unui fotoliu asortat, apoi schimb direcţia, după care mă opresc şi mă holbez la pătrăţelele de raze de soare care se întind pe covorul cu motive florale Într-un târziu, uşa se deschide — Ce cauţi aici? sâsâi imediat ce Gabriel închide uşa în urma lui Bun, recunosc, nu ăsta era primul lucru pe care intenţionasem să i-l spun Nici măcar al doilea Însă asta mi-a ieşit pe gură — Am venit după tine, prostuţo, sâsâie şi el şi face patru paşi mari către mine — Nu se poate să rămâi aici, zic disperată Nu ai habar ce se petrece în casa asta Liam te va… A ajuns însă deja în dreptul meu Mă trage în braţele lui, iar eu îmi ridic faţa spre el — Oh, nu, declară el Nici să nu te gândeşti că o să mă săruţi şi, gata, ne împăcăm Ai Dat De Belea Domnişoară Îşi subliniază fiecare cuvânt smucindu-mă — Stai aşa! Ce tot spui? Că am dat de belea cu tine? De ce? Gabriel nu mă mai zgâlţâie, dar nici nu-mi dă drumul la braţe Mă priveşte drept în faţă, fără să zică o vreme nimic: — Tamsin, spune într-un târziu Aproape că-mi vine să plâng de uşurare când îmi aud rostit numele adevărat Tu eşti o fată deşteaptă Totuşi, lasă-mă să-ţi explic Bun, ia gândeşte-te De ce…? — Bine, bine Am înţeles Pentru că ţi-am blocat Talentul N-am vrut să mă găseşti — Nu numai asta, mă întrerupe Gabriel — Bine, recunosc, nu ţi-am spus că aveam de gând să plec Dar asta numai pentru că nu am vrut să vii cu mine E prea periculos Nici nu… Gabriel îşi mijeşte ochii la mine şi înghit cu greu, apoi continui: — Ştiu, poate că n-o să-ţi convină ce o să-ţi spun, dar e adevărul adevărat — Vrei să zici că e prea periculos pentru mine, dar nu şi pentru tine? întreabă el încet, strângându-mi din nou umerii — Pe bune, îmi închipui că orgoliul tău masculin e lezat, dar… — Nu iei tu decizii în locul meu, Tamsin Ai priceput? Credeam că eşti cea mai în măsură să înţelegi cât de frustrant este ca altul să hotărască pentru tine Îşi lasă mâinile să cadă brusc de pe umerii mei şi se îndepărtează Distanţa dintre noi se cască tot mai mare Dungi ceţoase de soare alunecă pe podeaua camerei Clipesc din ochi până ce privirea mi se limpezeşte din nou — Îmi pare rău, şoptesc intr-un târziu Gabriel dă din cap: — Ar fi trebuit să-mi spui, zice pe un ton jos, inexpresiv Ar fi trebuit să-mi spui ce pui la cale Şi când Rowena mi-a povestit ce se întâmplase şi n-am putut să te găsesc…, zice şi se trage de vestă, de parcă s-ar sufoca Am crezut… am crezut că ai murit, adaugă cu o voce plată Fac un pas în faţă: — Gabriel… — Dar după aceea mi-am dat seama că nu era aşa, pentru că ar fi trebuit să-ţi găsesc măcar trupul Aşa că am perseverat Şi abia atunci am înţeles că m-ai blocat O venă îi pulsează la gât şi îmi vine să o ating, dar mă gândesc că n-ar fi probabil cel mai potrivit moment Aşa că îi spun: — M-am oprit Azi-noapte m-am gândit mai bine şi am ştiut că… că te voiam cu adevărat lângă mine şi… Nu îmi duc fraza până la capăt Se pare că n-am nimerit-o nici cu vorbele astea În loc să profite de declaraţia mea şi să intervină cu una din aluziile lui obişnuite, Gabriel îmi aruncă aceeaşi privire dură care îmi arată că e în continuare furios pe mine: — Nu m-am întors azi-noapte, zice el Mă silesc să nu-mi trădez uimirea, dar falca îmi cade oricum: — Nu? Dar am fost… atunci când te-ai întors? — Ieri-dimineaţă Face o pauză, apoi adaugă: Află că nu sunt totuşi la cheremul tău, Tamsin — Dar nici n-am spus c-ai fi, răspund cu obrajii arzând dintr-odată Eu… bun, atunci cum ai ajuns aici? — Nu m-ai împiedicat să Călătoresc în timp M-ai împiedicat doar să te găsesc Aşa că l-am căutat pe Alistair A fost uşor — Oh, zic şi-mi fac gura pungă Se pare că nu mai e nimic de spus — Ce? zice Gabriel — Nimic, îl reped Doar că… sunt supărată că nu m-am gândit la asta Studiez lujerii de viţă-de-vie care se împletesc pe covorul pătrat de sub picioare — Eşti supărată? Eşti supărată pentru că sunt mai deştept decât tine? — Nu eşti mai deştept decât mine, izbucnesc, uitându-mă în sus la el Evident, râde Cum îndrăzneşti? Cum îndrăzneşti să râzi de mine? — Uau, chiar ai început să vorbeşti ca o fată din secolul al XIX-lea Ce ai de gând să faci acum? Să baţi cu piciorul în podea şi să-ţi arunci bărbia înainte? zice Gabriel hohotind şi mai tare — Nu, murmur, încercând să-mi ascund zâmbetul Ticălosule! — Şi, dacă îmi permiţi, să ştii că arăţi al naibii de sexy în uniforma asta de cameristă Cum se face că pentru mine nu te îmbraci niciodată aşa? Îmi dau ochii peste cap: — Înţeleg că m-ai iertat — Înţelegi greşit, spune el pe un ton lejer, apoi se apropie de mine Dar ai putea să încerci să mă convingi să te iert Mă topesc toată în îmbrăţişarea lui şi-mi ridic capul, clipind exagerat din gene: — Dar am crezut că n-o să ne sărutăm şi să ne împăcăm, aşa ai zis — Asta a fost atunci, Tam, acum e altceva Aşa că taci Mă sărută pătimaş Îmi arunc braţele în jurul gâtului său şi-mi înfig degetele în umerii lui Hotărăsc să dau uitării familia Knight pentru o clipă Sau poate două După vreun sfert de oră, în timpul căruia ne-am prăvălit pe canapeaua roz de două locuri, iar eu mi-am pierdut majoritatea agrafelor din păr, Gabriel îşi înalţă capul şi zice brusc: — Apropo, ţi-am găsit familia — Ce? întreb zăpăcită — Familia ta din secolul acesta I-am găsit Stau… Mă salt în capul oaselor — Vrei să zici că i-ai găsit acum? în clipa asta? Să ştii că m-am supărat pe tine… Gabriel rânjeşte: — Ei, nu acum-acum Când am venit aici M-am gândit că mai devreme sau mai târziu vei avea nevoie de ajutorul meu Bâjbâi după agrafe şi spun: — Dacă n-ai fi aşa de drăguţ, chiar că m-aş înfuria rău de tot pe tine Găsesc într-un târziu o agrafa, mi-o înfig în păr şi mă ridic Eşti gata? Hai să plecăm naibii de aici Gabriel îşi arcuieşte o sprânceană: — Cum aşa? Vrei să-ţi pierzi serviciul? Măcar ai încasat salariul? Pufnesc: — M-am săturat până în gât de slujba asta de cameristă Îmi ţin probabil răsuflarea tot timpul cât Gabriel şi cu mine ne strecurăm afară pe poartă Apoi, ţinându-ne de mână, o luăm la fugă pe 27th Street ferindu-ne de trăsuri, trecători şi căruţe pline de legume şi fructe Vântul îmi biciuieşte gleznele şi se strecoară pe sub poalele rochiei E o senzaţie minunată — În seara asta am putea fi înapoi în New York În New Yorkul nostru, vreau să spun Trecem pe lângă un grup de băieţi bine îmbrăcaţi Joacă un soi de joc ce pare complicat, cu nişte bile ce trebuie introduse într-un cerc trasat pe pavaj — Mda, răspunde Gabriel, ai cărui ochi scrutează strada Deşi, uită-te şi tu ce uimitor este totul Câţi oameni din generaţia noastră se pot lăuda că au văzut New Yorkul în anul…? — Nici să nu te gândeşti, spun şi îi acopăr gura cu mâna, pentru orice eventualitate Îţi aminteşti, sper, ce ţi-am povestit despre efectele Călătoriei în timp Gabriel îmi sărută degetele — Ne aşteaptă un drum lung, să ştii Familia ta locuieşte în afara oraşului Mult în afară Nici nu ştiu dacă se poate zice că locuiesc la oraş E, mai degrabă, o fermă — Sunt crescători de porci, şoptesc, amintindu-mi râsul batjocoritor al lui Liam — Poftim? întreabă Gabriel Dau din cap: — Îhî, sunt crescători de porci Multe lucruri nu ştiu despre familia mea, adaug în timp ce Gabriel face semn unei birje trase de doi cai negri Calul cel mai apropiat de mine îşi dă capul pe spate şi vizitiul opreşte birja Ridic din sprâncene: — Uau! Şi eu, care îmi închipuiam că vom lua trenul aerian — Trenul nu merge aşa de departe Şi în plus, Tam, adaugă el, întotdeauna ţi-ai dorit să te plimb cu trăsura prin Central Park — Ba nu, n-am zis niciodată aşa ceva — A, zău? spune Gabriel absent în timp ce vizitiul se dă jos de pe capră şi desface scara pliantă Înseamnă că a fost o altă fată — Ce? îl pocnesc în braţ Vizitiul clipeşte mărunt, apoi îşi mută iute privirea — Aparenţele, Tam, îmi spune Gabriel din colţul gurii, în timp ce practic mă îmbrânceşte înăuntru Nu uita aparenţele La urma urmei, suntem în secolul al XIX-lea — Acolo nu e Central Park West? întreb Vizitiul îşi duce mâna la pălărie, apoi trage de hăţuri şi caii pornesc de-a lungul aleii Nu poate înainta însă pe drumul de pământ spre care l-a condus Gabriel Deşi mă aflu în secolul al XIX-lea de câteva zile, din când în când tot mă aştept ca New Yorkul pe care îl cunosc, plin de zgârie-nori şi taxiuri galbene, şi limuzine, şi skateboarderi, să se suprapună peste acesta Trag adânc aer în piept Aici unde am ajuns acum este mai linişte Oraşul pare să dea un pic înapoi Cu puţin în urmă am trecut pe lângă ceea ce mi s-a părut a fi o clădire impunătoare de apartamente şi i-am citit în grabă firma: THE DAKOTA Însă mai înspre nord zona a rămas nedezvoltată şi sălbatică – un talmeş-balmeş de copaci şi tufişuri, şi alei de pământ, şi grădini, şi ferme Ferme înstărite, totuşi — Uite, acolo e, spune Gabriel încetişor, arătând către cea mai apropiată dintre clădirile de piatră albă În lumina difuză, piatra pare să strălucească, ferestrele să sclipească, iar porcii, asta dacă familia mea chiar creşte porci, par să fie ţinuţi undeva, într-un ţarc îngrijit şi invizibil O moară de vânt se învârte încet şi fumul se înalţă vălurit dintr-unul din coşurile de cărămidă ca o coloană canelată cenuşie ce se subţiază şi se dizolvă pe cer Mierle, prea numeroase pentru a putea fi numărate, stau cocoţate pe un fronton şi nu ne scapă o clipă din ochi La început, am impresia că au fost sculptate din obsidian, asta până ce una din ele îşi deschide o aripă şi apoi o strânge la loc Briza mângâie o giruetă din fier de forma unui cal cabrat, făcând-o să se învârtă tot mai iute — Ştiu că suntem aici, spun dintr-odată, holbându-mă la ferestre Soarele, care s-a ivit pe după un văl de nori, licăreşte, oglindindu-se în geamurile de diamant şi împrăştiind raze franjurate care dansează pe zidurile din piatră — Atunci hai să intrăm şi să ne prezentăm, zice Gabriel şi mă prinde de mână ŞAPTESPREZECE Poarta din faţă e descuiată şi se deschide uşor, alunecând pe balamalele bine unse Stolul de păsări de pe acoperiş îşi ia totuşi zborul într-o unică masă rotitoare E după-amiaza târziu şi nimeni nu pare să fie prin preajmă la ora asta, însă ne apropiem amândoi cu precauţie, aproape păşind pe vârfurile picioarelor, de uşa masivă Şi pe urmă, ca într-o imagine din vis, un câine argintiu apare de după colţul celei mai îndepărtate clădiri Ne ocheşte, îşi ciuleşte urechile şi porneşte tăcut spre noi Are labe uriaşe Pe măsura dinţilor uriaşi care ies la iveală din botul căscat — Hm… ăsta o fi câinele lor de pază? — Nu e câine, zice Gabriel, strângându-mă mai tare de mână E un lup Clipesc din ochi N-am văzut lupi decât în poze, dar acum, că Gabriel mi-a atras atenţia, sesizez că animalul ăsta are în mod cert ceva „necâinesc” în el O fi din cauză că în ochii lui nu citesc decât c-am fi doar o masă de carne şi atât Sau poate pentru că are încheieturile labelor îndoite în unghiuri ascuţite, indiciu clar că trupul îi este construit pentru a alerga în viteză Ori fiindcă fălcile îi par făcute pentru a zdrobi între colţi animale mai mari decât el Tac şi-mi împing mintea în faţă, rugându-mă în gând ca bestia aceasta să fie unul dintre membrii familiei mele, deghizat Nimic Lupul se apropie cu paşi mari şi coama argintie i se zburleşte ca nişte ţepi de-a lungul şirei spinării În lumea animalelor, ăsta nu e semn bun — OK, spun când lupul ajunge la cincisprezece paşi de noi Să sperăm că Talentul mătuşii Beatrice nu s-a decis să mă părăsească brusc — Da, e o idee bună, se foieşte Gabriel în faţa mea Arunc o privire în direcţia uşii şi remarc ciocănelul în formă de grifon Mă concentrez pe clopoţelul de alamă dintre gheare Aripile grifonului se zbat şi ciocul i se mişcă — Prieten ori duşman? intonează el — Prieten Rudă, răspund iute Oricum, cine ar fi atât de prost încât să se declare duşman? Mai ales cu un lup la câţiva metri distanţă? Ciocul grifonului se închide cu un clămpănit, de parcă fiinţa ar fi căzut pe gânduri, cântărindu-ne răspunsul — Grăbeşte-te, te rog, îl îndemn Îşi întoarce capul şi mă fixează cu ochii săi forjaţi în alamă Ne măsoară în continuare din priviri În clipa aceea, lupul ajunge în dreptul nostru Mirosul puternic de animal se înalţă din blana lui şi îmi gâdilă nările Limba i se strecoară afară dintr-un colţ al gurii Trei picături de salivă cad pe aleea din piatră Pare înfometat Dar după aceea îşi întoarce capul, ca răspunzând chemării stăpânului O fată se iveşte din aceeaşi direcţie ca şi lupul Ţine în mână un coş mare de nuiele plin cu tot felul de plante şi rădăcini, iar câteva dintre ele cad din coş în clipa în care dă cu ochii de noi — E fata-cioară, îi şoptesc lui Gabriel Cea despre care ţi-am povestit — Se pare că e şi fată-lup totodată, murmură el cu ochii aţintiţi pe animal, care amuşinează acum, foarte preocupat, în jurul picioarelor noastre — Bună din nou, o salut pe fată cu un glas firav Scuze pentru ieri Ştii, când te-am făcut să cazi de pe creangă Mi-ai zis că o să mă cauţi, dar… — M-ai găsit tu prima, completează ea propoziţia, dar fără pic de surprindere în voce Lumina soarelui se revarsă peste alee, luminându-i picioarele goale şi acoperite de praf În părul roşu, lung până la mijloc, i s-au încâlcit frunze, iar pe un antebraţ i se întinde o pată de noroi Şi mai multe pete de noroi i se lăbărţează pe partea din faţă a fustei În ciuda înfăţişării neîngrijite, este la fel de frumoasă ca ultima dată când am văzut-o Pare să stea în cumpănă mult timp, nehotărâtă ce să spună mai departe Într-un final, zice: — Silvius m-a prevenit că nişte străini au intrat pe aleea noastră, ni se adresează apropiindu-se — Păi, asta e de bine, nu? reuşesc să îngaim Prin materialul subţire al fustei simt răsuflarea caldă a animalului Silvius este lupul tău? Râde la întrebarea mea şi ochii i se îngustează în două semiluni pline de încântare: — Nu e lupul meu Silvius nu e lupul nimănui, adaugă scărpinând capul animalului cu încheieturile degetelor Reacţia lupului pare însă să o contrazică: sare, lipindu-se de şoldul ei cu botul său lung şi-i linge mâna cu limba rozalie Şi nici păsările nu sunt ale cuiva, zice fata absentă şi ochii îi fug spre cer Păsările… Schimb o privire cu Gabriel: — Noi… — Cred că acum ar fi mai bine să intrăm în casă Thom vă aşteaptă deja de ceva vreme — Oh, dau să zic, apoi mă răzgândesc şi închid gura Din fericire, se pare că totul va fi cu mult mai uşor decât mă aşteptasem Numai că vorbele pe care le rosteşte apoi fata îmi spulberă orice brumă de speranţă: — Cu toate că nu toată lumea crede că eşti cine pretinzi că eşti Nu toată lumea te vrea aici Apasă cu mâna pe capul grifonului şi aşteaptă ca fiinţa să-şi desfacă aripile şi să-şi aşeze capul la loc, sub ele Acesta pare să fie semnalul, aşa că fata împinge uşa O urmăm înăuntru Podeaua e din scânduri late din lemn de culoarea mierii, iar mobilierul masiv, greu şi simplu, dar în mod cert de bună calitate Într-un capăt al şemineului este stivuită o grămadă mare de buşteni păziţi de doi câini din porţelan pe care îi cunosc prea bine Ultima oară când i-am văzut îi repetau Rowenei scena la care fuseseră martori în biblioteca de la noi de acasă Trei oameni stau aşezaţi pe o canapea lungă de lângă foc Fata ne conduce spre ei, apoi se opreşte şi gesticulează către noi Nu ştiu de ce, dar mă simt de parcă ne-am afla în faţa unui complet de judecată O femeie de vârstă incertă, între 40 şi 60 de ani, e aşezată între doi bărbaţi Ochii ei mă sfredelesc mai întâi pe mine, alunecă apoi către Gabriel şi înapoi la mine Aştept furnicăturile pe piele, care să mă prevină că femeia încearcă să-şi folosească Talentul asupra mea, dar nu se întâmplă nimic Unul din cei doi bărbaţi întoarce capul şi îi şopteşte ceva, dar ea ridică mâna şi-i face un semn discret să tacă Bun, măcar am înţeles cine e şeful Studiez faţa femeii cu mai mare atenţie Fata spune: — I-am găsit pe aleea noastră Femeia dă din cap: — Mulţumesc, Isobel Fata ridică din umeri şi adaugă: — Silvius s-a pus chezaş pentru ei Un licăr de iritare traversează faţa femeii şi bărbatul îşi duce o mână la gură pentru a-şi înăbuşi o tuse ce seamănă cam mult cu un mic hohot de râs — Mulţumesc, Isobel, repetă femeia, de data aceasta pe un ton ce aduce mai degrabă a „La revedere, Isobel” Isobel se răsuceşte iute pe călcâie şi se îndreaptă către uşă, cu lupul urmând-o îndeaproape şi păşind tiptil pe labele sale În clipa următoare, al doilea bărbat se apleacă în faţă Îi văd chipul şi icnesc: — Tu! Gabriel mă strânge de mână şi îmi dau seama că l-a recunoscut şi el Însă ochii bărbatului nu dau semne c-ar şti cine suntem — Nu s-a întâmplat încă, murmură Gabriel lângă mine, iar eu dau încetişor din cap Totuşi mi-e greu să înţeleg ce se petrece, din moment ce ultima oară când l-am văzut, omul ăsta încercase să ne ucidă — Poftim? zice el cu glasul acela cultivat pe care mi-l amintesc atât de bine Îmi închid ochii preţ de o clipă Habar n-ai ce-ai făcut, nu-i aşa? Clatin din cap: — Îmi pare rău… dar ultima oară când ne-am întâlnit ai încercat să ne dai foc Îi văd nedumerirea de pe chip şi dau înapoi: — Nu s-a întâmplat încă Va fi peste câţiva ani, în 1899 Oricum, nu-ţi port pică N-ai reuşit să ne omori, adaug, şi abia după o clipă îmi dau seama cât de rău sunase fraza asta Şi ca şi cum aş fi avut nevoie de încă o confirmare, Gabriel mă atenţionează: — Ia-o mai uşor, Tam Bărbatul se încruntă şi mai tare şi schimbă priviri cu femeia — Thom nu a menţionat incidentul acesta De ce? Femeia clatină din cap: — Poate pentru că nu l-a prevăzut Ori fiindcă nici nu se va întâmpla — Asta înseamnă că ei doi mint, intervine bărbatul pe un ton rece şi hotărât, iar eu simt furnicături de iritare la auzul vocii lui arogante şi familiare La fel ne vorbise şi în 1899, când aproape că reuşise să îi ardă cu totul mâna lui Gabriel — Nu, nu minţim, îl reped prea nerăbdătoare pentru a aştepta să-mi treacă nervii Nu ştiu cine e Thom, dar presupun că este cel care desluşeşte pentru voi ce scrie în carte, nu-i aşa? Tăcere Trei perechi de ochi stau aţintite asupra mea — Ştiţi despre ce carte este vorba, adaug impacientată Cu colţul ochiului îl văd pe Gabriel cum clatină din cap prevenitor, dar nu-l bag în seamă: Atunci ştiţi foarte bine şi cine sunt eu şi pentru ce am venit aici Femeia se apleacă în faţă, scrutându-mă din nou, apoi spune: — Tot ce ştim este ceea ce a desluşit Thom în carte – şi anume că o persoană străină va veni la noi în oraş şi va intra în casa familiei Knight — Ăsta e Alistair, exclam Dar ea continuă fără să ia în seamă întreruperea: — Şi că ea este un sol al morţii — Stai aşa… cum ai spus? — Nu, nu e un sol al morţii, intervine Gabriel pe un ton pătimaş Pare să-şi fi abandonat calmul şi reţinerea obişnuite — Nu sunt un sol al morţii, spun în acelaşi timp Of, îmi spun în sinea mea, se presupune că aş fi un far călăuzitor, nu un sol al morţii Sau cel puţin aşa prezisese bunica Femeia clatină însă din cap: — Dacă vă vom asculta, ne vom expune primejdiei şi unei schimbări în felul nostru de a trăi O schimbare atât de mare, încât nu ne vom mai putea niciodată întoarce la ceea ce am fost Asta ne-a spus cartea — Atunci Thom al vostru nu se prea pricepe să o descifreze, zic, dorindu-mi ca Thom ăsta să aibă măcar a zecea parte din puterea de a prevesti a bunicii — Mersi, se aude o voce din spatele meu care mă face să tresar Un al treilea bărbat traversează încăperea, sprijinindu-se greoi într-un baston La jumătatea distanţei dintre noi şi canapea se opreşte şi îşi flutură mâna liberă în direcţia unei lămpi ce stă stinsă pe o măsuţă laterală Lampa se aprinde, luminându-i nasul lung şi bărbia ascuţită — Nu numai asta am citit în carte, spune el pe un ton blajin, aşezându-se într-un fotoliu de lângă canapea Toţi ceilalţi trei se întorc spre el, însă cea care vorbeşte este tot femeia — Ce altceva ai văzut? şopteşte ea pe un ton ce sugerează că nu prea ar vrea, de fapt, să afle Îşi duce o mână la părul buclat şi dintr-odată îmi simt gâtul uscat Gestul ei îmi aminteşte de mama Bărbatul se apleacă un pic în faţă şi mă priveşte cu curiozitate: — Se pare că nu eşti doar un sol al morţii, în general Ci un sol al morţii mele, spune şi dă din cap, ca şi cum ar fi impresionat de ceea ce se presupune că aş face eu pentru a declanşa evenimentul, apoi îşi scoate batista din buzunar Mă holbez la bărbatul acela, apoi la bastonul lui Este aceeaşi persoană pe care o zărisem stând în colţul străzii, în amurg — Tu eşti cel care stătea în colţul străzii unde locuieşte familia Knight Ai stins felinarele Îmi zâmbeşte şi femeia de pe canapea icneşte uşor: — Thom, zice ea Nu mi-ai povestit asta De ce te-ai dus acolo? Bărbatul ridică din umeri şi îşi examinează un nasture al jiletcii, de parcă ar fi fascinat de el — Dacă ai şti cine e cel care te va omorî, n-ai fi curioasă să-i arunci o privire? E deja prea mult pentru mine, şi din câte se pare, şi pentru femeie: — Nu eu sunt cea care te va omorî, spun, şi în acelaşi timp cu mine femeia rosteşte — Iată încă o dovadă că nu trebuie să avem nimic de-a face cu ea, Thom Se răsuceşte apoi spre mine, răsuflă adânc şi continuă: Trebuie să plecaţi de aici, în clipa asta, şi să nu vă mai întoarceţi niciodată — Dacă ignori viitorul, nu-l faci să dispară, Cera, spune Thom, aruncându-i un zâmbet Adaugă pe un ton dulce-amărui: Moartea ne găseşte pe toţi Şi dacă stăm bine să ne gândim, tânăra aceasta pare un instrument al morţii destul de fermecător — Ajunge, spune al treilea bărbat, cel care nu a rostit niciun cuvânt până acum Cera a luat o decizie şi, Thom, având în vedere ceea ce ai desluşit în carte, aş zice că este o decizie înţeleaptă Asta dacă nu cumva ai mai citit şi altceva despre care te-ai ferit să ne povesteşti Thom oftează şi îşi apasă două degete pe rădăcina nasului, într-un gest pe care şi bunica mea îl va deprinde într-un alt secol Şi care mă face să mă întreb dacă nu cumva citirea cărţii provoacă dureri de cap sfâşietoare sau aşa ceva — Nimic nu este relevat complet în carte Tot ce ştiu este că tânăra aceasta şi tânărul care o însoţeşte, adaugă el cu o mică înclinare din cap înspre Gabriel, au făcut o Călătorie lungă în timp ca să ne prevină şi că, indiferent dacă le vom lua sau nu spusele în seamă, viitorul nostru este incert Nu vor să ne facă rău, dar tânăra este un sol al… — Familia Knight omoară oameni, izbucnesc eu Îşi răsucesc capetele spre mine Se lasă tăcerea, de parcă toţi şi-ar ţine răsuflarea: îi ucid sorbindu-le sângele, continui Am aflat de o cameristă care şi-a pierdut astfel viaţa, dar cred c-au fost mai multe Sângele acestor oameni le sporeşte lor puterile Şi cum nimeni nu zice nimic, adaug răspicat: Vă zic, familia Knight omoară oameni — Ştim asta, spune bărbatul din 1899 Cele două cuvinte mă izbesc din plin, reducându-mă la tăcere — Bănuim asta, îl corectează Cera Dintotdeauna le-a plăcut să… experimenteze pe fiinţele umane Îmi duc mâinile la spate şi îmi desfac degetele de la mâna dreaptă, înfigându-mi unghiile în palma mâinii stângi Nu o scap din ochi pe femeie — Şi nu vă pasă de oamenii ăştia? De ce? Pentru că nu sunt decât nişte fiinţe umane? Dar voi ce sunteţi? O simt cum dă înapoi la tonul meu şi o văd cum îşi mişcă brusc capul, oferind acum vederii mele doar profilul, în timp ce schimbă priviri cu cei doi bărbaţi aşezaţi lângă ea — Cu mulţi ani în urmă, La Spider a venit aici, în vizită la mama noastră, spune arătând spre bărbaţii care stau de o parte şi de alta a ei, pe canapea Nu eram cu mult mai în vârstă decât Isobel şi-mi amintesc că am tras cu urechea din pragul uşii Am auzit-o cum i-a propus mamei să ne unim forţele ca să îi ajutăm pe ei să-şi sporească puterile La Spider i-a spus mamei că noi puneam prea multă bază pe cele patru elemente în detrimentul celui de-al cincilea — Al cincilea? întreb Buzele Cerei se strâng într-o grimasă de dezgust: — Sângele A îndemnat-o pe mama să exploreze proprietăţile acestui al cincilea element Şi a enumerat toate posibilităţile care ni se deschideau dacă am fi beneficiat de puterile lui nelimitate Îşi duce o mână la gât, ca pentru a-şi înăbuşi amintirea Din fericire, mama a refuzat propunerea I-a explicat lui La Spider că noi am fost dintotdeauna nişte oameni liniştiţi şi că am ales să locuim aici tocmai pentru a ne feri de curioşi şi de alţii asemenea care ar fi putut să comenteze în legătură cu felul nostru de a trăi, adaugă ea oftând — Numai că toate astea s-au schimbat de acum, spune Thom pe un ton calm, ca şi cum i-ar aminti Cerei de o discuţie de-a lor mai veche Cera nu se uită la el, dar dă din cap în semn de aprobare şi-şi pleacă faţa: — La Spider i-a spus mamei că e o proastă, un copil care se mulţumeşte să se joace în curtea lui Dar până la urmă a renunţat şi a plecat Şi, fapt încă şi mai important, ne-a lăsat în pace Să trăim la fel de liniştiţi în continuare — Dar nu înţelegeţi că ignorând familia Knight vă faceţi singuri rău? spune dintr-odată Gabriel, făcând un pas în faţă Ai idee ce se va întâmpla cu voi peste o sută de ani? Chiar dacă pe moment îi învingeţi, se vor ridica din nou şi vă vor ameninţa vieţile tuturor — E mai mult decât o simplă ameninţare Niciun suflet din familia Greene nu va rămâne în viaţă Asta spune cartea noastră, intervin — Viitorul este întotdeauna imprevizibil şi dacă noi îi vom învinge acum, aşa cum spuneţi voi, e de la sine înţeles că se vor ridica din nou şi vor căuta răzbunare, spune Cera Face o pauză, apoi continuă pe un ton inflexibil: Poate că nu ar fi trebuit, de la bun început, să stăm să vă ascultăm Îmi vine să urlu Nu prevăzusem această posibilitate Pe urmă cad pe gânduri De ce nu o prevăzusem? Doar cunosc foarte bine latura urâtă a familiei mele, felul în care îi desconsideră pe oamenii lipsiţi de Talente Am trecut eu însămi printr-o asemenea experienţă Respir adânc, îmi aşez o mână pe braţul lui Gabriel şi spun: — Dar dacă nu experimentează doar pe fiinţe umane? Dacă familia Knight s-a hotărât să facă experienţe pe unul dintre voi? Cera face ochii mari Bărbatul din 1899 scoate un sunet politicos de neîncredere, în timp ce fratele său scutură din cap Numai Thom rămâne nemişcat, cu privirea fixată asupra mea Într-un târziu, Cera îl întreabă pe Thom: — Ai văzut asta în carte? Spune-mi adevărul! Bărbatul îşi freacă iar rădăcina nasului, oftează şi într-un final răspunde: — Nu încă — Asta e imposibil, spune Cera Chiar dacă La Spider şi ai ei ar fi însetaţi de sânge, proşti nu sunt Am căzut de acord, ambele părţi, să coexistăm, fiecare cu… defectele noastre, adaugă pe un ton tăios şi ferm — Dar nu aşa se vor petrece lucrurile, intervin înnebunită Chiar dacă Thom nu a putut desluşi încă toate acestea în carte Ei vor… — Atunci nu este cazul să acţionăm pripit Poate că tot ceea ce spui tu nici nu se va întâmpla vreodată, zice Cera, după care se ridică brusc de pe canapea, urmată de toţi cei trei bărbaţi, Thom, ultimul din ei, chinuindu-se cu bastonul lui — Te rog, îl implor în căutarea unui licăr de înţelegere pe chipul său Sunt oameni care mor Copii Fete Trebuie să faceţi ceva Nu se poate să staţi cu mâinile în sân şi… Nu se poate să nu desluşeşti în carte ce se va întâmpla Thom oftează şi pare pe punctul de a răspunde, însă Cera i-o ia înainte Îşi împreunează mâinile de parcă mi-ar da o binecuvântare şi zice: — Îţi mulţumim, Tamsin, că ai venit aici Ai făcut o Călătorie lungă, ştim asta, şi-ţi apreciem eforturile Dar ar fi mai bine ca acum să te întorci în vremea ta, căci ştii prea bine că este interzis să Călătoreşti în timp Vom lua în considerare avertismentul tău Fii sigură că îi vom acorda toată atenţia noastră În traducere liberă: Pleacă odată de aici şi să convenim că întâlnirea asta nu a avut loc niciodată OPTSPREZECE Gabriel şi cu mine străbatem în tăcere înapoi aleea Cerul a devenit de acum alb-cenuşiu, iar vântul aduce cu el miros de ploaie — A mers grozav, ce să zic! comentează Gabriel pe un ton posomorât — Cu ce am greşit? De ce nu ne-au crezut? Cum de sunt aşa de proşti? — Se tem, răspunde Gabriel încet Se tem de tine Se tem să reacţioneze Să… — Bine, dar de ce? — E ceva normal, Tam Mă uit la el — Gândeşte-te la istorie, îmi explică Lucruri dintr-astea s-au întâmplat tot timpul în trecut Nu prea am chef de lecţii de istorie în clipa asta, însă Gabriel insistă — Oamenii nu vor pur şi simplu să accepte că se poate întâmpla tot ce e mai rău, şi când asta se întâmplă, e deja… — Prea târziu, termin propoziţia pe un ton sumbru Pornim încet înapoi spre oraş Copacii ce mărginesc drumul se înalţă pe deasupra capetelor noastre, blocând razele de soare Mergem aşa, în tăcere, cel puţin un kilometru şi jumătate, şi, după ce băşica din piciorul meu drept s-a transformat într-un ghem de durere, spun: — Nu le pasă I-ai auzit Familia Knight nu ucide decât fiinţe umane Nu ne priveşte, o imit eu pe Cera Cum se poate? Cum poate cineva să se poarte aşa când –, cum de, ştiind toate astea, stau cu mâinile în sân? Îmi strâng pleoapele, dar nu pot să alung amintirea vocii lui Alistair în biroul lui de la NYU Aşa crezi? Că noi omoram oameni şi prin urmare familia Greene a sărit şi a salvat situaţia? Minciuni Familiei tale nu i-a păsat de nimic, de nimic în legătură cu cei pe care îi consideram ai noştri, atât timp cât nu era vreunul dintre ai lor O căruţă trece pe lângă noi, împroşcând noroi Gabriel mă trage deoparte la timp pentru a nu adăuga încă un strat de jeg pe hainele mele — Ar fi trebuit să ne urcăm în căruţa aia, remarcă el Continuăm să mergem în tăcere alte câteva minute, apoi adaugă: Nu sunt convins că nu le pasă La urma urmei, ştim că familia Greene s-a ridicat la un moment dat împotriva familiei Knight şi a învins-o Clădirea impunătoare de apartamente reapare în raza noastră vizuală Mă holbez la ea şi un clopoţel îmi sună în minte Mă opresc din mers: — Nu le pasă de fiinţele umane Dar au început să se îngrijoreze imediat ce familia Knight a pornit să facă experimente asupra lor Asta înseamnă că familia Knight a reuşit cumva să pună mâna pe un Greene Dar asta nu se va întâmpla acum, nu-i aşa? Sau cel puţin nu încă — De ce nu? întreabă Gabriel — Thom nu a citit în carte că familia Knight va face experimente asupra familiei Greene pentru simplul motiv că încă nu au motive să o facă Pentru că îl au acum pe Alistair Vor afla cum să fure Talentele şi atunci pentru familia Greene va fi prea târziu În plus, vor şti că familia Greene va încerca să fabrice Domaniul, pentru că Alistair le-a spus deja, sunt convinsă Ceasul, icnesc eu dintr-odată Trebuie să furăm ceasul şi să-l ducem familiei Greene înainte de a fi prea târziu Poţi să?… las eu propoziţia în suspensie pentru a studia faţa lui Gabriel Ce, ce? E ceva ce nu mi-ai spus? Gabriel dă să deschidă gura, apoi îşi fereşte ochii, prefăcându-se interesat de un grup de copii murdari care aleargă pe stradă în urma unui băieţel aflat în fruntea lor O ploaie măruntă porneşte să cadă — În clipa asta nu pot găsi pe nimeni, zice Gabriel într-un târziu, tot fără să se uite la mine — Cum? E rândul meu acum să-l prind de bărbie şi să i-o trag spre mine, aşa încât să fie obligat să mă privească în ochi: Pe cine nu poţi găsi? — Pe nimeni din familia ta Mama, sora, bunica ta Nu o pot găsi nici măcar pe mama Şi nici pe tata — Asta-i bună, murmur, dar suntem amândoi prea tulburaţi pentru a putea zâmbi Phil, tatăl lui Gabriel, este ceea ce restul familiei mele, din trecut şi din prezent, ar cataloga drept o biată fiinţă umană O persoană lipsită de Talente — E ca şi cum familia ta, şi chiar a mea, nici nu ar exista Oftez şi mă sprijin de umărul lui, urmărind din ochi o birjă ce trece huruind pe lângă noi, cu caii înaintând cu capetele plecate — Bun, haide atunci să vedem cum stăm, zic şi-mi desfac mâna stângă, coborând câte un deget la fiecare afirmaţie Mi-am găsit familia În clipa asta, ei nu au încredere în noi Ceea ce înseamnă că va trebui să ne descurcăm pe cont propriu — Vor fi nevoiţi să ne creadă Mai devreme sau mai târziu Încuviinţez cu o mişcare din cap şi mă uit îngrijorată la faţa lui Gabriel Picături de ploaie îi lucesc pe pomeţi şi îi stau atârnate ca nişte ace pe genele negre Pe sub piele i-a apărut deja o mică îmbujorare Cât mai e până să…? Refuz să mă gândesc, clatin din cap şi spun: — Bun, dar chiar şi aşa va trebui să rezolvăm problema imediat Acasă nu ne putem întoarce şi de rămas nu putem rămâne aici Mă bucur că pot vorbi pe un ton atât de ferm, căci un tremur rece şi adânc începe să mă învăluie Ce-ar fi să mă întorc acasă la familia Knight şi să fur ceasul, apoi să mă duc şi să mă aşez pe pragul familiei mele până când altcineva va muri şi vor fi nevoiţi să ne creadă? — Ce plan minunat! pufneşte Gabriel — Ai tu altul mai bun? — Mda, zice, trăgându-mă iar din calea unei birje cu roţile pline de noroi Un plan care nu implică întoarcerea ta acasă la familia Knight — Te ascult Tace şi cercetează din ochi cerul cenuşiu: — Ăăă, deocamdată până aici am ajuns cu planul Lucrez la continuarea lui Oricum, nu vreau să te mai întorci vreodată în casa aia Sap cu piciorul între pietrele din caldarâm şi subliniez: — De fapt, tu eşti în mai mare pericol decât mine — Ce vrei să zici? Îmi dau ochii peste cap: — Păi, nu e clar ca lumina zilei? La un moment dat, Liam va pune mâna pe tine Aşa a reuşit să Călătorească în viitor Gabriel oftează: — Dar n-avem cum să ştim asta cu siguranţă Poate că nu se va întâmpla niciodată… — Acum chiar că semeni cu cei din familia mea, spun — OK, OK, hai să furăm ceasul diseară Amândoi Ne întoarcem şi… — În seara asta familia Knight dă o petrecere, zic încetişor Cred că vor fi prezenţi cu toţii Aşa că aş putea să mă întorc Dacă mă întreabă unde am fost, o să pretind că mi-am vizitat o mătuşă aflată pe moarte sau ceva de genul ăsta Şi la opt seara aş putea să vin să-ţi descui poarta din spate Atunci vor fi cu toţii ocupaţi, la masă Ar trebui să meargă Gabriel oftează: — Nu-mi place — De ce mă mir? — Vorbesc serios, Tam Sunt prea multe variabile, prea multe lucruri care ar putea să o ia razna — Tocmai de asta ar fi mai bine dacă m-aş duce singură şi tu… Se încruntă la mine Îmi ridic braţele în semn de capitulare: — Ora opt Să nu întârzii — Urează-mi baftă, murmur către statuia din grădină a femeii în timp ce mă strecor pe uşa din spate şi încep să urc treptele cât mai în linişte Dar evident, statuia nu are cine ştie ce rezerve de noroc, căci de cum mă apropii de bucătărie, uşa e dată zgomotos de perete — Pe unde ai umblat? mă ia Rosie la rost Stau cu două trepte mai jos de ea, aşa că-mi dau capul pe spate şi o studiez, o clipă, fără să răspund Contrar vorbelor sale furioase, faţa îi arde de un soi de veselie interioară — Am fost în vizită la o mătuşă aflată pe moarte, spun, dând să-mi fac loc pe lângă ea Îmi blochează trecerea — Ştiam că nu ai rude Mă opresc şi, chipurile, cad pe gânduri — Mda! părul mi s-a desfăcut şi-mi cade pe umeri şi firişoare de apă se furişează pe sub gulerul bluzei Face un pas în faţă şi jur că mă adulmecă După care înalţă din sprâncene — Doar n-ai fost cu un bărbat, nu-i aşa? mă întreabă pe un ton viclean, aproape tachinându-mă Ridic din umeri şi schiţez o jumătate de zâmbet: — Nu spune nimănui, Rosie, te rog, şoptesc — Bine, nu spun Dar îmi rămâi datoare, zice ea şi mă ciupeşte uşor de braţ, ca pentru a sublinia că are de gând cândva să-mi ceară să-i întorc favoarea — Rosie o să mă ajute în seara asta la servitul mesei, spune domnul Tynsdell în bucătărie după ce am mâncat cu toţii în grabă cina Toţi în afară de bucătăreasă Presupun că n-a avut timp să mănânce toată ziua, căci o văd că zdrăngăne în continuare oalele şi se agită pe deasupra sobei de gătit, aplecându-se pentru a verifica apoi ce fierbe acolo cu o expresie acră întipărită pe chip Noi, ceilalţi, stăm aliniaţi cu spatele la masă şi domnul Tynsdell păşeşte înainte şi înapoi prin faţa noastră într-un soi de imitaţie, gen sperietoare de ciori, a unui sergent de armată însărcinat cu inspectarea ţinutei recruţilor — Restul, zice el smucindu-şi bărbia înainte pentru a arăta spre Lily, Dawn, Tim şi cu mine, veţi curăţa masa, veţi aduce farfuriile şi o veţi ajuta pe bucătăreasă Se opreşte şi îl adulmecă pe Tim: în afară de tine Tu vei rămâne la grajduri, zice arcuindu-şi şi umflându-şi nările pentru câteva secunde Miroşi a cal, adaugă într-un final Tim se scarpină la ceafă cu o mână: — Păi doară stau prin preajma lor în mare parte din timp, murmură el, şi Dawn scoate un mic chicotit, repede înăbuşit în clipa în care domnul Tynsdell o priveşte încruntat — Ai grijă să nu ofensezi pe vreunul dintre membrii familiei cu… prezenţa ta, zice domnul Tynsdell făcând un semn spre uşă, iar Tim se grăbeşte să iasă, considerându-se, fără îndoială, norocos Restul aveţi la dispoziţie o jumătate de oră, după care vă veţi întoarce aici pregătiţi de lucru Mă aştept să arătaţi cu toţii impecabil, chiar dacă nu veţi sta efectiv în apropierea musafirilor Se uită urât la Dawn, care îşi duce iute mâna la păr, ca pentru a verifica dacă fiecare fir stă la locul lui: Şi cu asta, basta, suntem concediaţi O urmez pe Rosie spre dormitorul nostru, unde îmi împart atenţia între strada ce se întunecă văzând cu ochii sub fereastră şi urmărirea ultimelor ei preparative Începe prin a-şi desface părul şi a-l peria cu gesturi rapide şi ferme Buzele i se mişcă în timp ce numără până la o sută După aceea, cu degete îndemânatice, îşi strânge părul la spate într-un conci elegant, aranjându-şi agrafele astfel încât să devină toate invizibile — De ce te mai oboseşti să-ţi piepteni părul? o întreb când o văd cum îl acoperă cu o bonetă albă — Nici nu mă aşteptam din partea ta să pricepi, răspunde uitându-se cu subînţeles la părul meu S-a uscat deja îmbibarea cauzată de ploaia de mai devreme, dar simt cum începe să se încreţească în jurul urechilor Mă abţin totuşi să mă uit în oglindă sau să îmi aranjez în vreun fel ţinuta Nu am de gând să fac niciun efort de dragul familiei Knight extinse — Aşadar, cum sunt ceilalţi? Restul familiei? o întreb, zgâindu-mă din nou pe fereastră Nu îmi răspunde imediat, aşa că mă întorc spre ea, gata să repet întrebarea O văd însă cum îşi suge obrajii şi îşi pudrează pomeţii, aşa că aştept — Fascinanţi, spune într-un târziu Cu toţii Atât de eleganţi şi de rafinaţi! Exact aşa cum ar trebui să arate adevărata nobilime Pufnesc, însă când Rosie se încruntă la mine, încerc să acopăr zgomotul tuşind de câteva ori — Oricum, adaugă ea visătoare, seara aceasta va fi una foarte specială Ceva anume în tonul ei mă pune în gardă, însă mă mulţumesc să îi arunc o privire nepăsătoare, apoi mă uit iar pe fereastră În casa de vizavi se văd pâlpâind luminile — Zău? Cum aşa? — Oh, Liam mi-a zis ceva Cum că e posibil ca în seara asta să încerce cu toţii ceva nou Rosie îşi zâmbeşte în oglindă, apoi îşi vâră degetul rozaliu într-un borcănaş şi îşi tamponează buzele cu ceva roşu aprins la culoare: Părea foarte încântat, adaugă Îmi trece prin minte imaginea lui Liam umplând cupa cu sângele lui Alistair Trag aer în piept Nu te abate de la plan, Tam, nu te abate de la plan! Rosie se ridică în picioare şi îşi netezeşte poalele rochiei: — Ei, cum arăt? — Eşti frumoasă, spun Fac trei paşi în faţă, îndepărtându-mă de geam, până ce ajung în dreptul ei Oh, stai puţin, ai o pată mică deasupra sprâncenei Stai, lasă-mă pe mine, zic înainte să apuce să se întoarcă spre oglindă Întind braţul şi-mi las mâna să zăbovească pe deasupra ochilor ei, până ce începe să clipească mărunt din gene — Grăbeşte-te, ce naiba faci…? Îmi apăs degetele de fruntea ei Te rog, te rog, fă ca Talentul să nu mă fi părăsit Rosie nu-şi termină fraza După o clipă, îi împing corpul ţeapăn ca o piatră spre pat, unde o vâr iute NOUĂSPREZECE — Bucătăreaso! Domnule Tynsdell! strig năvălind în bucătărie Rosie a leşinat Eram sus, la noi în cameră, şi am văzut cum a căzut pur şi simplu din picioare Am întins-o pe pat, dar nu se simte bine deloc, adaug făcând ochii mari şi mutându-mi privirea de la unul la celălalt — Dumnezeu să ne ajute, icneşte bucătăreasa Ce ne facem, acum că…? Nările domnului Tynsdell freamătă în felul lor atât de predictibil: — Nu e deloc demnă de încredere, mi-am închipuit eu, zice încetişor, apoi îşi îndreaptă spatele şi ochii îi fug de colo-colo, ca şi cum şi-ar cântări opţiunile în minte Într-un târziu, mă fixează din priviri: Bucătăreaso, urcă şi vezi dacă poţi s-o aduci în simţiri Dacă nu… Tu, fato…, zice împungând aerul cu un deget lung, tu o să mă asişti Fac ochii şi mai mari — Da, domnule, murmur Bucătăreasa mai aruncă o privire spre oala de pe sobă, din care se înalţă un abur plăcut, apoi latră ordine către Dawn: — Mestecă aici Încet Dacă dă în clocot, dai oala deoparte Ai priceput? Întinde mâna spre raftul cel mai de sus şi ia de acolo o sticlă mare, plată, pe care o vâră în buzunarul şorţului Se uită apoi la domnul Tynsdell, care încuviinţează din cap, ca pentru a-şi da acordul pentru intrarea unui general în luptă, după care iese în grabă pe uşă — Mă duc să o ajut şi eu, zic şi o zbughesc după ea înainte ca domnul Tynsdell să apuce să mă oprească Bucătăreasa urcă scările câte două trepte deodată, apoi traversează holul servitorilor cu o viteză impresionantă Mormăie tot timpul în barbă, după care năvăleşte în cameră — Rosie, strigă ea o dată cu voce ascuţită Se repede spre pat, se apleacă deasupra siluetei nemişcate a lui Rosie şi o pălmuieşte uşor Am învelit-o pe Rosie, însă bucătăreasa dă acum deoparte cearşafurile şi o pocneşte peste mâini şi peste braţe, după care scoate sticla din buzunar Desface capacul şi mirosul puternic de alcool se împrăştie în aerul închis din încăpere Apleacă un pic sticla şi împinge ceva din conţinutul ei în gura lui Rosie Un fir subţire de lichid se scurge imediat înapoi Bucătăreasa şterge lichidul cu şorţul, apoi se îndreaptă de spate şi se uită la mine: — Ce anume s-a întâmplat de fapt aici? zice gâfâind şi acum tare după urcatul scărilor — Nu ştiu, răspund, aruncându-mi braţele în aer Stătea în picioare, şi la un moment dat a leşinat, şi atunci… — Pare moartă, mă întrerupe bucătăreasa Huruitul roţilor unei trăsuri se aude în stradă Nişte strigăte şi un hohot slab de râs pătrund prin geamurile groase Ne holbăm una la cealaltă — Nu e moartă, zic într-un târziu O să-şi revină Bucătăreasa îşi recapătă încet răsuflarea Îşi aruncă mâna dreaptă în sus şi face semnul crucii în aer: — Ce i-ai făcut? Mă gândesc dacă s-o mint sau nu Şi mă decid să nu o fac — Nimic permanent Trebuia însă s-o fac O să rezolv eu totul mai încolo, îţi promit — Cine eşti? şopteşte bucătăreasa Din clipa în care ai venit aici, am ştiut că e ceva diferit la tine, şi acum… Lasă fraza neterminată şi arată cu mâna în spate către Rosie — Credeam că o urăşti, zic, dar îmi dau seama imediat că nu era răspunsul cel mai potrivit Bucătăreasa se albeşte la faţă şi face din nou semnul crucii: — Eşti la fel de rea ca şi ei — Care ei? — Familia Knight E limpede ca lumina zilei că fata asta nu a leşinat Se află sub puterea unei vrăji, şi tu… tu… Pare gata să se înece şi se întoarce, cu umerii ţepeni, către uşă — Ce-ţi pasă ţie? izbucnesc, arătând cu degetul spre corpul întins pe pat al lui Rosie Ea îi ajută Îi aduce copii lui Liam, ca să experimenteze pe ei, iar unchiul ei, sau ce o fi, îl scapă pe Liam de cadavre Ştia că Liam le-a ucis pe celelalte cameriste de dinaintea mea Este o persoană îngrozitoare Bucătăreasa îşi împreunează însă mâinile în jurul sticlei şi zice, fără a se uita la mine: — Nu e corect ce ai făcut Ea e total… neajutorată în faţa ta, oricine ai fi tu Te porţi la fel ca ei — Bucătăreaso, spun eu, şi vocea îmi răsună tare în încăpere Se opreşte, dar nu se întoarce spre mine: Nu semăn deloc cu cei din familia Knight Nu ai de unde să ştii asta, dar crede-mă, nu sunt ca ei Sunt… sunt mai degrabă ca tine Un om Un om obişnuit Ceea ce e şi nu e adevărat — Ţi-am promis că Rosie îşi va reveni şi… mă bâlbâi O să te ajut şi pe tine Statuia din curtea din spate Dacă îmi spui ce s-a întâmplat, poate că te pot ajuta şi cu asta… Bucătăreasa se întoarce şi se uită lung la mine: — Cum de ştii de statuie? Împung cu vârful botinei în podea: — Te-am văzut într-o noapte Vorbeai cu ea O cheamă Mary, nu-i aşa? Cine e? Ridică din umeri, după care, aproape ca un gând întârziat, ia sticla şi soarbe puţin din ea: — Sora mea, zice într-un final Mai demult i-am ameninţat că plec, că mă duc să-i reclam la poliţie S-a întâmplat după moartea Tessei — Cine e Tessa? şoptesc eu — Camerista de dinaintea lui Livie — Liam i-a luat şi ei viaţa? Bucătăreasa mai soarbe o dată din sticlă şi-şi şterge cu două degete picăturile rămase pe buza de jos — Aproape că i-a supt tot sângele Era tare mititică A treia oară nici măcar Lady Jessica n-a mai putut-o salva Nu c-ar fi încercat, pufneşte ea Aşa că le-am spus că mă duc la poliţie În ziua următoare, Lady Knight m-a chemat la ea în birou Mi-a zis că are ceva special să-mi arate Şi m-a dus în curtea din spate Acolo era soră-mea Şi pe urmă au împietrit-o Drept în faţa mea, adaugă făcând din nou semnul crucii — La Spider a făcut asta? Se holbează la mine: — Cine? — Scuze Voiam să zic Lady Knight Nu credeam că poate să… — A, nu, clatină bucătăreasa din cap Calvin Knight, fratele său, a făcut-o Aproape că scuipă numele: A făcut-o la cererea ei A întins braţul şi şi-a aşezat mâna deasupra inimii lui Mary – zice pocnindu-şi mâna de propriul piept – şi gata, a transformat-o în statuie Şi pe urmă au râs, şi au tot râs în timp ce eu plângeam Mi-au spus c-ar fi putut să mă împietrească şi pe mine, însă lui Lady Knight îi plăcea prea mult sufleul meu cu lămâie Sufleul meu cu lămâie! Soarbe din nou din sticlă Trag aer în piept ca să-mi alung greaţa; şi furia faţă de familia Knight, vinovată de toate astea, faţă de propria mea familie, căreia tot nu i-ar fi păsat dacă le-aş fi adus această nouă probă, pentru că, la urma urmei, bucătăreasa şi cu sora ei nu sunt decât nişte fiinţe umane lipsite de Talente — O să rezolv eu, murmur Chiar dac-ar fi ultimul lucru de pe lume pe care l-aş face în secolul ăsta tâmpit Bucătăreasa clipeşte mărunt Îi iau sticla din degetele desfăcute, trag o duşcă şi aproape că mă înec — Ce naiba e asta? întreb icnind Îmi simt rădăcina nasului arzând — Nu-i pentru novici, răspunde ea, luându-mi sticla din mână Chiar poţi să m-ajuţi? Dau din cap: — S-ar putea să dureze un timp, dar da, aşa cred Îmi aruncă o privire posomorâtă: — Timpul e tot ce mi-a mai rămas Mary era singura mea rudă Îmi scrutează faţa preţ de o clipă: Dacă nu eşti ca ei, atunci ce eşti? Ridic din umeri Habar n-am ce aş putea să-i răspund Domnul Tynsdell îmi sâsâie ultimul calup de instrucţiuni în timp ce aranjează sfeşnicele şi inspectează pentru a şaptesprezecea oară masa — Ţine minte: serveşti prin stânga şi debarasezi prin dreapta, spune şi lustruieşte cu batista un cuţit cu mâner din os După stridii şi şampanie urmează… Abia dacă-l ascult În schimb, bag mâna în buzunar şi verific ora, probabil pentru a zecea oară, pe micul ceas din medalionul dăruit de Jessica E şapte Mai e o oră şi jumătate până îi voi deschide poarta din spate lui Gabriel Mă gândesc să folosesc răstimpul pentru a spiona ce pun la cale cei din familia Knight şi a pasa apoi informaţia, împreună cu ceasul, familiei mele Şi atunci vor fi nevoiţi să mă creadă Domnul Tynsdell îşi netezeşte mustaţa cu degetul mare şi arătătorul şi îmi aruncă o ultimă privire, după care zice cu vocea lui profundă: — Mă duc să anunţ că este gata cina Lese din cameră, cu spinarea lui neagră şi lungă ca un semn al exclamării, şi nu pentru întâia dată mă întreb ce anume îl ţine legat de familia Knight Sfeşnicele şi feţele de masă albe, cupele de cristal şi farfuriile aurite, toate încep să mi se înceţoşeze în minte şi pentru o clipă mă gândesc dacă nu cumva m-am molipsit de la leşinul lui Rosie Uşa se deschide apoi şi, privind decorul, constat cât de diferite pot fi cinele în familie Ai mei s-ar fi înghesuit pe uşă, împingându-se şi strigând plini de voie bună, cu unchiul Morris materializându-se pe neaşteptate, călcându-i pe toţi pe picioare şi cerându-şi mereu scuze, pentru a se face apoi nevăzut Mi-o pot închipui cu uşurinţă pe mătuşa Beatrice umblând de colo-colo în căutarea unui pahar de vin abandonat de careva, şi pe unchiul Chester spărgând „accidental” ceva, spre enervarea mamei, doar pentru a putea „repara” acel lucru mai târziu Tata ar discuta despre ultimele lui experimente cu altoirea butaşilor de mazăre cu oricine s-ar fi nimerit prin preajmă James s-ar foi pe lângă Rowena, stâlpul existenţei sale şi, ultima dintre noi, bunica ar supraveghea scena, prezidând asupra tuturor cu mare calm, închizându-şi poate un ochi în gestul ei atât de caracteristic Mâine-noapte e Samhainul şi încerc să nu mă gândesc la felul în care familia mea îl va petrece Însă nu reuşesc să mă abţin şi tot mă gândesc Toată lumea se va aduna în faţa altarului din curtea din spate, iar mai târziu vor dansa în jurul focului Vor mai fi şi alte sărbători, îmi spun cu vehemenţă, înghițind pentru a-mi îneca nodul din gât Gabriel îi va găsi din nou, fără doar şi poate Renunţ să mai visez la Samhain şi la ai mei în clipa în care La Spider intră în cameră în fruntea procesiunii familiei Knight Este escortată de un bărbat înalt cu mustaţă subţire, aproape tăioasă Ochii lui întunecaţi trec peste mine de parcă aş fi parte a zidului, şi mă întreb dacă acesta e faimosul Calvin Knight Mai multe cupluri se înşiră în urma lor, femeile îmbrăcate toate în mătase şi tafta, iar bărbaţii, în costume închise la culoare şi veste lungi Trec apoi pe lângă mine un băiat şi o fată de vârsta adolescenţei, ambii părând deja plictisiţi de moarte, încadrând-o pe o femeie mai vârstnică Şi ultima intră Jessica: este condusă de Liam Faţa ei rotundă este mai palidă ca oricând, iar braţul pare să-i fi fost prins în ţinte de cel al fratelui ei Liam nu mă bagă în seamă Presupun că se afla în prezenţa mamei sale când domnul Tynsdell o informase că nu Rosie avea să îl asiste în seara aceea Însă probabil că nu i-au pomenit acest lucru, atât de lipsit de importanţă, şi Jessicăi, deoarece îi văd ochii trecând peste mine, licărind şi zăbovind apoi asupra mea O expresie ciudată îi traversează pentru o clipă faţa, care îşi reia însă apoi masca obişnuită, neutră, aşa că nu-mi rămâne decât să-mi dau cu presupusul Ce fusese? Un licăr scurt de speranţă? Oricum, nu îmi rămâne prea mult timp la dispoziţie pentru speculaţii, căci domnul Tynsdell îmi face semn După ce toată lumea se aşază la masă, începe să toarne şampania De pe o măsuţă încep să aduc câte două farfurii deodată, aşezând stridiile crude, ce tremură încă în jumătăţile lor de cochilie, în faţa invitaţilor O servesc mai întâi pe Lady Knight, apoi toate femeile, şi la final bărbaţii, aşa cum m-a învăţat el După ce toată lumea a fost servită, mă retrag spre bufet, aşa cum mi s-a spus să fac, îmi duc mâinile la spate şi aştept La Spider îşi ridică paharul: — Bine aţi venit, dragii mei, spune E o plăcere să vă am pe toţi aici în seara asta Lumina sfeşnicelor pâlpâie şi se revarsă din cristale când douăsprezece pahare sunt înălţate drept răspuns Domnul Tynsdell freamătă din nas spre sticla de şampanie, de parcă s-ar pregăti deja să umple din nou cupele După aceea clinchetul furculiţelor şi cuţitelor şi sunetul conversaţiilor umplu încăperea Liftul de servire urcă zdrăngănind şi farfuriile îşi fac apariţia, iar treaba mea este să le preiau cât mai repede şi în linişte cu putinţă, pentru ca domnul Tynsdell să le ducă spre meseni După ce felul al treilea, care pare compus din nişte pui micuţi într-un soi de sos alb cremos, este debarasat, inima mea îşi încetineşte bătăile spre un ritm normal Deocamdată conversaţia a fost una cât se poate de… obişnuită Bârfe banale, pe teme specifice secolului al XIX-lea Chestiuni de politică, discuţii despre starea actuală a teatrului newyorkez şi despre cât de anostă este oferta de pe Promenade Noul restaurant Delmonico şi ce înseamnă el pentru oraş Cântăreaţa franţuzoaică Marie Caitlin Amore, care a apărut aproape dezbrăcată pe scenă şi care îl are, se pare, pe un politician foarte bogat la degetul cel mic Farfurioare de argint cu îngheţată de lămâie garnisită cu rondele de coajă de lămâie apar la liftul de servire Încep să le iau, câte două deodată, şi să le duc spre bufet, când La Spider îşi ridică din nou paharul şi asistenţa amuţeşte Cu toţii îşi întorc capetele spre ea, în aşteptare În afara Jessicăi, care se holbează în jos, în poală Mai toată seara s-a jucat cu furculiţa şi cuţitul, fără să mănânce aproape nimic La Spider spune: — V-am invitat în seara aceasta pentru a fi martori la ceva cu totul special După cum ştiţi, fiul meu Liam se străduieşte de mult timp să găsească modalităţi de a ne spori Talentele Un murmur de emoţie se înalţă ca un val pe deasupra mesei şi La Spider se opreşte pentru o clipă, plină de graţie, şi îşi înclină capul către Liam Mâinile îmi tremură în timp ce îndes ultimele tăvi de argint în lift Farfuriile dispar imediat, căci fie Dawn, fie Lily a tras de frânghia care coboară liftul două etaje mai jos Domnul Tynsdell se strecoară tăcut lângă mine, ca un fuior de fum, pentru a-mi pasa o tavă cu tacâmuri de argint — Spune-ne, Liam, ai reuşit? întreabă bărbatul care o escortase pe La Spider Se apleacă peste masă şi degetele îi cuprind o lingură de servit din argint pe care o îndoaie şi o dezdoaie de parcă n-ar fi din metal, ci din cauciuc La Spider îi aruncă o privire încruntată, de parcă întreruperea ar fi iritat-o, apoi dă din cap spre fiul ei — Ei bine, zice Liam, rezemându-se de spătarul scaunului, poate că a sosit vremea pentru o mică demonstraţie Mamă? Tu ce părere ai? — Poate că ai dreptate, murmură La Spider; evident, cei doi au repetat scena asta înainte Liam pocneşte din degete, apoi se uită la domnul Tynsdell, care dă din cap impasibil şi iese din cameră Un sentiment general de anticipaţie pluteşte acum în încăpere şi profit de pauză pentru a scruta feţele tuturor celor prezenţi Nerăbdarea, lăcomia, speranţa le domină expresiile Nu şi pe cea a Jessicăi Ea îşi ţine buzele strânse într-o linie albă, secată parcă de sânge Foarte curând, domnul Tynsdell se întoarce, urmat de un băieţel Mă uit la el când trece pe lângă mine, dar nu e acelaşi copil pe care îl eliberasem cu o seară înainte Este un altul Un altul mai puţin norocos Măcar are atâta judecată încât să pară speriat, deşi cine ştie ce i-or fi promis Cu ochii săi rotunzi se holbează pe rând la toate feţele întoarse cu atâta nerăbdare către el E îmbrăcat într-o pereche de pantaloni cafenii jerpeliţi şi o cămaşă în mod clar prea mare pentru el Îşi dă părul de pe faţă şi când îşi retrage mâneca cenuşie de atâta jeg, un bandaj mare şi alb se vede înfăşurat în jurul încheieturii — Vino aici, copile, rosteşte Liam pe un ton blând şi amabil Fugi! îmi vine mie să strig Îmi înăbuş ţipătul şi încerc să îmi păstrez faţa lipsită de orice expresie Copilul se opreşte, scurmă cu piciorul în covorul gros auriu, apoi înaintează cu ochii lipiţi de faţa lui Liam, care se dă pe spate în scaun şi scoate din buzunarul hainei o sticluţă, din care varsă jumătate în paharul său Toarnă jumătatea rămasă într-un alt pahar, pe care i-l întinde copilului Îşi vâră din nou mâna în buzunar, scoate o sticluţă albastră şi o agită pe deasupra paharului său până ce câţiva stropi cad în vin Bărbatul aşezat vizavi de Liam la masă deschide gura, însă La Spider îşi aşază mâna pe braţul său şi el tace Fără să zică nimic, răsuceşte neîncetat lingura de argint în jurul degetului mare, urmărind cu mare interes scena Liam îşi înalţă paharul într-o imitaţie de toast şi spune calm: — În sănătatea sa! apoi goleşte paharul Băiatul se holbează la paharul său de parcă nu ar fi ţinut niciodată în mână un obiect atât de fin — Haide, copile, bea-l pe tot, aşa cum te-am învăţat, zice Liam şi le face cu ochiul comesenilor Dar băiatul şovăie încă şi ochii îi fug de la un musafir la altul Femeia mai vârstnică se foieşte pe scaun şi sâsâie — Bea-l odată, ticălos mic…, însă una dintre celelalte femei îi şopteşte ceva, dar prea încet ca să desluşesc ce, şi bătrâna renunţă să continue fraza şi-şi face gura pungă — Da, haide, spune Liam, păstrându-şi tonul jovial, în care se strecoară însă acum o notă tăioasă de avertisment — Cum rămâne cu dolarul? zice copilul într-un târziu cu o voce neaşteptat de dură şi aspră, împingându-şi umerii în faţă ca un boxer — Nu-ţi face griji, o să îl capeţi, răspunde Liam, după care îşi desface braţele Un mic antreprenor, nu-i aşa? se adresează el celorlalţi — Într-adevăr, murmură La Spider şi degetele i se încleştează pe pahar Fă ceva! ţip în tăcere spre Jessica, însă ea îşi ţine în continuare ochii aţintiţi în poală Băiatul soarbe din pahar Se strâmbă şi-şi smuceşte capul în spate, însă Liam îi spune cu blândeţe: — Bea-l pe tot Aşa ne-a fost înţelegerea Restul lichidului dispare pe gâtul băiatului Înghite, se cutremură şi-şi şterge gura cu dosul palmei, apoi întreabă: — Unde-s banii mei? Tăcerea se aşterne brusc în încăpere şi apoi, aproape imperceptibil, mâna băiatului începe să tremure Faţa i se încordează şi cască gura de parcă ar fi gata-gata să verse acolo, pe covor — Ia-o uşor, murmură Liam, şi faţa băiatului se netezeşte, iar el îşi întoarce ochii goi către Liam, care se reazemă în scaun, în timp ce un mic zâmbet îi apare în colţul gurii Tăcerea e de acum copleşitoare — Băiete, zice Liam încet, vreau să te învârţi de trei ori în cerc Ascultător, copilul se răsuceşte o dată, târşâindu-şi picioarele Continuă cu încă două rotaţii, apoi se opreşte şi se uită la Liam, în aşteptare — Excelent, murmură Liam Acum du-te spre marginea încăperii şi continuă să mergi până ce-ţi spun eu să te opreşti Copilul se întoarce şi porneşte către peretele opus cu paşi uşori şi precişi Trece pe lângă mine şi-i văd ochii atenţi, concentraţi Îmi este clar, nu intenţionează să se oprească Se apropie la trei, la doi paşi de zid şi Liam îşi mângâie mustaţa gânditor şi tăcut Fruntea copilului se izbeşte de zid cu un pocnet dezgustător şi băiatul se împleticeşte şi se prăbuşeşte la podea Chicotelile umplu camera — Uimitor! zice bărbatul care a intrat în salon în urma lui La Spider şi a escortei ei Îşi înfige degetele în bărbie şi ochii îi fug de la Liam la copilul întins pe jos Adolescentul intervine: — Fă-l să repete! — Nu, mai bine fă-l să se dezbrace, chicoteşte fata Se ridică şi zice pe un ton ce îl imită destul de bine pe cel folosit de La Spider: Scoate-ţi hainele! Însă băiatul, care zace în continuare întins pe podea, o ignoră şi-şi freacă fruntea Fata se aşază înapoi pe scaun Pare dezamăgită: — De ce nu vrea să mă asculte, vere Liam? Liam îi aruncă un zâmbet afectuos, dar care nu i se oglindeşte şi în ochi: — Pentru că nu mă ascultă decât pe mine Am amestecat în vrajă sângele meu cu al lui, aşa că numai eu îl pot controla Un murmur uşor se înalţă şi adolescentul se apleacă în faţă cu un surâs sclipitor: — Vreau şi eu, îi zice unei femei, probabil mama lui care îl priveşte zâmbitoare şi îi răspunde — Curând, Edmund Unchiul Liam ne va învăţa şi pe noi Îşi arcuieşte o sprânceană şi se uită spre Liam: Nu-i aşa, dragule? Ca să avem fiecare din noi câte… un mic animal de companie Cea care îi răspunde este însă La Spider — Ca de obicei, tu, Clarissa, nu înţelegi nimic Clarissa se înroşeşte şi-şi duce mâna la şiragul de perle de la gât, dar rămâne tăcută Nu am făcut asta pentru ca noi toţi să avem câte un mic animal de companie pentru propria distracţie, continuă La Spider — Cât va ţine? întreabă al doilea bărbat, cel cu mustaţa aurie şi răsucită ca un ghidon de bicicletă care a escortat-o pe Clarissa Are ceva asemănător cu La Spider în felul în care îşi ţine bărbia în sus şi îşi întoarce capul cu mişcări bruşte Liam ridică din umeri: — Nu mult, dar, dacă reînnoiesc vraja, băiatul va rămâne sub controlul meu — Şi treaba asta poate avea efect şi asupra noastră? întreabă bărbatul cu o voce uşor tremurătoare Scaunul lui Liam scârţâie zgomotos în clipa în care îşi îndreaptă spatele Schimbă o privire cu mama lui — Of, Calvin, eşti atât de suspicios, zice La Spider, şi un mic zâmbet îi flutură pe buze Mă holbez la bărbat Prin urmare, el este Calvin Knight — Tocmai voiam să ajung şi aici, spune Liam încet — Acum înţelegi, Clarissa? întreabă La Spider pe un ton dojenitor — Da, icneşte Clarissa şi se grăbeşte să facă un gest care să îl reducă la tăcere pe fiul ei, care dă să deschidă gura — Da, va avea efect Toată lumea icneşte la unison Îmi cobor privirea şi mă prefac că studiez pătratele întunecate încrustate în podea, însă capul mi se învârte — Cum ai învăţat să faci asta? întreabă Calvin Knight, şi ochii îi fug de la sora lui la Liam Încerc să îmi dau seama dacă expresia de pe chipul său e una de teamă ori de lăcomie: Cine…, adaugă el, s-a oferit voluntar pentru…? Ochii i se aţintesc acum asupra Jessicăi Liam izbucneşte în râs: — Oh, nu! Nu am experimentat pe nimeni cunoscut Nu facem experienţe unii asupra altora Asta dacă nu cumva vreunul din voi se oferă… Toată lumea tace, cu excepţia Clarissei, care scoate un chicotit nervos La Spider o străpunge din priviri şi Clarissa se înroşeşte şi se uită în jos, la degetele care i s-au încleştat de marginea mesei şi la mânecile care aproape că i s-au înmuiat în farfuria cu îngheţata de lămâie ce a început să se topească — Mă ofer eu, zice Jessica brusc Toată lumea se răsuceşte spre ea Mă lupt să-mi păstrez expresia neutră pe faţă — Jessica, dă Liam să zică şi un zâmbet îi trece peste buzele pline, însă privirea pe care i-o aruncă ea îi şterge orice urmă de veselie de pe faţă — Te las să-mi sugi sângele din corp cu condiţia ca, odată cu sângele, să mă secătuieşti şi de orice Talent Deşi nu prea îmi vine să cred că ţi-ai dori să-ţi însuşeşti abilitatea de a vindeca oameni Nu asta e specialitatea ta, nu-i aşa, Liam? adaugă Jessica pe un ton batjocoritor, rece ca gheaţa — Oh, nu ştiu ce să zic, murmură Liam Talentul ăsta s-ar putea dovedi util Dă din cap în direcţia băiatului care pare să zacă în continuare inconştient la podea Deşi nu e cazul Cel puţin nu pe moment, rosteşte tărăgănat, şi felul în care o spune mă înspăimântă De curând am avut un vizitator Un vizitator foarte special Care s-a dovedit a fi mult mai folositor decât mi-aş fi putut închipui vreodată Permiteţi-mi să vă prezint următorul nostru invitat şi dă din nou din cap spre domnul Tynsdell, care iese iarăşi din încăpere Dintr-odată simt că mă sufoc sub apăsarea pereţilor Ca într-un coşmar văd cum uşa se deschide şi domnul Tynsdell se întoarce urmat de o siluetă ce-şi târşâie împleticit picioarele Un bandaj este înfăşurat în jurul capului bărbatului care are ambele braţe în ghips Îşi linge buzele o dată şi-şi mută privirea de la un membru al familiei Knight la altul, iar aceştia se holbează, la rândul lor, la el Mă retrag până ce dau cu spatele de peretele lambrisat Mă uit în stânga şi calculez în gând distanţa până la uşa lăsată deschisă Vreo douăzeci de paşi Dar chiar în clipa în care cântăresc în minte şansele de a sprinta afară din încăpere, bărbatul îşi răsuceşte faţa în direcţia mea Ochii lui albaştri-cenuşii mă sfredelesc: — Tamsin Greene, şuieră Alistair DOUĂZECI Preţ de trei clipe încăperea rămâne tăcută, după care Liam îşi împinge scaunul în spate şi întreabă Cine?, exact în momentul în care Alistair întinde un deget acuzator spre mine şi strigă: — Ea e E aici V-am spus că o să vină — Cine e nebunul ăsta? întreabă Calvin Knight, care se saltă şi el în picioare şi se propteşte lângă Liam Şi despre ce vorbeşte? Peste umărul lui Alistair îl văd pe Liam cum se holbează la mine şi se adună, pregătit să se repeadă la mine Pielea începe să mă furnice Liam nu se mişcă însă din loc Şi pare foarte surprins Mulţumesc, mulţumesc, mulţumesc Asta a fost a treia oară La Spider îşi aruncă un braţ în sus şi uşa se trânteşte cu zgomot Adio cale de scăpare! Fac un pas spre bufet şi liftul de servire Cu coada ochiului văd cum restul familiei Knight s-a ridicat în picioare Un murmur de glasuri umple acum încăperea, însă Alistair nu are ochi decât pentru mine — Nu vei reuşi, Tamsin, zice el cu un glas răguşit Are buzele uscate şi crăpate, iar albul ochilor săi a căpătat o tentă gălbuie E prea târziu Am făcut ce trebuia să fac Mi-am salvat familia Sticla de şampanie pe jumătate goală îmi e la îndemână şi cântăresc în minte cât de tare aş putea pocni pe cineva în cap cu ea — Şi uite cum te-au răsplătit! spun arătând spre capul şi braţele lui bandajate Practic te-au ucis — Se pare că nu înţelegi ce înseamnă să te sacrifici pentru binele familiei — Ba înţeleg foarte bine — Mi-am pierdut Talentul, zice Alistair şi îşi ridică braţele costelive pentru a da la iveală bubele proaspete ce le acoperă S-a scurs odată cu sângele Dar nu îmi pasă, atât timp cât în felul ăsta mi-am ajutat familia să-şi înţeleagă adevăratul potenţial, adevărata valoare Cuvintele lui mă zdruncină mai mult decât aş vrea — Dar nu vei apuca să-i vezi cum îşi exploatează acest nou potenţial, replic eu cu o notă de sarcasm în voce Cât a trecut? Trei zile? Şi cât mai ai de trăit? Câteva ore, nu-i aşa? — Ajunge! tună La Spider întrerupându-ne discuţia — Asta e fata de care ne-ai prevenit? Cine? Camerista? Ea e o Greene? întreabă Liam pe un ton aparent amuzat — Ţi-a luat mult timp să pricepi, zic, mai mult ca să îi şterg rânjetul de pe faţă Sunt în casa voastră de aproape trei zile Sunteţi cu toţii jalnici La Spider îşi strânge buzele şi îşi aruncă din nou braţul în aer O senzaţie puternică de furnicătură mă cuprinde, urmată de limpezimea mintală cu care m-am obişnuit deja Îi zâmbesc dulce: — După cum vezi, sunt în continuare aici — Omorâţi-o, sâsâie ea, şi în clipa următoare Clarissa se face nevăzută Îmi împing mintea în faţă şi o readuc la vedere Lângă ea, băiatul adolescent, fiul său, tremură şi apoi porneşte să crească, mai mare, tot mai mare, până ce aproape că dă cu capul de tavan Îşi pocneşte încheieturile şi porneşte greoi către mine — Opreşte-te, îi spun aproape cu blândeţe, şi cu o pocnitură zgomotoasă el revine la mărimea obişnuită Păcat că n-am putut să continui şi să-l reduc la dimensiunea unui creion — Nu-ţi folosi Talentul asupra ei! urlă Alistair în timp ce La Spider strigă „De ajuns!” — Ei bine, se pare că avem noroc, toarce Liam în tăcerea aşternută brusc Îşi aşază o mână pe braţul mamei sale Oricum aveam de gând să începem să alegem dintre membrii familiei Greene Însă unul din ei tocmai ne-a căzut ca din cer drept în poală, adaugă zâmbind călduros către ceilalţi După cum intenţionam să demonstrez cu ajutorul onoratului nostru oaspete – spune el dând din cap în direcţia lui Alistair –, am descoperit cum ne putem însuşi Talentul altcuiva Sigur, mai trebuie lucrat un pic la detalii, dar acum, că am pus mâna pe fată… — Nu cred că voi rămâne prea mult prin preajma voastră, intervin — Nu zău? zice Liam cu un glas rece din care a dispărut orice urmă de amuzament Jessica se holbează la mine din spatele lui Pare speriată, deşi nu îmi pot da seama dacă îi este frică de mine ori pentru viaţa mea Mă tem că nu prea ai de ales, adaugă acum Liam — Prinde-o! îi porunceşte La Spider domnului Tynsdell Arunc o privire în lături, către majordom, şi-l văd că şovăie — Acum, îl şfichiuieşte La Spider Am o secundă la dispoziţie pentru a simţi ceva asemănător milei când îl văd că se apropie Întinde un braţ să mă înşface Fac o fentă şi mă feresc, apoi îl pocnesc peste frunte O expresie terifiată îi traversează faţa în timp ce sare înapoi ca ars Îşi duce mâna la frunte şi se freacă Grozav! Grozav moment şi-a ales Talentul mătuşii Beatrice ca să mă părăsească În spatele meu, huruitul liftului care urcă sparge tăcerea — Prindeţi-o! strigă La Spider din nou, şi de data asta Calvin Knight este cel care păşeşte în faţă Furia i-a strâns gura pungă, într-o grimasă urâtă: — Tu, tu, bestie mică… Mă concentrez şi mă topesc într-un soi de ghem de energie pe care îl azvârl drept în pieptul lui Calvin Knight Dintr-odată, pielea mi se evaporă, vederea mi se înceţoşează şi simt că sunt trasă cu mare forţă în faţă, ca şi cum un vânt puternic m-ar fi făcut brusc fărâme După care, la fel de iute, revin la starea solidă — Ce s-a întâmplat? ţipă Clarissa, iar Alistair face un pas împleticit în faţă — A intrat în corpul lui, zice el răguşit Toată camera pare acum să-şi fi ieşit din minţi — Prindeţi-o! strigă din nou La Spider, împreunându-şi degetele ca pentru a le împiedica să mă azvârle (sau mai degrabă să-l azvârle pe fratele ei) de perete Celălalt frate se repede înainte, lovindu-mă cu capul în piept Mă zbat şi reuşesc să pun mâna pe sticla de şampanie, îmi iau avânt şi îl izbesc cu ea peste faţă Mormăie şi se retrage un pic, doar atât cât îmi trebuie Mă deplasez cât pot de repede în noul meu corp şi mă arunc în lift, trăgând de frânghie Grăbeşte-te, grăbeşte-te, grăbeşte-te! Din fericire, toţi servitorii din casa asta îngrozitoare au învăţat să se mişte cu o precizie de ceas Cu un huruit, liftul începe să coboare prin tunelul întunecat, către bucătăria de la etajul inferior Liftul se opreşte zgomotos în bucătărie Cu braţele acoperite de un strat subţire de clăbuci, Dawn se întoarce cu spatele la chiuvetă şi porneşte spre mine, fără îndoială pentru a lua din lift următorul transport de farfurii murdare Se opreşte şi se holbează la mine, iar din mâini i se scurge apă pe podeaua din piatră Îşi duce brusc o mână umedă la gură Iar printre degete îi scapă un soi de geamăt — Bună, Dawn, zic, dându-mă jos din lift şi dărâmând o farfurie Costumul de seară negru al lui Calvin Knight este acum pătat de resturi de mâncare Foarte bine La auzul unei voci masculine, bucătăreasa se răsuceşte din faţa sobei de gătit, cu telul argintiu strâns în mâna dreaptă Face ochii mari — Bucătăreaso, sunt eu, Tam…, ăăă…, Agatha Vorbesc serios Eu sunt Nu Calvin Knight Scuze că am năvălit aşa peste voi Spuneţi-le că am ieşit pe uşa din faţă Aud voci deasupra capetelor noastre Cineva, bănuiesc că La Spider, strigă Încuiaţi uşile! Urmează un strigăt de răspuns Bucătăreasa îşi face semnul crucii, cu telul uitat în mână, iar eu năvălesc în jos pe scara din spate — Da’ cum de… chiar tu eşti… nu se poate! Stai aşa! strigă ea după mine Încerc să trag bâjbâind zăvorul şi îi arunc o privire peste umăr — Sora mea, mă imploră Sprâncenele i se înalţă într-o expresie de o asemenea speranţă disperată, încât îmi muşc buza — Pe toate elementele! mormăi deschizând în fine uşa În spatele meu, bucătăreasa îmi strigă: — Mi-ai promis Luna aproape plină lunecă pe cer, aruncând raze peste statuia de piatră din grădină Sprintez prin iarba îngheţată, alunec şi mă opresc în faţa ei — Te rog, te rog, fă să meargă! gâfâi din greu şi îmi aşez mâna în locul în care ar trebui să se afle inima femeii Un puls prinde brusc viaţă sub degetele mele şi piatra rece se încălzeşte atât de iute, transformându-se în piele umană, încât mă face să mă smucesc înapoi Statuia îşi înalţă capul şi clipeşte din ochi, şi până şi în lumina lăptoasă a lunii văd cum sângele îi năvăleşte în obraji Cu un pocnet audibil înaintează împleticit către mine, cu braţele contorsionându-se ca o păpuşă stricată Spasme de teroare, ca nişte valuri mareice, îi traversează chipul În spatele meu uşa se deschide scârţâind şi tresar, însă nu e decât bucătăreasa, cu telul în continuare în mână, care se apropie în fugă de noi — Mary? şopteşte şi femeia îşi răsuceşte capul către ea — Matilda, spune cu o voce dogită, ca şi cum praful de piatră i-ar fi rămas în gât — O, mulţumesc lui Dumnezeu, mulţumesc lui Dumnezeu! suspină bucătăreasa care lasă să-i cadă telul şi aleargă în faţă; cele două femei se îmbrăţişează Privesc în sus şi văd cum luminile de la primul şi al doilea etaj se aprind, una după alta, în camere Vânătoarea a început — Vreţi un sfat? le întreb pe amândouă Plecaţi din casa asta Acum Fără să aştept răspunsul, o iau la goană peste peluză Crăp poarta şi mă uit pe furiş afară Strada e pustie Deschid poarta cât de încet pot Scoate totuşi un scârţâit care îmi aminteşte de grimasa şi scrâşnetul din dinţi ale lui Calvin Knight Mă aplec în faţă şi trag cu urechea Un strigăt în depărtare, un hohot de râs al unui mic grup de trecători, apoi huruitul roţilor unei trăsuri care străbate 27th Street Zgomotele obişnuite ale nopţii Umblu la zăvor cât de repede pot, apoi deschid poarta atât cât să mă pot strecura afară Mă gândesc că am la dispoziţie exact atât timp cât să-l găsesc pe Gabriel, care să mă ajute să ies din corpul lui Calvin Knight Dar după aceea… După aceea urmează o durere năprasnică; ea pare că îmi smulge cu totul jumătatea din stânga a feţei Mă retrag împleticit şi alunec sprijinită de poarta întredeschisă Pete negre se ţes şi dansează prin faţa ochilor mei, apoi se materializează sub forma lui Liam Knight Stă aplecat deasupra mea cu un vătrai din fier în mână — Scuze, unchiule, zice el pe un ton ce numai a scuză nu aduce Clatin din capul lui Calvin Knight, dar asta nu face decât să-mi înteţească durerea Un fir de sânge mi se prelinge pe bărbie şi pare să se adune în ureche — N-ai avut încotro, spune La Spider, ivindu-se din umbră şi apropiindu-se de fiul ei Studiază corpul meu (sau mai degrabă al fratelui ei) cu ochi nemiloşi: Calvin te va înţelege, sunt convinsă — Nu pare genul prea înţelegător, mârâi, sau dau să mârâi, căci vorbele care îmi ies din gură par înecate în mâl Petele negre devin din ce în ce mai estompate, cu excepţia uneia, care, ciudat, pare să semene cu o cioară O mică cioară cocoţată pe balustrada din piatră, chiar deasupra capetelor lui Liam şi La Spider — Isobel, gem, ajută-mă! Ochii lui La Spider se îngustează şi ea îşi aţinteşte privirea în sus Cioara îşi ia pe loc zborul, însă La Spider împunge cu degetul aerul, în direcţia ei — Nu! ţip Îmi împing mintea înainte pentru a-i fura Talentul lui La Spider, însă reflexele îmi sunt întârziate, chiar dacă numai cu două secunde Corpul ciorii se izbeşte o dată, de două ori de tocul ferestrei de la parter, apoi se prăbuşeşte pe trotuar Se transformă încet în corpul lui Isobel, întinsă pe spate O pană neagră pluteşte uşor prin aer, aterizând în palma ei dreaptă deschisă Nu-mi mai rămâne de făcut decât un singur lucru Să leşin DOUĂZECI ŞI UNU Simt o pulsaţie fierbinte în barbă Îi răspunde o zvâcnire dureroasă în tâmple care aproape că mă face să scap un geamăt, pe care reuşesc totuşi cumva să îl înăbuş Mă prefac că îmi ţin ochii în continuare închişi şi încerc să cuprind din priviri încăperea Stau în şezut şi nişte bucăţi de sfoară îmi sapă în pielea încheieturilor Se pare că sunt legată de un scaun cu spetează tare Se aud un pocnet şi un sfârâit Probabil, o buturugă care a fost scormonită în vatră Mă aflu, mai mult ca sigur, fie în biroul lui Liam, fie în cel al lui La Spider Întredeschid pleoapele şi risc să arunc o privire iute care îmi confirmă că mă găsesc, într-adevăr, în biroul lui Liam şi că, la fel de adevărat, Isobel este şi ea legată de un scaun, lângă mine Îmi mut ochii pe trei sferturi închişi spre perete, către locul în care stătea atârnat ceasul Nu mai este Cu o tresărire îmi amintesc vorbele încărcate de ură ale lui Alistair: Nu vei reuşi, Tamsin E prea târziu Nu-i totul pierdut Gabriel va găsi ceasul şi atunci… Gabriel! Nu m-am dus să-i descui poarta şi acum el va intra direct în gura lupului Deschid brusc ochii şi văd că tot ceea ce am bănuit se adevereşte În încăpere nu ne aflăm decât eu şi Isobel O Isobel inconştientă — Isobel, şoptesc clătinând scaunul în faţă şi în spate până ce se apropie de al ei Trezeşte-te! Trebuie să plecăm de aici O umbră albastră a prins să crească pe tâmpla ei dreaptă şi aş putea să pun pariu că are o migrenă pe măsură Isobel, şuier din nou, şi de această dată îşi deschide ochii şi îmi studiază încruntată faţa — Sunt eu, Tamsin Am intrat în corpul lui Calvin Knight, dar jur, sunt eu Înghite cu greu, de parcă ar încerca să scape de un gust rău din gură, apoi dă din cap spre mine — Am văzut ce au făcut înainte să… cad — La Spider te-a aranjat Îmi pare rău Am reacţionat cu întârziere Oricum, ce naiba căutai acolo? Îmi încovoi degetele şi trag de frânghie Este prea strâns legată Pleoapele lui Isobel flutură şi se închid, apoi se deschid din nou Culoarea îi revine încet în obraji şi cercetează împrejurimile: — Thom, bunicul meu, m-a trimis aici Ca să te caut — Thom te-a trimis? Dar n-are niciun sens De ce te-a trimis? Chiar aşa, de ce şi-ar fi pus Thom nepoata în pericol? Dar după aceea îmi amintesc că şi bunica mea are obiceiul de a mă pune în situaţii dificile, deci pare a fi o trăsătură de familie Buzele ei se strâmbă într-un zâmbet ambiguu: — Ceea ce face el pare adesea lipsit de sens În ochii celorlalţi, adaugă Isobel şi clatină din cap, apoi se înfioară, de parcă şi-ar regreta spusele A citit ceva în carte şi de asta m-a trimis Nimeni altcineva nu ştie că mă aflu aici Dacă ar fi aflat, nu m-ar fi lăsat să vin Ceilalţi… — Care ceilalţi? Cera şi cu fraţii ei? Încuviinţează din cap — Încă nu cred că membrii familiei Knight ar fi capabili să… — De ce? se aude un suspin şi după o clipă recunosc vocea Clarissei Un murmur ca de oţel o acoperă La Spider — Grăbeşte-te, şoptesc Poţi să…? Nu e cazul să mă obosesc să termin propoziţia, căci Isobel se transformă înapoi în cioară cu viteza fulgerului Pasărea dă din aripi şi se eliberează din legăturile frânghiei şi ţopăie jos de pe scaun, trăgând un pic o aripă după ea După care, la fel de iute, redevine femeie Se saltă clătinându-se în picioare, apoi îngenunchează în faţa mea Degetele ei încep să bâjbâie pe lângă pielea mea, desfăcând nodurile Arunc încă o privire spre uşa parţial deschisă şi îi şoptesc: — Trebuie să ne grăbim Există un pasaj secret Cred că înainte de a o şterge de aici, cel mai bine ar fi să ies din corpul lui Calvin Knight şi pe urmă să… — Ce idee excelentă! Cred că unchiul ar aprecia-o Tresărim şi eu, şi Isobel Liam stă în pragul uşii Şi lângă el se află La Spider Ochii îi scânteiază, iar faţa pare să radieze un triumf rece ca gheaţa Însă eu nu-mi pot desprinde privirea de pe micul revolver argintiu pe care îl ţine îndreptat asupra noastră DOUĂZECI ŞI DOI Cu o voce ca de lanţ de oţel şi o clătinare din cap înspre Isobel, ea zice: — Mişcă! Treci în partea cealaltă a camerei! Isobel ezită, apoi se ridică încet în picioare şi se îndepărtează câţiva paşi de şemineu Gura revolverului îi urmăreşte mişcarea — Dacă încerci ceva, orice, să ştii că o împuşc, mă avertizează La Spider Îi studiez faţa albă ca laptele, văd că vorbeşte serios şi dau din cap în semn de încuviinţare Oricum, nu prea am de ales — Crede-mă, mama e un ţintaş excelent După cum ar fi putut depune mărturie tata, dacă ar fi supravieţuit să poată spune povestea, mă asigură Liam — Ce familie încântătoare! murmur, însă La Spider nu mă bagă în seamă — Am să număr până la trei La trei vei ieşi din corpul fratelui meu Ai înţeles? Şi îţi repet, dacă încerci cumva să… — Am priceput, o reped, furioasă, încercând să născocesc un plan genial în cele trei secunde care mi-au mai rămas de trăit — Acum, zice La Spider armând revolverul Unu, doi, trei — OK, OK, şoptesc eu Închid ochii lui Calvin Knight şi orbecăi în faţă E ca şi cum aş trece printr-un tunel de lumină către suprafaţa apei — Uh, geme Calvin, în timp ce eu mă împleticesc la podea La Spider îndreaptă acum arma spre mine — Fii convins că îţi împărtăşesc sentimentele, mormăi către Calvin, în timp ce mă frec pe faţă Realizez că şi după ce am revenit în propriul corp, tot mai simt durerea în falcă pricinuită de lovitura aplicată de Liam lui Calvin cu vătraiul — De ce sunt legat? Ce se întâmplă aici? Ochii lui Calvin se aţintesc acum asupra mea Tu! sâsâie Tu… — Gata, unchiule, s-a terminat, spune Liam, grăbindu-se către el Desface repede nodurile şi îl ajută să se ridice în picioare Calvin îşi duce o mână la bărbie, se înfioară şi dă să se apropie de mine Liam se interpune însă între noi doi şi îl răsuceşte spre uşă Cred că e mai bine să te duci să-ţi linişteşti soţia Se va bucura să te vadă din nou… în pielea ta, ca să zic aşa — Lavinia, spune Calvin cu glasul sugrumat Totuşi ce se petrece aici? Cine e haimanaua asta şi cum de a…? — Lasă, vorbim despre asta mâine, îl asigură La Spider Şi deşi trăiesc în alte lumi, ceva din hotărârea care răzbate din vocea ei îmi aminteşte de felul impasibil de a se comporta al bunicii Calvin clipeşte mărunt şi îşi atinge din nou bărbia, îmi aruncă o ultimă privire şi iese Trânteşte uşa în urma lui — Să nu îndrăzneşti să te mişti, mă repede La Spider cu arma îndreptată acum spre inima lui Isobel Renunţ la încercările de a mă sălta în picioare şi schimb priviri cu Isobel — De ce nu ne omori, pur şi simplu? întreabă Isobel şi nu mă pot abţine să nu-i admir tonul perfect de dispreţ, cu toate că văd cum buzele îi tremură — Pentru că lui Liam îi place să se joace cu mâncarea înainte de a o înghiţi, îi răspund Liam îmi azvârle un zâmbet leneş — Agatha, toarce el Ba nu, scuză-mă, Tamsin Păcat că n-am ştiut că eşti aşa… năbădăioasă Se îndreaptă rapid spre birou şi apasă un mic buton negru care ştiu că va face să sune un clopoţel în camerele servitorilor — Rosie nu poate să vină, îi spun Dacă pe ea o suni Pentru moment e încremenită Mă decid să nu-i mărturisesc că vraja se va rupe într-o săptămână sau aşa ceva Asta dacă e să dau crezare spuselor mătuşii Beatrice Liam se trage gânditor de buză: — Vei fi un obiect de studiu fascinant La Spider se încruntă la mine Îmi fixez ochii pe revolverul pe care La Spider îl ţine îndreptat cu fermitate către Isobel şi mă concentrez în tăcere Dacă aş reuşi să sar la gâtul lui La Spider şi să aţintesc arma spre Liam, poate că… O bubuitură puternică îmi întrerupe şirul gândurilor Bubuitura este urmată de sunetul continuu al clopoţelului uşii de la intrare La Spider şi Liam schimbă priviri Deşi revolverul nu-i tremură în mână, femeii i-a dispărut brusc din obraji orice urmă de culoare — Oricine ar fi…, dă să spună Liam — Ei sunt, fii sigur, şuieră La Spider Ştiam eu că nu-i o idee bună să… — Ai încredere în mine, mamă, şuieră şi Liam Dacă situaţia nu ar fi atât de cumplită, aş urmări cu fascinaţie aparenta schismă dintre cei doi — Domnilor, se aude vocea ridicată a domnului Tynsdell Este o oră total nepotrivită Nimeni… unde te duci, tinere? Opreşte-te imediat! Dacă nu… Isobel îşi întoarce faţa spre mine şi îi văd ochii întrebători Vocea domnului Tynsdell nu se mai aude acum: Liam închide uşa şi o încuie cu o cheie de argint pe care o vâră în buzunar — Gabriel! strig eu Sunt aici! Suntem aici! La Spider mută arma către mine şi eu mă ghemuiesc la podea, trăgând-o pe Isobel după mine În clipa următoare, ea se transformă în cioară şi fâlfâie din aripi zburând către fereastră Cu o precizie mortală, La Spider îndreaptă arma spre cioara neagră care dă din aripi Apasă pe trăgaci Glonţul intră în zid la o secundă după ce Isobel se înclină brusc spre stânga, zburând direct către faţa lui La Spider care face doi paşi în spate şi-şi duce un braţ la ochi pentru a se proteja, în timp ce Liam porneşte să pâlpâie şi să se estompeze — Nici gând, şoptesc Îmi împing mintea înainte şi trag cu putere Forma lui redevine solidă şi el îşi roteşte capul, privindu-mă drept în ochi — Vasăzică, asta ştii tu să faci, zice încetişor Oh, îmi va face o imensă plăcere să-ţi fur Talentul — Încearcă doar, îl reped şi mă salt în picioare — Tamsin! strigă Gabriel de afară şi în clipa următoare uşa de lemn este izbită cu putere Urmează încă o lovitură Şi o a treia După care uşa se crapă În acelaşi timp, cioara este brusc azvârlită, cu o viteză uimitoare, de perete Se aude o pocnitură înfiorătoare şi pasărea alunecă şi se prăbuşeşte grămadă la baza şemineului — Isobel! ţip şi fug spre ea Îşi reia încet forma umană, însă ochii îi rămân închişi Din buza de jos i se prelinge un fir de sânge — Nu mişca, o aud pe La Spider rostind cu vocea ei ca de gheaţă Mă uit şi-l văd pe Gabriel în pragul uşii Ochii ni se întâlnesc şi dau din cap Îşi smuceşte bărbia spre mine, apoi se întoarce cu faţa către La Spider şi revolverul ei, aţintit acum direct spre capul lui Gabriel ridică mâinile, însă adoptă o poziţie mai degrabă de box decât de capitulare În timp ce La Spider îl cercetează cu atenţie, îl văd pe domnul Tynsdell foindu-se pe hol — Domnilor, zice el Să…? La Spider îşi flutură mâna liberă în direcţia lui — Liber, spune pe un ton aproape absent şi domnul Tynsdell se grăbeşte să dispară Liam îşi mută privirea de la Gabriel la mine şi ridică din sprâncene: — Şi ăsta cine mai e? Oh, misterul se adânceşte Nu apuc să răspund, căci o voce blândă se face auzită de afară — Zău aşa, Lavinia Aici am ajuns? Şi cu asta Thom păşeşte înăuntru, trecând pe lângă Gabriel şi împingându-l uşor deoparte cu bastonul E îmbrăcat într-un costum perfect călcat şi părul îi este frumos pieptănat pe spate, de parcă s-ar duce la o întâlnire importantă O senzaţie puternică de răceală mi se strecoară în creier Thom Greene pare total netulburat de apariţia sa la reşedinţa Knight Mai mult decât atât, are un aer foarte hotărât La Spider se îndreaptă de spate: — Thom Greene, şopteşte Gabriel începe să se strecoare de-a lungul peretelui către mine, fără să o scape din ochi pe La Spider, care pare însă pentru moment să nu-i mai dea atenţie Thom îşi înclină capul: — Da Au trecut ani buni de când nu ne-am văzut Şi din câte îmi dau seama, ne întâlnim din nou în circumstanţe nefericite Pentru întâia oară o văd pe La Spider pusă în încurcătură şi o expresie ce aduce a panică i se întipăreşte pentru câteva clipe pe faţă Ochii îi fug sălbatic către Liam, ca în căutare de sprijin Mă întreb din nou cine a convins de fapt pe cine să înceapă experimentele asupra familiei Greene Cuvintele Cerei îmi revin în minte: La Spider i-a spus mamei că e o proastă, un copil care se mulţumeşte să se joace în curtea lui Dar până la urmă a renunţat şi a plecat Şi, fapt încă şi mai important, ne-a lăsat în pace Să trăim la fel de liniştiţi în continuare Dar, mulţumită lui Liam, pacea se pare că nu avea să mai dureze Isobel se foieşte în braţele mele şi dă să se ridice: — Bunicule, şopteşte Chipul lui Thom se înăspreşte la vederea sângelui de pe faţa fetei — Ce aveaţi de gând să-i faceţi? întreabă el Orice urmă de blândeţe i-a dispărut din voce Liam ridică din umeri şi zâmbeşte leneş: — De ce nu o întrebi? Ea e cea care a venit aici Deghizată Thom dă încet din cap: — Tot ce se poate Dar îndrăzneşti cumva să negi că de săptămâni întregi ne studiezi, ne urmăreşti? Face o mică pauză de curtoazie şi când vede că Liam se abţine să răspundă, dă din cap: Desigur, n-ai cum să negi Face încă un pas în faţă şi se apropie de Isobel şi de mine Îşi ţine însă ochii fixaţi în continuare asupra lui Liam, fapt ce îmi aduce brusc în minte imaginea unui profesor ce îşi muştruluieşte elevul neascultător Şi cu ce scop ne-ai urmărit, dacă-mi permiţi să întreb? De unde până unde acest interes? Doar avem o înţelegere Să ne lăsăm unii pe ceilalţi în pace La Spider înghite cu greu şi gâtul ei lung pare să se convulsioneze, însă Liam este cel care răspunde: — Vremurile se schimbă, bătrâne Nu facem decât ceea ce şi voi aţi face mai devreme ori mai târziu Thom clatină din cap: — Nu prea cred Noi, cei din familia Greene, nu suntem însetaţi de sânge, aşa ca voi — Atunci nu sunteţi decât nişte proşti, murmură Liam Iar mie, unuia, nu-mi plac proştii Şi cu un gest aproape prea iute pentru a fi sesizat, scoate din haină un cuţit de argint strălucitor şi îl înfige în coastele lui Thom Lângă mine, Isobel sare de parcă ea ar fi fost cea înjunghiată — Bunicule! ţipă Thom îşi întoarce capul spre ea, o priveşte îndelung, după care, ca într-o scenă filmată cu încetinitorul, porneşte să se prăbuşească la podea În timp ce face asta, ridică o mână şi luminile se sting, cufundând încăperea în întuneric Aproape simultan simt furnicături pe piele Fie Liam, fie La Spider a încercat să-şi folosească Talentul asupra mea — Tam! strigă Gabriel, dar vocea îi este înăbuşită În lumina difuză ce pătrunde prin fereastră îi văd pe Liam şi Gabriel luptându-se să pună mâna pe cuţit Un licăr argintiu, apoi un geamăt O trag cu greu pe Isobel după mine — Haide să ieşim de aici, murmur, în timp ce un zgomot de armă răsună în încăpere şi glonţul sparge geamul din spatele nostru — Nu plec fără bunicul, suspină Isobel în urechea mea În lumina slabă ce se reflectă din stradă în geam o văd pe La Spider cum ridică revolverul şi îl îndreaptă către mine În clipa aceea Liam şi Gabriel se izbesc de ea Conturul lui Liam prinde să tremure şi să se şteargă — Tamsin! strigă Gabriel din nou De data asta îmi împing mintea înainte şi trag tare de Liam, iar el se solidifică înapoi şi reapare gâfâind În secunda când încearcă să-şi tragă răsuflarea, Gabriel îşi scoate iute picioarele de sub corpul lui şi îl loveşte o dată, de două ori în faţă La Spider scoate un urlet şi-l ţinteşte pe Gabriel şi acum reflexele mele sunt întârziate Corpul lui Gabriel este azvârlit dintr-odată în sus şi traversează în aer jumătate din cameră Geme şi se prăbuşeşte în fotoliul din piele, apoi cade pe covor O trag pe Isobel după mine şi mă apropii împleticit de el — Gabriel, plâng Gabriel… Îşi deschide ochii, care, pot să jur, aruncă flăcări în umbrele din încăpere — Lasă-mă să mă sprijin de tine, mormăie el şi îşi înfăşoară degetele atât de strâns în jurul încheieturilor mele, încât sunt sigură că voi purta brăţări vineţii multe zile de acum încolo Cu celălalt braţ se prinde de Isobel — Nu plecăm de aici fără Thom, strig eu Îmi împing mintea în faţă cu toată forţa de care sunt capabilă şi-mi încleştez degetele de mâna bărbatului mai vârstnic În aceeaşi clipă, La Spider ţinteşte spre pieptul meu şi apasă pe trăgaci Nu se aude însă nicio detunătură Mă clatin totuşi când ţipătul lui La Spider mă izbeşte în urechi Sunetul continuă să se propage în timp ce lumina şi întunericul trec învolburându-se pe lângă mine ca într-un caleidoscop, până ce, într-un târziu, începe să se stingă într-un soi de bocet slab Deschid ochii O pală rece de vânt îmi biciuieşte faţa şi pământul de sub picioare pare dur Ici-colo petice vechi de zăpadă acoperă, ca nişte bube, pajiştea îngălbenită O casă înaltă cenuşie se înalţă în faţa mea, însă obloanele îi sunt rupte şi vântul le izbeşte de zidurile goale, arse Gabriel îşi ţine o mână încleştată de încheietura mea, însă pe cealaltă o eliberează din strânsoarea lui Isobel Fata se ridică — Unde suntem? şopteşte ea — La Hedgerow, la mine acasă, îi răspund pe un ton sumbru Mă uit la ceea ce a mai rămas din casă Ultima oară când fusesem aici era plină de lumină şi de oameni, şi de viaţă — E singurul loc care mi-a venit în minte, spune Gabriel Deşi ştiam că nu o vom găsi în aceeaşi… stare Casa, aşa cum era ultima oară, nu am avut timp s-o găsesc Îşi trece degetele peste buza de jos şi-şi şterge o dâră de sânge — Eşti rănit? îl întreb, uitându-mă cu atenţie la faţa lui în căutare de vânătăi Clatină din cap, aşa că îmi îndrept atenţia asupra lui Thom Din două mişcări iuţi, Isobel şi-a rupt tivul jupei şi acum tamponează cu el rana lui Thom Dar din expresia ei înţeleg că nu există nicio speranţă Totuşi vocea îi sună ferm atunci când mă priveşte şi spune: — Trebuie să ne întoarcem la noi acasă Cera îl poate vindeca Cunoaşte… nişte leacuri Poate să… Vocea i se îneacă Thom întinde o mână tremurândă şi îi atinge gura cu blândeţe Pleoapele i se deschid — Prea târziu, şopteşte el şi se foieşte, încercând să se ridice — Nu te mişca, strigă Isobel, şi degetele ei apasă şi mai tare rana, pentru a opri sângerarea — Tinere, spune Thom, ajută-mă să mă ridic Gabriel şovăie, se uită la Isobel o frântură de secundă, apoi îl prinde pe Thom pe după umăr şi îl saltă în şezut — Domnule, cred că… — Şşt, zice Thom, şi tăcem cu toţii, urmărindu-l cum îşi întoarce capul la stânga şi la dreapta pentru a cuprinde din ochi pajiştea şi ceea ce a mai rămas din casă — E un loc bun, şopteşte într-un târziu Un loc încărcat de forţă Simt elementele Mă holbez la zidurile goale — A fost…, dau să spun, dar dintr-odată lacrimi îmi scapă din ochi şi durerea pe care o simt în gât mă împiedică să continui fraza Thom mă priveşte calm: — Şi va fi din nou, Tamsin Trebuie să fii curajoasă Şi va mai trebui să faci o alegere O alegere îngrozitoare, murmură el Îmi frec fruntea cu buricele degetelor pentru a alunga durerea de cap care mă săgetează — Nu din nou, mormăi — Ba mi-e teamă că da Se întoarce spre Isobel şi şterge cu vârfurile degetelor lacrimile care i se preling fetei pe faţă: — Şi tu trebuie să fii curajoasă Citeşte ce stă scris în carte Dar nu te lăsa copleşită de ceea ce vei descoperi acolo Un nod pare să i se pună acum în gât: Cartea nu trebuie folosită decât ca îndrumar, reuşeşte el totuşi să adauge — De ce m-ai trimis acolo? întreabă Isobel cu voce spartă, în locul acela înfiorător? De ce m-ai trimis dacă ai ştiut că aşa se va întâmpla? Dacă ai ştiut că vei muri? O umbră de zâmbet trece peste buzele lui Thom: — Numai cei foarte tineri au impresia că există mijloace prin care putem evita moartea Dar este imposibil În cel mai bun caz putem alege cum să părăsim această lume Trage încă o dată cu mare greutate aer în piept şi cutele din jurul ochilor i se strâng brusc Da, este un loc bun Îngropaţi-mă aici Isobel tresare şi dă să protesteze, însă Thom se mărgineşte să repete: — Îngropaţi-mă şi înălţaţi deasupra mea un altar Poate că vom veni aici Apoi, zâmbind către mine: Din nou DOUĂZECI ŞI TREI Urletul lui Silvius pare să răsune în toată casa familiei Greene, cu toate că Isobel şi lupul ei au plecat în pădure Cu o oră în urmă, Gabriel, Isobel şi cu mine am Călătorit înapoi în timp Dar înainte de a face asta l-am îngropat, în secolul meu, pe Thom pe pajiştea din spatele ruinelor a ceea ce fusese casa mea părintească Ne luase aproape trei ore să săpăm în pământul pe jumătate îngheţat o groapă suficient de adâncă în care să aşezăm trupul lui Thom Isobel nu scosese niciun cuvânt, dar îşi lăsase lacrimile să curgă nestingherite pe obraji în tot timpul cât rămăseserăm strânşi în jurul mormântului improvizat Într-un târziu, ne luase pe mine şi pe Gabriel de mâini şi intonaserăm cu toţii rugăciunea tradiţională pentru eliberarea sufletului, şi dacă armonia celor trei voci ale noastre i s-a părut slabă în vântul care se înteţea, s-a abţinut să protesteze Apoi, ţinându-ne în continuare de mâini, Gabriel ne condusese înapoi în 1887 la casa lui Isobel În camera aceea din faţă în care îi întâlniserăm pentru întâia dată pe Cera, pe fraţii ei şi pe Thom, le explicaserăm Cerei, lui Philben şi lui Phineaus ce se petrecuse la reşedinţa familiei Knight După ce schimbaseră între ei o singură privire, Philben şi Phineaus plecaseră să aducă restul familiei acasă, pentru siguranţă Isobel părăsise brusc încăperea, cu degetele înnodate strâns în blana lui Silvius, iar Cera, Gabriel şi cu mine rămăseserăm să aşteptăm în linişte în faţa focului ce pâlpâia, apoi se stingea treptat, şi iar pâlpâia în întuneric Într-un târziu, Cera se mişcă şi traversează camera spre o măsuţă şi începe să se joace cu fitilul unei lămpi cu ulei Sub degetele ei, lumina lămpii începe să crească şi să arunce umbre aurii peste zidurile zugrăvite simplu, în alb Abia atunci se răsuceşte cu faţa către noi şi văd că are ochii umflaţi Cu durere îmi amintesc de talentul lui Thom de a aduce lumina sau întunericul în orice încăpere Un alt urlet de jale vine dinspre pădure În clipa asta îmi vine să-mi apăs palmele peste urechi şi să urlu şi eu În schimb, încerc să aleg între sutele de întrebări care se bat între ele pentru primul loc în mintea mea — Acum ne crezi? şoptesc Cera pare să se ţină foarte dreaptă şi nemişcată, de parcă s-ar teme să nu se spargă în mii de bucăţi Reuşeşte totuşi să dea din cap — Niciodată nu s-a pus problema dacă să te credem sau nu, zice ea într-un final Flacăra din lampă licăre ca pentru a-i întări spusele Nu zău, aproape că m-ai păcălit Mă decid totuşi să nu rostesc aceste vorbe cu voce tare şi Cera continuă: — Problema care s-a pus a fost cum să răspundem avertismentului tău Trag aer în piept Dintr-odată ochii ei se umplu de lacrimi şi vinovăţia i se citeşte în ei, aşa că îmi înăbuş orice intervenţie — Thom a ştiut ce avea să se întâmple şi totuşi nu a făcut nimic Mai mult, a provocat el însuşi deznodământul, spune şi gura i se strâmbă în jos Ce folos că eşti capabil să citeşti viitorul, atât timp cât nu poţi preveni un asemenea lucru? şopteşte şi vorbele ei fac să se agite aerul în cameră Şovăitoare, îi spun: — Thom mi-a zis că nu putem evita moartea Cera îşi mişcă mâinile şi clipeşte spre mine Nu-mi dau seama dacă vorbele mele i-au mai alinat sau nu durerea Clatină din cap, apoi rosteşte cu o voce mai puternică: — Acum va trebui să ne asigurăm că moartea lui n-a fost zadarnică Şi că nu va rămâne îngropat acolo… singur… pe vecie Dau din cap: — Va trebui să fabricăm Domaniul Ne trebuie… ne-ar fi trebuit ceasul despre care ţi-am povestit Cel atârnat în casa familiei Knight Dar cred că Alistair le-a spus să îl distrugă Mă întorc spre Gabriel: — Poţi să-l găseşti? Îşi închide ochii câteva clipe, apoi scutură din cap — A dispărut Mă înfior Pielea de sub ochii lui a căpătat o tentă mai întunecată Este noaptea celei de-a doua zile pe care o petrece în 1887 Nu mai are mult timp Concentrează-te, Tamsin, concentrează-te! — Domaniul, repet cu încăpăţânare, în speranţa că ne va veni totuşi o idee genială De data asta trebuie să facem lucrurile mai temeinic Data trecută soluţia a fost… imperfectă, ca s-o citez pe bunica — Sânge, se aude o voce care ne face pe toţi să tresărim Isobel stă în pragul uşii În lumina felinarului faţa ei pare compusă numai din planuri şi unghiuri aspre Lângă ea, Silvius ne urmăreşte cu ochii lui aurii înguşti — De data asta îl vom face aşa cum trebuie Familia Knight nu este singura care înţelege puterea vrăjilor de sânge — Isobel, murmură Cera, însă faţa femeii mai tinere rămâne la fel de îndârjită — Nu-mi pasă După toate câte i-a făcut bărbatul acela… bunicului Nu-mi pasă cât din sângele lor vom vărsa, adaugă Isobel, îngropându-şi degetele lungi în blana din jurul gâtului lui Silvius — Ba nu vom vărsa nicio picătură de sânge, o întrerupe Cera pe un ton tăios Nu aşa ne-am comportat noi… — O, ba da, vom vărsa, zice Isobel încetişor Apoi se îndreaptă de spate, deschide gura şi intonează cu o voce monotonă, stranie: Unul stătea pentru Nord, iar unul stătea pentru Sud; unul stătea pentru Est, iar unul stătea pentru Vest Şi unul stătea pentru Centru Nordul a convocat Aerul, iar Sudul a cărat Apa; Estul a chemat Focul, iar Vestul a purtat Vântul Şi Centrul a oferit sânge Şi toate erau legate laolaltă Simt răceala cum îmi cuprinde braţele în timp ce vraja Domaniului se revarsă de pe buzele ei — Am citit vraja asta, spune Isobel Astă-seară a apărut pentru prima oară în carte Dungi albe îi mărginesc gura, de parcă şi-ar ţine dinţii încleştaţi pentru a se abţine să nu ţipe Al cincilea element Altă cale nu există Clopote de alarmă îmi sună în cap: — Ba nu, şoptesc Nu va funcţiona În secolul meu familia Knight se va ridica din nou E o soluţie imperfectă în cel mai bun caz, îi reamintesc, ca şi cum spusele bunicii ar avea vreo greutate pentru ea Dar Isobel nici măcar nu mă învredniceşte cu vreo privire Cera pare tulburată: — Noi nu ne-am aventurat niciodată cu Talentele noastre pe asemenea tărâmuri Niciodată, murmură ea — Nu am fost puşi niciodată în situaţia de a o face Până acum, spune Isobel — Bun, să zicem atunci că vom avea nevoie de ceasul acela, zice Cera Cum vom pune mâna pe el, din moment ce a dispărut? Ce propui? Să intrăm pur şi simplu acolo şi să-l cerem în modul cel mai politicos cu putinţă? Gabriel se foieşte şi-şi drege glasul — M-am tot gândit În secolul nostru Alistair a menţionat ceva legat de pierderea ceasului la o partidă de cărţi Ce-ar fi să Călătoresc şi mai înapoi în timp şi să…? — Nu va merge, îl întrerup Liam ştie cine eşti Gabriel face o pauză, ridică din sprâncene şi continuă — După cum spuneam, aş putea Călători în timp înainte de toate aceste întâmplări şi… — Nu! Nu pricepi? Liam te va prinde din nou Aşa a reuşit să Călătorească în viitor, în secolul nostru Nu-ţi aminteşti ce ne-a spus atunci: „Nu fi supărată pe iubitul tău S-a opus din răsputeri?” Gabriel pufneşte, dar eu îi dau înainte, acoperindu-i vocea: — Şi te rog să nu te grăbeşti să spui vreo prostie, cum că ai putea să îl învingi în luptă sau mai ştiu eu ce… — Ei bine, e un fapt atât de evident încât nici n-o să mă obosesc să îl afirm… — Nu fi prost! Oricum, câte alte Călătorii mai poţi face, Gabriel? Eşti pe moarte Deschide gura, apoi o închide la loc Îşi împreunează mâinile şi se holbează în jos la ele — Oricum, nici nu e vorba propriu-zis de un ceas, intervine Isobel Ci de un mic dispozitiv de măsurare a timpului Nici pe departe ceva atât de mare ca un ceas de perete, din câte am desluşit în carte Un dar al timpului dăruit de bunăvoie Aşa stă scris — Dăruit de bunăvoie? întreabă Gabriel Se încruntă: Ar fi fost util să ştim asta înainte de a încerca să furăm nenorocitul ăla de ceas Isobel nu-l bagă în seamă Privirea i se ascute ca un tăiş când se uită la mine — Şi tot în carte scrie că obiectul se află în posesia ta Clipesc mărunt — În posesia mea? Dar n-am aşa ceva Eu…, bâigui şi mă foiesc în scaun şi abia atunci simt o mică înţepătură în coapsă E medalionul cu camee al Jessicăi Şi care se întâmplă să aibă în interior un cesuleţ Pe care ea mi l-a dăruit De bunăvoie Îmi vâr mâna încet în buzunar şi-mi înfăşor degetele în jurul ceasului Bate regulat, ca o inimă Privirea lui Isobel este acum senină şi triumfătoare — OK, deci avem dispozitivul, dar cum vom lua un ceas din casa familiei Knight? La Spider şi cu Liam vor sta cu ochii în patru şi… — Nu despre La Spider ori Liam e vorba aici, intervine Isobel mângâind blana lui Silvius Ci de Jessica Am desluşit asta în carte Sacrificiul de sânge al fiicei va lega vraja Degetele mi se încleştează în jurul medalionului — Nu Nu Jessica Ea e singura care… — Care ce? întreabă Cera, curioasă; are privirea tulburată — Care pare să aibă inimă, termin propoziţia, deşi nu sunt pe deplin convinsă că am dreptate La urma urmei, o lăsase pe Livie să moară Persist totuşi: Dacă o vom sacrifica pe Jessica nu vom rezolva nimic Isobel îşi întoarce capul: — Ajunge! Vom face ceea ce ai vrut de la bun început să facem — Ba nu, zic, încercând să îmi înăbuş tremurul din voce Nu aşa ar trebui să se întâmple lucrurile De fapt, aşa ar trebui să se întâmple şi pe urmă, cândva în viitor, toate iţele se vor descurca — Bun, atunci ce e de făcut? întreabă Cera încetişor cu ochii pe mine — De ea trebuie să ne ocupăm Mâine-seară De Samhain Glasul lui Isobel răsună dur, de cremene, şi Cera icneşte, apoi dă uşor din cap — Mâine-seară? Dar cum vom reuşi s-o scoatem pe Jessica din casă mâine-seară? La Spider nu îi va da voie să iasă din casă şi… las fraza neterminată să plutească în aer — Ce e? întreabă Isobel, şi felul în care îşi răsuceşte brusc faţa spre mine şi mă priveşte fără să clipească mă face să mă înfior Cunoşti o modalitate de a o scoate pe Jessica din casă, nu-i aşa? Nu-i aşa? Clatin din cap — Dar tu singură ai spus că el e pe moarte, izbucneşte Isobel brusc, arătând cu degetul spre Gabriel Silvius schelălăie o dată, se aşază, apoi se saltă iar în patru labe Îşi freacă botul de mâna lui Isobel, dar ea îl ignoră Cu toţii vom muri cât de curând dacă nu vei face ceva Dacă ştii un mod de a o scoate din casă, atunci vorbeşte O alegere îngrozitoare, aşa îmi spusese Thom Fie să particip la uciderea cuiva, fie să nu fac nimic, ştiind că toţi cei dragi vor pieri Arunc o privire spre Gabriel şi în clipa aceea îmi dau seama că de fapt nu am de făcut nicio alegere — Profesorul ei de muzică de dinainte de Gabriel E îndrăgostită de el Dacă îi vei trimite un mesaj cum că vrea să o vadă, Jessica se va furişa afară din casă ca să-l întâlnească Îmi închid ochii să nu văd privirea triumfală arzătoare de pe faţa lui Isobel — Tot nimic? Gabriel se uită la mine şi focul aruncă lumini şi umbre peste faţa lui trasă — Scuze, murmur, împletindu-mi degetele cu ale lui Are mâinile reci Nu mai încerca Clatină din cap: — E OK, şopteşte el Tocmai am făcut-o Nimic Nu pot să găsesc pe nimeni Îşi închide ochii la loc şi pare să intre, pe jumătate adormit, într-un soi de transă Înghit în sec şi mă abţin să-i pun alte întrebări Am petrecut noaptea stând trează, urmărindu-l cum doarme şi încercând să mă amăgesc că, atât timp cât îl auzeam respirând, totul avea să fie în regulă Că încă mai aveam speranţa de a-l scoate viu din toată această nebunie Îmi îndoi picioarele şi îmi lipesc genunchii de piept E noaptea de Samhain Luna plină domină cerul senin, spuzit de mii de stele Cu puţin peste o oră în urmă, Philben şi Phineaus plecaseră în trăsura familiei spre locul de întâlnire planificat pentru răpirea Jessicăi Eu refuzasem să îi întovărăşesc Nu că aş fi fost rugată Uşa camerei care adăposteşte biblioteca se deschide şi Isobel intră, urmată de Cera Faţa femeii mai vârstnice este palidă, iar cutele care îi înconjoară gura se adâncesc în timp ce o privesc Isobel este însă cea care vorbeşte — Vraja e pregătită Tot ce ne mai trebuie acum este sângele unui Knight Cera icneşte şi furişez o privire piezişă în direcţia ei Tace în continuare — O iau eu înainte, îi spune Isobel Cerei Mă duc să pregătesc altarul Iese fără să îmi arunce vreo privire Mă ridic din fotoliul din piele în care am stat până acum, trec pe lângă Gabriel, care îşi ţine şi acum ochii închişi, şi traversez camera către Cera şi şemineu Îmi fixez ochii pe un buchet de ierburi care se ofilesc pe poliţa de deasupra căminului şi îi şoptesc: — Mai spune-mi o dată cum ar trebui să decurgă lucrurile Cera oftează, îşi întinde mâinile spre foc şi le freacă încet: — Chiar nu ai idee cum funcţionează vrăjile, nu-i aşa? Ridic din umeri: — Nu mi s-a explicat în copilărie Îi povestisem despre trecutul meu atât cât considerasem că e necesar — Hm, îmi închipui că atunci când tu şi tânărul tău prieten vă veţi întoarce înapoi în timp, veţi găsi totul schimbat E o idee la care nu m-am gândit, aşa că o fac acum Totul va fi altfel Voi şti de la bun început că am Talent Nimeni nu va încerca să îmi ascundă acest lucru Şi poate că nu mă voi mai simţi tentată să plec de la Hedgerow şi să merg la o şcoală-internat din Manhattan Poate că nu voi ajunge s-o cunosc niciodată pe Agatha Clatin din cap – în clipa asta nu am nimic la care să vreau să mă întorc — După cum ştii, noi ne tragem puterea din elemente — Pământul, Aerul, Apa şi Focul, recit eu — Da, încuviinţează Cera Însă Sângele şi Timpul sunt şi ele considerate elemente Numai că rareori apelăm la ele ori le convocăm Pentru că pot fi… periculoase Pot scăpa foarte uşor de sub control — Dar cei din familia Knight nu se tem de ele Colţurile gurii ei se strâmbă în jos: — E limpede că nu Întinde mâna, ia bucheţelul de ierburi şi îl desface şi începe să-l mărunţească între degete Un miros dulce-acrişor se înalţă din frunzele rupte: Dacă vom chema toate cele şase elemente deodată şi vom lega vraja cu sângele unuia dintre ei, credem că vom putea să… le deturnăm sau să le izolăm puterile Azvârle câteva frunze în foc Flăcările se înalţă verzi preţ de câteva clipe — Cu sângele unuia dintre ei…, repet încetişor — Altfel nu se poate, spune Cera blând Sângele va lega vraja Sângele cheamă sânge Toţi cei de acelaşi sânge cu cel sacrificat vor fi afectaţi Talentele lor vor fi legate în Domani şi nu vor mai fi nicicând capabili să le folosească Îmi întinde o crenguţă Panseluţe, murmură ea Fac bine oricărei minţi tulburate Înfiorată, îmi trec degetele peste seva verde care se scurge din frunzele rupte Prin urmare, vor fi nişte oameni obişnuiţi Nişte persoane… lipsite de Talente Aşa cum crezusem eu însămi despre mine timp de mulţi ani Numai că familia Knight nu va avea la dispoziţie ani în şir pentru a se obişnui cu ideea Ci doar secunde — Ai fi făcut-o dacă Thom n-ar fi murit? o întreb pe Cera Ridică din umeri şi-şi freacă degetele de rochie, ca pentru a şterge urmele de sevă — Puţin probabil, răspunde într-un târziu Încerc să îmi păstrez vocea calmă: — Chiar dacă ştii că omoară oameni? Oameni lipsiţi de Talente, dar fiinţe umane totuşi… — Da, ştiu toate astea, spune Cera pe un ton plat Numai că noi n-avem nimic de-a face cu oamenii aceia — Cum aşa? Sunt totuşi… — Uite ce-i, spune Cera cu un glas aspru şi mai smulge câteva crenguţe de ierburi pe care le aruncă în foc În Lumea Veche, înainte de a veni aici, am fost hăituiţi şi persecutaţi Uneori chiar omorâţi din cauza Talentelor noastre Omorâţi de oamenii de care vorbeşti Străbunica mea a fost arsă pe rug pentru că putea alina durerile şi vindeca majoritatea bolilor Am văzut, stând în mijlocul mulţimii de oameni pe care ea însăşi îi vindecase, cum un bărbat îmbrăcat în haine cenuşii a aprins focul la picioarele ei În noaptea aceea am fugit cu toţii Mama, fraţii mei, bunica şi bunicul Şi verii mei Nu am avut de ales Trebuia să ne îndepărtăm de oamenii aceia, să nu ne mai apropiem de ei niciodată şi să ne asigurăm că şi copiii noştri vor face la fel ca noi Tace şi îşi studiază mâinile încleştate Sper că şi tu îţi vei învăţa copiii acelaşi lucru — Nu prea ştiu ce să zic, răspund încetişor Mult timp am crezut că fac parte dintre oamenii aceia Prietena mea cea mai bună e unul din ei Mătuşa mea Beatrice s-a măritat cu un bărbat lipsit de Talente Nu sunt atât de răi, spun, uitându-mă la degetele mele pătate cu verde Jessica vrea să fie un om obişnuit, adaug, şi îmi apăs de buze bucheţelul, inhalând parfumul Nu are efect Probabil că mi-ar trebui o găleată de panseluţe Cera traversează încăperea, întinde mâna şi scoate dintr-un cârlig un alt buchet de ierburi Se aude huruitul roţilor unei trăsuri Gabriel se ridică în şezut şi deschide ochii — Ce se întâmplă? întreabă cu vocea încleiată Faţa Cerei se întoarce spre fereastră şi eu îi urmăresc privirea Primul care coboară din trăsură este Phineaus, care deschide uşa Philben apare ţinând în braţe un corp înfăşurat într-o mantie lungă întunecată Mută greutatea de pe un braţ pe celălalt şi mantia se desface Văd manşetele rochiei Jessicăi şi gâtul ei alb Philben se uită în sus spre cer, apoi spre casă Expresia lui e impenetrabilă Pe urmă el şi Phineaus se răsucesc şi pornesc către pădure, pe aceeaşi potecă pe care plecase mai devreme şi Isobel În câteva secunde sunt înghiţiţi de beznă Mă cutremur şi îmi întorc privirea Cera mă priveşte o clipă şi faţa ei este la fel de impenetrabilă ca a fratelui său — Totul se va termina repede, zice şi îmi strecoară în mână restul de panseluțe, după care iese După un minut aud trântindu-se uşa de la intrare — Tam, spune Gabriel de pe canapea — Au prins-o, îi spun pe un ton plat Traversez înapoi încăperea şi mă aşez în fotoliul de lângă el Trec câteva clipe şi-i simt degetele în părul meu — Mai este timp, zice — Timp pentru ce? — Pentru a opri totul Îmi îndrept spatele şi mă holbez la el Este îmbujorat la faţă, însă vocea nu-i tremură când continuă: — Nu trebuie să trecem prin toate astea Putem să mergem în pădure, s-o luăm pe Jessica şi să ne întoarcem în secolul nostru Clatin din cap: — Asta nu va rezolva nimic Nu pot să duc un Knight în viitor Familia Greene e foarte hotărâtă Şi cartea le-a spus, nu ştiu de ce, că Jessica e omul lor Sacrificiul fiicei celei mici, adaug holbându-mă la foc Sacrificiul Se pare că nu înţelegi ce înseamnă să te sacrifici pentru binele familiei Tresar — Alistair! Privirea lui Gabriel fuge spre fereastră şi-l văd cum se chinuie să se salte în şezut — Ce? Unde? — Of, scuze Alistair nu-i aici Doar ca mi-am amintit ceva ce mi-a spus La cina de la reşedinţa Knight Alistair mi-a zis că şi-a salvat familia sacrificându-se pe sine Sar în picioare Nu de Jessica au ei nevoie Sau nu numai de ea Trebuie să plec — Aşteaptă, zice Gabriel, ridicându-se în picioare Vin cu tine — Nu se poate Nu poţi… Iartă-mă Ştiu că n-ar trebui să-ţi spun ce să faci — Oh, Tamsin, zice Gabriel şi un zâmbet de fericire i se lăţeşte pe faţă în timp ce mă prinde de braţ Încerc să nu mă clatin în clipa când se sprijină, aproape cu toată greutatea lui, de mine Încă mai sunt speranţe pentru tine N-am inima să-l contrazic DOUĂZECI ŞI PATRU Un vânt aprig se înalţă, făcând girueta să se învârtă tot mai repede atunci când ieşim din casă Nori plutesc pe cer, acoperind luna Movile de pământ îngheţat ne scârţâie sub tălpi în timp ce fugim spre pădure Mă împiedic o dată în beznă şi braţul lui Gabriel se strânge şi mai tare în jurul meu — Pe aici, zice după o clipă, conducându-mă pe o potecă plină de tufişuri ce înaintează şerpuit prin încâlceala de copaci — Te rog, te rog să nu fie prea târziu, şoptesc iar şi iar în timp ce ne croim drum printre rugi şi crengi atârnate Într-un târziu, vedem în faţă fuioare pale de fum ce urcă spre cer Au aprins deja rugul Am luat o viaţă O soluţie îngrozitoare… îmi răsună în minte vorbele de avertisment rostite de bunica — Am luat – ăsta e cuvântul-cheie, mormăi în barbă şi în clipa următoare vântul cu iz puternic de ierburi şi pin mă izbeşte în faţă Înaintăm cu greu printre copaci şi într-un final ajungem la luminiş Printre flăcări desluşesc cele patru colţuri ale altarului masiv pe care Jessica şade întinsă Isobel stă în partea de Nord a altarului, cu Philben în stânga, marcând Estul, şi cu Phineaus ceva mai jos, către Sud Cera, cu faţa liniştită şi îndurerată, stă în partea dreaptă, în Vest O incantaţie se înalţă încet dinspre pădurea şi câmpurile ce înconjoară altarul Siluete şi feţe umbrite pâlpâie prin fum şi foc Toată familia Greene s-a adunat aici Gabriel păşeşte lângă mine şi-şi trece un braţ pe după umărul meu când Cera îşi ridică palmele făcute căuş deasupra altarului Un fir subţire de praf i se scurge printre degete şi intonează cu voce limpede: — Pământule, cel bogat şi adânc, tu care ne hrăneşti pe toţi, în viaţă şi în moarte, cheamă Vestul Primeşte ofranda noastră — Primeşte ofranda noastră, repetă toată lumea într-un glas Isobel se clatină în faţă, cu chipul încordat Îşi face şi ea palmele căuş deasupra altarului, apoi se apleacă şi suflă o dată peste ele — Aerule, tu, dătător al suflării, invizibil nouă, tuturor, în viaţă şi în moarte, cheamă Nordul Primeşte ofranda noastră — Primeşte ofranda noastră Închid ochii şi îmi amintesc de ultima dată când o văzusem pe bunica Stătusem la picioarele ei, în bibliotecă Îi trimisese pe toţi afară din cameră după ce Rowena consultase cartea care ne înfăţişase viitorul familiei drept un spaţiu mare şi gol Ţine minte, tu hotărăşti dacă să permiţi sau nu unei persoane să îşi manifeste Talentul asupra ta Depinde numai de tine Deschid ochii şi o văd pe Isobel cum face un pas graţios în spate, cedând locul lui Philben El îşi întinde palmele deasupra altarului şi focul îi ţâşneşte din piele şi aprinde cele patru lumânări aşezate pe lespedea din piatră — Focule, strălucitor şi fierbinte, dătător de lumină, în viaţă şi în moarte, cheamă Estul Primeşte ofranda noastră Toată lumea repetă vorbele şi în clipa aceea ochii Jessicăi se deschid Îşi smuceşte capul în stânga, apoi în dreapta, şi cască gura, îngrozită Vântul care se înteţeşte şi cântecul îi acoperă vorbele, dar pot să îmi imaginez ce spune Phineaus păşeşte acum în faţă ţinând în mână un mic potir din aur Închid ochii — Tu, apă, dulce şi pură, cea care ne spală toate durerile, cheamă Sudul Primeşte ofranda noastră Înclină potirul şi unge Sudul altarului cu conţinutul cupei — Primeşte ofranda noastră, se aude ca un ecou glasul celorlalţi Păşesc cu toţii în faţă Gâtul Jessicăi, gol în lumina lunii, se mişcă o dată, de parcă şi-ar fi înghiţit ţipătul, iar privirea îi fuge în sus, ca şi cum ar implora ajutor din cer O alegere îngrozitoare, îmi răsună din nou în minte vocea bunicii, şi dintr-odată în locul familiei Greene din secolul al XIX-lea ceea ce văd sunt umbrele fantomatice ale propriilor mele rude, aşezate în cerc în jurul focului Mama îi zâmbeşte tatei şi Rowena râde şi faţa îi străluceşte de fericire, în timp ce unchii şi mătuşile mele se înghesuie unul într-altul şi bat din palme şi se învârt încolo şi încoace, legănându-se în întuneric de parcă ar dansa Şi o zăresc şi pe bunica; faţa îi licăre uşor în lumina lunii — Nu e vorba de o alegere, îi şoptesc umbrei fantomatice Nu e nicio alegere, adaug în timp ce braţul lui Gabriel îmi strânge umărul Clipesc o dată şi siluetele neclare ale familiei mele se destramă Tunetul face să se cutremure cerul şi ploaia începe să curgă Vântul bate acum în luminiş, biciuind flăcările şi înălțându-le sus, tot mai sus Cu faţa împietrită, Cera scoate de la cingătoare un cuţit curbat din argint Îşi aşază cealaltă mână deasupra inimii Jessicăi şi lumina se reflectă pe cesuleţul din medalionul prins într-un lănţişor de argint Cera ridică spre cer cuţitul şi strigă: — Oh, voi, cele patru elemente şi patru puncte cardinale, îndrumaţi acest cuţit şi primiţi-ne rugăciunea Fulgerul scapără, apoi pare să se lichefieze şi să se reverse direct în mâna ei, făcând să strălucească tăişul Dintr-o singură mişcare în jos, Cera înfige cuţitul În aceeaşi clipă mă concentrez şi mă dizolv în corpul Jessicăi Am o senzaţie stranie de plutire într-un lac încălzit de razele de soare, apoi clipesc şi deschid ochii, urmărind cuţitul care coboară asupra mea ca un ciob de lumină — Primeşte-mi ofranda, şoptesc, iar Cera intonează — Şi sângele acesta vărsat va pecetlui vraja Închid din nou ochii şi în locul în care ar trebui să-mi fie inima simt un ţurţure de gheaţă Cad prin straturi întunecate de apă şi mă întind peste corpul Jessicăi, acoperindu-i spiritul cu spiritul meu Este alegerea mea, este alegerea mea, eu am permis asta, şoptesc spre auzul amândurora Cu ultimele puteri întorc capul Jessicăi către cesuleţul din interiorul medalionului Într-un vârtej roşu ca sângele, ceasul începe să se învârtă, în timp ce fulgerul despică iarăşi cerul, formând o cuşcă de scântei pe deasupra altarului Când acul care indică ora trece cu un ceas în noua zi, apăs cu putere mâna Jessicăi pe inimă şi mă rog în gând să se vindece Abia când pielea ei se strânge înapoi mă smulg şi mă eliberez din corpul Jessicăi şi rămân ghemuită lângă ea pe lespedea din piatră Ploaia continuă să cadă peste noi şi pentru o clipă zăresc chipul oripilat al Cerei, după care mă răsucesc cu faţa către Jessica Îşi ţine ochii fixaţi asupra mea şi buzele îi tremură uşor, în timp ce sângele îmi curge din rană Un sunet jos, slab îmi mângâie urechile, un dangăt miniatural de clopote ce bat ora — De ce? şopteşte ea Sau poate că e inima mea, cu ultima ei bătaie, în timp ce sângele meu şi al Jessicăi pecetluiesc Domaniul Îmi formulez încet cuvintele în minte şi le forţez să-mi iasă din gură odată cu dangătul duios de clopote care îmi răsună în cap Cinci, şase, şapte — Aşa era corect, murmur Ochii ei fug în jos, spre locul din care ştiu că mi se scurge viaţa Eu am permis asta, eu am permis asta, îmi şoptesc în minte, urmărind cum sângele meu se contopeşte cu al ei Ceasul bate ora nouă Iute ca gândul, Jessica îşi apasă mâna de inima mea Picături de sânge îi ţâşnesc în sus printre degete Zece, unsprezece — De data asta, de data asta îl voi folosi aşa cum vreau eu, nu aşa cum îmi cer alţii…, şopteşte ea La a douăsprezecea bătaie a ceasului mâna îi alunecă în lături şi marginile feţei i se înceţoşează şi dispar în întuneric DOUĂZECI ŞI CINCI Moliciune Căldură Pene Pene? Da, pene Care mă gâdilă pe nas — Hapciu! Revin la viaţă cu un strănut straşnic Deschid ochii şi mă trezesc în faţa privirii plate şi galbene a unuia dintre corbii lui Isobel Pasărea bate din aripi şi se aşază din nou pe tăblia patului pe care zac eu întinsă Îşi smuceşte capul în stânga şi în dreapta şi scoate un croncănit Şi încă unul, aşa, pentru orice eventualitate — Tamsin? Ochii îmi fug în jos spre Gabriel, care stă pe jumătate într-un fotoliu şi pe jumătate tolănit la picioarele patului meu Se ridică în coate şi clipeşte spre mine Trăieşti! Ridic din sprâncene — Văd că ai fost aşa de îngrijorat din pricina mea, încât ai adormit Regret ce am spus imediat ce porumbelul îmi iese din gură Pielea din jurul ochilor lui a prins o tentă vineţie şi mâinile îi tremură în clipa în care le împreunează Se mulţumeşte să-mi arunce însă privirea aia lungă şi liniştită cu care am ajuns să mă obişnuiesc deja şi se apropie de mine târându-se pe pat, în timp ce eu mă zbat să mă eliberez de sub plapuma din puf Mă ia atât de strâns în braţe încât abia dacă mai pot respira — Am reuşit? A funcţionat? Îmi dă drumul din îmbrăţişare şi dă din cap: — Da După care începe să frământe între degete marginea plăpumii Cineva tot va trebui să o spună — S-a dus, nu-i aşa? şoptesc Talentul meu? Dintr-odată îmi simt lacrimile arzând pe sub pleoape şi îmi duc mâinile la ochi şi încep să plâng cu suspine Da, funcţionase, exact aşa cum sperasem Şi da, funcţionase, exact aşa cum mă temusem — E în Domani? întreb, deşi cunosc răspunsul Gabriel dă iarăşi din cap — Care ascunde înăuntru toată puterea familiei Knight Ai… reuşit, Tamsin Ai găsit o cale de a-i împiedica pentru totdeauna să îşi recapete puterea Îmi salt capul şi mă uit la el şi lacrimile continuă să mi se prelingă pe bărbie Corbul ţopăie câţiva paşi pe tăblia patului şi îşi înclină capul, studiindu-mă — Aşadar, a funcţionat? Cu sângele Jessicăi înăuntru? — Da, a ajuns destul din sângele ei înăuntru Când ai intrat în corpul ei, sângele vostru s-a contopit Clatin din cap mirată, apoi îmi deschei nasturii bluzei Linii fine îmi traversează pielea de deasupra inimii — Dar ea m-a vindecat, nu-i aşa? Şi-a folosit Talentul asupra mea — A fost pentru ultima dată când a putut să o facă Ceasul, zice Gabriel, iar eu îmi readuc în minte momentele care acum mi se învălmăşesc în cap — Înainte ca ceasul să bată ora doisprezece, zic Atunci m-a vindecat Gabriel încuviinţează — Aşa că, vezi tu, Tam, nu ţi-ai pierdut de fapt Talentul Talentul tău zace de acum în Domani, şi aşa va rămâne… pentru totdeauna Dau din cap, conştientă că nu am cum să îi explic disperarea care m-a cuprins Cu toate că asta sperasem, cu toate că aflasem că am Talent cu doar câteva luni în urmă, pierderea lui mă face acum să mă simt cumva goală pe dinăuntru Mă holbez la tavanul cu grinzi din lemn şi la bucheţelele de lavandă uscată şi trandafiri atârnate de căpriori şi mă gândesc că de acum încolo nimic nu va mai fi la fel Gabriel mă prinde de mână În clipa aceea uşa se deschide Isobel şi Cera intră în încăpere Corbul cârâie, bate din aripi şi dă ocol camerei de două ori Cera îşi flutură o mână în aer şi o expresie de iritare îi traversează faţa când corbul zboară iute pe lângă ea şi aterizează pe umărul lui Isobel — Te-ai trezit? Eşti bine? mă întreabă Cera Dau din cap Ai dureri? Doar în inimă Sau în locul în care se presupune că s-ar afla inima — Nu, răspund încetişor, conştientă de privirea cercetătoare pe care mi-o aruncă Isobel Fata se foieşte şi împunge cu vârful botinei în podea — Tamsin, zice ea încet Eu… ceea ce ai făcut tu… pentru noi Totul… Îmi pare rău, adaugă, plecându-şi capul — Dacă nu vă supăraţi, spune Cera, aş vrea să discut ceva cu Tamsin Între patru ochi Gabriel se uită la mine Ridic din umeri, aşa că se scoală de pe pat şi împreună cu Isobel porneşte spre uşă, pe care o închide încet în urma lor Îmi întorc capul şi mă holbez la ferestruica din geamuri romboidale Înspre răsărit, cerul a căpătat o nuanţă roz strălucitoare şi ultimele stele dau să pălească Toate urmele de nori de furtună par să fi dispărut, purtate de vânt Scaunul scârţâie un pic când Cera se aşază Îmi întorc capul pe pernă şi inhalez în piept parfumul de lavandă, pin şi încă ceva, un miros pe care nu îl pot identifica — A fost un gest foarte curajos din partea ta, Tamsin, spune Cera pe un ton calm, ţinându-şi mâinile împreunate în poală Foarte curajos Ridic din nou din umeri, însă lacrimi prind să mi se adune din nou în colţurile ochilor — Un gest pe care nimeni altcineva din familia noastră nu s-ar fi gândit să-l facă Ai renunţat de bunăvoie la Talentul tău pentru a ne salva pe toţi Eu, una, nu aş fi făcut niciodată aşa ceva Nici Isobel — Niciunul din voi n-ar fi putut s-o facă, şoptesc Pentru că nu este în natura Talentelor voastre Al meu a fost dintotdeauna… diferit Bunica mi-a spus că stă în puterea mea să permit ca vrăjile sau Talentele altora să se manifeste asupra mea Aşa că nu… Cera ridică o mână ca să mă oprească: — Nu, nu-i aşa Ai făcut o alegere, o alegere pe care niciunul din noi n-ar fi avut curajul să o facă Numele tău va rămâne pentru totdeauna în amintirea noastră Mă ridic în şezut: — Dar nu vreau aşa ceva Cera se încruntă: — De ce nu? — Pentru că, zic ştergându-mi lacrimile cu dosul palmelor, pentru că nu vreau mila nimănui — Mila? Nu înţeleg Ce tot vorbeşti? — Nu vreau să se şoptească pe la colţuri despre mine mai mult decât se şopteşte deja, mai mult decât se şoptea înainte… înainte să aflu că am Talent O să mă obişnuiesc cu ideea că nu am Talent Doar că nu vreau ca şi ceilalţi să afle că am avut cândva Îmi încleştez mâinile peste plapumă Şi atunci îmi dau seama că mai există o persoană care se simte probabil la fel ca mine — Aş vrea s-o văd pe Jessica Knight Cera şovăie — A scăpat cu viaţă, nu-i aşa? o întreb eu, alarmată — Desigur E în camera de alături Şi cred că şi ea ar vrea să te vadă Dau plapuma deoparte şi îmi aşez picioarele pe podea Simt răceala lemnului sub tălpi Surprinzător, nu mă clatin, aşa că refuz braţul întins de Cera O ia înainte spre uşă şi o urmez, iar prin minte îmi trec ultimele imagini cu Jessica Mă întreb ce gândeşte ea acum Traversăm holul îngust şi gol şi Cera mă conduce spre camera următoare — E…? Dar Cera se mărgineşte să mă împingă uşor în faţă, aşa că nu am încotro şi ciocănesc în uşă O aud pe Jessica cum zice „Intră” şi apăs clanţa Încăperea e mică şi îngustă, similară ca lungime şi proporţii cu a mea Aşa cum mă aşteptam, nu o găsesc pe Jessica întinsă pe pat E îmbrăcată în haine căpătate probabil de la Cera sau Isobel şi stă în picioare, cu spatele la uşă, uitându-se pe fereastră La auzul paşilor mei uşori se răsuceşte şi deschide gura, apoi pare că se răzgândeşte şi îşi îneacă vorbele în gât Face câţiva paşi în faţă şi chipul îi e palid în lumina lămpii, iar părul îi atârnă desfăcut pe spate — Ai dureri? zic şi în aceeaşi clipă îmi dau seama cât de prostească fusese întrebarea Sigur că are Doar îşi pierduse Talentul La fel ca mine Jessica îşi atinge inima cu vârfurile degetelor Clatină din cap: — Nu Ai avut tu grijă de asta Dar tu? — Nu, repet ca un ecou Ai avut tu grijă de asta Preţ de o clipă mă priveşte fără să spună nimic: — De ce ai făcut-o, Tamsin? Cu toate că ştiu că îmi cunoaşte acum numele adevărat, resimt un şoc când o aud că îl rosteşte: — Ce anume? Se înroşeşte la faţă, un roşu întunecat: — De ce m-ai salvat? Mă holbez la lampă până ce ochii încep să mă doară: — Pentru că am avut impresia că nu semeni cu restul familiei tale Când îmi întorc privirea, mici pete de lumină îmi explodează în cap — Nici tu, zice Jessica încetişor De data asta mi-am folosit Talentul… pentru ceea ce am vrut eu Nu pentru că mi-au spus mama ori fratele meu — De asta nu ai salvat-o pe Livie? întreb cu gâtul uscat, temându-mă de răspunsul ei Clipeşte mărunt spre mine — O, dar am salvat-o pe Livie De nenumărate ori La insistenţele mamei şi ale fratelui meu Numai că ultima dată, ea… m-a privit şi m-a implorat s-o las să moară, spune trăgând adânc aer în piept Şi am ascultat-o Tace, îşi duce o mână la gât şi dintr-odată îmi dau seama că degetele ei bâjbâie, căutând în mod inconştient medalionul, care fusese transformat în noul Domani Dar Jessica vorbeşte în continuare, aşa că las deocamdată gândul deoparte Mă bucur că mi-am pierdut Talentul Mă simt… mai uşoară Liberă Tace câteva clipe, ca în aşteptarea unui răspuns, şi când nu găsesc nimic potrivit de zis, adaugă: Înţeleg că tu nu simţi la fel Ridic din umeri: — Ce ai de gând să faci acum? Jessica îmi zâmbeşte, un zâmbet adevărat, din toată inima: — Am de gând să-mi trăiesc viaţa, zice încet Şi-ţi sugerez să faci şi tu acelaşi lucru Jessica, Gabriel şi cu mine stăm în tăcere, unul lângă altul, pe stradă, vizavi de casa familiei Knight, şi ne uităm la geamurile sparte care încadrează uşa din faţă Cu toate că strada este la fel de aglomerată ca în orice după-amiază, casa pare pustie şi îngheţată Am o senzaţie ciudată că am mai fost aici cândva Şi brusc îmi dau seama Este ecoul inversat al viziunii bunicii mele cu ceea ce ar fi putut să se întâmple cu casa mea părintească din Hedgerow — Sunt toţi înăuntru? întreabă Jessica într-un târziu uitându-se la noi — Da, răspunde Gabriel Face o pauză În afară de Alistair Icnesc: — Ce vrei să spui? — Nu-l pot găsi de niciun fel, zice el, privindu-mă E mort, Tamsin Trupul lui e aici, dar viaţa l-a părăsit O trăsură trasă de cai trece pe lângă noi şi ascunde pentru o clipă vederii reşedinţa Knight Îmi înfăşor braţele în jurul corpului şi meditez la vorbele lui Gabriel Ar fi fost de presupus ca o asemenea informaţie să-mi aducă uşurare, dar adevărul este că mă simt complet amorţită — Şi restul familiei Knight? întreb într-un final Ce s-a ales de Talentele lor? Gabriel clatină din cap: — Le-au pierdut Pe toate, zice şi îşi duce o mână la frunte, iar eu fac un pas spre el — Cum poţi să fii atât de sigur? întreabă Jessica, aruncându-i o privire curioasă — Pentru că este lucrul pe care şi-l doresc cu toţii cel mai mult Se revarsă din casă ca un val mareic, răspunde el calm Mă răsucesc spre Jessica: — Dacă nu vrei, n-ai de ce să intri acolo, îi spun Eu… — Nu mă mai tem de ei, spune liniştită Nu-mi mai pot face rău Ridic din sprâncene: — Nu prea ştiu ce să cred La Spider pare să se priceapă de minune la mânuit armele Fruntea Jessicăi se încruntă uşor — La Spider?… Oh Îşi duce o mână la gură pentru a-şi ascunde zâmbetul Mama… Dă din cap gânditoare — William Finnegan se va bucura oricum să te revadă, şoptesc Jessica examinează îndelung stricăciunile casei Pe urmă dă din cap şi-şi şterge mâinile de rochia împrumutată — Asta aşa e, zice, şi zâmbetul îi apare iarăşi pe faţă, luminând-o şi făcând-o să pară aproape frumoasă Ne priveşte mult timp pe Gabriel şi pe mine, apoi zice simplu „La revedere”, se răsuceşte pe călcâie şi porneşte în josul străzii Aştept până ce dă colţul şi dispare pentru totdeauna, apoi spun: — Poţi să ne duci înapoi acasă? Asta dacă mai am casă Dă din cap — Tot în Hedgerow e? — Mă tem că da, Tamsin Oftez — Of, măcar asta ar fi putut să se schimbe — Dacă tot suntem aici, eşti sigură că nu vrei mai întâi să vizitezi Coney Island? Să traversezi Podul Brooklyn sau mai ştiu eu ce? întreabă Gabriel zâmbitor — Gabriel, nu uita, ai supravieţuit printr-un miracol Tac E o minune că trăiesc şi eu Şi dintr-odată durerea pierderii Talentului mă copleşeşte din nou Clipesc ca să-mi alung lacrimile şi declar pe un ton lejer: în plus, nici nu ştiu dacă au construit deja Podul Brooklyn Gabriel îşi dă ochii peste cap: — Lipsa ta de cunoştinţe despre oraşul în care trăieşti este stânjenitoare Podul a fost construit în 1883 Rânjeşte la mine: Am citit mult despre New Yorkul secolului al XIX-lea A trebuit să-mi găsesc o ocupaţie cât timp te-am aşteptat să-mi permiţi să te găsesc Soarele se strecoară peste pavaj — Mda Ei bine, presupun că de acum încolo nu voi mai avea cum să te împiedic să faci ce vrei — Tam, dă să zică Gabriel, însă clatin din cap — Nu contează Să mergem Sunt gata Pare că vrea să mai zică totuşi ceva, dar renunţă; îmi prinde mâinile şi se concentrează Îmi îmbârlig degetele de la picioare în ghetele prea mari – măcar după ce ne vom întoarce în secolul nostru voi putea purta alţi pantofi – şi îmi întorc faţa de la reşedinţa familiei Knight, înălţând-o spre cer Îmi ţin ochii larg deschişi Cine ştie dacă voi mai apuca să văd vreodată ceea ce văd acum? Culori se învârtejesc, apărând şi dispărând în întunericul care mă înconjoară şi aud vocea bunicii: Fiica ta va fi una dintre cele mai puternice vrăjitoare pe care le-am avut vreodată în familia noastră Va fi ca un far călăuzitor pentru noi toţi Şi dintr-odată ne aflăm pe bine cunoscuta alee care duce spre casa mea şi ne holbăm la reşedinţa din Hedgerow a familiei Greene, care se conturează în depărtare Lumina se revarsă prin toate ferestrele şi la urechi îmi ajunge sunet de voci şi râsete Fulgi de zăpadă plutesc leneş prin aer, fulgi dintr-aceia rotunzi şi graşi care se topesc imediat — Ai reuşit, îi spun lui Gabriel şi-i strâng iute mâinile, apoi le eliberez — Te-ai îndoit cumva de mine? răspunde el, ridicând din sprâncene — Păi… — Hai să mergem, îmi cere Nu-mi pot desprinde picioarele După o clipă se întoarce spre mine şi-şi leagănă uşor braţele în mişcare — Nu pot, îi şoptesc Sunt… Îmi ridic faţa spre cer şi las fulgii să-mi cadă pe obraji şi pleoape, trăgând cu nesaţ în piept aerul îngheţat Nu mai sunt… eu, adaug Gabriel mă prinde de umeri şi mă întoarce spre el, forţându-mă să îl privesc în ochi: — Ba da, eşti tu Nu, nu clătina din cap Ascultă-mă, spune încordându-şi degetele pe umerii mei Nu Talentul mă face pe mine să fiu cine sunt Nu Talentul te-a făcut pe tine să fii cine eşti Eşti acelaşi om ca întotdeauna Ceea ce ai făcut tu aseară pentru familia ta e un lucru pe care nimeni altcineva nu l-ar fi făcut Asta eşti tu, Tamsin Asta eşti tu Cântăresc în minte spusele lui Nu mă simt în stare să rostesc ceva, aşa că mă mulţumesc să dau din cap Gabriel tace o clipă, apoi continuă — Şi eu te iubesc Ştiu că asta nu schimbă cu nimic felul în care te simţi acum, ştiu că nu te poate ajuta, dar… — Dar nici nu strică, îl opresc, bucuroasă că vocea nu mi s-a frânt decât un pic, spre final Zâmbeşte, îmi prinde capul în mâini şi mă sărută, iar fulgii cad încetişor peste noi Ne despărţim într-un târziu din îmbrăţişare Răsuflu adânc şi spun: — Noi doi am schimbat atât de multe lucruri în trecut, Gabriel Dar dacă ceea ce vom găsi acum va fi complet diferit? — Nu există decât o cale pentru a afla Dau din cap: — Ştiu Hai să intrăm Mână în mână, urcăm aleea către casă EPILOG Urc bocănind pe verandă şi întind mâna spre uşa cu plasă, care se dă însă brusc de perete înainte să o ating Rowena stă în prag şi lumina îi străluceşte în păr — În sfârşit ai venit, strigă ea veselă şi îşi aruncă braţele în jurul meu — Ooof, murmur, însă ea pare să nu mă bage în seamă Ne trage pe amândoi înăuntru, spre bucătăria arhiplină Toată familia pare să se fi înghesuit aici, intrând şi ieşind pe uşă Toţi par să vorbească deodată, să râdă şi să strige, dar înainte să apuc să mă concentrez pe ceva anume, Rowena îmi bolboroseşte în ureche: — Oh, să ştii că a sunat Agatha Mi-a spus că n-a putut să dea de tine pe mobil Vine mâine-dimineaţă cu trenul de ora zece, nu cu cel de unsprezece, aşa că să nu uităm s-o luăm de la gară A, şi mai e ceva, ai primit o scrisoare de la Stanford, o scrisoare foarte, foarte groasă, adaugă şi mă strânge uşor de mână Cred că ăsta e răspunsul pe care-l aşteptai, Tam Nu eşti emoţionată? Ai intrat la Stanford! E ceea ce ţi-ai dorit dintotdeauna Îmi zâmbeşte cu atâta drăgălăşenie, încât nu mă pot abţine şi mă încrunt Din fericire, se pare că nu observă şi continuă cu pălăvrăgeala Oh, şi vreau să-ţi cer părerea în legătură cu… — Stai aşa, reuşesc să îngaim într-un târziu Agatha vine încoace? O scrisoare de la Stanford? Sora mea îmi aruncă o privire întrebătoare: — Da Agatha vine la nunta mea Ai uitat că am invitat-o luna trecută? O ia înainte spre camera de zi, în care sunt adunate mai multe dintre rudele noastre — Ah, a sosit orăşeanca noastră! zice unchiul Morris, materializându-se lângă mine şi făcându-mă să tresar un pic — Tamsin, mă strigă unchiul Chester dintr-un colţ, unde jonglează cu nişte cioburi de farfurie Mama se uită în sus la mine de pe canapea, îmi zâmbeşte, apoi mijeşte ochii la unchiul Chester — OK, murmur, încercând să pun cap la cap noile informaţii Mă întorc într-un minut, îi şoptesc lui Gabriel Înainte să mai spună cineva ceva, mă strecor pe uşa laterală şi ies în curtea din spatele casei Deşi cu numai câteva minute în urmă ningea, acum bate o briză uşoară cu miros de iasomie şi aerul e parfumat În ciuda tuturor celor întâmplate, îmi vine să zâmbesc când mă uit spre sera luminată de un bec Atât de tipic pentru tata, să cheme primăvara în toiul lui decembrie… Trec de altarul familiei, împodobit cu frunze roşii şi aurii, şi un coş cu mere şi ierburi dulci Merele sunt atât de stacojii, încât par să strălucească în lumina lunii Apoi picioarele mă poartă mai departe, prin pajişte, către o piatră mortuară simplă pe care este aşezată o ghirlandă de flori purpurii Mă aplec pe vine şi dau încet deoparte ghirlanda pentru a citi cuvintele gravate: THOM GREENE — Au venit aici în 1899 Isobel şi Cera, Philben şi Phineaus Câţiva dintre noi au rămas în New York City şi au cumpărat casa pe care o cunoşti Însă aceştia patru şi-au dorit liniştea de la ţară, unde puteau trăi după bunul lor plac Îmi întorc capul şi o văd apropiindu-se pe bunica Respiră uşor şi prea puţin adânc, dar lumina lunii o avantajează, netezindu-i ridurile de pe faţă, aşa că aproape că aduce cu o tinerică, una aidoma celei pe care o întâlnisem într-o altă grădină, în 1939 Ochii ei strălucesc când îi îndreaptă către mine — Bravo, Tamsin Nimeni altcineva n-ar fi putut face ce ai realizat tu Ridic din umeri şi mă salt în picioare O sută de lucruri îmi trec prin minte, dar nu rostesc decât unul: — S-a dus, nu-i aşa? Inima îmi bate dureros în piept în aşteptarea răspunsului, pe care bunica mi-l oferă monosilabic, cu o înclinare a capului: — Da Trag o dată aer în piept, şi încă o dată, şi brusc un val de înţelegere mă cuprinde Da, acum pricep de ce bunica m-a crescut aşa M-a lăsat timp de şaptesprezece ani să cred că sunt lipsită de Talent ca să mă obişnuiesc să trăiesc fără el acum, când nu-l mai am Îmi duc mâinile la ochi şi le apăs tare peste pleoape — Atunci ce sunt eu acum? o întreb cu un firicel de voce pe sub cerul înstelat Nu mai sunt vrăjitoare Dar niciun om obişnuit nu sunt, nu-i aşa? Nu-i aşa? Bunica mă urmăreşte fără să clipească Îmi ia încet mâna: — Tu eşti farul nostru călăuzitor Unul dintre cele mai puternice din câte au existat vreodată — Nu, nu sunt, răspund în şoaptă Nu mai sunt Bunica zâmbeşte şi-mi strânge mâna: — O, ba da, Tamsin Mulţumită ţie, noi avem un viitor Acesta e motivul pentru care vei rămâne pentru totdeauna un far călăuzitor pentru noi Fără să-mi dea drumul mâinii, se întoarce şi porneşte înapoi spre casă şi spre sunetul de râsete şi de muzică ce răzbate prin ferestrele luminate Mă uit zâmbitoare la ea şi clipesc dintr-un singur ochi, într-o imitaţie a gestului ei tipic — Ah! 232